
TALATCHENGANl 


Pagitchamrangni bang a aganritinganirang gnangchim. Uamang A chik a doko nape 
songdong a chachengaoni maidakgiparangko chagrongachlnt unikoa antangtangni mikgronchi 
mairangko nikahachim uarangko deritchuna aganritinge donanga bang-achino Ua 
aganntinggipa biap indakeming ku bisringni kri gittimsaoni gittimsaona on-tiprak dingtanggrikani 
donga 

Pagitchamrang Mitdeni ma kringoni Mandeni ma-kringona uamangni dingtang 
dingtang biap unia chasongo chagronggimin a selrango pangchake aganronga. Indiba ua 
aganntinganiko am rikkite seachi ripinga dongjani gimin bri ja delgipa pagitcham 
ma gitchamrang baksan gimachapaengaha. Chengoni kattarangko rongtale ma-rape aganna 
man gipa bilsi bngipa manderangko man naba neng aha Indaken ka sinsin pagitchamrangni 
gamchatgipa gisikni gam uamang baksan sichapangengaha. 

la bijangchi chasongo adita skia man giparang ong katgenchimoba jangchio 
manderang Knstianni gadango bate chanchie pagitchamrangni kattana gisik nangbrejaha. 
Bang batan pagitchamni kattarangko mande gitchamrangni chanchiani aro bebe ra-ani inesa 
mikchepe ra tokaha Indake an tangtangni dakbewal, rikbewal, bebe ra ani unia ku-sik gimikan 
apsan apsan pagitchamrang baksa re chapangengaha. 

Oa ororo pagitchamni kattarangko sandirikna ja ku ga-taengaha. An tangtangni 
dakbewal. ja rikani unia ku sikko namdapatan baksa chimonge ripingnaba gisik nangbaengaha. 
Indiba mitamrangko man na neng beam ong aha. Maina, chasongni kri, nika niani apaldapani 
kn. an tangtangni ku sik aro aganritinganiko dingtangataha. Uni gimin, da-ororo chengoni 
pagitchamni gamchatgipa gisikni jakra gamko man-na neng aha. 

Anga noksik nokbakoniko badita pagitchamrangni kattako manderangoniko knarika 
uarangko chimonge tarina chanchiaha. Ua chimonggimin kattarangko ‘Katta Wdl tim* ine 
donaha Ua kattarangko mitamko angna agantimgipani aganako ja-rike seaha mitamko 
an tangni ku sikchi tarie seaha. Pagitchamni want! jakra gita ong-pajaoba, ma-apani rama 
pnika gita. songsul noksuini bewalko nikrikpaa gita, chimonggimin kattarangko bimang 
ong atna tikkelachi chu sokatna man aha 

larang pilakan pagitchamrangni cha spako e chamdamoniko am skila gita, ringa 
bon chakgijako sreko dikchok de galaoniko chubisre we skile ringrika gita, iano angni ku sik 
brinbawe jakkalbrine sedomikgipa kattarangko indita me-sue nikjawaha. Indiba ian pagitchamni 
gamchatgipa gisikni gamrangni bisnokko chimongrika gita ong-gen ine anga ka-donga. 

la noksik nokbakni kattarangko chimongna angna bang-a manderang dakchakaha. 
Uamangoni Dhiresing Ch. Marak, Chong rin G. Marak unia Lodrik R. Sangma ong-a. Angni 
ripeng Sailang R. Marak mongsonggipa on gilgipa ong aha. Unbaksana angni ka sagipa 
jikgipa Belbina R. Sangmani dakchakachiba bang-a kattarangko iano chaprimatna man aha. 

la angni kan-dik kan diktarigimin kattarang banoba saniba knani gita apsan ong janaba 
gnang unia angni jakkalgipa ku-sikko me-sunikjanaba donga. Indiba iarang piiakan pagitchamni 
gamchatgipa gitcham gisikni gamko ripingani ine ra-pachina poraigipa sakantikon 
mol molchenga, Mittela. 

Q4}iUiamna^at (^toshnil ^anfma 

^ate^ Qclobet 7 , 2008. (^Kmimhoi^u, QOilUamnofat, 

******* 

1. KATCHI KNI TOM GUA 

Pagitcham ma gitchamni ku bisnngoni indake ong kata Chengo 
patgitcham ma gitchamrangni Songdu chibimako ga batna apnikjae akaweioliol 
re jojo am jojo dakmitingo, bobtini mil lam ku pachi duulaoniko ginalni jakpra 
ritchok chakani bijangchioniko, chri miksik gnangko kebite re a ja ku dilgipa, 
bra janggi gnangko ra bite rama ja kol pnikgipa gnangchim. Ua rama dilgipa 
ua ja kol pnikgipakoara ku rangkoa knana man a indiba bimangko nikna 
manjachtm Ua chri miksik gnangko kebitgipa bra janggi gnangko 
ra bitgipakoara Katchi Gando Gangija Jugu Km Bikgija mesa mingtokaiachim. 

Pagitchamrang uko Nirikgipa Rodilgipa unia ja-ku dilgipa ‘Saljong Panta 
Saljong Mitde” minge okamachim Gisep gipu bobil dingo dingnangja ginal 
keo kenangjani salo, pagitchamrangko dilgipa ua Saljong Panteko okam 
ringsale maiko dako namgnok maiko ka o ke gnok uo sing rongachim. Unosa 
ua Jugu Katchiba dakna ka na nanggniko ku patti ku rarone on rongachim. 

Ua Saljong Mitde - Katchi Gando Gangija Jugu Kni Tom gija - chri 
miksik gnangko kee bra janggi gnangko ra e pagitchamna bobil dingchakode 
ginal kechakode, bilakgipa bobilba wa sagipa ginalba amchak sokchakjachim. 

Indake pagitchamrangko re a ja kuprako nigual nisangwalgija skang 
re e mikkang dile, bobil dingan salo dingchake, ginal kean salo kechake. bri 
mikka simdim a ding mikkim tangsim niksokja nisokja dakgipa a brichipakna 
mikkange ua Songdu a kaweoniko re dil dodilbajok. 

Pagitchamrangni uno ga kat gadobachengoara, bolma bolgrim ritchok 
su a gita chonggi batchanga gita, bolma dru onana wa ma kongsi nangana, 
bol bingtipa budu wegripa bring napna buchu nikjajok; a bri dona chol 
man jajok Una bolma bing tip budu wetip dakgipako bring napna ramana 
den kre o kree nioba den ani adi ja man bol ritdimdopilaijok, budu den-sot 
galani tapan budu ritchupilaijok 

Uchi bolma andalpile dikgipao, ua chiring ka sinjrimjrim jokenggipao, 
Rakka Ganda unia Abet Rangge uni dedrang Chisik Rong.grimsa, bolbijltf( 
siksak siksak wa bijak siksak siksak ja biranga gam-a ku-aganakoa knira 
bimangkoa nikja dakgiparangsa songdong a-chasoengachim Bring adita 
diltukaiachi napsikangoan Abet rim-sojok Chiring bolma andaij^pacttf 
soksrapgijan Chisik doksojok. 

Ua bolma srongdim nitogipa chiring chikjrim an-senggipa bii^pN) 
pagitchamrangko bring napna on-gija mitde rim-soana, chiring re-na man'(^i 
chisik doksoana, "Aiao! Indakgipa a doko badake songdongna, Indakg^ 
chigako maidake chi ringna! Mande bangjawa ma chongan ra^janMl* 

Pagitchamrang ua mitde banggipa bolma bolgrimko chisik gapgipa chiringko 
gale re giminchi re-pilna ja koltangko an pilna ine chanchitokjokchim. 

Indiba ua Saljong Pante, pagitcham ma gitchamko do-ga chakdilgipa 
krok saidilgipana, “Da-ode na-song bachi an-pilkuna bachi katpilkuna? 
Na-songna donsogipa a-dokona sokjok, Na-songna chamsogipa chigaona 
najok! Injon songdong a chana nangainok. Ikon chiga chiringna nangainok!” 
ine agan pattiaha. 

Unoba pagitqhamrang, “Aiao! Indake pring mitde rim-aiode, an-tam 
chisik dokaiode, bano janggi tangna bano jama rakna? Indakjringaiode 
chingade ma-kimagne ma-chong bon-gne!” ine songdongna jechakaiachim. 

Indake pagitchamrangni kena jajrengako nike, “Na-songa ua Abet 
Rangge ua Chisik Mitde ming ripeng dakaibo besa mong-aiboda! Ang-ke 
mangsa man-ako chelwatgrike*’, na chi mangsa man ako ratonggrike sual 
antie ku-mong nangrimgrikaiboda! Indake noksul rogrikaibo a sul cha grikaibo!" 
ine ku- pattiaha. 

Unosa A-chik pagitchamrang ua buring bolgrimo songdong a chasogipa 
ku-rangko knara bimangko nikna man-ja dakgipa mitde unia chisikrang baksa 
noksul rorimna a-sul cha-rimna ine ang-ke mangsa man-ako chelprak 
pakchitgrike na-chi mangsa rim-ako tong-prak sualghke ku mongna nangrimna 
a-bachengjok. 

Unonisa bring napo mitde rim-oa, na-tokna na-batna chiring roo chisik 
dokoa, mitdena sima nijok, chisikna kodi*® galjok. Kamal sima nio mitdena 
chaoa kodi galo chisikna inoa sambasie - bengraru songe, re su sokgitdolko'*^ 
e-chu ane, damani pal wa-singko dama ping-e, rangni pal boltottu bijakko 
kare sike, mil-lamni pal gol pilakko sambasigipa wa toko pote - wa pepe sike 
okam ringsale krit an-sikjok. Indakesa Salna do-bok sale mesoke, Misina 
Saljongna de e pnike, sagipana kimil pa-e an chiko bengraruna toke kritaha. 

Uni ja-mansa pagitchamrang nokkap o na skang samdang den-na skang 
Abetna Ranggena Mitdena Chisikna sima nichengjok, kodi galchengjok Uno 
jajumang jakariclii beng-a kanga griosa uko nokkap o e nokrik nql^akjok. 
Jamangna a-totna o-bilsina den-ritchoknaba, bring o-pate uno samsepchenge, 
jajumangchi jakarichi aganchina pattichina ku-pak ku donchengjck. Uno 
jsyumang jakario uno rogipa mitde chisik kangode uko bring o kregija galaijok. 

Indake Abet Rangge Mitde Chisik ming songgigrikesa pagitchamrang 
bring diltuachina napbana man-jok, a-bri chel-kalachina dobana man-jok. Ua 


Chel pakchitgrike suala 
** komolni sima nto jokkaigipa 
** KtnggirTwnik; pongo jedake. 

pagitchamrangni da o songdong a chaenggipa a bri adokona napbachanggipa 
rama choiko da onaba “Saljong Batram Rong dogachol” ba “Satjangbatra 
(Sal jang-batra) Rong dogachol" mingenga. 

Unosa A chik pagitchamrang bachi anpilkuna bachi katpilkuna ineming 
regringko den chite bijasikko so chipe, dru songe wa ma ge e, a song biming 
minge kosi rong ma songe, salna do bok okgnang den e a na cha ko 
panggnang songe; iano songdongainok inon a chainok, chiga chi ringainok 
ine a song kritjok, kosi tatchengjok. Indake a song krite kosi wantok toke 
a song songdongo chiga chi ringoa, rong dotma dotsako wiiwile jamang** 
o oan a tot dakoan mia misi silchajok, chal ik baring nangjok. Rong'dotma 
dotsako wilwile jamang gamgipaonikon mi misi jam gape man tokjok. 

Uko nikesa uchi Katchi gando gangija Jugu kni tom gija Saljong Mitde 
aganjok. “Chingaba basakona rodamkuna basakona cha damkuna! Da-ode 
re pil dopilna nangaignok Na song inon songdong a-chae game rim-e 
cha aibojok Inon mia misi man-amok. Na songba jama janggi rakainok.* 

Uko knaoa uchi pagitchamko re dil rodilenggiparangna gisik jajrengani 
ong taijok, “Aiao...da oara* Salsa salisrapgija walsa waltumangija basak 
da ogalgal pil gnok?” 

Una Saljong Mitdeba, “Chingade, Na song re dilangbo dodilangbo ine 
watatanasa re dilbapaia! Na songba na songni sokna nanggipaona solgok, 
nana nanggipaona najok. Da ode inon songdongaibojok. Inon a chaibojokl” 

Unosa pagitchamrang an tangtangko watgal dongale re-angna am-ana 
jajrenge, "Aia! Intang jawa bobil dingna rikbaode, ja-man gipin ginat sane 
nabaode, chingnara sawa dingchakpanok? Sawa dakchakpanok?” 

Una Saljong Pante, “Saoba bobil dingbaode, saoba ginal sanbaode, 
a ko ga timtime salko jaksi ote 'O Saljong! Mikgron otboail Ja-dok pe-boail' 
inataibo. Chinga rikbai mikgron otaigne, ja dok pe-aigne!” ine ku-pattiaha. 

Unomaba pagitchamrangni dilgiparang an-tangtangna kenchake ua 
Katchi gando gangijako ua Jugu kni bikgijako watna sikjaengachim. Unaaa 
Katchi Juguba, "Chingara na-songoni chel-e ro e re-angawa doangjawadel 
Awa sepangoan ua sam-bikoan wilwile roaigne. Na-song chingna 
ka samanchaode, ka-oksibebeode! Na-songni den-bilsie o-ritchoke a-ba gaitwo 
man chenggipa mi misiko cha cheng ringchenggija ‘O Misiaf O Saljongaf 
Cha pabo ringpabol’ ine chingalataibo. Uan chingnaba ong-ainokl* ine 
pagitchamrangko ka-dimeate ku-pattiangjok. 

Uko aganmanode, uko pattimanode, ua Katchi gando gang^to ui 
Jugu kni bikgijako pagitchamrang nikna nina man-taijajok. Unor^lvl 


GD 


A ba chone o-gipa, a-dapnl a ba 

pagitchamrang an tangtangni den bilsie o ritchoke gam e ge e man-chenggipa 
mi misiko an tangtang ku o tapchenggija, ua Misina ua Saljongna, maljurio 
e chu ane cha similo cha chat so e ginde galchenga, e chuo chingaichengjok. 
Ja manosa an tanatanode uko ku o siia cha chikaha. 

Pagitchamngni aganani ja kuko nirikode, Misi Saljong unia Ba bra inode 
uan gimikni kosako dal batgipa ong a. lano janapgipa Saipng Pante ba Saipng 
Mitde, pko pagitchamrang Jugu Kni Tom gip Katchi Gando Gangip ine minga, 
uade watatako man e pagitchamrangko rama dilgipasan ong aia. Uni giminsa 
uko Saipng Pante ba Saipng Mitde ine okamaha. Uno Saipng Panteni 
pagitchamrangna ku pattianga gitaba an tangna dahbat chu batgipanasa 
chingal rugalchina aganangaha. Uandake Misina Saljongna chingal 
rugalatgipan bisongnaba ong paignok ineba agandapangaha. 

2. SALGRA GITDOK CHIKA 

Pagitchamrang jeko Mitdeni ma kring ine chana uarangko dingtang 
dingtang biming dona. Misi Saljong inode uan dal-batgipa ong a. Ba bra 
Kalkame mandeko dake rue una baljanggiko sikate watatgipa ong- a. 
Mitamrang mandeko dake rue janggi silchi sikatgipa Ba bra Kalkambe 
indakeming uko ba mumu ba-toptope nirikgipako Jikmitde Kalkame ineba 
minga. 

Mande unia a-ani kosako rogipa mitderangni kosako bil man-gipa uan 
Salgra ming Susime ong-a. Pilakchi ja rurana man-gipa unia a-ni prem chini 
jim-jemni kosako bil man-gipa unikoa mande ming mitdena mikkang pa e 
aganna pattina man-gipa Susime jeko Chisako Katchi Susime ina unia 
Matchidualo Jarura Mitde Susime unia Ruragipa Susime ineba minga. Salgra 
unia Susimeni mamatangrang Biskromming uni adatang Singsing Nokma 
Gansing Racha ong-a. Biskroman mandena gam unia rasongko pattina 
man-gipa ong-a. Game rim e cha-gipa a-galmak krito Misi Saljongko okam 
ringsalo a-ni Biskrom Bidotaruko mingchape okama. Uno Biskrom knachakosa 
bini ka dingatosa a-bao mia misi silchae nama mandeba man-e pake rasong 
man-a. Ukosa me-aparang a-ba bolchu chadinga Biskrom ka-dinga ina. 

Chengo Biskromni nok sa-rao Aning Rai Raji Gisiksan Pante nokpante 
rikachim. Ua nokpanteko rika matchoto nokdong gana Biskromni sa grerang 
Miska, Pabina, Menasi, Ragina. Noreru, Kileru, Ajering, Dingjenng. Sandini, 
Mandini gimikan nokpanteo gapjolachim. Ua Biskromni sa-grerangna Saigra 
dal-batgipa ong-achim. 

^ CD ► 

Uno nokpante nokdong gao rugalna chu chekmitingo nokpanta 
gapjoigipa Biskromni sa-grerang bilak wa sagiparang > Son^u d^k&nko 
bilbate rona gitdik, matma matdambeko stape Gha na gitdik dakgipa*^ • 
bang pretachim. Unochacha A anmani mamatang. Biskromni adatang. 
Singsing Nokma Gansing Racha rikgitdok ganjoree siliting gobikbake, a na 
dolma stike saina satti winchike re baengachim. 

Uko niksoe, sawa chu ringchenggne ine, chu tokkolo da* bite bakpong 
jako ra bite kanoba, nokpante gapjoigipa Biskromni sa-grerang darangba 
ringna pa jaha Unoa Salgra, "Ra-ba angchi! Angan Saigra grikao ba-gipa 
jasengao neng gipa! A-song baliim a change angkoan ba a, chiga a-an chiboisK) 
angkoan neng-a! Menggo ma ko jakskil raram Salgrana rangkara onram a-song 
baliim a chang chiga aru gittimo angkon ba chenga! Anga Salgra 
ring chenggne!" ine Saigra mamatang o-gipako dondape ringchengaha 

Uno mamatang o gipa dalbatgipako seng-napgija, an-tangko grikao 
ba gipa jasengao neng gipa ine, Singsing Nokma Gansing Rachako dOTKlapa 
chu ringoa, rang san, Salgrani gingkoloni snare manggimik ong-ka^olaijok. 
Unosa Saigra, mamatang ogipako*^ dondape chu ringani indake marang 
gajok ine ma-siaha. Unasa mamatangko dondape o-gipako chonnike dakade 
marang ong a ine Singsing Nokma Gansing Racha nokpanteona sokbaoa, 
“Aia Mama! Angade mamatangko dondape o gipako changbate chu 
ringchengani indake marang ong joki Mama angko kema ka-pabol* ine joljoi 
Salgra an tangan mamatangna chu kansoe gitdok chikgrikaha. 

Unonisa A chik manderang an-tangtangna dal batgipako dondape 
maming saloba songo noko chu chekoba ringot tapot dakja. Ba-skangkode 
pangnan salko jako nikehenggipa do ki wakki ga-dapehenggipa ine manda 
ra a. Jonggipa adatangko dondape ringja uandake groba jeja. Mamatang 
gnangode gritang gro jechengna man-ja, nima. 

Tom dakenggipaoni wanggipa ong-jaoba gumetang bilsi bribata ongoda 
uasa ringot tapota ong-jaoba rugala. Ua chu ringgijagipa ong-ode uni Jakrani 
ja si bimao rudapehenga. Apsandake mamatang gnangode indiba ua dui 
ringjaode uni ja-skilo rugalchenga. 

Apsan rama ming bidingko ja rike adatangna skang jonggipa 
kimehengja. Jonggipa jik kimehengode uko so-mal dona ina. Unoda adatangna 
gamcha gipbok patsa on-esa uko so mal gitdok chika. Unosa adatang mka 
nape cha-rim ringrima. Jonggipa adatangko dokmanoba adatangna so'inat 
gitdok chikna nanga. 


** Chu ringna rokgipa 

** Mama otchu. o-otchu, ma-gkianl mamatang 

UandaKe abttang ba-skangna skang nogipa se kimchengna nima. Maiba 
a seichi nogipa kimchengode abitangna gana kingsa on e so mai gamna 
nanga. Unosa abisa ong oba asongrime ml cha a. Malnaba jegrik Ingesee 
nogipa abitangko dokmanoba abitangna so mal gamna nanga. 

A chikrangni dakbewat gita ba-skangko dondape mamingkoba dakna 
nlma. Nokdangni gimin gro jeoba nokoni dal bafgipasa pangnan ku rang oe 
tatta chenga. Dal-batgipako biming minge okamna man ja unode sala soiaming 
apsan ong a. 

Indake je kamoba A chik nokdango unia songsaini dakbewalo biisi 
bribatgipa salko jako nikchengglpa unikoa ao doki wakki gadapchenggipasa 
gro jeoba do ga odiia bima chengdila, apsandake, ku patti ku-rarone krok 
salchanoa. 

Salgrako Chisakrang Salgra Ringra unia Songdura Balsa ine ku jikse 
nia rape minga. Matchidualrang Chera ring o Salgrana Ringrana unia Moepana 
Ching jana ine ma rape ring skara. 

Susime mande unia mitdeni gisepo re ruragrike agantimgipa ong a. 
Unasa Katchi Susime Jarura Mitde ine mingronga. Katchi inon gisikko 
miksonga. Jarurani mingsongara an tangni bimangko dingtangate mandeni 
a gilsak unia gisikni a gilsakona ruragrikna man gipa ong a. 

3. ABET RANGGE 

Chengode A- song Rongrong Bandio Chiga Anang Mitdeo mande ming 
mitde apsan songdong a-charimachim. Uno gimik jatni manderangan apsan 
songdong a chatokachim. Ua Anango Abet Jarapa Rakka Dudupaba 
songdongachim. Ua bolchimma dai-gipa chibisik andalgipao uni Jikdrang Aijing 
Gitdajing, Noronma Sengsanmako rimbite dedrangko ba bite misi 
miwajjongko*^ cha;e Abet nokgitchamo songdongachim. 

Uno misi miwaljongko cha e Abet riokgitchamo romitingosa, Abetnl 
dedranga ua Sangma Oripani dedrang Dri abisako Chonggi nanosako attam 
sal ka sino nokdringchi napa chuwatek rlnga pote rim chengjok. Una Abet 
ka o nange Or! abisako rim e asoko chipjok, Chonggi na nosako sike gol oko*^ 
donjok. Unoara Dri abisa Chonggi na nosa sagitdike siaha. 

Una Sangma Oripa Racha Chonggipa Abetchi re ange, "Abet! Ang 
dea hohojako'^ on bo Chonggi abisako watbo!" ine bi eachim. Uno Abet, 


** A-cldpo, Q kavMeo ge gipa misi ma sa 
** Wa jot, wcKi jolgimik 

‘Maina dringchi napa chuwatekko ringa? Angade wa^awal Asoko chipaigna 
gol oko donaigne!” ine watpilna je chakaha. Unasa Sangma Oripaba ar^ 
deko on jaode ang sa ko wa^aode angaba nang ko watskajawa ina ka o 
nange koksi nageng kingpake matta*^ sko den bake chtsam a dram a dramko 
cho pake Abetko rim na a song damantichi rikskajok. Uno Abet Sttignm 
Dripana kene a song a brangjok, chiga gitchoangjok. 

Sangma Dripa bal hohoko^ ripeng dake baldorako** besa monge bal 
hoho balatjok, mikka stil onnatjok. Unoa ku sim biking brete buga bitchi 
bo ole bal hoho rakaha. Una Abet a song brangango chiga gitchoangoa 
nang ko ja ku srapgijade donjawa nang ki meko gachapna man-gijade wa^jawa 
me rikangaha. Uno Sangma Dripana kene katangoa uchi kindi kitsoengachim. 
Uno na na kindi*' kitako de na aali gatako nike Abet chiakolo bilone katachim. 
Uko Sangma Dripa srape Abetko rim-jok, Rakkako sike gol oko donjok. 

Sangma Dripani Abetko asoko chipe gitding rangsaljong kosakona 
de gate gol oko kae donoa, uchi Anang songo songdonggipa gimik Sangma 
Dripade Abet Jarapako rim jokna Rakka Dudupako sikjokna ine nine 
chakimkimbaha. Uko Katchi Susime Misi Biori nikdikchange, Sangma Dripa 
Racha Chonggipako, Abetko maina rim bara ine sing aha. Uno Sangma Dripa 
ang deko rim e ang sa-ko sike asoko chipana gol oko donana angaba Abe^o 
rengsi siknakenga gol o jotskana am enga injok. Unasa Katchi Susime, 
“Indakode namjawa! Bolchimman boldaljawa chibisikan andaljawakel Na*a 
Abetba Dri abisako on natbo Chonggi na nosako watatbo! Na a Sangma 
Dripaba re gitchiko re chu anbo boitottuko kare sikbo! Noko gnangko dake 
gisil jakgnang on e bregrika dakgrikbo! Indakesa ku-mong nangrimgiike robot* 

Unasa Sangma Dripa Tuarana ja-ku rike Matchaiangna ja kol sane, 
re gitchi sokgitdolko re chu ane boitottuko kare sike, uno kri^ok an'SlKfok. 
Unosa Abetni dedrangba Dri abisa Chonggi na nosako watataha. Uchi San^na 
Dripa Abetko watatjok. Dri abisa Chonggi na nosa janggi tangpiiaha. Sangma 
Dripa ming Abet namgrikjok. Unonisa skangni manderang mitde rim ode chisHc 
dokode re su sokgitdolko e-chu ane boitottuko kare sike an china arvoM 
kimilna kimil do bok den-e uko kimil pa*e sambasiao an chi toke da ona krk 
an-sikenga. 


“Cholge 

Uni ja manoba, Durapani Oimbiima jakbriko Me gongma kollatchiko 
bolma pe e a ba cha o. ua Durapani dedrang Rut Rebang Richi Ribangko^ 
Abet Jarapa Rakka Dudupa a ba arina gesejok, boltongna mangnengjok. 
Uno arina gesegrike boltongna jegrikoa Durapa ka o nange Abetko so-otna 
buring bolma gimik uchi chiring chibisik dongija rikjojo chajojo dakaha. Uko 
Katchi Susime Misi Biori waiming re-e sal ming chue nikdikeming, “Na songde 
indakgrikaiode saming a-sul cha-na saming songsul rona! Re su jakbatgrike** 
ta ma gongbatgrike ari ra-grikaibo, boltong sotgrikaibo! Indake ripeng 
dakgrikbo gimal mong grikbo!” ine aganaha. 

Unonisa a rongga game cha-giparang a ba a dal so-ani ja mano 
a samko da onan iako angna uchiko Abetna Ine a ba gal mak kamgipako 
boltongchi arichange galenga. An tangtangni a ba o gipana agre sam talpile 
agal kamoba uchide maming bitchilko ge gija ari gaiaia. 

A song Kosio rogipa unia chiring chibisik indakeming badiaba bolma 
bolgrim ba ropg grim dakgipao rogipa jekO mandeni mikgronchi nikna man ja 
uko mitde iha. Basakoba indaka diltugipa biaprango, mandeni mikgronna 
sua gita chama gita mitmit matmat mandeni bimang gita nika indiba mikjapon 
gimangaia. Ukd mandeanma mitdeanma, mitmit matmat nikaia inronga. 
Unonisa mande ong ja mitmat matmat nikaigipa mitni de "Mitde" ine mingna 
a bachengabara ina. 

Uarangko biapni kri a dokni kri dingtang dingtang biming dona. 
Daranggre jolo uko Rakka Ganda mioga. Uni dedrangko Chisik Rong grim 
inskara. Uan chiring chibisiko andalpile dal gipa bolchim chong-grimo rogipa 
ka-namgijagipa mitde ong a. Uni rim-ode mande walan seng-rongja. Chisik 
dokode mande an-chiko chisate unia ki-gale kanta dok ba chetni gisepon 
janggi gaiaia. 

Rakka Ganda jeko Chisak jolo Abet Jarapa Rakka Dudupa unia Abet 
Rangge ine minga uan dal-batgipa indakeming bilakbatgipa ong a. Uni rim- ode 
samra sampilna unia krit an-siknan jaksraprongja. Rakka Gandani dokgipa 
mande tangbioba kanta gittam ba brisan tangaia. Mitamrang uko A-song 
doka ineba agana. Ua A-song Kosi den-gipao wiiwile dongbatani gimin uko 
Daranggre jolo A song nitimgipa Rakka Ganda ine minga. 


•• Oo-bok 

4. TOBENG 

Mitderangni gisepo raningjabatgipa unia ka namjabatgipa Mring onga. 
Ua Mite kari unia Wanma jani gisepo ong katronga. Me apa chagitchamrang 
uko Mring Ja takkimkim Oamring Mikkedingding ineba janapronga. Mringni 
ong katani kari sokode mangrak chong chatgipa Te brong Ja-kora, Rangre 
Mikking Kobok unia Belong Bolsal gimikan Mring re pakna kensotokaia. 
A gitdok chikare dakgipao chagipa rong ma rong dotrang, dal dalgipa prap 
ming gitding pangrang unia uarango rogipa chonchongipa a-ani mitderangba 
Mring ong katani kario uni re pakna bilongen jajrengsoronga. 

Bilsiantian A chikrangni Wanma jani a bachengachibara Mring 
ong katronga. Uni ong katani sal ong-on rang-gitdik mikka sime ranggrako 
mikka kimpetpeta unia balwa ja birang gnang gita baiminduri balsekkri 
balronga. Indake mikka rongmisi gnang waatesa, balwa ja birang gnang bal 
hoho balatesa, uni jako ching chang wel wal dakgipa mil-lamko jako de-bite 
roramronga. Mringni rama re mikkanggipao chadengsogipa mamingkon 
watpakja. Belong bolsal ong oba mitamko dal do-jampake*^ mitamko dal 
pekehikake donangaia. Bewalari prap bolma bimel*’ su-pripgipakon 
sakwelwele pangpike galangaia. Rong ma je gita dal-oba uni ramako 
chanpengsoode uko den e donangaia. Mitdeba una rama watsojaode ukoba 
den angaia. 

Daranggre a dokni bijangchi nangnango, Dajugittim unia Akepgittim 
a king damgnini sikgitdokgrikgipa eri sepango, a chang damsa Tobeng 
minggipa gnang. Ua a gitdoko on tisa a chongprot dake a-timbo dakgipao 
skangode Tobeng minggipa Mitde songdongachim. Ua apgitdok skangonin 
buring chaknangbreja. Ua a change wilwiie mongmarangni jakba 
cha wenronga. Bilsisao ua a gitdok chikareko Mring Ja takkimkim 
re pakangengachim. A-rong a-sak andal mitmat mikka rongmisi gnang jims^. 
Ranggrakchi nadip nachangpiie mikka kimpetpetaha. Ajoljol bal hoho b§)a 
il ilpile gam engachim. 

Kosako goera gopetpete mikka jima unia a*o ililpile baW^ tarakprete 
rakan baksa Mring an-tangni re pakgipa bolrang, rong-dotrang laiia ao rogifM 
mitderangko uni jakbitgipa jakrimrachi den-jofjolengachim. Ua a-chango 
roenggipa Tobengkoba Mring den na rikengachim. Tobeng an*tan(|^ den-na 
rikana kene kato man-srapjae ua a-ningchi nape chakna chanchie, *Kat 
Tobeng!" ine torewate a-ningchi napangmitingo koeakchihi. Gbert 

goatchangaha. Uno Goera goana riapsrapna man jae uni sko nagale 
kosakchiko miktimbengbeng nidoe roa gita nikaiaha. A bri kimbri kosako 
a ningchi napsrapgijagipa Tobeng Mitdeni sko ja mano ro ong pil changaijok. 
Uni sko kni tom a bai bai miktimbeng nidoa gita rokamaiaha. 

Da onaba me apa chagitchamrang ua .Tobengko Mring Mitde den-na 
rikana a ningchi nape katmitingo Goera gochange sko nagaiaijok ine 
aganenga. Manderang ua rong te nagalgipako doktine roani gimin da- ode 
bimang dakjeaha. Bihgnanggipa Mitderangni gisepo Mringan ka namjabatgipa 
unia ra ningjabatgipa ong-a. Uni ong kate rorammitingo inditan mikka jimani 
a sel bang a bilsion chiring chikol banprake a bri dram be^wake bnekronga. 
Songni manderangba a jakrani balmikkana bate Mringna kenbata. Bilsiantian 
a brio songdonggipa manderangni chonchongipa nokachikrang Mring 
re pakango bang en nisiatako man-ronga. 

5. RELARAGONDI 

Pagitchamrangni “Dual Kattao” janapgipa bilak wa sagiparangoni Rel 
Aragondi saksa ong a. Dual Katta mandeni ma kringko tokgni dake suala. 
Dikki Band! adasani ma kringko Mande unia Mitdeni ma kring indakeming 
Gringrang Saljapang unia Rel Aragondini ma kringko Skal Rengma bringipa 
Mitdeni ma kring ine dona. A song chiga mingoba mongsongbate Bandimani 
a-song uchi Gringrang Saljapangni chigako talatronga. 

Dikki Bandimani a-song; 

Ringdil Mechong bakram, Gipbi mebang bitram; 

Mewe meso kitram, Ku-sim binda witram; 

Mikka aram gitduram, Silang do si baweram! 

Silang matchok keliram, Bri Tengte rangdokram! 

Paksachi Gringrang Saljapangni a songko: 

Bri salpang gruram, Dura Mitde jaksongram; 

Dana cnikong dokram, Al ik mang pujuram; 

Chekcho badal gittim. Songga mangga a-ding - 

Bijasikni a-song, Challingmani gittim. 

Gantong ja bak sepanga, Sko rong gop gopanga! 

Pagitchamrangni ring-a gita ua Bri Salpang Gruram a-doko 
songdonggipa Sing Gonda Do-singpa Basing Tekkil Wai-dipani chra mongting 

wa ge ja-ting Rel Aragondi ong a. Aragondini gritang saksa bilgitting rakgipa 
Gringrang Saljapang uan chrarangni gisepo raningjabatgipa onga. Mandani 
bimang unia bilsiko tosusae Aragondi dal batgipa ong-a. Dual Katta 
ring-giparang Rel Aragondiko indake ring mittela; 

Rel Aragondi bigil jaksibri, 

Dai-a Chutmang a bri, 

Ku ba Simsang guuri! 

Janggii meram rammanman, 

Chelchik a-chik domanman! 

Gingkol saruk napmanman, 

Nachil gijip jipmanman! 

Pakkoi simsim andalsim, 

Ka-kol gisim mrongsim! 

Jakpong bija sa manman, 

Gingtong dama dokmanman! 

Rel Aragondini bimangko talatani gitade uni bimangko Chutmang a bri 
chadenga gita nikpiiaiachim. Uni ku sik agano ong katgipa ku-biba Simsang 
chikoloni guri chadoa gita dakpilachim. Uni janggii an’misalo mi ramchakna 
namsusu dakpilachim. Uni cheiku chelbrak apala unia dal ako tosusaode 
a briko a-chik doa gita dona nangsusu dake nikmanpilachim. 

Mitam Katta ring giparangni talatani gitade Aragondini gingkol kolprako 
saruk sa dokdok bitip ra-pilana; uni prap dagam*' gita dal-gipa jakpong 
samprako samsachi rim-dok indakeming samsachi rim-dok bija 
sa chakpilachimna. Ua pangnan rong kol danok ka-sinao nape turongachim. 
Uni tuna danokchi napangpode jagittamnade mikrakjana. Aragondini tumitingo 
ingkok ra-a a-doksnina jangpiiachim. Unomiting uko darangba simakatna 
man-rongyachimna. Uni ja-tong jaktongko moringrenge de-musanaba darangan 
amjachimna. 

Basakoba Aragondini tupekmitingo gro dingani ginal keani siri iokoda 
uko simakatna bilongen neng-nikachim. Bewalari mancte ra*anga de^musaa 
nioa jaktong nel-pakatanan tang-brangaia unia an pil ketdii daKa 
tupilangaiachim. indake bobii dingchongmotna nanga ong*oda uni jonggipa 

gritangrangoni ka dongkalgipasa siitong giil giil so gitchakesa uni gingkoiko 
su rekrekrongachim. Unosa sawa maina siksakenga ine ua tusimepekaoni 
aimakbarongachim. 

Gringrang Saljapangni gittimo rogiparangni chra mataboi saksa onge 
Aragondi pangnan maharina do-ga chakdilgipa ong a. Bobil ra biate, "Do ga 
mai do gako sepa? Krok mai krokchi kang a?” ine sing atode uchiba, 
"Salnangrao chagipa wa teksilko sepachim, do gade! Achurao dal gipa 
silchang kjroko kang achim krokde!” aganchakrongachim. Pagitchamrangni 
Kattao bobil dingna mikkangchakdilgipako krok salgipa indakeming bon chote 
angkachakgipako do-ga chakgipa ba chipgipa ine janapronga. Bil raka unia 
bilsi bribatani kri Rel Aragondi Krok sale ong-katdila uchi bilgitting rakgipa 
gritang Raka Jari Jadi pangnan do ga chakronga. 

Bobil dingani ong-oba uchi Dikki Bandini ma-kringoni Aragondiko 
fliikkang chakna misilrongachim. Minggipin ua gimiknin mamatang dal-batgipa 
ong-achim. Gritangrang uko bobil dingna misilasan ong aigija mikba 
mikkratachim. Indaken Dikkini jongchon Garikra jeko Matchru minga, 
Aragondini ja-kokkimako bingbang napkroke katna man-aigipa, uasa mil-lam 
grangsichi Rel Aragondiko dingna ka-dongaiachim. Garikrani mil lam 
grangsichi den-ode bigil mitapsakosan mataia unode an-chian ong jachim. 
Uni gimin, pangnan Garikra Rel Aragondiko ka-o nangatna uko ong gija 
ku sikchi jikchengesa una bika soe den-na rikmitongo maioba ja gitdotosa 
jakdangdikna man-aiachim ... 

Ringdil mechong bakram inon sokmil onchrake nangram; Gipbi mebang 
bitram inon Mebit; mewe meso kitram inon do amek/ mewekni bildingdinge 
mikoram; ku sim binda witram inon chisamo ki sing mairamko miksonga. 

6. Mi JANGGI GNANGI 

Skangni manderang a-rongga game cha-gipa ong-genchimoba 
o-biisigipa a-baoniko jam suakpile man-e cha achim. Songadam game cha gipa 
bilsina chu-onge mi man jokode a bani spin, anem unia chal-ik minako gran 
done uarangko antichi ole palronga. Uarangko pale man gipa tangkachi kari, 
na-kam indakeming ganding chinding dakgiparangko breskana choi ong-a. 

Chengoni game cha gipa nokdango bilsiantian a-baoniko jam gape 
man-rongaha. Bilsisani miko a ba o chengaoni mi ra-orw bon-chakjani gimin 
jam te-gipin rikdapoba uno gape man-jok. Phng attam dia kalani kri nokoba 
mande bang-achim. Nokni me-chikrang salanti amgni amgittam sreko mi rame 

saiikripe mi su na nangachim. Me chikrang salanti tengrenggni*' 
tengrenggittam mi su na nange, rimol silchang kirochi cha samo gai gip 
onjringani, jakpa chiboan nanggil gata gita ritchapiiachim. 

Salsao nokni me ch'krang salgimik mi rame su a salichipjok, Kokgni 
kokgittam su gipakc kirok chotale bima basejoljoloan attam simsim dakangaha 
Una au miksuna jangjange an tangtangni mi su o ja pang tang'Satgipako 
ja pang kole uko chosate rongtalatna man srapjajok. Pringo kiToke baseaignok 
ine salgimik mi su ani ]a pangko sal wachi witgome uko jang kepango cha-sam 
sinknpdape donangaha Mirongko noko olgate rongdiko brae an-tangtangde 
au miksuna chigachi re angtokjok. 

Attamo cha man nngmanede seng gnang sim paktipo nape tutokaijok. 
Adita waltingbao ua nokko mikkangchakgrike sa ra apsan done rikgipa 
noksuini me chikma re pakangengachim. Ua bewal chel kalao mande 
ma amenga gita ku rang knaha Una chadengdike knatimoa, “Hmm!* 
ma amako rongtalen knaengachim. “Sa kam ding kamako knamanjachiml 
Sawa sa gitdikesa ma amengjoksai'" Noksuini me chikma noknagengo 
deng dite knatimaha. 

' Hmm' Angai' Ja sku jaksku saakoan amjaengjok! Ki sning guasu 
gimikni greng sa dikakon chakna amangjaengjok!" Noksuini me chikma name 
knatimoa me chikmani ku rangko name knaha. Nokningode wal gri chigri jrip 
mittip tutokjok "Sawasa waltingo sa rao ma amengjok da oa?" Gisik nange 
andalomaba ku rangko knatime nokmikkangchipak re angaha. "Hmm! 
Sa dikakon chakna amjaengjokai angai! Saoba angko ka-sae jokatodechiml 
Ang bit ama gita dakchakainokchim!" Uchiba ma-amakosan ma-amenga, 
sintiakosan sintienga, indiba me chikma bimangko nikjaengachim. 

Me chikma sa ra mi su ramo chadenge nokkreng noksik gimikchiko 
ku rang knatime sandiaha. Unoba dongjachim. Nokkreng nokkimachiko nijok. 
Uchiba mamingan grichim. Una am bol ja bak sepgipa kokkimachiba niramjok. 
Uchiba mamingni bimangkon nikman rim-man dakjaha. Indiba ua 
ma amenggipa ku rangde sepangon ku rangba me-chikmanl ku-ranganchim. 
Pil-sa suan suengama ine ua me chikma dikdiksa chadenge knatimaha. 
Unomaba, “Hmm! Angko saoba jokatodechiml Ja-sku jaksku saakoh 
amjaengjok! Ki sning guasu greng sa-dikakon chakna amjaengjok! Saoba 
angko jokatode ang bit ama gita pattiainokdiim!” 

Nokningode nokgiparang jrip jrip tutokengaha. Ma amglpada sa'rao 
ma amenga, sa ra nokkra sandioba ku-rangkoa knaenga bimangkOA 

nik^aengachim. Una name knatimoa cha sam stike dongipa ning-chi ma ama 
gita knaha. “larangde maikoba cha sam sinkripmanjokmasai!” Me chikma 
cha-samko de-pike nioa mi ja-pang witgome chong-doe donako bokjrajra 
nikjok. "O! Na-asa cha-sam sinkripdapana ma-amengakon da-ning!” An tang 
gana kondolo chin wake noktangchi ra angaha. 

Nokona sokange ua an tang noksuini cha-sam sinkripdape donako 
ikbagipa mi ja-pangko, namedake cho-sate rongtalate, mi bima kakketko 
dingtang indakeming mirongrarako dingtang basee donaha. Ua ja-pang 
basegimin mirongko rongdiktango chipatjok. Ja pang bima kole dongipakoba 
dingtang ba-rao kasrome donaha. Mi ge kari sokon ua me chikma an tang 
ja-pang chin-bagipaoniko kole dingtang ripinggipa bimako an tangni cha ri 
baksa brine ukon a-dalo cha ri gitdal ra aha. 

Ua nokdang skangode namen kangalchim. Game rim e cha paoba 
gammitingo cha-nan chu ong pajachim. Bilsi gisepo jawao a jak gamnapesa 
cha-na nangaichim. Ua ma amgipa ja-pangoniko bima kole cha ri gitdal ra aoni 
a-bao bilongen mi namna a bachengjok. Ua bilsioni mi a baoniko 
man-chakatangaha. Indiba ua bilsio mi jamgni pakgipa noksui ka-sin ka sin 
cha-asina a bachengjok. Jegita gamo rim oba mini mitdean katjokma inmanpile 
akgal cha-asiaona sokangaha. Jean skango cholgrichim uasa ua mi janggi 
gnangko cha-ri man e man e cha batgipa ong-skaha. 

A-rongga game cha-giparang miko namen mande ra toka. Walo mi 
cha-o mirtm ga akatode uko sal-wachi witgome du dap nagengo donaia. Walo 
witpakgalode mini rasong katana. Pringo unia salo mi cha c mirim ga akako 
witchichi witpakpak dakja. Uko ka sinesa wa-se kolburang gita ong jaoba 
wa-seko chil-ekesa witpuata. Apsandake mi su mitiogo ja pang tang akoba 
walchange uko basena man jaoba name witgome ruano ikchakesa ruan 
chinkopdape dona. Ja-pangko cha-sam sinkripdape donode mi it engna aro 
rang-sitna man-ja unode ma ame sakgipinchi kata ina. 

Cha-ri ra-aoni jamo chipnapaona game cha giparang niam ja rika. 
A-rongga a-bao. mi ge-gipako Matchidual, Chisak aro Badrini manderang 
michongna teng-gake akana agre gitdoko aksotna unia uko rasote akna 
nima. Jakpachi rim srope kosakchina salsropdoe ra-esa uko kerao dona. 
Ra-giminkoba a o on tisaba greatgija*'' tengreng ong-jaoba kokre ku-mango 
donesa ka sine bidangko rim-esa koko chipa. 

A-bao mi ra-e chimonggiminko jamona mibal oloba jeo jao neng-takja. 
Rama chel ani kri a ba rama gisepgriko boiko kok songchake neng-takna 


** gaokotgija 

ja rang nke dona Unosa neng take jamona joljol olanga. Sakgipinni ^ rang 
rikao songe neng taknaba nima. 

Jamona sokangoba jam ning o kokoniko pakdambrue donna nima. 
Namedak.'- bidangko met esa*^ uni kosako chueng chueng bidang 
mel dapnkrike dona. Badita a bao mi bang a aro basik bang-e man gen uko 
ntgrike nokni pagipa an tangan jamo maidake mi danna nanga uko esape 
bidang mel roroe tariesa jamo mi chipa 

Jamoniko mi ra oba nokni ma-giparang jamo mi gapana skatang 
ikwakwake koko chipe ra baja Bachtpakni waring a bachenge ika uko ja-rikesa 
bima rongsaba tang satatgija bidang geng antiko tarijoljole chueng chueng 
ika. Uandake nokni ma gipana agre jamchi mi ikna gadoja Ma-gipa maibakai 
sachang ding changoba nokni demechik dal batgipa jeko ma gipa jakrima 
dake lakkala uasa jamo mi ikna gaska. 

Noko dedrang bang oba skatang rongdikoniko mirong we e song na 
manja Rongdikoniko mirong we na dingtangmancha nokni pagipa we-ra 
jeko pe ra minga uko wate on ako rongdikko sikkame don aia. Rongdikkoba 
jeo dona unoniko gipinchi jitna man ja. Mirong we-mitingo rongdikko gitchir^te 
ba uko kingstike we na man ja Nokni ma-gipa ong jaode ma-gipa jeko 
jakkalronga uasa we e on-na nanga aro we mano rongdikko gripe dona. 

Mitamrangni jaknade mirong anja ine rongdikko dangtapna on-ja. 
Indake rongdikni mirongba badiaba me chikni jakkode jea. Apsandake 
jamoniko mi ikoba nokni apsan dedrangoni ong oba saniba jakkode jeala. 
Uni jak dangdikode ikronggipa waringna bate mi kata ine agana. 

Apsandake nokdang ba ku gitdal dakenggipana cha-ri ra-oba 
nokchongko nigrikesa on a. Bang bata game cha-gipa mini gimin name talgipa 
ma giparang skatang cha ri ra na on ja. Badiaba nokdangona on ode mini 
rasong unbaksa ja rikangaia ine on rongja. Pangnan nokni ma gipasa 
ong jaode me asani ma gipasa dptengtangna cha ri on e watronga. 

Minggipin choigri choidakjaoba gisik gnanggipa me-chikrang pangnm 
cha-riko nokchong baseesa ra-ronga. Badiaba nokchongo mandeskako mitdak 
miknengna natgipaoniko jako cha ri nikana ra-rongja. Nokchongoni ^tango 
maiba marang sterang daka dongoba uandakgipa nokdiongoniko ra^rongla. 
Basegija skatang cha-ri ra ode ua nokchongni namgijagipa bewat cha-ri bakaa 
re-Chapa ina. 


** mi bkkm^ borame iarie 

Uandake A chik pagitchamrang “Chari Janggi” inon uko dat e ra-a. 
A ba gitdaloniko bilsi gipinna cha-ri cha seoba sneng dimgija, bichidep** 
rongsaba gripiie rongghkgipakosa, a-baoniko dingtangmancha basee ra a 
unasa cha ri cha- sea ina. Pagitcham ma-gitcham man- a inana chanchigija 
mandeskaoniko cha-ri ra-sroe jakkalja. 

7. MINI RASONG KATA! 

A-ja dingtangon ku sik ku bisringba dingtanga. Apsandake ku aganani 
rama unia biming minganiba dingtang dakaia. A brio songdonggipa manderang 
songo noko cholikalgipa unia mande ra-ako man-na kragiparangko “Nokma” 
ine mande ra-e okamronga. Indiba salgipeng a btma rikamjoljol songdonggipa 
manderang ka-ma a-bimani ku-bisringchi “Morol” ine okamskara. Uandake 
A-chik ku-siko mingani unia okamanirango adita dingtanggrikani ong katronga. 

Chengoni nokgitchamo nokkrom man-rikgipa, salgipeng A chik a song 
unia a-bimani gisepgriko rogipa, namen man e cha-gipa Morol saksa 
gnangchim. Ua game cha-gipa indiba a-weni ge-a pattalko gamgipa ong achim. 
Bilsiantian ge-a a-paloniko mi suakpile man rongachim. Noko cha gipa bang-a 
indakeming noko a-jak gamnapgiparangba nokte rike on gipao gapjolachim. 
Bilsisao ua bilongen mi man aha. Uni jam rikgipao chipa chakpiljae nok 
sa-rao chaljao chipdame dane donpilna nangaha. Indita noko kam ka gipa 
manderang bang oba jam suake a-palo dangipa migilko cha e bon natna 
ampiljachim. 

Wachi kari ong-engachim. Salsao Morol antichi re-angaha. Antichini 
re-pilbaoa salgimik mikka jimani ge a pattal gimiko mikka chi wari ditchangaha. 
Ja a ga-chake re na mangmangba a a nagalan grijokchim. Morol chiblokko 
batchrime nokona re sotbana nangaha. Nokona sokbao niode ja skuona doba 
nangtokjok unia ja kop gimikan mitchitokjokchim. Nokchi napna skang Morol 
ja-suna am-engachim indiba ga chake ja-suna sa-rao mamingkoba nikjaha. 
Morol antichini mikmake sokbae ga chake ja-suchakna man-jae nokkol rengma 
gimikko mangnengaha. Ka o nanga bika soa bai bai sa-rao mi chipe dongipa 
chaljako de baate uho ga-chake ja suchakaha. 

Unwalon uni noko a-jak ra nape cha gipa aiao inmanpilgipa jumang 
mingsdko nikaha. Bilongen daknanggipa me-chikma saksa, uni ja-gitdokoni 
ja- skuona nokni trumao sanre rapo mitongboi kaa gita mi bidang kabitgipa, 
ua Morolko ka-o nange katangengachim. Ua me-chikmani ja-a samtangtango 

mi bidang kabitgipa gongnok gongnok dake bite chrek chr^ dakpilaeh^. 
'Aiaol la mande indita bilsina gisik nange pattioba mandean mingjal AngKo 
maiba jabolko gita ga chake ja suchaka daka! Da ai dipat anga ia n<^ 
rojajoka. Gong ode na ade rorikaibo, angade katnok, gipinchii* Ua 
mangnengjoijoie Moroini sa raoni janggildite re angako nikrikaha. 

A jak ra napgipa rang-san tuaoni simakbaha. Gtsiko ua katangenggipa 
me chikmako nikrikkunema ine chanchie walo a-palchi ong kate niengacNm. 
Indiba wai chi indikdiko mamingkon nikjaha. Ua maiko indake jumang nikachim 
uko agane ronaba pa jaha. Ua bilsionin Moroini ge a a palo mi nambrejana 
a bachengaha. Bilsi gipino jam suakpile man-gipa a paloniko jam tong-san 
man rikjaha. Bilsi gipinde una bate komie mi man aiaha. Indaken ka sin ka-sin 
Moroini nokdangna neng-nikanirang sokbarikrikaha. Bon chotgipa uni janggi 
tangani salrangko bilongen neng-nikesa re atna nangaiaha. Man-e cha-ana 
mingsinggipa Morol bon kamao a-jak ra nape cha-na nangna gitdik dakaona 
sokangaha. 

Me-aparangni agana gita Pattigipa pattijaode mande je gitaba gitchi 
koroke gambo an tang okna gape man na neng a. A ba apsanko o paoba eri 
change aia; boltong donpenggipako gelangaia; misi ga gong gongba^a, 
te bidilan webatja. Uandake a rongga game cha giparang miko namen mande 
ra a. Cha mitingo wa seo mirim ga akakon ja achi ga dapja. Me diko sikkatgipa 
mirimko ran nate uko rim roke mi jareng chimongna tokkolo brae onggaio 
donaia. 

Mi rame su na amo donchake bidang ga nake breana agre birong 
chosatmanode uko ja chi ga dapja. Amo ramoba amrikgingo ja sku dipane 
jakpachisa pijrange*^ rama. Apsandake cha samo su e chotatmano mirongni 
kosako ga dapja unia noknt mirongko chichi su gale song ja. 

Game cha giparang antioniko bregipa mirongko mirori ina. Uamang 
miachikko dongipa rongdiko miroriko chipja unia mirori ming miachik brine 
me diksanoba song dimja. Indake nimani ramako ja-rikgija miko birong 
chaniaode mini rasona kata ineba chaoitchamrano aoana. 

Jareng mi ka sin ba me diko skapgipa mirim ran gipako <MrH^0p 
donako jareng ba mijareng minga. Tokkol inon chiringga ba cN ko a 
lauko gitdok dakgipao sintonge Jareng ba rongkk chimongna Jakkal0p^ 
miksonga. Bidang brea inon mi bidangko ga nake birong ga aiarmno bkiid^, 
Jakchi rim bree koiako miksonga. 

** borome, anjrake. onbrake 

8. JUMANGO PARAKA 

Bilsi indita jarobia*' ong kuja. Bilsigni bilsigittamna joljol salaram a jao 
ge a a sarini mi bite birong sike minna a-bachengmitingon gukrorirang 
(mitamrang uko gukmitdim ineba minga) dime ja pangoni cha e nisiataha. Ua 
bilsirango banoni indita gukrorirang kin ma ong a gita sokbara manderang 
aiao inmanpilachim. Gukrorirang ba dime mi bite minna ja pang rimit rimit 
dakgipako kepkap kepkap tinode mi rata gita knamanpilachim. Gamgiparangba 
an-tangtangni bilsi gimik gitchi -nangkame gamgipa biteko ratrikna 
man srapjajok. Walsani gisepon ja pango minenggipa mi biterang ga geng 
baksa a ao gipeng soreng ga akakosa niktokaiaha. 

Salak wachi chake unia okkria nngna sika ingija mikka bitchi ringe 
game dal at silatgiminko bite ra na gitdiko rang gitdik aram simbara gita 
gukrorirang bilbae nisi galana gamgiparang bilongen gisiko ka kamtokaha.*^ 
Gukrorirangni cha-spa a-o ga-akako kolrike chimongoba bak chikkingni 
baksakon man tokjaha. Indaken ua bilsirango bang bata game cha giparangan 
neng-nikani kosako namen neng nikaniko chagrongdapna nangaha. 

Rongjeng unia Darugre gisepni a sari gamgiparang bang batan mi 
ratna jaksraprikjae an-tangtangni gamgiminni biteko gimaattokbeaha. Una 
gisiko ka-kame Darugreni badiaba gittimni gamgipa saksa uni miko cha e 
nisigipa gukrorirangko rim-chimonge uarangko karaio pake kamkronpile 
jo-retrete so-ottokaha. Ua apsan walon gukrorirangko jo retrete so otgipa 
mande jumang mingsako nikaha. "Na-a maina indake skatang daka? Chinga 
an-tangtangni sikako dakjaengaba! Chingko watatgipani ge etatakosa 
dakpaengako nik^ama? Mikkangchide inamaba batgnene!” Gukrorirangko 
re-dilgipa uko jumango mangnengaha. 

Ua game cha gipaba mikrakbae an-tangni jumangnan jajrengpilaha. 
Gukrorirang skatang bilbae mandeni gama ge-ako nisigalenga ong ja indiba 
uko dakchina watatgipani ge eta gitasa dakbebeengma ine gisiko chanchie 
misilpilaha. Jegita dakoba ua bilsirango gukrorirangko gimatna unia mirangko 
nisiako chanpengnaba man-bebejaha. Indita apalgipa ge-a pattalo chakpilgija 
banoni gukrorirang rang gitdik soke mirangko cha e rusigalachim unia uarang 
a paini mirangko cha-mano bachi gimangachim darangba uko chanchie nio 
amsokjaha. Indaken dakna nangako dakmanode gukrorirang bangbangon 
gimangpilaiaha. 


*' ru-ulbia arima 
** bilongen ka-o nongoha 

Bang bata me aparangan diasongprako changprakde manderangni 
miko gukrorirang biibae cha e nisironga ine agana Skang chasongo 
gukrorirang bilbaode aram sima gita saint teng suakon andalpile man a unia 
uarangni dimode jegita a pal apaloba walsanan baiangja ineba agana. 

Me aparangni aganani gitaba Pattigipa Ra rongipa mandeni kosako 
ka 0 nangosa gukrorirangko watate mandeoniko ra piironga. Salarioba gukrori 
gukmitdimde gea pattaini mio rotelaia indiba uarang ramram mitangko nislja. 
Nisiani sal sokode banonin bilbara bachin btlangpila uko darangba agansokja 

9. CHRAM ANTI WARI CHIDIT 

Chengo Chram Anti Wari Chidit anti kadilgipa Dilmagreni Boro Sanjang 
aro Doma Kejang boningsa ong achim Samandani me-aparangni janapant 
gita Boro Sanjang Nengminja pante boningtang Doma Kejang Mangsang 
pante ong achim. Uamang boningsan namen bilak wa sagipa ong achim. 

British Garo Hills-ona napbana baditaba chasong skangon Chram anti 
kaaha Da o Samanda Megapgre jeko Chrampang ine minga uni Simsang 
nalsa wari chisamo anti dongachim. Ua chasongo Simsang chibimani chikol 
rikam rikam ritchagipa buring boigrim unia rong grim rong-pakrango salo 
wagam wagilgang walo ki mi gongritdang dakgipa - Saio mande walo matdia 
- Matchadu Matchabetsa bang bate songdongachim. Ua chisamo mande 
sakdok bawango duuisokgija dal gipa chram pangma chaachim. Ua chram 
pangmani bijakrang wario ga akchakon wari chiditpilachim. Uano matchadu 
anti cha rongaha. Badri, Daranggre, Rongbinggre, Rongrenggre, Simsanggre, 
Songsak, Rong sak indakeming Gra Manda gimikni manderang ua antiko 
cha na re barongachim. 

Mande aro matchaduni gisepo dingtanggrikako name ma'Sina 
neng achim. Ua chasongo anti re o buring a change maibakai matchadiAd 
grongmanode "Ek ma Bajar?” inesa sing-rongachim. Ma sipajae ek inode ua 
anti sokgija buringon gimaiana. Indiba bajar inode mamingkoba sing dapgp 
gele re angaiachimna. Indaken saksa sakgni anti cha-na re na kenaONm, 
Songo noko bi-sa desanaba bring achang rama rambio mande agittai gronge 
ek ma bajar sing ode bajar ine aganchakchina ku pattirongachim. Ufiaii 
Dilmagreni ua chasongo bilak wa sagipa boningsa - Boro Sapjang .unit 
Doma Kejang - ua Chram anti wari chidito manderangko anti cha'cMa 

Ua salrangode sal ja channa saptokjachim. Songantini mande bu te 
anti cha gen uko rama chei ani kh wa ding chite wa ding bistitkoaa ka*lottenga 
rabatokaiachim. Uko chanesa ding chigni ong*ode cN-gittamgipae anAoNHit 

sal ine ua salko manchiachim. Song chel gipani manderangba badia salo 
anti chagen uko gisik rana gita wadingkosa bistit ka-tottenge raangtokaha. 
Ua wa ding ding chana matchotangode uan anti cha ani sal sepangjok; rama 
chel giparang ma sisoe anti re na ku-monge re-batokaiaha. 

Anti cha-ani sal sokna skangan a dingo nigame kram dal gipako ming 
rang doke matma beri grongko adil sikatrongachim. Ua matma grongko adil 
sikaton baditaba a-dokna '‘rererere”.ga kimpile jangangachim. Unode Boro 
Sanjang Doma Kejang anti cha-dilna okamengjok ine chel ao dongenggipa 
songrangni manderang ma sitokaiaha. Unon dingtang dingtang songrangni 
manderang ua manchigimin salo dongimin biapona anti cha na sokbatokaiaha. 

Chram anti cha na Atong, Dual Daranggre, uchi Matabeng unikoa 
Chisak gimiknin sokachim. Dingtang dingtang a-jani bilakgipa 
dakgrikrakgiparangba sokrongachim. Dakgrikrakgiparang anti cha-na re baon 
do-bipa dal-ako kosepo olbite re-barongachim. Antiona sokode an tangtangni 
a-tipo ja o kae wate donrongachim. A tipo do-bipa katate donako nikon 
dakgrikrakgipa mande donga ine ma-siaiachim. 

Bang-bata salrangon uchi Kitchu Badrini Atong ming Rombagre 
Selbalgre gisepni Matabeng panterang bil togrikbatachim. Mande an tangtang 
sikgrikna skang an tangtangni do biparangkosa rim-bae 
sugrikatchen'grongaphim. Atong panteni do-bipako suode "Hiwao! Atong 
panteko amangengjok!" Uko dongdule nigiparang inchrotokrongachim. Uchi 
Matabeng panteni do bipako suchakna man skaode, "Hiwao! Matabeng 
panteko amangengjok!" Una jinma inchrotokachim. Do bipatangtangni 
dakgrikana jinma inchroana nokgipatangtang ka a ding do ding do wagam 
chikmijile chakmitingo, janggilchi nienggipa dingtang dingtang songni 
nomildrangsa, "Hirr Changgil! Salaramni bipako dakama? Saliramni bipako 
dakama? Hirr changgil” Unode an-chiko gramchtna gitdik gitdik 
do-bipatangtangko niachim. 

Do-bipa dakgrike nom-bokangjokode nokgipatangtang dakgrikna 
chakatskaijok. Uchi ritcha hajal anti ra-enggipaba dakgrikako nina 
timolbatokaijok. Do-bipa sugrikako duule nigiparang mande biparara uchi 
Atong pante matma dambe dambe grong chimsate ki mi doksape an grong 
pe bajokode; uchi saliramni Matabeng panteba mongma dambe dambe chel 
badale jaktong kring dakbajokode; hajal kotok mikkango ringreng ringreng 
dakbaon mande toptimilgipa biap bangtalangaijok, chadengduule nigipa apjite 
watsotokaijokchim. 

Salaramni bipa ming saliramni bipa bil togrikna chel badalbaon jaktong 
kring dakbaon uchi me chik jinmasa, ‘Hirr rara! Hirr rara! Salaramni dedeko 

prong chikekgnema? Hirr rare! Hirr rara! Saliramni bi sako ja ai ]a*akonema? 
^irr rara! Hirr rara! Bitchi gri bichideprara! Hirr rarai Hirr rara! Rongsa gri 
fnarora!” Jakpa doke, jaksi sike, bilchrokchroka, me chik jinma hoho didi 
fa atjokoan Chram anti dimu rippong rippong chadopilachim. 

Uchi panto matgrikrangba nomii sa rong jinmani jakpa doke hoho did! 
ra ana ka-a bikgil bikgii, gando jaksibri duwe*' nangnang dakgipako salketa, 
jakpatangtango stupile jakpa reprepe, ja ko ja gugugrike, jaktong gitdok 
sepgrike so eltatgrikaijok. Uchiba bipa uchiba bipa, jakrachi galna dakoba 
kring, jakasi stapna dakoba gol chak, nateng gitchak gitchak jakpattadii 
na kam bu su natgrike wilwilgrika anti cha chakgipa a pro kakkidangdang 
dimu chapilachim. 

Gramchi chepchap chepchap nateng gilsninggipa so sa dako 
ga chatnangjae stapatna man ode, uchi me-chik jinma jinma a kirok napile 
chonike hoho didi ra ana, sale ja rimit rimit dakpilengachim. Uchi chegipana 
paksachi rasong on e de mittele hoho didi ra chakatode bri a kong bekbol** 
bekbol dakpilengchim. Indaken me chikrangni ku sikna ka a godu*^ chagrika 
rang sa wetsa amakode chakatpiltai dakgrikna chapilaiachim! 

Pagitchamrang indake anti cha ani nigil nikani salo dingtang dingtang 
a jani bilak wa sagipa mikkangchakgrike bipagrik bilgittingko togriknaba 
re rongachim. Unon badia a jao sako mingsinga unia bachipakni sawa bilgruing 
uko ma sigrik talgrikna man aiachim. Me asarangni bil togrikmitingo 
me chikrangsa gittimtangtangni pantena hoho didi ra time ka a dingchichaata 
dakgrikatrongachim. Indake bilak wa sagipakosa skangni nomilrangde bipa 
mancha ine sea pa man naba seksekachim. Una kengipakode bame 
chakgipakode seng ki duulbikgipa gana kagomaigipa ine chonikaiachim. 

Ua chasongo Simsang Chisam chikolo mande aro matchadu apsan 
anti cha-rimachim. Ua anti sambaon bolma bolgrim andalgipachi matdia 
el bikbikana an chisreng dakpilachim. Chtsamo do de bipa deok deok mikoe 
ki mi badaie mesara ka-jro ka jro dakpilachim. Unonisa ua Chram Anti Wieui 
Chiditko anti cha na re-bagiparang "Do de bipa mesaram matcha bipa> 
el bikram” ineba mingknaha. Unonin Matabeng, Kitchu Duai gimik 
minosinoaha. 

Hirr changgil inon do biparangni sugriko ra biate agani ong a. Grong 
chikeka (chik ek a) inon grong bechraka, ja si ja eka inon matt^u Ja^^dip 
ja eka gita ja si pekakako miksonga. Bichidep inon birong sikgijagipe 
miksonga. 

** olgroke tong-ona 
** tong-sote jongonga 
** ka a dHig-ckxi 

10. SAMAN RAKGIPA 

Simsang chisam Samanda jolo chengo Toganna skangnian bilak 
wa-sagipako ua joini ma giparang bang en ba-toka ine janapani gnang. Ua 
Simsang chikoini mat chidualrangoni Rengram Do misal jeni chelbak miksku 
ong achim. Simsang wari jameskude*' uni auao gipsokjae janggil an-misalko 
rongreng rongreng nikpilachimna. Unide Boro Sanj^ng Doma Kejang boningsa 
matchadu anti cha dilgipako a-rong a sak mingsingangaha. Uni ja-mano 
atchirikgipa Saman Rakgipa Ruram sang gipaba ua Samanda sepang Simsang 
chisamo atchigipan ong achim. 

Ua chasongo Kal ak aro Samanda joiko Gra Manda Asil Danaini bilak 
wa sagipa Bikara Tobika Chelara Asanpa unia Sangma Ejim Sangma Ipak 
minggipa bobil dingna re bajringaiachim. Uamangni bobil dinge sko sote 
ra angani Kai ak songni manderang songgima nokgimana am pilachimna. 
Songni me asarangde bobil dingna amchakjae bon pilna am achim. Baditaba 
sak nomilrangsa ua bilakgipa bobil dingrakgipani jakoni joke buringo kate 
chaktokaha. A-bri damsachiko niatoba kalak kaltak me-ga bijakko nokking 
pina gita nikataiachim. Una rikangode nikjachim. Una nigamtaiode a-paksachi 
kalak kaltak me gako pe gope ma-chakna noktop rika gita nikataiachim. 
Rikangode uchiba dongjachim. Indake me chikrangni ua bilak wa sagipa 
bobilrangko kal ake neng atanasa kalak kaltak dake kal akgipaoni songni 
bimingko Kal-ak mingjolaha ina. 

Badita bi/ak wa sagiparang atchia inditan ua chasongo A chik 
manderangna kengniba ong achim. Bilakgiparangko mingsingangon uko bil 
tona aro uni skoko kambe akna timgiparang ong kattokskaiachim. Ua 
chasongo je ma kringan chra depante ba-a uamangsa gittimni bil man gipa 
nokma ong t'okachim. Uko a jak soknagipa atchiahaon biiakgipako kambe 
akna man ode uni ma drang chegipani nokkol ong na nangskachim. 

Saman Rakgipa Ruram Seng-gipani chasongo Gra Manda Asil Danai- 
ni bilakgipa dakgrikrakgipa Bikara Tobika Chelara Asanpa jean chel miksku 
ong e dal a ua bobil dingna am jringaiachim. Mande mandeskana gsidame 
donnuna man jachim. Salsao ua sakgni bilak wa sagipa buringo gronggike 
dinggrikaona sokaha. Jensalo bilakgipa sakgni matgrik nangtinggrika bilsue 
dakgrikani ong aha. Mil lam ra wilwelgriko uchiba de na man ja saksa den na 
man ja dake bolrangko pe grike unia mi ge*ani choigerangchi*^ chimgrike 
dakgrikaha. 

** jo pdoni {ok songdoe jaks< ku teona fomeso 
** cholge, choime. mcrtta 

Bobii sakgnioni antangtangko mingsing minggamatna sakaa sakgipinni 
skona chagrikaha. Biap chaknangkatachi katroroe dakgrikade dat^ka bol 
v^a a chagija, sa min jeko sekso ineba minga, sa min dikpripgipaona 
Bokangaha. Uno bipagrik rim e se eltakgrike dudugrike saksele stapo Saman 
Rakgipa Ruram seng gipako a o stapwatna man achim. Uno Saman Rakgipani 
sa mindamo gitdilo bolma boipangko ja pang wange gitdiio gama game a*a 
mopile dam gam achim. 

Saman Rakgipa Ruram Seng gipa ming Bikara Tobika Chelara 
Asanpani dakgriko Samanni gitdilo dam ine gam ani giminsa ua biapko Saman 
damchakgipa chong-motan Samanni gitdilchakgipa Samandamoni Samanda 
biming ong kataha. Unonisa da ona ua wilwila gimikko man-chape Samanda 
mingjolaha ine ua jolmi me-aparang gisik ra-kuenga. 

11. RANGKAI 

Chengo chasong gabrini cha meapa gitcham, a song mikkim chagipa 
kosi do gisikgipa ua Rong kandi songgitchamo songdong a chagipaoni, 
Rangkai saksa ong parachim. Rangkai saksa Daju pante chagitcham 
ong achim. Mangming bolming dakgipa, wa sa chong chatgipa, ja-tong jaktong 
rakgipa. gamna rim-na gong gipaba ong-achim. 

Bimang wa sa chong chatani*' kri, gamna rim-na gong-ani kri, Rangkai 
jikba sakdok kimachim. Nok dal prete rike nokningoan jik sakprakna du-dap 
te prak gate on aha. Saksa nisiani gri, sakgipinna nichakna nangaba gii; 
du dap an-tang me dik paltang, simp-paktang^, a tiptang dakaiachim. Ka-saba 
gimiknan apsan; jikna gana ra oba gisimode gimiknan gisim; saksana sangong 
ra baode gimikan apsan, saksanaba ra-badija, darangnaba on-badija. 

Rangkai jik sakdokkoan bamatna man-aiachim. Saksamaba ku keng 
wakeng dakgrikna, tol-am tol-du dakgrikna, miksi miktat dakgrikna kenaiachim. 
Jikmamong maikoba gual timangmanoba uchi jikgitde narikge sakbonga 
gimikan apsan gitchina nangachim. Jikgitde narikge chonbatgipa ma^coba 
sretmanoba ua jikmamongona jaksi ku te badigija doka Cha o cha paiadikn^ 
Indakean sese e ramangoba, appa noko rojaoba, ano abi ingrike su a mkam 
su-rime ko-a te-san ko rime nangrimna nangaijok. Ku agana ku*rang fliSdl 
nika daknaba sena aganjotsona kenaha; mika nia illingja daknsANi pana 
jokkacha inkachana pa jaha. 

* wa soQ, bikiica, jongkbiKi 
“Pokkram bigflko pine tuna doks Iwfgipa 

Do-kurutang bitiptang namnikatang a tiptang: an tangna du-dap gate 
on gipao biaptang sim paktang; seko emalatnade pako mikmalatnade sese 
maiko namnika appa maiko cha tonikna du-dapetang me diktang, chankoltang 
sam diktang • chanmedikkusoenga. kanchi dit dil doksoenga daktokaha. Uchi 
Rangkaiba, song-a chirankalachi bijak samsru cha-tokalachisa, mipal palsan 
engrime chite te san ringrime walo waltuaiana. 

Rangkai mande bilaka wa sara gamna rim-na gong aiasan ong jachim. 
Chanchiatang ramatang maniatang bidingtang bebe ong e nimgipako 
beng gipako gele ja hkaba ja hkachim. Ringoba cha-oba rugalchengesa 
chingalchengesa cha aba cha achim, ringaba ringachim. Oakgipana Rugipana, 
Pattigipa Ra-rongipana, china nangakoba gualchangja so-chakna nangakoba 
jamanggija dakaiachim. Den bilsio o ritchoko nimna nangako nima; gal-mako 
a khtna chigrongna nangakoba dakaia; mi misi silchabao me jak jakdalbaoba 
chikolo sambasie rawengkongo wak an chi chake me jak sim chengesa 
cha-siladilachim; akkaru komengkoba unia ringgong*^ cha-naba mi bibaina 
balgale mi ginde galmanosa cha dilachim. Wanan salo wane tokan salo toke 
maniani bidingkode nikchang galchangjaha. 

Bilsisagipao Rangkai jik sakdokko rimbite ua a-song nitinga kosi. 
ketchioni Rong damako nigame uchi Wakkol chiringona Ranggalram dareko 
nigame a-ba rorengdok denbilsidilangjok, oTitchokdilangjok. A-ba so-manode 
gal mak kila matchotode, misi sarang kitmano chal-ik baring bitchil satmano 
Cha ri ge krimmanode, jik sakprakna ro rengprak a bakuba chame on-jok; 
jamsrengba te-prak rike on aha. 

A'bakkutang waringtang, jamsrengtang a tiptang; jik sakprakan 
an tangtangna tikgiminko jamsrengtango kon kame gamna rim na nangachim. 
Segipa Rangkaiba, uchi jikmamongoni chengdoe uchi narikge chonbatgipaona, 
ro rengsako matchoto ro rengsa dake saming a ba gamrima matchota 
matchotjana umingan cha rim ringrim turim dake jik sakdokko a ba gamdile 
ba ku nirokaha. 

Gama rim a krimjok. Ba ku waring nitojok. Mia misi sifchajok. Abong*^ 
paksuatgrike bjok*^ ganggiiwakpiie paksepjok; misi ga gong Sonagong bigong 
a na gongohchdkpile gongkrimjok; a skochi miskang bigeng** jakpa 
rim sokpilgija biterara on chrakaha. Bglsilpang wilwiie me gong chong grim 
duule mima balongrinrara ja pang chasepsepe sei seldoe siichadogipa bigeng 


•* tagong 

•* me-rakku, sorop, me kop, mibol 
** pango kopgipa me-rokku 
•• gateng 

gongrtok gongnok amo pake ramcya onchrake gongengjok. Ajatchini adanggit 
gang-git gang-git changchradoe ong-megrana*' dakangjok; acho 
ong chokgitdoa bakchong ake donaja onchrakpile ong-megraangaha. 

Salarini salode Simsang chikoi nione jakmatangko nipile ba-kutanc^ 
Rangkai ka dangaha. Waljatchia badia seng-achia soksrangja dakmiting. chua 
mikgil rimu rimu dakmitingo jumangba ong-srangja mikdipbildii soksrangja 
Rangkai nikengachim. “Rangkai! Indita bilsina indi gita chasongna ripang 
Ghana besa kae cha-o cha badigija ringo ringbadigija na aba dakara 
dakpaengjok, chinara chinpaengjok! Chingaba nang rugalatana ka-bak 
sosisoengjok, nang chigalatana gitdok ma sisoaijoki Chingaba nang-ko 
gualjawa, nikchangjawal Chinga dikking chobana nang-na mirong chobana. 
An tarn simsim dakango chisamo chadengsoe, ringmangkuo jakasi ga*chaksoe, 
Ka Rangkai toresobone!" 

Pring simakbaon ajam rikget rikget mikki akreprepe, "Atchail 
Jumangnasa nikjokma mikkarisa nijokma bean bebe ong-nokmasai!” Rangkai 
chakatbrake a waseo asonge gisik a ba naengjok, Simsang chikoi niona 
jumangtangna chanchiangengjok. Jikni du-dap wa-al so ao wal-ki grek grakko 
dikking gate, “Atcho! Atcho Chorang Mitdeal Atcho Chorang Panteal Nang 
jajumangchi angna aganana, Nang jakkario angna pattiana ia 
so chakatengjokner Cha chat similding, pa-angding, so-chaksoaha, 

Unsatode Rangkai salgimik maming jakdangdikgija sainime sengaijok. 
Sal do bret ki-sang gitchak gitchak Simsang chikoi jagring simdapangoan, 
“Dim Dim Oim“ chikamachini nagra gam barako kna nasingsangsoaha “Atchail 
Da asalde Rangkainade dakbabebeengjokkonai!” Gando gansrejok. Choia 
kipsresoengjok. Kotip gitdalkalako kadoreke gitdok de-e Simsang 
chikamachiko nisoaha. Jikdrangko chimonge an tangde jajumang jakkario 
skia gita pattia gita ua Chorang Mitde ua Dinrang Panteni chobarako 
nichaksona ong onangengjok. An-tam simsam dakoan “Dim Dim Dim* nagra 
gam-aba sepangbarikrikengjok. Simsang daremongkoan ring kusa ringreng 
ringreng chobaengaaha. 

Uchi Simsang ka-machi a ba cha-giparangba dama nagra dokako 
knarike, “Sana choal Sana choal" A bao nigame sing-gamriktokengachkh. 
Uchiba, “Rangkaina! Rangkaina!” Ring chodojoljoie dama nagra dok^ 
ku chakbaengachim. Dare su-tingana ring ii-eng pil-eng dakode chengdUNOg 
kokkak gam-aba gam engachim. “Bebejokai! Rangkainade da ascykiaf' 
Chisamo chadenge nichaksoaha. 

An tarn simsim dakoan ua Bakwe dare ja-chok Malsak paHitt 


adanggit bibol chekhim bodoina a-bochenga 

ku mangona ring chodobagipa kapna dakengjok. Chisamo namedake 
chadenge jumango pattia gita jakasichi ringmangkuko ga chaksoe, 
"Ka-.-Rangkai!" ku rang on e torewatsoaha. Ringkuchipaka dikkingwengrara 
uchi ringmanggechipaka na tokrara gapjole chobaha. 

“Nang na ku chakgipako ia chobajokne Rangkaine!” Uchi Chorang 
Mitde Dinrang panteba ringoni ong one Rangkaina on ejok. Dikkingweng^ 
ming na tokko on-manode choonpilna am engjokchim. "Aia! Maidake 
chadenggija ding dinggija he pilna dopilna am engabai, Na-songa!^ Chel bia 
ro biara ong inja. Nokgrioba jamgrioba ang ma chakenggipa a ba 
jamsrengomaba dikdiksade ja nengtakangpabo, hai!” Rangkai an tangna 
chobagipako rimaha. 

Ripengtangni ku sikna uchiba jechaknaba namja an-pilnaba jaja 
dakengachim. Changni chang noknoke rimana ring kusako chisamo salgate 
nagrako rong-pattalo gogate Rangkaini a ba jamsrengchina doangaijok. Uchi 
Rangkaiba do bok pada gisim doke bitchi chiongpilako chu cheke ua Chorang 
Mitde ua Dinrang Panteko kusi ong prete sokachaksoaha. Ua chobagipa 
dinbagipaba ripengtangni chu cheke do doke mande ra-soengana alko 
alnamsoengana kusi ong-e walgimik wase doke doro ra-grikanga Simsang 
chikol bekbolpilengachim. Uchiba Rangkaiba chekakosan chekaijok. Uchi 
jikdrangba kanakosan kanaijok. Unoa a-song do-gisikchangjok tengtang, chiga 
achak sing changjok bekbak! 

indake walgimik ringmil cha-miloa a song do gisikchange chiga achak 
sing-change pring jasengdapoa, ua Chorang Mitde ua Dinrang Panteba, 
an-tangtangni ring chobagipako choangpilna man srapjajok. Dama nagra 
rong-o gatbagipako de-angsrapna man jajok. Pringo sal rakdapoan ua ring 
kusaba rong-ma pil aijok. Dama nagraba rong-dot ong-changaiaha. 

Ua bilsi manchade Rangkai mi misi man aba man bebejok. Mi jamdok 
pakangjok; me-rakku acho jamdok gappile danjok. Ua Chorang Mitde Dinrang 
Panteni chogipa ring unia dokbagipa nagra basikba chasongna rong-ma 
pil-kame roaijok. Unonisa ua chiwengko Rong-dama mingjolaha. Ua ring 1990 
bilsio Simsano chikol bilonaorete dal-o dare su-orete oakoni dake bretaha. 

Narikge inon jik sakgnina bate kimode gittamgipa jikgipako narikge 
minga. Indake ku sikseba jikgitde narikge ong kata. Dikking inon me-aparang 
rangko miksonga. So chaka inon jumango maikoba aganana cha chat 
so mikako so chaka ba Jumangna so chak ine agana. Ba ku ra a inon salsana 
matchotna gita a ba gamna chamsoako miksonga. Waring ra a inon ua 
donsogimin ba kuko sulsul ba c^ueng chueng ja-rike gamako miksonga. Chc^a 
kipa inon gana ba krokako miksonga. 


•• rang 

** mande ra-e ogonon saksakoba na-song ina 

12. GILCHI CHAM BAKPA 

Chengo Chiokgre songgitchamo chameapa saksa Gilchi Cham bakpa 
minggipa gnangchim. Ua game cha gipa ong achim. Ua namen kangalgipaba 
ong achim. Walsao ua jumang nikaha. Jumango mande saksa mikkang pa e. 
“Na a knal pringni miksu jaksugija awa srang chu gipa chiring bisikona e ange 
gol ok jolsa unia mil lam jako de e nisobonei" Gilchi Cham bakpa simakbaoa 
mai jumangko indake nilgok, maina angko srang chu gipa bisikona mil lam 
de e nisoatenga, chanchiaha. 

Jumango agananga gitan miksu jaksugija pakmao mil lam pote donako 
saioke, noksam nokgiloniko gol ok am rame, chiring bisik srang chu gipa 
chtmik nachakgipaona re angaha. Re ange niode maming grichim. Koscdt^ 
rong brak nikdosokja, a pao chi on tisaba dongja, mainasa gol-ok ra*bite 
nisoatachim gisiko chanchiani nakataha Niwilwale nioba samtangtango 
mamingkon nikjaha. 

Gilchi Cham bakpani an tang jumang nikako chanchie niwilwalmitingo 
rang san on tisa rong gop dakgipaoni chimik nabara gita chi potpotpile 
ong katbaha. Skatang rong goponi chimik potpote jokbarako Jara sike 
niengachim. Chimik inditan ta rake jokbara dikdiksaon rong-brak on tisa 
chikong dakgipao wari ditna a bachengaha. 

Rong brak chikong dakgipao chi wari ditdobako nimitingon chipu jaksi 
gita ong gipa dengdenge nadobaengachim. Rong brako baoni chipu ong kata 
roenga me uni de bitgipa mil lam sneng ku techi dokpakna dakoa nangatoan 
siangaiachim. Unon manggipin dal kalgipa dengdenge nadobataiaha. Ukoba 
mil lam nagengchi satpakna nangdikatoan siangaiaha. Una bate dal gipa 
ritding ritdap chikritdinga gita nadobataiaha. 

Gilchi Cham bakpani gisiko suan suengama chaman chamenga jajnenga 
gnang uko mil- lam nagengchi satpakna daktaiaha. Uaba nangdikoan sitalaha. 
Indakimitingon banggria gita a a mona a- bachengaha. A ningchiba 
gam aba gam-engachim. Chipuba mangsako doksoani ja mano mangsa bait 
dal batroroasa ong katrikrikbaengachim. Chiba chikong suak suitfc dalqsllg 
ditakosan ditbaengachim. 

Gilchi Cham bakpa ua chi wari ditdoenggipao jaksa gol okchi su^elialci 
jaksa mil lam de bite chioni nadoba nadobako nagengchi dcrt(p8ksofnlfii1^ 
chipu dal'batgipa dengdenge nadobaha. Abranggri moaba chikoio 
pokpek pokpek dakpilengachim. A-ningchiba ilile gama bitongbatangB<lillik. 
Sreng srang gamako knasoengachim. Uchi GilcN Chanri'bakpa cN dldiigi|M 
wahosa chadenge ua chipu dal gipa dengdengdoboko dan na d ^ o wWIhiib 

rang san chi pokpeke chikol changket changket ringmangku*^ srang srang 
gam e nadobachangaha. 

“Aia! Rong-brakoba indake ring ong katdoe kai ama? Suan 
suengjokma? Angnan choan chobaengjokma? Dinan dinbaengama?” Giichi 
Cham-bakpa jaksa gol ok su chake, jaksa mil lam de bite, chikol gitchet gitchet 
ring mangku tong sa nakatbako nisoaha. Ua ring tong sa nabao 
kongbanggipaode rangrara gapjolgipasa ring tahg-dobao srang srang 
gam baengachim. Chikoi.wari pokpek pokpek il ile gam bara a-banggri moaba 
batroroengachim. 

"Oa asalde angna chomanchaengjok!" Ringmangku tong sa 
nadobaenggipao jaksa rimchake mana mana ringoni rangko kole chisamchi 
chreng chrang galatchimengachim. Uno ringmangkuo chapchape nadobagipa 
chipu dal gipa dengdenga Giichi Cham bakpani skoko nangna gitdik nangna 
gitdik dakengachim. Chipu kni nangsrap nangsrap dengdenganaba kenenga, 
ringo rang gapjolgipanaba mikboka amchakjaenga, dikdiksade ama kakket 
ko-sa ko-sa kole chisamchi chreng chrang inpile goatchimaha. 

Ring badita tang dobara inditan ringreng ringreng dakengachim. Unode 
ringmangkuo chapchape chipu dengdenggipa kni nangsrap nangsrap 
dakengachim. Una intangde na-ade angko susrangjokbde ine uni rang kosako 
mil- lam gate donako jol kole uni sko nangna gitdik gitdik dengdenggipa 
chipuni gitdokko uni matsramgipa mil lam snengchi chong bak den-sotataha. 
Chipuni gitdokko den sotani bikan rong-pak gitchet chikol changket tong sa 
ong nasipile nadobagipa ring dapjrim napangpil aha. Unode chipuba grijok. 
Ring bachinan napangjok ukoba ma-sirikjaha. Rong pak chikongo wari 
chiditgipasa gin-gine dongaiaha. Giichi Cham-bakpa chisamona jroangna 
nangpilaha. Dikdiksa kole galonrikoan ua ko kollatchi batpile rang man rikaha. 

An-tang srang choram rong-pako ring nadoe on-gipaoniko rang 
man-rikagipako oirikae noko chimongon neng-gokaha. Salgimik ong-aba 
ong-aiaha. Walo tuosa Giichi Cham-bakpana jumango ua Chorang Mitde 
Oinrang Pante mikkang pa-e, "Giichi Cham-bakpa! Na ara seng napja inoba 
dugara! Gol ok chobagipakoan de-sotsoajokona maichi ring chodopakuna! 
Dikdiksa nichake manggeni*’ buduko den-sotoan ring gimikko 
man-rikainokchimr 

Ua ringmangkuo chapchape dengdenggipa chipu dal gipara mitdeni 
ring chobaenggipa goi-oksachim. Una skang nabagipa chipuranga mitdeni 


stochipakko ringmangku/mangku; 
**ld<sangch4)akko ringmangge/mangge 

ring kae salbagjpa budusachim. Wariona ring bon e nadoako nichake 
bon chotgipa chipuni changtongko den sotrikosa ringo gapjolgipa rangko 
man-rikgnechim. Gilchi Cham bakpa un salo chobagipa ringontko marvflkgipa 
rangrangchi janggi tangao dakchakani onge name janggi tcuigna chol ongaha. 
Uni chasong bon chotachi ua saksa man e cha gipa aro rang gam bang gipa 
ong-aha. Ua chiringko Srang Choram Srangdo oni Srangdu ong baha. 

13. GAMGiPANA PATTIAI 

Chisak nigamgipa a wechipak an-pagipa song damsao cholgrigipa 
nokdang gnangchim. Ua nokdang a ba game cha gipa ong achim. Bilsina 
den-bilsi o ritchoke nipaoba gammiting rim miting kariona sokpajae gipino 
a jak gamnape cha na nangan bilbatachim. Una segipa a jak ra na ong kato 
jikgipasa bilbat a ba gamna nangronga unia saksan a ba gamrongachim. 

A jakra gamkari sokjok. Nokni me apa sakgipinchi a jak ra-na 
ong katangaha. Nokni ma gipa saksan a timbo a-pattal dakgipako ba ku waring 
ra e gamengachim. Sal pe gitdiiangjok. An tamchipakni balwa balsri balsri 
balengachim. Uni ba ku mikkango bewal dokrogipa ora*^ pang a gaimak 
kamani sel seldoe ritdimgipa bijak cha milachim. 

A baku balwa sri sri nange an sengana ua cholgrigipa me chikma 
an tangni okkria unia neng-ako gualpile a jakrani sam ritchagipako gitchichi 
bakjoljole sutinengachim. Unomiting a- baku mikkangni ora pango do kru cNcfik 
ka srok ka srok “Dede Gitdik! Dede Gitdik! Dede gitdik!” Uni gitdiichi sam 
subilbile gamako ja rike mikoatengachim. Me-chikmaba dikdiksade 
bamchikchike gamakosan gamaengachim. 

Ba ku ra e gamgipa ora ja pangona sokangjok. Unoba ua do kru 
dondikgija “Dede Gitdik! Dede Gitdik!* mikoaengkuachim. Una an-tang a*ba 
gamenggipa gitchi bipongchi, “Pring an tamna ok gape man pajaengo baor^ 
dede gitdikate roengabai!” Ora ja pangko doktikataha. Uno do kru til bilcsi^ 
ua me-chikmani mikkango maiba tip ga akbajok. Una bol kosakchiko nkfoe, 
“Do krude maiko gale katangjokbai?' An tang ba kuoniko nioa siini ruih 
chon ako nikaha. 

Gamenggipa me chikma uko koie nie, "Aial lade atchu ambini dO'lou 
ruan ingipakon! Ang cholgriparana angnan done katangBOkkon!" Ua wa'CKngko 
chite wata gitan gin gen*^ gin gen nitoachim. Do*kruni chongipa unHtoa r ri tog ^ 


** ambare segin 
** se^ se-en 

aianko jako man e bilongen gisiko an-saobeaha. Uko nokchi namedake 
simchake ra angjok. Nokona sokango ua pagitchamrangni daka gita 
cha-simiio*^ ningku^ kadee ja pango cha chat so-mike nitobegipa do-kmni 
gale donangako kolbagipa ruanko ningkuo donaha. 

Salsao ua ma chikma a se sepangni wa tre grimoniko me-a den na 
buring napsikangachim. Me a wa tre ro reng ro reng ringdoe sitsilako 
den-choke uni olbitgipa koko chipengdchim. Ua maiba dake wa gitcham gisilko 
atte janggilchi dokmano sreng sreng gaanti chongipani gam-a gita 
gam-engachim. Wa tre pango maisa gaanti dake gam-enga uko doke nitaiaha. 
Unoba sreng sreng knatoe gam-engachim. Una namedake nioa bisku rimit 
rimit dakgipao bite nanga gita gaanti jakmurasa gam-engachim. 

Ua me-ama gisiktango wa-tre biskuo gaanti jakmura bite nanga gita 
nangengako nike aiao inmanpilaha. Ja-mano uko namedake, ka-sine, jakchi 
rim-e tekgake ra-jok. Uko darangnaba ma-siatgija nokona ra ange cha similo 
do-kru ruanko dongipao apsan doneaha. Unaba dikkingo wal ki gate truma 
ja-pango cha-chat so chakjok. Ua bilside rasongan dingtang dingtang bimango 
ua choigri game cha gipaona sokbaengachim. A dal o gipa changsa gamoan 
indita sam diktaijaengachim. A bani abong ming misi dingtang dake silte 
namteaha. Mi ja-pangba sel-selpile ja pang dakbaengachim. 

Mite kari sokjok. A-bao badita cha-ri sike mi ge a una baditaba chang 
mi ja-pang derapetpete ja teng gate bite gong-engachim. Mi birong grika 
jakpao dono jakpa nikprotna man susu ronggrikachim. Mite chrek chrek ona 
ja-pang a-o nangna gitdik gitdik gongengachim. A banok sreko niwatode amo 
pake rama gita jin jin gin gen nikaijok. Chasong game cha chengani indake 
mi namako nikkujae gamnokgipan a batangi mi namako nike nawang 
chapilaha. 

A ba a-kisango adita chiring dal kala jokachim. Ua chisamo cherasu 
bol dal-a chaa uno makkra jinma tom-dake roengachim. Salsao ua me-chikma 
chisamo acham skatako chisamjoljol am- bol kolamna re angaha. Chisam bolma 
bolgrim dikao ua amak jimna cherasu dal-gipa kambeo bi sa tik su gipa su a, 
mitam an-tangtangko salgome tik nigrika, mitam kal-grike roako 
nikatjaengachim. Am- bol kolamroroe ua cherasu pangni sambaona sokbajok. 
Unon mandeni ku-rang gita "Ho! Ho!” inako ua knaha. 

Ua me-amaba an-tang kok olako jaksamgnichi rim-e gitdok teng-gake 
nidoatjok. Uno makkra mikkang gitchakkrong krortg pedawel gisim dikgipa, 


** cha-chot so-chokgipa krong. truma moijur 
** kerorKi bole chonbcrtgipa kok 

cherasu pang dal gipani kosakbatgipa dagamo** ki me bal ek dakgipako 
dingonnate asongbel-dake, sko deknok deknok gakguako nikataha. Ka mao 
bima ma klong bi sako ja-pingo tuate, tik kotjoljole *Ho! Hoi* gakguengachim. 
Gisikode, nikan nikengama suan suengama, il-eng siksakgija, kokkoba ongija 
nidoe knatimjok. Unoa, ma klong ja pingo bi sa tuate tik su enggipaea, degipani 
skoko mil-eke tik nijoljole gakgue; 

“Ho! Ho! 

Salchi mikkang chakesa, 

Mikkang gitchakbapara, Ho! 

So ka chite cha esa, 

Ki me bal ek dakpara, Ho!” 

Tikkiok klok tikkiok! 

Ama mikkang mikkiok!” 

Bima degipani kimilko mil ek mil eke cheramano gakgue ‘Ho!* inode 
kosak dagamo asonge nionenggipa bipa matrosa** ki me ja danko akketkete 
gakgue “Ho!" inchakengachim. Oagamsao damberara mangono mangroa*' 
gita il-eng pil-eng dakengachim. Una nidoenggipa me-chikmaba chasongna 
knaronggijako knae unia nikronggijako nike ka-dingna skako am-chak^aha. 
Name name knatimoba bimadot apsankon ku ek week degipako tik su-e 
mingengachim. Una nidodoe, “Aia...! Amak cherara ingipade bebekon? 
Na-songde ga-sutokengade! Cheranaba sapbebea mo?” Ku-kipna changpilgQa 
watbrake ka-dinggekgekjok. Una jagoke ua ma klong ja-pingo bi sa tuate tik 
su e cheragipa deko chring chrap de chrape bolkosakchi biichroke katangoa 
debra jaktuate me chikmani mikkango dop ga-akonaha. 

Me-chikmade amakoni ba-ra dop ga akonako nike una pii-sa nawauig 
chae nikuaktaijok. Ua amak ma klong degnanggipani jaktuatgipa Makkra 
De bra bilongen nitoa indakeming mikgittam ong-achim. Gisiko angnan gale 
donangjok ine chanchie uko kolange, do-kru ruan ming gaanti jakmurako 
dongipa ningkuo dem-e donnate, unaba cha-chat so-miktaiaha. Ua minggit(an!i 
gamrangko man-aoni ua nokdang man-e cha-na a-bachengjok. An*tangtangni 
chasongode cha-asia inakon nikangtaijaha. 


** dd, bipek doigipa 
** bipodol, bonda 
*'chrol(a, mesora 

14. MODONINA DINSUSUA 

Rongkandi Jongsinggittimo roenggipa bilsi 68 ga batgipa me chikma 
Modonina skango Nengmittu chisamo dinachiim ine ua an tangan aganaha. 

Da o MSEB nok rikdamgipao on tisa a-chang dakachim. Modonirang 
jiksesa ua a chango adita bilsirangna nok rike roachim. Mipring cha-mane ua 
me dik sam dik unia telarangko su galna Nengmittu chisamona re-angaha. 
Chisam rong pattalkoan me dik sam dik natchak aro ba-ra kancha su chakna 
gat dake jakkalachim. 

Chisam rong pako me dik sam dik natna dakmitingo rang pak ning chi 
grim grim gam-a gita knaha. Unide bambani bil o grang gam a gita inging 
inging gam baha. Dikdiksani ja mano branggriana a a moa gita ua inginge 
gam-ana rong-brak mona a bachengaha. Modoni an pit ketchi niwalwalo 
mamingkoba nikjae gisiko kena napaha. Kataba bachi katna rong brak gimikan 
moengachim. 

Dikdiksa katnaba ma sija asongaba ong-srangja dake jari sike 
dongmitingo pattaloni rupani siliting skatang nakatbaengako nikaha. 
Rong pattaloni bokpretgipa siliting ong katbaengako nike bate jari sikbataha. 
Siliting nadoba ro-batroro gam aba batbaroroa unia a a moaba bilongbatbara 
dakengachim. Modoni a a moanaba kenenga pil-sa ua rong brakoni 
ong-katenggipa rupani silitingnaba mikbokengachim. 

"Anga ia silitingko man na nanga" gisiko chanchie ua kenako kena 
ingija re-jitange bangbango nadoenggipa silitingko rim e salokna dakaha. 
Uni jako rim o ua siliting gimangaha. Unode gam aba gam jajok. Banggria 
gita a- a mogipaba jrip namangpilaiaha. Gisikode, “Anga mai jari dakjok! 
Dikdiksa sengoan ong-katarokchim!” An-tang sengknapjana an-tangkoan 
mangnengaha. 

Uko segipa nokchi pil bao agane on oa maiko salma jrakjrako jumang 
nika ine bebe ra-jaha. Ja-mano gumetangna agane roosa, "Jari nang na 
dinasachimde uara! Skatang ban man-pana!” Nosarina ka-dingaha. Uaba 
ma-sina sike gumetango mai dako dinako man-a sing-aha. Mitde dinako 
nikode jak dangtapna* skangan ku sikchi ku chak ku-donchengesa ja mano 
jak rim-na nangachim ine talataha. 

15. PATTIMIKA7 

Jikse ra ani adita bilsi re angaha. Nokdango bi-sa gri ma-klong pakiong 
rana nangengachim. Noksuini bi-sarang sa-ra dimu kal-ako nigame jikgipa 

an tang jako bi sa man pajana duk ong engachim. Gisepo nbksuini bi sarang 
an tangni nok sa rao mi sam kal chakode bilongen kusi ong achim. 

Ma klong pakiong sakgni basakona janggi tangna nokdangko 
an saoatna noko bi sa nangnike wilwilao sam jakkalgipa ojarangko gronga 
dakchakaniko am aha. Oarangba ua duk ong enggipa jiksena dakchakaniko 
on na man jaha. Nogipa abitangoniko deragatnaba an tangan bi sa angde 
man ani bilsi ong kuengani gimin gisiktango ka donge sengengachim. Miattam 
cha manode pangnan noksul bi sa gnanggipachisa sakgipinni bi sako kal na 
sa ra ong katrongaha. Waltingosa noktangonade tuna sokbaroangaiaha. 

Changsao segipa bolma ritcharako bolma pe e a ba o dilaha. Jiksa 
mangmang game cha engani gimin a ba indita dal e o diljaha. Bolma ritcharako 
0 am gimin wachio sam bang e dikjachim. A jakra gamani ja mande jakmul*' 
indita dikjajok; gisep gisep samdim sutingale bitena skang mi ja-pangna 
mrate*^ on-nasa nangaiaha. Abong cha na amchakpilgija minchipaiaha. 
A sejoljol misi gambranako kok gape donna man pilaha. Te e cha-na 
bon chakgija bidilo bakruronge sopilaiaha. Baring bang gija satgipan bipango 
nmitchin minchipaiaha. 

Miba jegita cha ri sike ge a sel seldoe silchae ja-teng gate ong krimaha. 
Bolmani a a sappolao*^ biterara te sate a o be-gropna am pile 
on chrakpilachim. Mikera ra on geng prakan jako gapjolachim. Bismol*^ ja ripi 
dakgipakode kolamnan nangjaha. Mi ning o akkaru gipbok nangako bokdim, 
bolgongo akkaru te be wegae nangako ritte bote; rong grimo kram**, patchal** 
unia chelting*^ nanga banoba banobade a-pao ga chakna biap man-piija 
nangnang dakpilachim. 

A se a-sam chakpilgija do kru wa gong ming pilgim mite kario 
ba gimgima, pring attam do grik do misal jinma a-ba napa dakanasa wa-kap 
sale wa gong doke nitimna nangaiachim. Attam saliangode a samchipak 
me gap ming apsan apsan matgitchak mikchokpret gitchakkrong nabarako 
jamadal sreko nigSme wa-kap salna nangachim. Bring rogipa a ba nalgipana** 
ku te rongbokbamitingo changsa a se den sikoan najachim. Waio wa-kap 
sale wa gong dokatoan a se gelaiachim. 

*' gnigjpa changna gama 
gittamgipa changna goma 
srora, so opa, cfipu dipu doka 
** bon-oo totota 
•’■“^a-kkonjni ma-kring 
••wok 

Jikse mangmang gamanide kragitan misi, me-rakku, mi man- aha. Jam 
ku-dep rikgipaode gapaha. Akkaru srek chakpiljajok. Komeng nokkreng 
gapjoljok. Noksul songsul ole danna man pilaha. Mi ra-manoba ja-pang tange 
ja<guoni silchatai ong-gipa mewinan** jakra gitan bite te-sate namaengkuachim. 
Indinba choligipade bismol unia mewinkode songo noko cholgrigipana 
ong-jaoba do kuna do-rengna done on-aiaha. Bang-a changon gamgiparang 
ja-guna ja-ripina indita gisik nangrongjachim. 

Noko degri sa-gri ma-klong paklong gamoba an tangtangna a-gitchae 
mi misi man-aha. Bilsi gimik cha-na ringna neng-nikanide chel-aha. Karina 
na-kamna indakeming ganding chindingnasa antichi chal-ik gisi ole gisepo 
pan ole palna nangaiaha. Ra-man tetmane dikdiksa kam naljoke 
neng-takmitingo jikgipa walo jumang nikaha. Pante daknanggipa grimrao 
chadenge, "Angade na-song esonpa ode^° nokpante dakeba jamsreng inoba 
na songo ronapna am engachim?” Jumangchiba ua degri me chik sa ra mi 
su-chakramo mi ki-rokjoljole, Xhingara ma-klong paklongsan! Ropana sikode 
me-apaosa sing-pabo!” Uko aganchakani ja manode simakbaha. An tang 
jumang nikakon gualaiaha. 

Antisani ja mano mi rame su na mi ikna jamchi napangaha. Jam ning o 
mi warihg ra-e ikna ja-sku dipane asongna dakon jam pakripeo meolbak*'^ 
bipa rongmijole roako nike jagokaha. Pil-sara meolbak jamo roode rasong 
namana ine me-apa me-chikmarangni aganako gisik ra change koko mi ike 
do-ga chipe ong-katbaiaha. Attamo segipa sokbaoba jamo meolbak roakode 
aganna gualaha. 

Game cha-gipa pagitcham ma gitchamrangde jamo meolbak roode 
rasong nama ine aganbebea. Ukode sakgipinnaba aganmalja. Bipa roode 
me-chik jamchi gana nanga indiba bima ong-ode me-asa jamoniko mi ra-e 
on-skana nanga. Bima on-tisa ki-mi dam-dot dake kan dikkala indiba bipade 
ki-mi ku te chone ro-bata indaken dingtanggrikaniko ma-siaia. Chipu meolbak 
incha.gnang mi bijak gita kobok kobok dake okkru samtangtangchi mi bijak 
dake sala dongbebea. 

Antisani ja-man mi ikna jamchi napangtaiaha. Meolbak bipaba pakkre 
an-dingo joljole roaengachim. Jamo mi ikani waringko nikjaha. Mija anti angara 

' ■ I ■ I I 

** bon-oo talota 
nokchcricpoode 
*" noko rogipa chipu 

ianonikon ikjokchim gisiktango chanchie nawang dakengadiim. Unoba kok 
gape ikbataiaha. Attamode segipana aganna gualtaiaha. Indaken jagita 
jamoniko mi ikoba uan bai bai nikaengachim. Uko segipana agana ronaba 
jamangaiachim. 

Baditaba ja re-angaha. Segipa jikgipani bewal dingtang dakako nia 
dongengachim. Bimangba skangna bate an-chepangaha. Segipana aganchaka 
bewalrangba dingtangaha. Skang gita agana a dinga bang brejaha. Segipa 
gisiktangode jako bi sa angde dongpajae gisik an sengjaenga ine chanchie 
an tangba gisiko duk man-engachim. 

Ua degri me chik walantian skango mipal sing egipa panteko jumang 
nikjringengachim. Ua pante waianti jumango chame jikengachim. Biap 
an senggipao, bibalrara gapchipgipa, nikronggijagipa nok ga sugipaosa nomil 
pante an senge roengachim. Mikrakbaode maiko jumang nika ukon taljaha. 
Segipana agane on-namaba gisiko nabarongjaha. 

Ka sin ka sin bimang an chepe ong sina a bachengaha. Segipa jikgipani 
bewal unia bimangko nike gisiko rosikaha. "Na ara be en an sengjaengamaT 
Jikgipako name sing e niaha. Unoba jikgipa ka dingsmite, *Mai ong a angara? 
Namaengade!” Una agre aganjaha. Segipa gisiko chu ongnik^aha, “Nang-kode 
be en an- sengjaenga gita nikengade! Bimang dakjeanga gita nikpilengal 
Maikoba jumang namgijarangko nikengama?” Segipa jiktangni gimin ma-sina 
sike tale sing srangaha. Setangko nidoe ka-dingesa, "Ban jumang mai 
u-mang?*’^ Maiko indinram-e sing a?" 

Antio changsa jamoniko mi ra e antigimikna su e donrongachim. 
Me chikrang pangnan salchugragra dakbao jamchi gae mi ikronga. Uaba 
antio changprak apsan somaion naprongaha. Jamchi napangode bewal somai 
jaroe nangachim. Sakgnina an tisana tengreng waring ikna maina indita scmiai 
nangenga segipani gisiko chanchiani ong-kataha. Anti gipino napangode 
jarokalosa ong katbaha. Jamoni ong katbaode tua mikseibregija gita 
dakaiachim. Setangko nikoba ku sik on-gija re pakangaiaha. Unosa segipani 
gisiko bate chanchichipani ong-katengaha. 

Antisani ja man ml ikrongani somaio jikgipa kok pakske jamchi 
napangaha. Segipa on tisaba ma siatgija nirikengachim. Jam do g^ 
changope donaiachim. Tengreng waring mi ikna badita somai nanga 
chanchie dikdiksana noknagengo chadenge sengaha. Bewal Jarokaloba jikg^ 


me-mong 

ong katbakujaengachim. On-tisaba ja birang gam atgija jam nokkrengo 
ja childenge do ga changopgipa gopgrang gita nauataha. 

Segipani mikgron nikna kragijako nike mikgrontangko babe ra na 
amjaengachimi Mikjaptaitai nioba chipu meolbak bipa jikgipani mi ku mango 
tuako ja chokonj wentonge roengachim! "Salba mail Na asa angjikko indake 
ong siatenga mo? An-tang indakna nesa tol a pattimika dakanga? Da ma 
nang ko!” Ka tong rong-chu su pila ka o nangoba, an tang bi-ka rim skima 
chakchika, ku sik waring nagija jrip an-pilaiaha. 

Jikgipada mamingkon ma sijaha. Chipu wanjatoan muni pudapa gita 
rekbak tusi me pakangaiachim. Jumangchida an-tangna balronggipa pante 
baksasa nok ga suao nomil panta an-sanga roangachim. Sagipa gisik 
chakmatjaoba jiktangni ong-katpilako sanga dongaha. Bawal salchukalosa 
tua miksalbregija gita koko mi ola jamoni ong katbaha. Nokkrango tengreng 
songgala dikdiksanada jari sika gita dakkuangachim. Sagipa maming agangija 
salario dakronga gita kamtangko ka a dongaiaha. 

Salgipino jikgipa a-brengchi am bol sotna me chikskarang baksa 
ong katangaha. Ian namgipa chol sagipa an tangni pakmao mil lam pote 
donako srok oka uko da bite jam do-ga oe napangaha. Meolbak bipa jam 
pakkre ah dingo rongmijole sre otsoengachim. Gisiko ka kame an tang mil lam 
snengchi, “Skangniba anga nang ni tol mikako ma sijaisa basakonin tong gni 
tong gittam dakangnokchim'” Wagam chikmijile sre ot sre ot dake 
dengdengako jam ning o sittongaha. Kokchengo sika chiring chikamachi 
salgale galeaha. 

Attamo jikgipa am bol ole sokbapile miattam song e on-oba mamingkoba 
aganjaha. Anti gipino jamoniko mi ikna napangtaiaha. Jamoniko niramoba ua 
meolbak bipako nikjaha. Ta raken jamoniko mi ike ong katbapilaha. Jikgipani 
gisik namen dingtangaha. Cha gija ringgija kalnimna a bachengaha. Segipani 
indita sing oba mamingkon aganchakjaha. Ojarangchi rike samra sampatoba 
namatna man jaha. Uandake ka sin ka-sin jumangni segipana kalnime saa 
man e bilgriroroe a gilsakni seko gal e seiumanona ia ku rikanoaiaha. 

Bismol inon a ronggani mija pangsanoni ja manchake mingipa. Ja ripbi 
inon ja pahg onbatgipa indakeming bon chote mingipa. Mi ra mano ja pangoni 
ritdimgate sifchagipako ja gu minga unikoa ja guoni ong e birong sikgipako 
mawin minga. Gnigipa ra gipako bisnu^ kolama, gittamgipa akako ja ripbi 
chimonga' bon chote bite man gipako mewin am rama ine Jakkala. 

◄ E) ► 

16. A BRINI CHIN6 QIPA RO ONG 

A chik songni dingtang dingtang silang rang pak jechi manda ra*na 
malna altue man ja uandakgipa biaprango wal o grike jange ching*ako 
nikrikgiparang bang a. Nikgiparangni bang batani talatani gita ua kerosin 
bibachi ching atgipa, jeko "gas lamp" inosa ma sibata, uko bring jangchi 
gisepo walo so-e teng-suata gita chacha grike ching-a. Ua ro-ongni gimin 
A chik a songosan ong aigija gipinoba janapani gnang. Persian/Urdu ku-sikchi 
uko Koh-i-Noor minga jeni miksonga "Teng suani A bri" ong-achim. Ua 
ching gipa ro ongara chipu dal gipani ku stkonisa ong-katronga. Ua 
gamchatgipa ro ongko ku siko ra bitgipara mai chipu ukode darangba 
namedake talatna manja indiba bang bata manderangan sangknio dongbata 
mesa aganaia. 

Chipuo gamchatgipa ching gipa ro ong gnang inode mitamrangna 
ka dingani ong a. la chasongni manderang bang batan hira ingipa gamchatgipa 
ro ongkode dangtape nina man jaoba jawilwatrango nikna man aiaha. 
Gamchatgipa ro-ongrangni bidingo talate segipa ki taprangoniko poraioba 
bewal ma sie ra naba man aiaha. Indiba ua chipuo donggipa hira ro-ongoniko 
man gipa hirana baditaba gadang bate gamchatbata ine manderang janapa. 

Hira jeko Englishchi "diamond" minga uko rong teoniko man-a. Uan 
ro ongrangni gisepo rakbatgipa ong a. Ua chu-gimik bisi gnanggipa biba 
"carbon" baditaba chasongni ja mano rong te pil e ua hira ba diamond-ko 
ong ata. Uko gitdoirangni (gamchatgipa ro ong - gisil gitdol) kosako gadang 
chu batao dona. Chonkalgipa chipu gram, tongmitchang aro chengkalok 
dakgiparang indita bilakgipa bisiko bimangoniko ong katatna man-ode uarang 
baditaba bilsi ru uto ching gipa rong-teko ong atna amani cholko jegalna 
man taijawa. 

Je chipuo indake gamchatgipa ro-ong donga uarang rong-kol dat-ao 
nape dongaia aro ramram ong-katja. Mongsongbate mikka wasisio unia badrio 
uarang rong kolo nape chaka ong jaode kosakchini goera goprete ua ro ongko 
ra angskaiana. Goerana kenesa gitdol ra-bitgipa chipu dal-dalgipa rong-kolo 
nape chakronga. Indaken wachi ra-gatani ja-man a- ran kariosa a*brini 
rong grim, rong pak unia dare dakgiparango ching-ako nikronga. 

Oal-dalgipa chipu jean ro-ong ra bita uchin an-tangtangna cha-anUco 
sandia. A rako ranggrak tangsimbit dakpile andalmitingo ua gitdolko rong-kol 
ku mango pu-one donode uni grike teng-suana bang a waio bitgipa Jo-ORgrark^ 
uko ma-dima. Chipu dal gipa ong-d^a songre songgabirtna cM o n th ap fia 

ua chonchongipa jo ongrangko an tangni gitdolko dimako cha e okkatna 
nangaiachim. indake cha-anina pu-one dongipani teng sua jangakosa 
basakoba walo rama re gipa ong jaoba walo mat timgiparang nikronga. 

Chasong brina skang Rong kandi a kingni nokma ong gipa ua 
a kingtangonikon chipu indake walo kolkumango pu-one cha-ani am-mitingko 
walo mat time nikdikachim. Mat timgiparangde matbringko ma-siatgija jom-na 
sapani gimin ua chipuni ro-ong done cha anina timako uaba time 
niskaengachim. Dal-dalgipa rong-grim gisepo ua ching begipa gitdolko done 
uno ma-dimna bilbagipa jong dol, aslik, me-pillip, unia gukrori dakgiparangko 
andalachipak time cha-engachim. Chipu rikrak rikrak dakpile gisima uni skoko 
nikon misilpilengachim indiba uni ro-ongna gisiko namen mikbokaha. Uni 
siksakani on-tisa gam-ako knaon rang-san gitdolko sukapaha. Unode a-gilsak 
jripjrang andalaiaha. 

Ua darangnaba uko aganjaha. Maidake ua rong-teko chipu dal-gipani 
ku-sikoniko sekna man-gen ua rikkit rikkit cholko sandiaha. Chipu bilongen 
seng-a unia nachil gh sko ronggimik dakaioba on-tisa gam-akon knasengaia. 
Indita jotton ka-oba on-tisa sepangkale re-angnan man-jachim. Bini timako 
ma-siode ua chipuba rong-koloni ong katskajachim. Una salo biapko re ange 
niaha. Bano timode chipu uni timako ma-sijawachim uko name niaha. Indiba 
rong grim dal dalani gimin mande uko malna indita altua ong jachim. 

Mingsako dake nina chanchiaha. Jikgipako namedake dikka ran nate 
chuak brachina itaha. Segipa dingtangmancha song-china aganana uchiba 
mirong gangmae purongana bate wanti jimkale pue dikchok dal-kalao brae 
katipe onggalo gate chaataha. Ukode chra angde sokoba jikchol sadu 
nanggipa nabaoba cheke on gija chaate donaiaha. Dikka chiranao mirong 
gangmae*^ song-ode wanti chaninga. Ukoba onggalo gatesa chaatani gimin 
jagni ong- ode jaanti*^ beng-bopile bitchi chiongaha. 

Sin-kari sikwekmiting walo jagni chaatgipa dikchokko sangko*^ 
chikkopdape walo buringchi ole re-angaha. Jikgipa segipam buringchi dikchok 
ole re-angana nawang charike sing oba maina sing-na nanga rang-dataiachim. 
Segipani ku rangnan sing na pa-gija r.oko nirikaiaha. Songo noko manderang 
jrip mittip du dapo asonge wa-al chakmitingo uade dikchok ole buringchi 
saksan re-angaha. 


^ jo-sroke 

** cMcka ning*o chu chekna sepe katipe dongipa 
** silni karai dal gipa, chalwa 

Ua chipuni ong katani somaiko ma siachim. Uni ong katna skangan 
rong grim jatchio on-tisa rong brak ga nanggipao patchal te gni te gittam chi 
olbitanggipako chi gate chu chekaha. Jakrako on tisa ringote nio bitchirara 
dakpile bilongen wanti nangachim. Chipu dal gipani ro ong ching‘gipfld(0 
pu one dongipa sambao sangkoko namedake mangrake songe uno chisa 
chekako chichake donaha. Chu bon e ra onani ja mano biap chaknangaona 
dikchokko olgale donchengaha. 

An tangde rong-te pu-one donchakgipa tongtong rong chokdeng 
kambeo asonge timsoaha. Ong katani somai ong on chipu dal gipa 
rong kolchini ong katbaha. Chu biba man e dikdiksade kol kumango 
ong katsranggija uaba nichaka gita roaiachim. Maming gam a tepa gri jrip jrip 
dakosa ka sinsin rong-brakona malongkatbaha. Sre ot sre ot dake dikdiksa 
sengani ja-mano gitdolko pu one donaha. Ja bitchimo wa-ai jange so ata gita 
jrang dakaha. Unikode sre ote sangko kosako ku sik nangna gitdik dake 
rongbaha. 

Kosako mikjretjret nione, “Similanan chakmatjajoka da asalde na abal* 
Gisiktangode ringama ringjawa chanchiengachim. Chipu dal-gipa ku sikko 
sangko sim chrimataha. Una gisiktango an sengnike, "Dakengjok dakade, 
Atchugipaba!” On tisaba mikjappilgija nione roaha. Dikdiksani ja-mano chu 
jakra sangkosa chi one dongipako tingkiang opaha. Il-eng siksakgija sangkoo 
ku sik done tua gita roengachim. "Dakjok Atchutangkode! Ian angna namgipa 
chol ong jok!” An-tangni e skoo matchu ki gitdal sromgope ra-bagipako 
bangbango tangsimpile ching-enggipa ro ongni kosako brek pakdapaha. Uno 
dapjrip dakon wanti mikmake tuenggipa chipu rang-san dengdenge an-tang 
gitdolko sukapoa matchu ki i nangana man-jahakon pu onpiie uko kon'dri 
kon dra cheng pu cheng pu wenromrome dikdiksani ja mano jrip dakaiaha. 

Uchi timenggipade rong teko kon dapani gimin namen misilaha. Chipua 
sijokma tangenga ukoba ma sijaha. Ja mano bol bi sako den e sko su jil^ike 
nioa il engjaha. Chipu dal-gipa wanti pekengasama sian sibebejokma ka tong 
tip tip gam pile rosiksakengachim. Da o maidake ua ro-ongko koidognok ua 
miksi mikmak daktaiaha. Rong grimoni adita chel kalao chiring sambao wa^dro 
chaako gisik ra-e katange dotsa den okaha. Uko chokarek** watgttdika 
rong pak gadangsa dakgipao gongonge chokarekchi ka-sinsin tikkeldobaoa 
chokareko napatna man-aha. Uko ra dobae mai mancha indake cNng*a kia 


** bite okna wo o ku choto osok dake sepgipa 

rim oa dangtapon ding ok dakpile ding achim. Uni matchu ki i pakdapatgipaba 
wai'Samo dona gita ran krape gilgalpilachim. 

Buring jangchi rong grimoniko ching gipa ro ongko chipu dal gipani 
kU'Sikoniko ra sekna man e gisiko naman rasong chaaha. Uko a mang 
repidape e-sal gittango kasrome an-tang chi oibagipa patchalko gitdok rasote 
uko dikchok ning-o chipe wal seng-na skangsa nokona sokangpilaha. Nokona 
sokange jikgipana mesoke jawana ku-sik gam-jachina skie pattie uko mediko 
a-mang repidape donaha. Songni manderang darangba ua nokmani 
chipuoniko ro-ong man-ako ma-sijachim. Nokni dedrangba ma-gipana agre 
ma-sijaha. 

Noko demechik saksan. Demechik dal-ahaon an tangtangni nokdangna 
ja-chongna tahsona nanga. Pagipa an-tangni gritangko an-tangni biapo krong 
songjota gita sing-kam naljota gita ja-chonge donangna demechikna chawari 
sandiaha. Uchi demechikde gipin me-asana balengachim. Pagipani 
miksongako ma-gipa demechikna agane pattie donaha. Unomiting gipin 
me-saani ropako ra-e seke katna manchiaha. Ma-gipa pagipa noko grimitingo 
noksik nokbak rikki rikkot am-rame pagipani ro-ong wie*” donako nikaha. Uko 
ra-e jawani a-kimko sekna timenggipa seburingko ja-rikangaha. 

Chra angde gimik a-kim sekana ka-o nange wal sal sandiaha. Uchi 
nokmani demechika jawani a-breng nokbusruo walo walo nape tue salode 
bolma bolgrimo dongnutokengachim. Unoba chradrang ban a-breng ban a jri 
watchanggija, bo- rang bu sru a-ba nok gitcham donchanggija am engani gimin 
katangroroe Nengkra a kingni a breng noko kate chaktokaha. Walo a-breng 
nok sreko pagipani gamchatgipa rong-teko cha-aubarako an tang segipana 
rasong gra gra me-dikkuoniko bikote pnikaha. Uko jiksesa asonge rim-rokroke 
nimitingo kosakchini goera nikate tern grim grim inangode rong te bao seke 
katenggipa sakgnian mangmijole janggi galaiaha. 

Indita taning rokroke chipuni ku-sikoniko sekgipa ro ongni gamchataba 
indin goera goe cham-aiaha. Uchi Rong-kandini nokma ong-riknagipa Dajuni 
nokma nokchongba chasongsa brangna nangaha. Nokni saksa kamkam 
demechik jawa a-kim sekana pagipani gam gimikko cha-ue katanga a kimba 
gimajok, nokchongba bon-chongdikjok; ua nokmani siani ja-mano 
nokgipinosikosa nokma gatrike ja-chongrikna nangaba nangaha. 


** donnu« 

17. DIPBLOK KU-SIKO CHING-GIPA RO-ONGI 

Simsang chibimako nigame jamang o gipao jamsreng chone rikgipao 
me chikma saksa demechik chonbatgipako rimbite a ba tuengachim. Mite 
kari sokaha. Mite kario mikka basakoba rang gitdik jrimprete dikdiksa wae 
nampila dakaiachim. Adita waltingo mikka jimprete onaha. 

Mikka tipango dipblok gangga rippu dal-gipa ballimrao** biljojoe 
cha amengachim. Demechikgipa nokkrengchipak tugapgape nione 
roengachim. Ua dipblok gangga rippu ballim dim changgipa noksik andalao 
ku gap ku gap dakani ja mano ku sikoniko pu onataha. Ua dipblokoni 
ong katgipa ro ong namen tangsikpile ching achim. 

"Ama! Ama! Ni ua dipblokde ro ong chingako pu-gale roengawait” 
Una ma gipa re bae, “Bao? Angaba nina, Ano?” Ku rangko knaon dipblok bik 
ua ching gipa rong mako minoke gipinchi biljite kataha. Ma gipade nikrikpajae, 
“Baosa Ano? Na-ara tol engakonde!" Demechikba mesoknara man taijaha. 
Dipblokba ong-katbajaha. Noksiko kepjep tubame chakaengachim. 

Aditani ja mano ballim sa rao biljojoako niktaiaha. Ma-gipako akgote, 
“Ama, ua dipblok bilbataijok! Nibone! Ku gap ku gap dakani je manode ro ong 
ching gipaba ong katbanokne!" Ma gipaba una jrip jrip nichakaha. Noksik 
andalkalachi bilange ku gap ku gap dakbebeaha. Rong te ching gipako 
pu onatbebeaha. Una chonchongipa jo ongrang btibae dimako kap kap 
su kape cha-engachim. 

Oipblokni pu-ongipa ching gipa ro ongde gamchatgipa ong na nanga 
me chanchie uko kolna chakatna dakon on tisa wa se gam-maton dipblok 
rang san ua rong-teko sukape minokpile noksik gipinchi bile katangtaiachim. 
Maidake ua rong-teko kolna man-riknok gisiko chanchie demechikko jrip jrip 
nie rochina agane nokkreng sepangkale sakadoe dibplok ong-katako time 
nitaiaha. 

Bisong ma-ningsani wa se gam-matgija jrip jrip dongode dipblok gangga 
rippuba sa-raona biibataiaha. Dikdiksa biljokjokani ja-manode ua apsan 
noksikchi bilange asonge kugap ku-gap dake ching-gipa roongko Jol pugale 
dontaiaha. Unide uko dimna jo-ong biibarako sukape cha-taina a-bachengaha. 
Una ua ro ongko kolna ine chakatna dako wa se on tisa gam on gangga 
rippu bik minokpile kattaiachim. 


*' nok mikkango ra chonggipao 

Jedakoba ro ongko kolna man jawa ine ma sie dibplokko mang gimik 
rimsrangna miksonge a-ona ong-one niode dipblok gangga rippu basakgalgal 
bachi bilanga ballimrani noksik nokbak ma-ningsa sandioba nikjajok. Una 
gadopile sengtaioba nabataijaha. Changgittam pu one mesoke a ba jamsrengni 
ballimrao skatangan gimangaiaha. Walgipino bilbatainema ine gisiko chanchie 
nichakoba ua dipblok sa raona bilbataijaha. Ja mano manderangna uko agane 
rooa ua gamchatgipa hlrani ro ongko pu one mesokachim inesa talataha. 

18. SAM JANGGI - I 

1994 jolo A chik a songo sam janggi pangko man ani gimin adita 
manderang agangrikengachim. Ua sam janggi pangko Bakpakram wilwilao 
basakoba rasong gnanggipa mandede uko pe manana me skango matchu 
jilgipa Nepali saksana agane on-aha. "Na-ade indakgipako bebe ra janaba 
donga?” Unon ua Nepali ka dingsmite, “Angasa bebe ra jawa? Anga an tang 
mikgronchin nikjok aro!” Manderang unosa Thapako nitatokaha. 

Bil Bahadur Thapa sagi, ua Dura Kantragreo matchu batan jilaoni 
Badri Rongdong songo biap man e unona jitbaha. Uni aganani gita 1974 aro 
1976 bilsirangni gisepo ua Rongdong a kingni Simsang chisamchipak matchu 
batan jilachim. Ua pangnan salniangosa Simsang chisamchipak matchu 
cha ramako batanona mogomrongachim. 

Salsao nalsao donggipa songni Atongrang Simsangoniko ring chobite 
na-tok rim tokengachim. Uamang manggitang palna indita bregipa bang jam 
gimin salgimik gimik rim e chimonge uko ripboesa granko sepangkalgipa 
antirangona ole palrongaha. Ua saloba basikba sak ring bolsa chobite na tok 
rim engachim. Kokcheng eng gring eng grang sepgipao na tok sike 
ra-bitengachim. Salpaksa bilbat bilbat dakango uamang Petsuk wariona 
sokbaha. Kokchengko chisam te abeng mittino songe donaha. 

Thapa salnlangana chisamchiko matchu modona re angon 
manderangni na tok rim ako nikataha. Gisiko na tok dal dalkaiako brerikna 
miksortge uaba chisamchina ong onangaha. Manderang salgimik na tok rim ani 
Sin a naptokaha. Ohio roani okba okkritokaha. Me apakalgipa saksa chisam 
rong mittino gantong dane wa al so engachim. Ua okkriani gimin na tok dal-a 
dal ako gol o jote rat chekcheke an jiengachim. Ringko chisamo kape donaha. 
Na tok bang-en man aha. Kokchengo na tok donako tampirang brong brong 
dimengachim. Thapaba re anga soksrangkujachim. Adita chel kaiao na tok 

- ^ f 4t 1 M l.l 1 ^ 



bang-ako nigame roengkuachim. 

Tampi agre dimana me apakalgipa samdang den e tampi rikgale 
pindapchina aganataha. An tangde nipilgija suk ong e wal samo na-tok anjie 
wa al chakengachim. Me apa saksa chisamoni bijak mijimkalgipa*’ bol 
pangsaoniko cheksi den chimbake ra baha. Tampirangko rikgale** ua 
na tokrangko pindape wa al chakna re angaha. Aditani ja-mano kokcheng 
nmg o na tokrang janggi sikbae biltektekna a bachengaha. 

Saksagipa nikate, “Na toksai! Na toksai'” Chel aoni rikbaengachim. 
Wa al chakenggiparangba na tok sigimin janggi sikpile kokchengo biltektekana 
nkde rikbae niachim indiba srapjaha Kokcheng chichi pakgaiata gita 
gangrange na tokrang gimikan janggi sikpile chiwarichi jokangtokaha. Thapa 
uko nike aiao inmanpilengachim. Salgimik indita okkria chake na-tok rim-ade 
magna ong aiaha. Samdang den e pindapgipako ka o nange maidakgipa 
sam janggi gnangko den e pindapa ine mangnengtokaha. 

Ja mano na-tokko man rikjaoba ua samde gamchatgipa uko man-skana 
nanga ine baoniko den a ua bipangko sandioba pangko nikjaha. Den-nokgipa 
mande anga inonikon den achim me bol cheksiko ra-bite nitaioba nikjaha. 
Una na tok rim-gipa gimik sandioba ua bol pangko nikjaha. Sam janggi 
gnanggipa pangko den manaha ine na tok rim giparang ma-siaha indiba uni 
pangko man jaha. Uni salo na tok rim gipa jakrara nokchi pil-angna nangaiaha. 

19. SAM JANGGI - 11 

Chengo Durgapur anti cha na re giparang Balpakram a- bidingo waltuna 
a tip dakrongachim. Dingtang dingtang songni manderang anti re-angoba 
re pilbaoba Baipakramo walturongachim. Skangode me dik sam-dik aro mirong 
mechu olbitesa anti cha na re achim. 

Durgapur anti cha-mano re pilbao manderang Bandini ja|_arp kokkimao 
waltuna' a-tip daktaiaha. Ramaoniko bol cheksi gisi kolambagipa am-bolko 
so e an tangtangni suunte chane dongipao sal napna skangan mi songtokaha. 
Balpakram a dingo digke re-okna agre minggipin bijak kingdalkalako man na 
neng achim. Mande saksa mi song mano e sal bon-changani gimin sambao 
boldim chagipani cheksi bijak cha-milkalako pe-chrake medik pindape mi 
srimaha. 

*' bijimkolgipa 
** a rikgoie 

Dudapo*^ mi chiranchina srime donange antangde chi ko na chiringchi 
ong onangaha. Sokpilbae mi chiranama chiranja bolbijakrangko kike niode 
uni mi song gipa me dik gimikan an chi gitting dake gitchakgopaha. “Angni 
mi song ade mai ong-joksai!" Gisikode ong ronggijako nike jadip changa gita 
dakpiiaha. Indinba gitchakkode marang ine bang a changon gelrongachim. 
Una gisiko kena nape ua bol cheksiko pindape srimani a sel indake ong aha 
ine sawakwake gitchingo pake galengachim. 

Ua mande mi an chi gita gitc^akso dakgipako baditaba salrangna 
chipu doke galgipa a o sokkrape dongenggipani kosako galdapmanaha. Mi 
song taina ine me dik name su galmitingon ua ran krapgipa chipuni janggi 
sikbarako nike ku ange nikuake roaiaha. Aditani ja-mano ua chipu skangni 
gitan nampile ronge katangaha. ‘Angnasa suengama? Na ara janggi 
sikbebema? Ua chipuko ni! Ua chipuko ni!” Mandeskako okamaha. Indinba 
Balpakram kosakosa ong ronggija ong ako nikenga ua an tangnade kenan 
ongaengaha. 

Ua sambao a tip dakenggiparang re-bae nioa ml an chi gita gitchakako 
pakgalako nikaha. Unosa manderangna an tangna ong enga obostarangko 
kena gnang to ta to ta agane on aha. Me-apa saksa uni mi srimgipa sam 
bijakko kolame, "Aia! Na-ade meaparangni agangipa sam janggi ingipakoan 
pe-manachiml Baoniko pe a?” Ua sam janggi inani gimin manderang mi 
srime kamsrakgipako jako ra^bite bini pe-chikakgipa bipangko sandiaha. A tip 
rogipa jinma andalpile sandioba baoniko pe chikakachim uni bipangkode 
nikjaha. 

20. SAM JANGGI - III 

Kosak Rangmalgreni paningsa skango Durgapur anti cha na 
re-angachim. Uamang anti cha mane re pilbamitingo Balpakram silang okkruo*^ 
neng takaha. Ua salrango a brini manderang bang batan kari aro na kamna 
anti re batachim. Ua salo anti cha gipa gimikan bilsi gimikne na -kam -a r o kari 
ole songchina pit baengachim. Ding-kari a bachengani gimin rong-pak okkruo 
na-kam janggi songe donako tampi brong brong dimna a bachengaha. 

Agre tampi bang-ana Rangmalgreni me-apa depanteko bol cheksi pe e 
rikgale pindapatchina itaha. Oepanteba sambao boldim chaako nirame bijak 
mijimkalako pe-chrake ra-baha. JenggI nikpilgija dimenggipa tampirangko 


** Qiankolo 

dokmikmike rikgale ukon kosako pindape donaha. Anti re gipa mandarang 
gimikan misai cha tokengachim. Bi song paningsaba tampi rikgale rong pako 
misal Gha na asongaha. 

Maming gisik a ba nagija an tangtangni mipalko nikomkome mi 
cha mitingo Rangmaigreni me apa maibadake jenggi gitdika gita nikataha. 
Una mai ong-enga ine niatona jenggio chipgipa na kamrang janggi sike 
go tektek bil-tektek dakengachim. Una ku bel gnang chakate, "Aia na kamde! 
Aia na kamde!” Mipal dongaie rikangoa jenggi ning o chipgipa na kam gimik 
janggi sike il-engana amchakjae jenggi gitdilsrangaha. Gimikan chiringchi 
watatpil a gita jokangaha. 

Rangmalgre me apa Durgapuroniko gitchi gitchi na kam olbagimin 
janggi sike jokangpilana depanteko maidakgipa sam bolko pe e pindapesa 
indake ong atjok, ka o nangaha. Re rimgiparangba na kamrang janggi sike 
chiringo jroangpilako nike nawang chatokaha. la samde bilongen gamchatgipa 
ong gen ine ma sie manderang cheksiko ra dingdinge ja-pangko sandiaha. 
Oarangba ua boini ja pangko nikjaha 

Ong ronggija a selko nike katta pilakchin gipangaha. Songona 
sokangpiloba manderang rang san knasotokaha. Ua salrango sam jakkalgipa 
Rangmaigreni oja saksa re bae ua boini cheksiko ra barama sing-aha. 
Paningsa na kam galbagiparang ua boini cheksiko ra bajachim. Ja-mano ua 
oja pante bi-sako rimbite Balpakramchi ua nakamko janggi sikatpilna mangipa 
bolko sandina re-angaha. Ua panteba an tangni bol cheksi pe chrakgipa 
biapko mesoke on aha. 

Oja panteko rimbite baditaba salna Balpakramo a tip dakdile ua janggi 
sikatgipa gamchatgipa pangko sandie niaha. Ua biapni samba joionikoba 
adita wilwilaoniko bipang pangprakprakko me soke sandidilaha. Indiba 
apsandakgipa pangko niktaijaha. Indita salna sandioba nikjae a sel cham e 
nokona jakrara pii bapilna nangaha. 

21. MANDE BURING 

Mande buringni gimin chonmiting salrango angni ma gipani agane 
on ako knachengaha. Angni pabude, chong-motan amani pagipa, ua Dobakkol 
aro Gare a-dok gisepgrikoniko wachina rejak am ango grongdtkahana ine 
agana. Badita biisirango ong achim ukode talatna man jaha; angni ma*gipabe. 
angan chonengpitchi’ inesa janapaiaha. 

Gare a dokni Ourabanda a chang bilongen bring ritchara. Uanp samiie, 
rej^, danagrartg, sokmillok, re dop, reciHJweng aro gong irKlakoiparang chMng 

a kawe dakgipao bang en chaa. Angni pabude Gippon, ua Gare songonin 
ong achim. Indaken bano rejak bang e chaa uko ma sie uchipaknan o bitesa 
re-angaha. Bisong o-bitesan Rongtam chibimako nikgamgipa a gitdoko 
gronggrikna manchigrike, o bitea a-bidingjoljol doangaha aro chawari silang 
okkru jotjol sandiangskaha. 

A-bidingoni adita chel kale ong onangaha. Silang okkaini bolma bolgrim, 
sala ja nanggija saloba andalsim dakgipao, rejak silsilako nikeaha. Ua 
gisiktango bako den o namgen chanchijoijole basemitongon 'wao' mande 
ku rang gita knaaha. ‘Maina da ogalgal ta rak ta rak okamenga? Maiba 
ong ama?' Gisiktangode o bitekosa potengachim. Uni niwilwale 
chanchimitingon 'wao' ku rang gam bataiaha. "Wao. Angade ija a-kongosa. 
Kingsamaba den kujade angade.” Rejak den na atte engjoljole ku chakataha. 
Uni ku rang on chaka tarime, 'wao wao wao' ku rang rakbatroroe gam baha. 

O biteni ku rang ong jasa, Gippon ma shiaha. Bachini ku rang 
jangbaenga ua chadengdike niwalwale knatimaha. Unoara sal naba 
dingdingchi, bolma kambe jikjek jikjek, bol bijakrang moa gita nikataha. Aditani 
ja-man ku rang jangbatbaha aro sepangrikrikbaha. 

"iade manderangni agangipa mande buring ingipasa ong na nanga" 
Gippon jagri bitgri dakpile kena napaha. Ua an tangko naljokatna katnaba 
gisikan jajaiaha. Uchi sepangroro ku sik ku albrongbrong rakbaroro 
dakengachim. Simang tangmang niwalwale am oa, chasongni bol ja gok 
dal-bebea sorokrakgipako nikataha. Uchina katangmitingon bewal chel kalao 
bimangko simdim nikataba nikataha. Bewalari bol chasrongakode ja pak sepe 
ga-dangdange re-baengachim. Ua bol ja-gok sorokrakgipachi nape chakaha, 
uaba mande saksa chadengchape nape ctiakna namchacha dakpilachim 
Ua mande buring namen dokroa bolmani bolming chadengchapaiachim. 
Uni mikkang amak mikkang, gingting gingchtdep, nachil napakwang, ku chil 
ku-chalwak, mikskim chu a indiba mikgron chona aro mikgron jatchio wal ki 
gita dakachim. Uni chelbrak bimangni kri rong brak gita nikpilachim; 
ka kolsimsim indiba kimil gitchakmrang dakgipa chaa, jakpongan raksusu 
tong ot weng ot nikaia; jakpattechipak kimil ro rokale chaa; ja ping biambong 
dal aba sakchikking manderang ripbena anjasusu nikpila; ja kimil chrang 
chrang changchraa; gandru ka machi kimil dikona, bolbitekoa akkaru gitchak 
hangwata gita aro chabolmako bol ritchonggita nikpilachim. 

Ua Gipponni nape chakenggipa boljagokko gingsiksike re wllwile 
niengachim. Bisak seengaba do bok pada pada, oisi olsi olmeng olmeng, 
me ek me ek, dimmek dimmek, chakna man piljaengachim. Ua an banggri 

modildile, an tangkon jumangma mikgittal, mai dakenga uipiljaha. Adita 
re wilwile am-o nikjaoa ‘wao wao wao' a bokroroe mikkang tongtong 
re angaiaha. Ua inditan kena nape an tangni bimangko tang chongchonga 
gita nikpitaiachim. Rejak manning den gija jagri bitgri maiamange o biteko 
Rongtam chisamo sengaiaha. 

August 21, 2002 tariko, angni ripengrang baksa ia apsan manda 
buringni gimin agangrikengachim. Unomiting, Jongsinggittimo roenggipa, angni 
ma bitchirangoni saksa Modoni. biisl 60 mang ga batgnok, bachiniba 
nabagakaha. Bring bolmagripo atchie dal gipa, haida taibatnaba gnang, gisiko 
nabajoijole sing aha. 

"Angsude na ade. Haidarok bimangko niktingon kiamjrot kittamjrot 
dakarok” Amabitchi Modoni a bachengaha. 

“Indakoa, na ara mikgrontangchin nikjokma?” Nannedake sing srangaha. 

"Nika amchakjaian, jaktangchi rim e nia angade, nang ma bitchide.” 
Ka dingsmit dakaha. 

“Baoniko mande buringko dangtape nina manpilasai!* Angaba nawang 
chapilaha. 

“Aganpaengbo. Mini Rongbinggreni Raksam pante Ningsang, mongma 
gogipa sillaichi awa Guangdara okkru Chikusu ming Rongmitdu bisiko 
an tangko rikana goana. Asol ka kolo goli nanga a choksa gappila 
gangbotaktak gitdile siako he ange niepara, angaba.” 

“Badita bilsirangosai? Name gisik ra engama?” 

“Mai bilsi mai kari. Angkoara indakako ha aipara gita nikama, na a 
chachara." 

“Bima ma bipa? Bimangara maidaka?” 

“Mikkangara ninangja mikkingkrak. Miksikkim chu-a. Mikkol napa 
andaisim dakpila. Indakoba mikgronde chonpret. Ku sik ku-jalwek ku-diil 
kom a dakpila. Wak nachil dakangaia indakoba kingdaldala. Wagam kongsi 
nangara, so ka cha ani, gitchakpila.” 

”Bima ong ode sokara badita dal dalasai?” 

“Ooo. Angsu na ade. Sok paksakoan chilna amjawa. Chelbrakrong brak 
dakgipaoni dingona, takkim kadegaia gita nikaiako.” 

”Jaksi ja siranga mande gita dakaiama?” 

*Bimang gimikan mapdean jokona. Ja si ge*bonga jaksi ge-bonga, 
apsanaiade. Indakoba kimil wak kimil dake chrang chrang dal datanasa.* 

"Ma bitchioba... angade bimangko taina sikaranganga. Ka-macMA 
maidakasai?” 

"Na-aba bi saba. Tale roke sing sranga." 

“Ong jaode angara maidake sakgipinna talatna sapskapanok?” 

‘'Misilnikjaode na asa na ba. Angade nang mabitchide an tang 
nikatangko aganna maina misilna.” 

“Unan. Name talsrangosa nama. Maidakkuna, agannaibojok.” 

“Maiako gandru ka-machiko bangbang wataiajokona tale roke nikaia 
nikade. Pattal bretan miksa gaparok mairok. Dillikkoan tol asa, uade ua 
mancha. Mongma sundul dake dingonpilako. Na-aba bi saba. Da sing-bojok. 
He-aignok.” Uko aganani ja-manode re na chakatjolaiaha. 

"Kama ka-aibojok. Na a an tang mikgrontangchi nika inana 
sing srangaijok angaba. Ukoara kimilchiba pindapa grisrangma?" 

“Na-a chachara bangbang ino. Buringo rogipa ma drang pindape 
roama? Sel tagija sing a. Mai do bokna a bachengjokbai..." Aganmitduroroe 
katangaha. 

Uko gisik nange lekkao segolgole ra rikako nipilmitingo, August 24 
tariko, Kakwa Duragreni, Epenson angonan sokbataiaha. 

“Maiko gisik nangprete sea boninga?” 

"Ambi Modonini mande buring nikako aganskarako serikachim. Name 
man srapja uko taridapengachimwai.” 

“Mande buring? Maina nangenga?" 

“Chonaoni amani aganako knara. Namea taija una sing sandidapenga.” 

"Ching Dura Kakwagre buringo skangde roachimde." 

“Ma na aba nikjok?" 

“Anga an tangde bimang manchakode mikgrontangchide nikkuja, maina 
tol aiengna, Boning. Indakoba miksa metom ong gipa ja kolkode nikade nikjok 
angaba." 

"Sawasa nikana nikara?" 

“Ua Jetragreni, bimingkoba gualengjok, mamasa bijakol am esa so ka 
chite cha ako nikdikana. Mangsa tangtang chut chut chat chat ine so ka chite 
cha-engana. A sol katpilnaba deda an pilnaba sapja, mamasa rong pako 
nigame rosrangaijokna." 

“Uara bima ma bipana?" 

“Bipana, Boning. Da si angni agangipa ja kol miksa metom ong gipa. 
Uko knarana angaba ja-mano mandeska ming nina re angpara. Ja kolkode 
toe nibamanchara.” 

"Skang ang pabudeba Gare a doko nikana. Ambi Modonia Guangdarao 
Ningsang minggipani goako nikskarana. Indakode an chingo dongbebea, moT 

"Na aba, Bpningba. indita bimangko tale roke agane on oba gnangkon 
inengkuama?" 

Bilsi 1993-ni sin kario Daju gittim-ni Na wak gindam buring 
ritchabegipaoni so-kagripo, ja kol miksa krusa ong piigipa, mandeni ja kol 
gita ga damdamako niktokkua ine janapaha. Bilsi 2001 -ni sin kari 
a bachengbao, Do bakkoi a kingni Rong kobok wari chisamo, koala 
cho giparangko walo re pakanga uko manderang nikrikana. Ua a bri kosakcNni 
srao grao Simsang chisamona ong onbaha. Bachi re-angtoka kene chaktokeh 
darangba nikrikja ina. Uni ja kol aro chisamni bol dagamko pe chimbake 
donnangakosa nikaia ine agana. Uni ja kol dal aba inch 23 ong piia ine 
agana. 

22. AJAJU GNANGBEBEMA? 

A chik A'songo Ajaju ba Matdengdengni gimin agananirangko bang-en 
knana man a.. Indiba uarang badia bilsirango ong achim darangba talatna 
man jaha. Jeba ong bo, mande gitchamrangni ku sikko knatimode unia ua 
bimangni gimin unbaksana badia buringrango dongachim uko talatani gita 
ua bimang Garo Hillso dongbebena nanga indiba uarang da-o gimajokma ba 
bachiba kattokjok ukosa talna man jaha. 

Manderangni aganronga gita wa al gride wai ku miiqa unia balwa 
balgijade boibijak an tangari mojimja. Uko ja rike sandiangode, A chikrangni 
ajajuni gimin aganritdinganiba maiba ja-pang dongna nangchongmota. 
Ong jaode uni mikkang bimang, janggi tangani bewal aro ua bano maidake 
roa uko namprete talatna man jawachim. 

Ajaju amakni ma dipbiloni ong-katgipa mandeni bimang gita dakgipa 
indiba ja sku grigipa mande buring ma sa ong achim. Uni mikkang huroni 
mikkang gita nikbata, ka bakode indita kimil dikbrea ong-ja indiba ganc^ 
ka-machipak uni be-enni bakko bang gija pindapa gita dikbatachim. Uni sra 
gitchaka aro namen ro an baksana korat wagam gita bilongen matsrama iiie 
taiattoka. 

Matdengdeng, mingani miksonganira ua mande gita nikoba ja'Sku griani 
a sel bolma ritchagipaosa bol baksa chadengchape janggi tan^ipe ong^g. 
Ja sku gripaean ua ja achi re-pana man ja, boioni bdona eioMngcMdiaa 
ripatroroe re na man aia. Maibakai matburing ba mande uni sapafiiglQO 




KATTA WAL-TIH 


repakmanode ua bolo chingchoe uni rogipa unia matsramgipa sreko otbrake 
srakasa srakaiana. Uni sre wal-ki gita ding gipa unia korat gita matsramani 
gimin ua changsa srake jekoba siatna man-aia ine aganani gnang. 

Indiba, maibadake, an tangna cha-aniko rikmitingo boloni rim skoke 
ong jaoba tapsrote ba ja bingbange bolgrigipa agalchipak ongsromna nangode 
ua chakatpilani gnskajok! Indaken ua a o gapgape ja-atangko salbritna amgija 
okkrie sina nangskaiachim. Ua mikkangchide bolo wingwange ripatna inditan 
ta rake man a uni bobilko niksrapsoatgija jadip changatpilaiachim. Indiba 
janggilchina an pilna unia ketchina indita altugipa ong-skajachim. 

Ajaju bolma bolgripo rogipa ong oba gisep gisep mandeni ku rang gita 
"Oooh” ine a bokrongana. Indaken buringchi bija am na. rejak den na, regring 
chitna saksan re giparang ua ku-rangko basakoba knagakode saoba gipin 
gnangkon ong jaoba mandeska rama brangengakon ine chanchie ku rang 
on chakode “oooh, oooh, oooh" rakroroe a bokchakana. Una gual gual 
ku chakattaiode, bachinin sokbara banonin malbara, illing illap chring chrap, 
bolkosako wingwange sichingchoe rikbarakon niksrapsopiljachimna. Uandake 
rasong gripagipade ajajukoja- nangode uni bikmanasa ariri an tangko on galna 
nangaina, maina jedakeba ua joke katani chol gri! 

Uni giminsa, me apa chagitchamrang skangode, buring a chang re oba 
maibadake ja koltangko brangoba, ku sa 'oooh' inanade ku chakjachina 
beng ronga. Mande ong ode pangnan ku gittam okamronga ong jaode Ajaju 
ong jaoba mande buringsa gisepo ku prak a bokronga me chadamberangna 
ku pattianirang gnang. 

Skangni salrango Nengminjok a bidingni Guaiig dara unia Cha ko 
A gitdokni gisepgrik bolma boigrimo Ajaju roronga aro uan hang a chang 
roramgiparangna namen kenbegnigipa mingsa ong achim ine Oaranggre jolm 
manderangoniko da oba knana man kua. 

Minggipinara Balpakramn* salaramchipak ritchagipa buring bolgrimoba 
roronga e^o buring roramg'pa manderangKo sajaate cha rongachim ine 
agananiko knana man a 

23. JASUA? 

Skangni salrango A chik manderang a ba o*e game cha oba 
an tarigtangna cha-aniko a-gitchae man a indiba tangka man-ani chol 
dongskajachim. Bang-bata a-brini manderang ua salrango jamo mi chipe 
done tangkana a-jak gamna a wechipak re-angna nangachim. Ru-uta salrangna 

kam ka-e tangka chimongesa nokona ganding chinding brae 
re bapiibarongachim. 

Mande saksa a we rikamo adita jarokale tangkana a jak gamnapani 
ja mano songchi pil baengachim. Ua salrango manderang a-bimachipak 
re sotna Balpakramko rama dilmong dake jakkalachim. Ua Balpakram a^chik 
doa spemano silang okkru ka singipao dikdiksa neng takaha. Sal 
pe-gitdilangaha. Balwa sri sri balana gisiko an sengnike niwate roengachim. 
Unomiting me chik bi sani ma ringani ku rang gita singsing sangsang knaha. 
Una name nachil songe knatimaha. An tangni asongchakenggipa silang okkru 
wilwilako gitdok de-e niwilwalaha. 

Uni gisiko rikkit rikkit chanchiani ong akataha. Suan suengama 
knabebeachimma chanchie chakate an pil ketchie niramaha. Name dake 
sandioa, uni asongchakgipani adita chel ao, dal drobaenggipa me chik bi sa 
rong pakchi mikkange ba ra pinditdrue, "Mama gnang inode matchu 
simchirikrikko mobapanechim, angnaba! Mama noko inode ba re se endikdikko 
pinatnechim, angnara! Mama sokpa ode, ha ring kewana ine 
jakkepatnechimmai, angnaba!” on tisaba nipil nichagija rong pako gokgoke 
ma ringengachim. 

Ua me-chik bi sani sintiani ku rangko knaon rang san ka-a be-a gita 
dakaha. "Saimajrakjrako angnan sue kaljokma? Sawasa okkruo indake 
ma-ringe roengjok inoa?” Sawamancha a bri okkruo saksan sinti do pilgime 
roengachim uko talsrangna sike ua ka sinsin ja birang gam-atgija ua me chik 
bi sachipakna jom angaha. Sepangkalao sokoa me chik bi sa inen tale 
ma-siaha indiba janggilditani gimin mikkangko taljaha. Uni ma-ringanan 
ka suang suang dakpiiengachim. Je ong ode ong a ine chanchie ba re dotdaie 
ma ringenggipa me chik bi sani jakgitdoko ket sikaha. Unode ban me*chik 
bi sakuna chasongni boikaru china cham chakgijagipasachim! 

Bolkaruko rim gakmanosa, "O! Na asa angna jasue.kal engachimi* uni 
gisiko songo noko maiba a sei ong aha ine chanchichipna man aha. Una 
bolkaruko jedakeba songona ripbee ra na nanggen ine chanchie uko pakkrao 
gate re chakatangaha. Attam mri mri dakango ua songtangko nikganmtfia 
Una a-dingo chadengo songko nigamatode, bean bebe, ma-gipani noksam 
nokgii waiku tongmik tong^ik chadoako nikatbebeaha. Una noktangchl 80 k|^ 
ma gipani nokchina boikaru ripbebite adoangaha. Nokkrao mandaraiHyni 
song a chanako nike mai ong jok inoa. ”Nang namchik dal kalgipa da*!! 
saltongsa katangjok” ine smgni manderang agansoaha. 

^ ^ I M I i . .n|Jl p| > 

Nokona napange niode, abitang dal batgipa nokkromni dejakra, 
namchiktang jakpako amo pujuakosa nikeaha. Uchi ma gipaming abitang 
uko mikkang niko bate ka suang suang mangtataha. Mamatang nokona 
sokbaoba namchiktangko amo donakosa nikena nang-aijok ine sikkimbataha. 
Una saini mai dakmiting somaio janggi galanga ine sing oa uni Balpakramo 
nengtako mechik bi sani ma-ringako knani unia mikjujae nikani somaio onga 
ine ma siaha. 

Ua darangnaba maming ku sa agangija namchiktangni manggisiko 
pindapgipa ba-rako kike an tangni Baipakramoniko ripbebagipa bolkaruko 
mang baksa mangmijolate ba ra pindapataiaha. Dikdiksani ja mano ua sigmin 
me chik bi-sasa chakate asongskaha. Siana amrikgongo*^ mangtatenggipa 
ma bitchi, ma gipa unia ba-rimarang gimikan chakatpilako nike grapnaba sapja 
ku-kippilna changja dake nidawake gualtokaiaha. "Ama chi ringna! Na songa 
mai dakenga?” Me chik bi-sa chi ringna bi-osa tangchapil aha ine ma sie 
mikchi ripbakjoljole ka dingpiltokaha. 

Namchiktang tangpilani ja-manosa an tangna Balpakramo salmajrako 
jasuako agane on-aha. Unosa manderangba uni mikkang gitchak gitchak 
bolkaru ripbenape namchiktangni manggisi baksa mangmijolatako unasa 
dakparachim da ning ine ka dimetokaha. Uchi sisogipa namchiktangba 
an tangna matchu den-ako bina mangtatgiparang baksan asongrime cha na 
man- aha. 

Bolkaru inon china sogija gisimpile rakgipa bol gisiko miksonga. 
Mangmijolata inon sigimin bimang baksa mijole donatako miksonga. Nidawaka 
inon mikjapgija unia ku kipgija nitate roako miksonga. Katanga ba katangjok 
inon siangjok ba janggi galangako miksonga. 

24. RONG-MA GOGAIAI 

Daranggreni saliramchipak Darang Chiga a-kingo skangni Darang 
Chiga gitcham Rongmitu Chiring kosako a-pattal damsa gnang. Ua a-pattalko 
Ajari minga. Ua a-bri kosako sa-ra pattal gita ga-nange apala. Ua a pattalo 
noktopgita dai-daigipa rong-ma dotgni Tingtit Mangtit unia Baljam Abisa 
gnangchim. 

Chengonin Darang Chigani manderang ua a pattalko rong dot abisako 
wllwile a ba o-e game cha ronga. Skangode ua rong dot dal-daigipa abisa 


** omrikgingo, mong pujugipa am rikamo 

^ ^ — C«D ► 



KATTA WAL*TIM 


a pattalo mangroe*^ gogairongachim. Uko a ba cha giparangom Tingtit Mangtit 
unia Baljam Abisa, ua a pattalo jakritdinge katrurae, uno mangroe gogaiako 
nikdikgipa gnangchim. Ua rong dot abisa a pattai jatchio jakritdinge: 

Miario mirara, Gai Gogaia! 

Rong-ario rong rara, Gai Gogaial 

Timbori timbori a jatchio mangroe gogaitokachim. Rong dot abisa 
Miario mirara, Gai Gogaia!” ine gogaiako knaode ua bilsio uko a-ba 
cha giparangna mi bilongen namrongachim. Indiba je bilsio uko a-ba cha a 
uno Tingtit Mangtit unia Baljam abisa "Rong ario rong rara, Gai Gogaial* 
inako knadikskaode a bao rong rara nakate mi silbebejachim. 

Skangni salrang songo indita mande jaljani gimin manderang 
an tangtangni a jriona wensokna bilsi sni bilsi chet nangrongachim. 
Basakobade bilsi chikkingni ja mano ajri chaosa a ba o tairongachim. 
Manderang indaken an tangtangni a ba cha ronggipako a jri kanga. Saoba 
uko o na skode a jri nokgipao bi chengesa o aba o ronga. Skango game 
cha giparang indake a jriko buring chaate a-ba o na man ani giminsa mi, 
misi, me rakku unia akkaru dakgiparang namen nama unia gamo rim-o 
a baoniko bite man ronga. 

Bilsisao ua songni manderang a jri wensoke ua Tingtit Mangtit unia 
Baljam rong dot abisani rochakgipa a pattalko a ba o-tokaha. Ua bilsiode 
a bao mi misi bilongen namachim. Sampang jani walsao ua a pattal ramgachi 
a ba cha gipani a ba noko tumitingo Wanma jani gisepo Mring re paka gita 
balwa ja-birang gnang raka gita il ile gam ako knaha. A-ba nokgiparang 
maidake Sampang jao Mring ong katenga ine chanchiengachim. Unwalo noknl 
ma gipa jumang nikaha. Me chik saksa, "Aiao! Angade chi ringna sika 
amchakjana nang a ba jatchiko katonbaijoknel Nang a seo ja-gitdote mi pangsa 
be atbajok! Kema ka-paibone!” ine a-ba nokgipao kema bi-aha 

Nokni ma-gipa pringo simake mai jumangkosa indakrame nikjok ine 
gisiko chanchiaha. Una salo niode a pattaini noktop gita dal-gipa rong'dot 
totgnioni totsa gimabebeaha. Ja-mano a bako namedake nioa rong dot 
rimrimani a*a bnekako nilgachim. Una name a se a sam re duule nioa 
a kisango mi pangsa a o be gomako nikbebeaha. Baljam minggipa 
rong-dotkoba Rongmitu Chiringni Samkal wari chisamo de'tomange songe 
donea gita chokrongrong roakosa nikaijok. A pattalode abitang Tingtit 
Mangtitsan dotsan rorikaijok. Baljamba Rongmitu chikoioni il engtaijaha. 

Unonin Rong-ma gogaikoba knataijaha uniara bilsina mi misi silgni 
siliaoniko agansoaipaba katta oimaiiok! 

A jri inon baditaba bilsina skang a ba cha e buring chagipako miksonga 
A breng inon bilsisana skang mangmang a ba cha gipako miksonga. A jn 
kanga inode an tangni o ronggipa a bako kanga. A breng gala inode a bao 
sam dikako gamna amchakgija galchipako miksonga. 

25. CHU6AN RINGA 

Chengo, Hangsi Bandi Wal gora Toban, a an ki ting merangchi salni 
do chi chongchangchi uni ja tong bingbing dal baoni Rikchi don toram Made 
wa gong gatramni antina, Menbalni antina Samsabaini agalna, Mensmik antina 
samsmikni nikgiina, Rikka gongga antina Dolbo molbo nigilna, Salkangbare 
antina Kinma Do de a damna bading chiwalna re ramangaoni, ma ni songchi 
nokchi ma bitchi Dikkimako mangonna sal sepangani gimin pil baengachim. 
Aanma daksokgija chianma kolgapgija a-songoni Bandimani a dok chigaona 
sal suri salginchi ramako re-na ka-sinkale re ode bila bilsisni ka karisni 
nangachim. Indiba Bandi uko gong rakkale re ode sala salesni wala walesni 
nangaiachim. 

Ma bitchiko** mangonako srapna sippi manggol ginchiko chel o pa e, 
mon sotchet dara chet jrigipa mil- lam sneng nachilko jaksa de bite, ua sal 
suri salginchi ramako a- an ki ting merangko ja-rike sagal chima birimeko 
batsote a an ki mechong dingding salni napanga dingdingna dimdimaming 
re aming dakoan sal a-bri pa chap pa-chap dako ora ja-similramni brina 
tongrong ja-kusimramni bidingona sokeaha. Uno nigamatoa Ringdil mechong 
bakram Gipbi mebang bitram briko nikatjok. Song songskopong Bandimani 
a-songo gilding rangsaljong prap dina gong pangmani kambeko bandildil 
nikatengaha. 

Ma-ni a-dok chigako nikgamana sal napna skangan sokara sokaignok 
ine gong-rak gong-rak rama re-ani gramchi jokako tipatna Bandi a-ding balwa 
sri sri nangao dikdiksa neng-takna a songaha. Uno tongrong bolma dal-gipa 
okkruo on tisa bring talkalgipao matburing jinmani tom-dakengako nikataha. 
Adil sika gita “ererebok rerebok” gam-ako Bandi knasring dake gitdok de e 
niataha. Una matburing jinmara mai ma gipanasa indake dandake kal enga 
nisrangna ine prap bolma mittinona re-jitange nikwatkalao asongaha. 

Bandini ding ol gramchi tipatna neng-take, matbring jinma tom-dakako 
mai dakmanchara gisik nange nie romitingo uchi Okgipu Tokrepa amenpasa, 


•* mo-cNii ma o 

bol ja pango an tang bimangko gangdiiate bu su rikkeng rikchok chaprima 
gita dakako gangseisele adii rare watengachim; 

‘Ererebok! Rerebok! 

U mang bang jok! 

Ansengbejok!" 

Ererebok!" 

Unomiting samsachi nengchong grim dikgipao mesam bipadot, grong 
chengsl chenggang pekradamgipa an tarn sal nangchakana rlkrak rikrak 
dakpilgipako sko pirikreke, ja goldengdeng grong chengcheng chadenge dama 
dokataha; 

“Geng! Gengl 

Ding chong keng! 

Grong geng geng! 

Geng! Geng!” 

Bandi uko nike me samba dama doka doka sapjokde, gisiktango 
chanchie ka-ding smit nie roaha. Okgipu Tokrepani adil rere wata uchi Me-sam 
Ja gropani dama doka bakchaoara, do bima nateng ching gipa an tarn sal 
nangchakana ringrang ringrang ching chippilgipa, sa ra a pattal gita talangrok 
dakgipao nateng pil ringrenge Dame dokataha; 

“Chongchang*® nigitdopana mikkemsi*^ 

Rot rot roe rot! 

Ja patteba dongpaja ja dengsi*^ 

Rot rot roe rot! 

Chratangna dokode pe chu gang get! 

O gipana saode ja si gol get! 

Rot rot roe rot! 

Cha an salo cha panok pe chu gang get! 

Roe rot angade' 

Sian salo siainok ja-si rikget! 

Roe rot angade!” 


^’do-o bitcN chi chokgipa, grek gnng. chidik 
**miksamsa mikchipa. miksomsa nigaoa 
**jo-pate gri 

Bandi, do bimani ja samsa ja-dengsi chadenge, nateng pale gingmat 
ringrang ringrang Dame dokana “Aia! Do-bimaba indakramna sapbebea 
nanggo!” ka-ding napengjok. Indakmitingo noksiksa dakgipachi wak bima 
sok chrap chrap dakgipa bol chong-diko janggil natbakjoljole dokchakatengaha: 

"Aupana erima dipbo...Huk! 

Janggil natna sinaru kiro...Hukl 

Chratangna dokode gingtong rengreng 

Huk angade! 

0 gipana so ode nabadengdeng 

Huk angade!” 

Do- bima ming wak bima dame dokgrikmitingo, okgipu adil sikaba 
ga-sujok, matchok dama dokaba bakchajok. Una wajol dal gipa tongrong 
japango aa ga-kitkite janggiltango a mang koboksru pittaksru godape, ja sako 
a o tim ga time unikode sundul songdoe grikatskaengaha; 

"Hurrr....! 

Ja kol timbang ga gipa! 

Gong chiring ratgipa! 

Ka! Wajol Goera! 

Hurr! Perr!" 

Unochacha paksachi do nating*^, bolsil ja goko bijakkol napako 
sutaktake otako wa kap doktima gita, "Kau! Kau!” knapilaha. 

Sal a bri pa chape gitchak gitchak sal ja dil su chrako matburing jinmani 
a senga bakcharako nie, Bandi, bringo rogipa matburingan indake chugan 
ringe an senge roenga gisiko ka srokchake uchi ma ni noko a rong a-gilsak 
ai ranggrakni - ani prem chini jimjem - magipani sa-rao sokkrime mabitchiko 
mangonode baditan an sengsranggne, uko gisik ra change ma ni songona 
dlmdimangaha. 


bifolcol pue cha gipa do o ma sa 



26. A SONG RIM A 


A'Song rim a Kosi doka ia kattarangko A chik songrangni Ja bakoba 
knana man-ronga. A song rim ode Kosi dokode je mandean jang nanga ua 
salan salnisrapja aro walba seng-srapja pa-nil iia ila be-en gimik el gime unia 
ki sang ku-sik dake siaia. Mongsongbate songgipinoni mande a gittal ma-sigija 
A song Kosichi napgakmano ong-jaoba uni sambaoni maiba boi wa-arangko 
den-mano indaka a-sel ong-rongbata. Je biapo A song den a Kosi tata 
manderang indakgipa biapchi ramram re ja, ma-siode, skatang bring 
a changkoba nape niramramja. 

A-songara damsa A chikrangni rongtalgipa manichakram biap ong a. 
A king damprakan A song Kosi damprak gnang. A chik ma-kringoni je mahariba 
an tangtangna a king gore man-on uno songdong a chana skang Oakgipa- 
Rugipa, Nirokgipa-Sandipa, Re-dilgipa-Rodilgipa unia Pattigipa-Ra rongipa 
Nokgipa baksa songgigrikaniko dakchenga. Uamang biap damsako 
basechenge uko o-roke rongtalate uno ro ong songe biming dona. A-dok 
chigani ning-o badita chiring chibisik gnang uarangko minggame, a-dokni 
Sima ari baliking damantiko ku pake manchie, baliking joljol badita dip songa, 
gongge noksik basik dam ong a unia baoni banona kanga uarangko 
mingchenga. Uno songdongenggipa basik sak manderang gnang, ma-ni 
okningo changenggipaoni budepa bitchuma janggil kom-gipaona, sko totprak 
ro ong dotprak Kosio donchenge, mikkangchi ua a dok chigao songdong 
a Chao ua a dokni arini ningona sabisi sakonchi unia ong-nanggija a selrang 
napjachina unia gipin bobil ginairangko chelchaksochina an-tangtangko 
pakwata. An tangtangko miktuatgija nitimpachina, rodilpachina unia 
re-dilpachina, a-ba o-e jamang game cha-o patti ra-ronpachina, do-bok gisim 
den e uni an-chiko kosio toke, Dakgipa Rugipana an tangtangko pakwate 
mande unia Nokgipani gisepgriko songgigrika. 

A song manio deh gipa do-bol^i maming bakkon cha ja. Uko manggimflc 
ja a jakko kapakkrange uko wa-o chu e songdoe dona. Uni wilwilao wa arangto 
name dake bakchoke duuie wa-chol chaka gita dontoka. A-song chiga 
ka sinode, Dakgipa-Rugipa chong motan Nokgipa, ua gittimni rrandereng 
baksa ong ode ua do-bokko mamingan dangtapja. Jedake kritani ssrfo kakrange 
dona bai bai ran krape skatangsa ruronge bon aia. Unode manderangna 
Chong motan ua songo songdonggiparangna maming kenchakani gri makia 
Nokgipa an tangni simchakengako mandena parakanga. Maiba a*iat 
ong nasiako mesoksoode. mande maiba ong gija marangko dakmanahaodp. 
A songna den gipa do-bokko matcha biipake cha-aia ine agana. 

mandena mikrakatsoani onga maina Nokgipa songdonggiparangko mainaba 
namnikjaenga. tndakgipa a-selko ma-sichamsode, pil satai, A song kritgipa 
kamal Kosio do chi gope jumang sianiko dakskara. Unon jumango maiko 
dakna nanga uko preta^ ineba A-song den gipa manderang agana. 

A song den ram Kosi tatram a daman chengo pagitchamrangni a song 
songdongchengani unia chiga chiringchenganiko sakki on a. Pagitchamrang 
jeo songdonga unon Kosi songa. Bilak wa sagipa chra matabolrang 
an tangtangko gisik ra na gita pangnan je biapo a-song den-na miksonga 
uno rong-ma songchenga ukon a-song kangna rong-ma songgipa Kosi minga. 
Kosina wantok tokna pura su na pangnan nokmechikko basea. Uandake 
nokni pagipa dal-batgipasa a-song krita unia depante dal batgipa do bok 
den-ronga ukosa kosina pn-chi toka. Pura wanti su e a songna do bok den e 
kosio wantok toke an-chi pile krite songdongdil a-chadilgipako “A-song nokgipa 
kamal chong-motan A song Nokma” minga. Nokchongni depante jean a songna 
do bok den-tima uko “Do dengipa” mingskara. 

Indake songdong a-chachengaonisa an tangtangko Mahari minge 
Chatchi de e A song unia Kosini bimingkoba mingbara. Ua a song den gipa 
Kosi tatgipa nokchongonisa chasongoni chasongona nokchong ja chongrikrike 
maharini a-song unia kosiko ripinga. Ua a song kosi nokgipakosa a king 
goreni nokgipa chong motan “Nokma" ine mingchenga. Unonisa A-chikrangni 
a-king goreni nokma ong kata. Da onaba ua nokchongonikosa nokma 
gatrikrikenga. Uni giminsa, a-king goreni nokma racha ong rikna gita chengoni 
ma-ambini ja kuko sane unia nokchongni a-kim kosi gimikko chanesa nokmant 
nokchongo nokkrom gatrikenga. 

Badiaba Koside noksaniko a-songni kamal unia nokma ong na 
ra-chakja. Rongkandi a kingni Daju ma bikromni a song, jeo chengo Nengru 
Pattal Damik A-weoni do reng noktopgitako goe kilding jakbo gitako tete 
Do-renggo Wa-dachong gita ga kat ga dobaoni, -Urakni dedrang Dajani 
sa-drang Rong-kar Wal-di adasa nodrang Chongse, Chongwii, Meban unia 
Mereniko rimbite Simsang chisamo kosi songe a song krite songdong 
a-chadilaoni A:Songko Rong kandi mingbara chatchi Daju de-dilbara. Ua 
baditaba chasorigni ja-manode kosio ro-ong songgipa do bipani gisika gita 
gisikpilachim. Indiba je nokchongoni a-song kritna kamal daka uade a-kingni 
nokma ong-skana man-ja. Uandake da-onan a-songna kosina pura wanti 
su-gipa dingtang a-king goreni nokma ong-rikgipa nok dingtang ong-aia. 


jumango paraka 



Ua Rongkandl akingni Kosiko change pura wanti toke asong kritgiparu 
nokchongoni chawari nokkromna agre gipin kamal dakna unia dobok den-na 
man ja. Saoba pagitchamni kattako knachakgija a- song sekna kosi tatna 
daksrukode antisa gapgijan maiba a selko chagronge janggi galaona sokaia. 
Apsandake, ua a kingo nokma rorikgipaba chasongsana agre man ja. 
Ma ambiko namedake sandioba ua abisa sakbrini dedrangoni wilwile chasong 
dingtang nokchong dingtang ong angaia. 

Biisi 1996-97 gisepgriko Darang Dajugittim-ni a-kingo a-sel mingsa 
ong angaha. Oajugittim a doko skangni songgitcham, Nongal aro Rongmitu 
chiring dilgnini bibra chisam Te rikrak wari sambao prap boima ja pango, 
Kosi dong a. Uan Nengminja Maharini Kosi ong-a aro skang salrangode 
Daranggre wilwilao badita Nengminjani a kingrang gnang uamang apsan ua 
kosio chakrime A song den e manitokachimna. Ua Kosi songgipa samtangtang 
bring ritchara uniara uno re chueng, so ka, rebok, mangritchok. gong unia 
su cherang bang en chae dikpripa. A song Kosina ma ate ua a-changko namen 
mikkim chae nika. indaken skangode ua Kosi bilongen rakachim. 

Ua jolo anggal bang e man a Indaken manderang ua Kosi sambaoniko 
a briko cho rurue anggal bikotna a bachengaha. Ua Kosi sambengrangon 
kam ka giparang noktop rike rochaktokaha Ua samba jolo kam ka enggipa 
Boro mande saksa ua Kosi ning oniko maikoan dakaha darangba taljaha. 
Indiba ua Kosi ningchin nape maikoban a songna kragijako dakahachim, 
maina, ua mande aro uni ripengrang rang gitdik chisata a pal re a dake saa 
man gitdike wal seng srapgijan be en gimik maiba jrimgipa go ol ba siltongchi 
doka gita gisim gisim an-chi kame sitokaha. Ua Kosini samtangtango donggipa 
kam ka-giparang bang batan apsan dake sagitdike sigitdikna a-bachengaha, 

A bachengode manderang kolera sabisi napaha inesa bilding bildang 
songtangtang noktangtangchi biap wate katangtokaha. Jasani gisepon ua 
samba jolo sak kolgrikmang apsan daken sae sitokaha. Songtangtangchi 
katangpile sigiparangba gnangchim indiba uarangkode baatjajok. Manderang 
kolerako pote Baghmarani D C. unia Civil Surgeonko sagiparangna samrangko 
watatchina aro ua sabisiko name sandie nichina am attokaha. Sorkarini 
manderangba kolerani samrangko ra-dobae suale dakchakaniko manderangna 
on nangaha. Indimangba. je manderangko Kosi rim- aha uko maming samchiba 
namatna man jaha. Kam ka-giparang ua sambajolona jagni jagittamna 
re anggija gele gipinona kate kam ka-naptokaiaha. Ja-manosa ka-sinsin 
mamingba ong-jaha ine nikosa kam ka giparang ua jolona pil-batokaha. A-sel 
ong-akoba knadapjaha. 

Manderang a bachengo indakgipa sanna mansrapgijagipa sabisiko 
kolera inesa potchengaha. A song doka ine aganode darangba ra-chakna 
gong brejaha. Uno kam ka-giparang bang batan Assam joini manderangsa 
ong-tokachim. Indaken babe ra gija daken mitamrangde bang- bate siaha. 
Ja-mano songo dongkamgipa manderangoni saksana walo jumang mingsachi 
ua ong anggimin a-selko pretaha. Ua mandeni jumangoa mande dal-begipa 
bilakgjpa saksako kilding dingdokchi kae donengachim. Oingdokoni 
dinggittamde chotaha. Oinggittamsanjokchim. Ua kae donako man-enggipa 
. mandea "Anga ia kilding dinggittamko maibadake chotatna manode songgima 
nokgimaisa donangnechim” ine namen ka-kame aganaha. Uko kagipa 
kildihgara maianchim unia bon e chotatbebeode maia a-sel ong bebenechim 
ua mande mikrakbae chanchie namen misilnikbeaha. 

Namedake sandiangode ua jumang kaketan ong-bebea ine agandapna 
man-a. Skango ua a-songko manderang ketket manimiting salrangode ua 
namen bilakgipa a song damsa ong-achim ine janapani gnang. Ua a-songni 
kosi dotsa chengode do-bipa gita gisikrongachim. Jeko pagitchamrang “A- song 
do-gisika chiga achak sing-a” ine taiatronga indaken ong aba ong bebeachim. 
Unode a-song namen jagama unia chiga namen mikkim chaa aro manderang 
game rim e cha-oba cholibeachim ineba agana. 

Saisao, ua a-song do gisikgipa kosini rong teko Me gam atte palgipa 
Dikgil rangsregipa knadike Me-gam a-songchina cha ue ba angaha. Indiba 
ua kosi biaptangona re pilbaiachim. Jensalo a song nitimgipa kosi den-gipa 
kamalna jumango preta unon kamal ua kosiko maichiba saldule chipchangaha. 
Unonin Me-gam uno napna man-taijaha unia kosini ro ongko cha-unaba 
man iaha . 

Pa nil inon skangni me aparang pakkram ba sim pak bigilko cha samo 
donchake dokna boltongko biret biret dake ba gadang gadang dake He tarigipa 
ong a. Uko pa-nit Ha minga. Dokani chrit chrit dake an chi kamako pa-nil Ha 
gita ine agana. El-gima inon be-eno dokani ritchek ritchek dake unia 
matchritgipa salchritchrita gita ripbome nadoako el gim ei gim daka ine agana. 

Ki-sang ku-sik daka inon a-pal re-a chisata dake saako miksonga. 

27. A SONG JILA 

A-'chikrangni dongkamgipa biap damsa Juguta Kura minggipa 
Bangladesh-ni Durgapuro donga. Ua songni skopongo a timbo damsa 
dal-begipa gnang. Ua a-timbo gimiko gapjole prap jakdap*^ dal begipa chaa 


donga. Ua basik chasongoni prap ong achim darangba kiaKketko aganna 
man jaha. Ua prapni dal ako agansokpiija unia uni ja dilrangan chasongni 
bolmarang gita nikpiiachim Uni samtangtango te walkap boi pangsa unia 
sawe bipang pangsana agre gipin bipang grichim. Ua dal begipa prapni 
okkruon A chikrangni a- song songe manigipa kosi gnang unia uno rogipa 
Daring mahari ua a-songni nokgipa ong a. 

Ua prap gipinrang gita balroro karina jakrurongja unia pangnan apsan 
dake dongkamaia ineba aganani gnang Ua prapona dingtang dingtang 
ma kringni do orang pring attam chitchat chitchat bilbae ma bakronga. Aiao 
inmanani mingsa, ua prapona bang a do orang bilbae mikoe an-senge 
rogenchimoba ua prapni ja pango do kikon nikna neng-a unia maming jaboi 
skatja. Ua a song nitimgipa gittim rodilgipana krakra Juguta Kura songko 
nigame dongenga gita namen mikkim chae nikata ine ua biapona skango 
re anggiparang unia ua joio dongbagipa gitcham manderang gisik ra atronga. 

Ua prap chong grimo nikna man gijagipa bimang donga ineba agana. 
Basakoba sabisirang sokode ba maiba a sel ong gni ong ode ua praponi 
attam andal simsim dakmitingo gureni ku rang gita mikoe unia ja birang 
gam ate gittimko duule wenronga. A song nitimgipana kra kra ua pangnan 
attam simsim dakango changsa unia pring seng-na mitchio changsa 
wenrongachim. Ua a songko skangode Lukin Ruram Marak minggipa 
kritrongachim. Ua a songna basako maiko on na nanga an-tangan jumangchi 
bi rongaia ine agana; indaken basakoba paroako, basakoba do-bokko, ua 
prap ja pango mandesa ong gipa ro ong dotsani sambao wilwile dotbri 
donggipao, an chi toke kritrongachim ineba agana. 

Ua songni manderang ua bimang nikna man gijagipa a songko 
nitimenggipako Bangla ku sikchi ma rape Thakkur’ minga. Ua a songko 
nitimgipa unia una kritgipa kamalko ua joini manderang "A- song Jilgipa* ine 
mingskara. Gipin nokchongni ba nokdangni mandede ua a- songko kritna 
man jachim. Skangonin je nokchongoni ua a songko jilbaenga ua nokni 
nokkromsa uko kritnaba man aiachim. Indake chasongni chasongna apsan 
nokdangni nokkromrangsa ua a songko krite jilrikrikbaenga. Ua a- songko 
songchengaoni badita chasong ong- a unia ua prapara badita bria uko 
darangba aganna man ja. 

A chik manderang jeo songdong a chaoba dingtangmancha 
an tangtangni a dok chiga kangako mesokna kosi songe a-song manironga. 
Kosini miksongara ‘sko* unia 'si’ minggniko man- chape mingaont "Kosi” 
ong kata. Jedake, skoko ping-gipako "ko” ming "ping* ko nangdimate "Kbping* 
minga. A chik a songo, badita Mahari unia a kingrang dor^a, damriiiidOfT 

a song maniako nikna man a. Ian pagitchamrangni mingsa manianisan 
ong aigija ma chong ma kringtangni a king gore man paniko chasongni 
chasongna deritchu de jamanrangna ripinge donangani ong a. Biming jeba 
ong naba gnang, maniani rama beben dingtangnaba donga, indiba uan 
pagitchamrangni a king gore man-e uno a-song kosi tate songdong a chaaniko 
parakani ong chongmota. 

Ma kringprakni man pagipa a dok chigako ripingna ga chatani 
a bachenganikoba chasongni chasongna gisik ra na a-song kosian 
pangchakaniba ong-a. A-song ba Kosiko ripingania ma gitcham 
pagitchamrangni man-e donanggimin gitchambatsranggipa mingsa gamko 
ripingrikaniba ong a unia a-doktang chigatangtangko gamchatnikaba ong-a 

28. MATCH ADU MA NOK CHA A 

Chengo Kitchu a dokni Rangram bolma bolgrimo songdong 
a-chachenggipako jikgipako Koeia Rani segipako Mona Raja mingachim. 
Bisongan Ga-re A wepaini ma-bitchi pabude a-gipichim. Agreng, Goreng 
Nengchigin indakeming wilwila gimikko man gope Kitchu Atong minga. 
Bisongni agangipa ku koba Atong minga. 

Mona Raja Koeia Rani ua Simsang chisam Rangram pattal sam biko 
songdong a-chachengode gipin mande grichim. Bolma bolgrim srongdim 
su-che regring andaisim dakaiachim. Uchi a-ding paksachi bring diltukalachi 
Goreng songgitchamo, saloa mande waloa matcha - salo wagam wagilgang 
walo ki-mi gongritdang > dakgipasa songdongachim. 

Koeia Rani Mona rajani dejakra deramako Chong- rin mingachim. 
Chengode uchi Kitchu Badri gimikan Bokoni Singera minggipakosa anti 
cha tokachim. Ua antiona e-nara rama chel-bebeachim. Bilak wa-sagipasa 
ka dongmanchagipasa anti a kang e-rongaiachim.*^ A bri biding dingdinge 
rama e-na nanga; a-bri mandu bring a-chang songan nokan grichim. 

Uno anti he-ango*^ Singera agalna jokango, a bri bring jatchiko aksan 
rama re-mitingo Chong-rin pante saksako grongjok. Wena kon-a bidamko 
bolma a-chang diltuako re-rimna ripeng dakangoa b^u bakangoa, ua panteara 
Matchadu ma-kringonisachim. Indake songona nokona sokbapileba, rama 
re-rimgipa pantean ripeng chane beyu mong-e, ma ko pako mikkang gronggrike 
biming ma chong talgrike, chel-biani ong-ja ro-biaba ong-inja songni songska 
nokni nokska hai, da-asal dipat jojong ada chanainok inaijok. 


** re-rongoiachim 
re-ongo 

Chong rinba ripengtang Matchadu panteko ma-mikkang pamikkang 
grongdile sing grik sangrikoa, uchi Koeia Rani Mona Rajaba chel a ro a 
ong-inja inean ripeng baju dakaibo jojong ada chanaibo inaha. indakean uchi 
Matchadu panteba ma ko pako rimbite Chong rinni ma ke pako mikkang 
grongdilna chatchi ma chong talgrikna noknapdiiejok. Songa noka taloa 
mikkang jajong ha aijokoa, "Hai, an chinga da asal dipat nono abi changrike, 
jojong ada ra grike, gaman salo gamrimna sian saio chakrimna!” ma nok 
changrikaha. Unonisa, Rangramo rogipa Ga re A wepal ming Gorengni 
Matchadu ma nok changrikangjok, diatchi chanrimangjok. 

Kari wachi sokoa mi gitdal ku te rongbokbaoa, Gorengni Matchadu 
jinmaba ma noktang Ga-re A wepatchina mi gitdal cha-na soka sokbajok. 
gimal nabajok. Unosa a bani te e dambe ming akkaru komeng dambeko ake 
uko repgiidengesa, “Hai, da asal dipat an ching nono-abi ra-ainok, jojong- 
ada chanainok. Gro a sel sokoa na songba nichak nisengnambejok. Bobil 
ginal inoba chingaba na songko bachi galkuna, bachi ekkuna!” ma nok 
chanaha. 

Matchadu padotan uchi bima ma-klongan, “intangba hambinba 
ma noktangna wiaia innambe, chatchi angbak donrua chanpanambe! Nono 
abidrang, jojong ada gimikba name nie ra rikehimbo, chingade indakgipasane.” 

Uno Matchadu jinma tom dake a o gonggonge; salko changsni nidoa, 
a ko pil sni kong kipa, a kinteko rongsni cha sraka dakoan mikkangko nioa 
miktimbeng; ki sangchiko nioa ki me gongdang ong-bajok; an gimikan rippit 
rippit kimil rarajok; ja-si jaksi gimikan rikkeng ritchok ja skil jakskil nabajok, 
misil misii nikpilaha. Adi ja mano ma noktangko nipile a se bolmagrimchi 
a sam bring dikachi ki me gongritdang ritdang ki me morikrike napangtokaha. 

Adita bilsini ja man. Gorengni Matchadu pantean Kalu songni nomil 
Heni minggipako chame nikjok. Watgrikna ekgrikna man jana uchi ma'apaba 
chra angde nanggipako okame demechikna chawari sing-aha. Chradrangba 
Matchadu pante me ma sipajae mosa boning chane ma-ni nokna rimgate 
donangtokaha. 

Jikse kimgrik ra-grikani indita bilsi re angoba uchi Henide demikkang 
nikaengachim. Chradrang gisikko jajrengengjok. Skang manchade chra angde 
nanggipa noa namchik angse appa kimmano demikkang nikjaode 
jajrengchakachim. Indakean Henini chradrangba nona namchikma simehake 
a chame sing rok sanrokna sokbatokaha. 

Mama ada jinma jlkee kimani indl gita bilsi jaropilo maididee bi'Sa 
angde jako nikjaenga sandirikkite nioa, "Aiao! Mama ada gimik. «NKJa 
changpaengacNm, annode donpaengachiml indakoba mild(ang nikanianddsk 

mikdolbaoan pagipan e sko sromgope cha-galaiako! Ang se 
man parade... mande ong jajoki Matchadukosa kimmanjok! Galna ino deda, 
watna ino namja dakengjok!” Unosa namedake rongtale agane on-aha. 

Galbo inoba a kirn kangainok, watbo innaba a set gri gro jena namjajok. 
Chradrangnaba indakna namja. galbo inna ke ja, namen man dikbiani 
ong engaha. Je ong-oba noko namchikode Matchadu Matchabetni jakoniko 
jokatna nangtelne, chra jinma tom-dake jtkchol sadu ma<gape, badine gro jeo 
namgne maiko dako ke gne antangtangnade rongchike Qhanchie nitokengaha. 

Gal mak kari sokjok. Songgimik nokgimikan gal-mak krite 
salnimtokengachim. Uchi Henini chradrang gachitang Matchadu panteko 
gal-mak ringna okamataha. Maming ma-siatgija pa gachi mande ra-aian am-pok 
sale on-nenga, chu jakrakoan kansoa dakaiachim. Uchiba mosa boning mande 
ra-paenga inean kangipana kanchake on gipana on chake mande 
ra-chakpaengachim. Adi jarokalango wanti bise rim angosa, uchi Henini 
chradrang, “Hai, chra batama gachi bata!" chu ringsusana ra biatengjok. Pa 
gachi ming chra angde susagrike kansusa ringsusa dakmitingosa, noksiko 
wa dro bisku su trange wa-sing bakchoke dongipao kanata dake, gitdokkol 
ning-china wa-sing bakchokako bilchi ka-chi sikbrokatjok. Sawa mai dakachim. 
bachi mai ong achim, maming nasi nabaija gimachipataha. 

Basikba jana ma chi pachi naangja sokangja dakana uchi Matchadu 
panteni ma-drangde dena ja-kol sanchina sa-na biding rikchina itengjok. 
Saljatchi pe gitdilango Kalu songjatchiko niramjoljole re mitingo songjatchio 
me-chik jinmani wekwekako deng-dike knatimengachim. “Aiai! Henini se 
man para dakade Matchadu pantesachimnai angai! Bachiko indakrame 
grong-rame kal-asai?" Me chikma saksa mi chotalako dondikpile inengachim. 
“Ho-ong nang-ba. .. Haiwa Gorengchiko grongparachimnade! Deko sa ko donja 
cha-gal chikgal dakaianade, uwe!” Saksa mingganggip dakengachim. Uno 
me-chikma saksa bik, "Unan atchugipakoba chradrang chakmatjai gal-mako 
chu kana dake wa dro bakchokachi gitdokkolo sikbroke ma sigalskajokna. 
Namaijok!" 

Uchi ja-kol sanenggipa biding rikenggipa namchacha knagakejok. “0, 
indakesa chingni ba-rimako chingni du-charako mangkmai gal toka.” 
An-tangtangna mitdu mitdu agane pil-angtokaiha. Uchi sokangpile an-tangtang 
knarako talate on-ode, indinba Matchadu. bate ka-a ding-dojok, depantena 
a-jak sokna ba-rimana bobil dingna una ja kol sannasa una biding riknasa 
chanchijolaiaha. 

Inchi Matchaduni gittiman Henini chradrangko bobil ding-na 
ong-katangchengjok. Uchiba gittim chonpaoba mande jalpajaoba chra pante 

krimkro pa gachi jro jro wade warachakengachim. Sale mancha inoda, uchiba 
inchiba bipagrik, rim a se eltatgrikoba uchi Mat^aduba batja inchi Atong 
panta jinmaba badija apsangrik dakaiachim. Bittingting inoda chararai 
chimtinggrikoba, gitdok aksaigrikoba, uchi Atong panta bikki bikki 
ga kikiangoan Matchaduko duduangna man-aichim; inchi Matchadu bipaska 
ga kilkile krang matgitchakskaode Atong pantako ja pa rangra songpiia 
dudugalna man-skara dakgrikaha. indakoba, uchi Matchaduan Matchadu, 
waio waio chagropjokode bimang gipinchi ginii kaangjokoda mandani 
ma kringan mil-lam de srapinja, sippi kang-srapmanjaha. 

‘'Ala...! Indakchakode anchingde ma-gimanadal Bisongara matcha 
an-chingara mandasem! Indake waio waio chadrapoda songgima a-gimagna. 
Hai, jongska adatang ua A ding panta jinmana chabojoki Bobil 
dingchakpachina ginii kachakpachina rikbojoki* Kaluni ma-apakalgipa gisik 
chanchirakkalgipa ku mongdiiangjok. Unosa Qa-ra A ding pantarangna bobil 
dingchakpaoda ginii kachakpaoda a dok pakchita chiring dingchita, ua chiring 
wa-dokgokoni suchaigong karaigongona pakchita sualaba on-nainokchim ine 
ku-baltina watataha. 

indinba jongada uchiara Matchadu Matchabatsa, nidama rooda nisanga 
chakoda, jojong ada bon gne manda ma kimagna, Ga ra A ding pantadrang 
chanchipajok; bobil dingchakna ginal chalchakdilna ong-katangtokjok. Salo 
salo dinggrikode mandeba batja matchaduba amja uangrikaiachim. Waio 
waio chadrapoan mandeni ma kringan ripchip chontarikrikangaha. Salo 
matchadu mangsa siode waio manda sakgittamrang janggi galskana 
nangengachim. Indake Ga re A ding pante jinma topgrimoba amchal^aengaha. 

Unasa, A ding pante saksa, ua Rangramo roenggipa A-wapal 
pantedrangko dakchakpachina ku mongna re-angjok. ‘Wai, Jojong Adadrangi 
Uchide matchaduni jatko matchabetni ma-kringko bobil dinge nioba bobil 
dingrimilengjok, ginii kee nioba ginii kerimilangjok! Inchade jojong ada ripchip 
songgima a-gima dakainok! Intang rasong name bobil warachakna man-paoa 
a king pakchiteba on nainok, gore dingchiteba chamainok, inangangjok iK^hi 
an ching jojong adade!” 

Da obatai inchi A wepal pantedrangnara chakna chaktoja dingna 
dingtoja dakengachim. Oingchaksrangna inoa matchadukoba ma-nok 
changrikjok. Nichakaina inoba salsa bate salsa bate uchi jongada jama janggi 
gaiengjok; A wepal pantedrang deda gada dakaha. "Uchia ma nok chanoba 
matchani ma kringsajok. An-ching jojong adan inchade songgima nokgkna 
dakainok!” A wepal pante jinmaba chanchiaijok. 

Indakesa, je ong oba ma-nok changipakoan gaiainok. Mandenan 
mandena jongadana chakainok ine, ‘Ama chingna juguribojok, chingha 

rongbret jo bojok! Chingade jongadana bobil dingchakna ginil kechakna 
ongkatangainok!” 

Magipa Koeia Raniba, de-drang sudrang jinmani uchi songgima a-gima 
dakangengana bang naba ke jajok, raknaba namjajok. Ba brana Jikmitde 
Kalkambena jugurina rongbret jona tariaijok. “0, Oakgaba Rugaba Ba bara 
Kalkambai! Angna ku rasakpabo, angna batsakpabo! Ang sa darang ang 
saudarangmj janggina jamana, matchadumung dakrukna matchabetmung 
dungrukna, ang juguriai donga ang rongbret jaowai donga! Na a 
chaisangwalnambail Na a nuksangwalnambail Angmung sa darangna na an 
ram dinangbo, na an daksakangbol Sungo sangwalatnambai, ka tong 
motdetnambail Te-en baubilmung dakruk dungrukwachi matchadumi jatao 
matchabetmi dikguo, ang sa darang ang saudarangan jamarini nouchido, ie 
angmi rongbret jaogaba rongsaba kamcha pitsangpinai gaoboai! ltdikchiba 
dakruk dungrukwachi ang sa-bantaidarang and saudarang jamchawa 
nouchido, ie angmi rongbret jaogaba gumukan rongsaba gaoja 
kamchipariboai!” 

Koeia Ranini Ba brana Kalkambena, du dap wa al giil giil chadoao, 
jugurie rongbret jo-gipa rongsaba kamgija boksangpile balachim. Katipako 
enggale dikka janti akprue depante sa-gredrangna ma gipa an tangan chu 
bitchi kannate rongjanggi on nate, “Oa jajreng angdedrang, da kenpil 
angsudrang, da sin pil do madrang! Ba bran miktuatjawa, Kalkambean 
nisangwaija, bobil dingrimiljawa, ginil kerimiljawa!" Dedrangna pattiatjok, 
sa-drangna ka manchakatjok. 

A-wepal pantedrang Koeia Ranini bi-sa sa gredrang, uchi A-ding pante 
ming Kaluni Ga-re panterangna bobil dingchakna ginal angkachakdilna ja ku 
gaangtokjok. A-wepal chra mongting Rokman Samtai an-tang jonga gri jinmako 
rimbite an-tangan do-ga chakdilna bobil sangchakdilna ong-katdilangaha. 
Basikba sainade mandechiniba matchaduba ka-a godu chagrike bika 
ding-chichagrike dinggrikade dinggrika biiongen biisugrikangjok. Inqhi A wepal 
pantedrangba ma-nok chanrime mikkang talgrike salo chachichie dinggrikna 
jakkeja salode noko nape chakengachim. Walo walosa mikkang dakjeange 
dim-mak sitangesa bobil dingchakaha. Basikba sainade bobil dinggrikan 
bilongjok. Mandechipakba mikkang chongchong dakgrikgipade an chi marang 
pakangjok, an-gimik panrara anggalrara gitchujok. Uchi matchadu matchabetba 
salo mikkangchake dinggipade akkaru bakbaka gita me-a chekcheka gita 
an chi bongbang bongbahg marang chichot chichot dakengjokchim. inchi 
A-wepai pantedrang mittino dim-mak site garumak toke chadrapangode 
matchadu matchabet amchakja sokchalga dakangaijok. A-wepal pantedranga 
basako matchaduko chadrapo namsangao siknangna man- a name 

talskarachim. indake mittinchake mittinchake dingchakade dingchaka basikba 
safni jamanda matchaduni gittimde biiak wa sagipaba gantong mangrakgipaba 
bitong chong chatgipaba songgima nokgimana gitdik dakpile mangkimagala 
man-angengaha. Unode angkachako sokchakja dingchakoba amchak}a dake 
matchadu jinmaba, "An chingde indakcheke jama janggi gaiode intangde 
songgima a-gima dakainok! Hai, katpilbojok' Haj, an pilbojok!* Sigipako 
dongale tanggipako rimbildange songchina katpiltokaijok. 

Jamanosa A wepaldrang mittino dingchakesa amaijok ine ma-sitokjok. 
Unosa an tangtang mitdu mitdu ku misi ingrike, "Ougaiok! Chasongna nono 
abi ingnok, jojong ada chanalnok inoba mittino dakaijok! Sana ka dongpakuna 
intangba! Sao ka manpakuna ja-manba!” Sintie ma ame ua Goreng songka 
watgale kora kempa mogome mikgri kana rimgome A wepal pante Sengrin 
minggipana on gale nokkap a dam apjitangjok; ua Donasru a bri 
ritchakalgipachi mikkange weangjok; indakoba, bachinan brangangtoka ukode 
darangba ha airikjaha. Ja manosa Sengrinba ua songko uni pa gachi 
Chagigeong Akang Rengranna donange gipinchi apjitangaha. 

29. CHAMBILGRE ALDA 

Chengo Britishni chasongo, a bimako niwate balwa chake neng-takna 
nkgipa Chambilgre uno gitcham a!da nok gnangchim. Bang-bata manderang 
ua alda noko waltuna kentokachim. Songre songgabatgipa walchangode 
darangoba waltuchakna nok man jani gimin unon noknapna nangachim. Indiba 
bang-bata changon waltongsa gapgijan dring wate kattokna nangaiachim. 

Sat a-kong mri mri dakango, songadamchi skiprakna matpisol wengipa 
pamong saksa ua alda nokona re baengachim. Nokmikkango nichake sengoba 
saksakoba nikjaengachim. “la aldako nitimgipa saoba dongama?” Pamong 
niwilwale ku-rang okamjok. Indakoba ku chakgipa grichim. 

Rama chel a, re-angkunaba adi ja-mande andaiainok. Alda nokni 
janggilchipak re-ange niejok. Adita tang-tang dakao noktop chonako nika^ok. 
“Oi, saoba dongama?” Pamong adita chel kaiao okamtaiaha. 

“Oongaba. Sawa maina sandiengachim?” Aida nitimgipa ong-katbcrfia. 
Pamong uko salam ka-e an-tangko talate on-jok. Uchiba mande ra-e aalam 
ka-chakjok. Alda nokchi rimdilangaha. 

*Rama chel a. Jangchio songgri nokgii bano waltuna. Angade iano 
waltuna miksonge re baengachimal.” Pamong miksongako tala^ 

“Man aigenba, Pamong. Dring gimikan bangbang. indiba pamong....* 
Alda nitimgipa on chisa jajaragita aganaha. 

"Maiba ong ama?* Pamong bik sing aha. 

“O e! Mitamrangde walo tuna man jana. Waltongsaoba Katangtokajal" 
Pamongna rongtale aganaha. 

"Mainasa walo katpilna nangaT Pamong alda nitimgipako nitataha. 

"Angaba name talja. Tuna on gija sninga inangtokaial Indiba anga 
antangde indita bilsi dongenga changsaba chagrongade dongkujachim!” Dring 
ojoljole aganchakaha. 

"Indakgipanade angade maming jajrenganj dongja. Waltupana biap 
man-jokode ong aignok." Pamong dring ning-ko name niaha. 

Dring do-ga omano biap mesoke jasengatna lenten so-e on- aha. 
Dikdiksa asongrime songa noka talgrike chatchi angbak sing-grikaha. 

"Na-ade indita chel e songreani neng-enggnok. Neng-takaibojok, 
Pamong.” Alda nitimgipa ong-katna chadengaha. 

"Angade matpisol wenronge indita neng akode ma sipilja gita dakaijok. 
Man-ode seng-gnang neng-takoa seng-gnang chakatpilna man-a, uasan.” 
Pamong alda nitimgipako nirikna chakataha. 

"Oe neng-takaibo! Maiba neng nikani ong ode waloba okamataibo, 
Pamong!" Ine agane alda nitimgipa an-tang ma-chakgipachina mikkangangaha. 

"Haida nangjanaba donga. Mittela. Walnam." 

Alda nitimgipa biaptangchi re-angjok. Pamongba songrea neng jok. 
Biapo tugrangna tahjolaiaha. Pamong dokra kebitgipaoniko Sastroko bikote 
poraia matchote, dakronga gita Isoio bi e palango tuna lentenko chone 
el-onaha. 

Tugrangani bikan mikgil rimu sikbajok. Ajamgale mikgil rinok 
dakbamitingon "dreeet” kelki o-bana gam-a gita knajok. To-tro ong e 
simakpilbaengachim. Kelkide chipa bai bai. ‘Aaaa’ ajamrikete pamong mikgil 
sikangtaijok. "Greeet” do ga obaenga gita gam bataijok. Una to tro jagoke 
simakbataijok. Do gacholko niatjok; do-gaba chipa bai bai. "Maisa indake 
gam-ate roenga?” Pamong ketchie tuangtaijok. Mikgil rinok nom angaijok. 
Dikdiksa jrip jrip tunapangaha. 

Adi ja-man, 'dreeet' gam bataijok. Pamong gam ana jagoke mikrakbajok. 
lanpakde kelki skatangtang oangengachim. "Greeet" gam-baoa uchi do gaba 
skatang oangengachim. Pamongba bang-ja an chisreng kni chachura balwa 
nangengachim. Una bik chakate biapo asongsrangjok. 

*00000... saooo sip sip” tanggitdik bachinian balbima sokbara, pamong 
nawang chajok. Balbima* rakana bola wa a gongrK>k gongnok, kelki do-ga gai 

grip, inoan lentenba dapjrip kimitangaljok. Kelki ming do ga tfrictak dekdak 
gam-ana mamingkon knajajok Andal mitdik rim am rim-chip pamong bjfl^jtango 
asonge chakaha. 

Adi jarokale balsipsipani ja-mande rang-san pamongni mikkangko 
natpraka gita "jrao” ching brapjok. Mikgron nichana ambrebregijako jakmik 
peng-e niengachim. Nomil mikterokroksa ano ro rengbatbaisa china doba 
gipbokko balbori chine do gachoi dingding ja-an a o ga-ama ga-jama, 
re baengako niksoaha. “Angnan suengjokma? Ang mikgronan nikbebejokma? 
Baoni nomilsa indake re baenga da oa?" Pamongba jakmik peng-change 
on chisaba mikjap magija nisoaha. 

Balwa balsipsipana kni simchirikpile ro gipa balbing balbing 
balengachim. Mikkangde chi-rokpile silachim; indiba mainaba bilongen 
ning tuprete sikkimani ong a gita, nomilni mikkang on chisaba ka-dingsmik 
dakan grichim. Do gacholo chadengdike, mikchirokrok mikjappilgija, jakmik 
peng e nichingchakenggipa pamongko nitateaha. 

"Na ara sawasa?” Rang-san Pamong ku rang on-soaha. 

Ua Pamongko mikjapgija nitate, “Anga nang ni dakchakaniko 
nangengachim!" Uni rinokgipa ku rangchi inchakaha. 

“Na-ara banoni re-baisa angni dakchakaniko am enga? Anga nang na 
maiko dakchakna man gen?” Ka sachakan ku rangchi pamong sing-taijok. 

Adi.jrip nitate, ro e rang spitani ja mansa, “Angara Dhaka songjinmao 
atchigipachim... ru uta salrangonin manderangna an-tangni gimin taiatna jotton 
ka biengachim! Indiba bang bata manderangan angni mikkangko nikgijan 
kattokaia! Da o na-asa ang baksa agangrikenga. Na a, ka sapae, angna 
dakchakpabone!" 

"Anga nang na mai dakchakaniko on pana man gen? Tale agane nibo! 
Angni bil ama ong ode nang na dakchakna kusi ong-begen!" Pamong ua 
nomilna aganchakaha. 

“O e, anga nang na angni dukni gimin tale agane on-gen...” Ka srok 
ka srok taiatna a bachengjok. Pamongba gisik nangen knatimaha. 

“A-bri a-dok bilongen nitoa aro an-sengbia. Hai, nina re-pagenma ine 
angni ka-dongna man-gipa noksuini manderang rimbachim. Angni ma-a paba 
ka dongchakna man-gipa ong ani gimin angko kusi ong-en a-song chiga 
nipachina watachim. A-dok chiga niroroe ia aldaona sokbadilaha. la apsan 
aldaon angko wattudilachim.” Gisiko ning-tubea sikkiman baksa talat^iga^im. 

Pamongba gisiko namen ka-sachakbee nomilni talatako 
knatimengachim. 




“Waltingahaon angko rimbagiparango namgijagipa ma joani gisik 
napaha...uamang angko saksani jaman saksa angni nomil onganiko tilekdrae 
ong-siataha!” Uko agane dikdiksa jrip dakaha. 

"Ua mangnamgijagipa manderang an-tangtangni marangko donnuna 
angni bimangko so-otsrangaha! Da o na a je bimango angko nikenga angni 
tom tomgijagipa baljanggisa! Angni janggiko niam gita Nokgipana pakwatna 
nanggen. Unosa angni janggi tom tomaniko man gen. Ka sapae, na a angni 
ma apana angna ong gimin a selrangko uiatpaode angna dal bea dakchakani 
onggenchim!" 

Ma apani songdongram nokbiap gimikko pamongna tale roke agane 
on-aha. Pamongba gisik nange knatime biapni ma apani biming indakeming 
songni nokni bimingrangko see donrikaha. 

"Chk! Namen namjaha! Anga nang na dakchakna jotton ka gen. Isol 
nang ni janggina tom tomaniko on china bichakgen!" Pamong sikkimenggipa 
nomilna dakchakna ku chakaha. 

Pamongni dakchakna ku chakani dikdik ja manan ua gimangaiaha. 
Bachi re- anga maidake gimangachim, pamong ma sirikjajok. Uni ja manode 
pamong maming nasi nabalgija mikgil rinok tunapangaiaha. 

"Pamong, walode maming neng nikaniko man-jama?” Alda nitimgipaba 
pringnin pamongko grongna re baha. 

"Neng nikanide dongja dongade. Indiba walo grongna re baa!” Pamong 
re na tarijoljole aganchakengachim. 

“Sawasa grongna re bara, Pamong?" Nitimgipa nawang chae sing eaha. 

"Janggi tom tomaniko man jaenggipa saksa donga. Ua mandeni 
dakchakaniko nangenga!” Pamong re-na chakataha. 

"Janggi tom tomgijagipa? Me-mang ong jasanel" Nitimgipa Pamongko 
nitate sing taiaha. 

"An chingde sigimin mandeni ja gita nakatode ukon me mang inaia, 
o-e! Indiba uade mandeni baljanggisa! Bimangtango jagatpile dikdiksana 
mandeni mikgronna mesokaiasal" 

"Bebegitaba. nang ni agana gita, ua baljanggina mandeara mai 
dakchakaniko on na man-pagensai?" Nitimgipa Pamongko saiam ka rike tale 
singtaiaha. 

"Ong a nang ni sing-aba! Mandede maming dakchakaniko on-nade 
man-ja man ade. Indiba ua mandeni bimingko ra e Dakgipa Nokgipa Isolna 
ia a gilsakoniko pakwate watatpilna nanga. Uan dakchakani ong enga." 

Uko agane pamong nitimgipako mittele antang mangsongachina ja’ku 
da angaijok. Aldako nitimenggipaba pamong maiko miksonga aganangachim 
name talrikjaha. Pamongko saiam ka rike nirikaiaha. 

Pamong an tangni ku chakako chu sokatna nomilni janapanga gitan 
'na-apana a selrangko talate chitti see Dhakaona wata^k. Ua sal dipat ua 
aidao maming knataijaha. 

30 . KU CHOKRENG 

Skang mni mijaode diltugipa gilning*' A chik songrango ong ai ong-jai 
dakgipa bimangrang ong kata ine aganani gnang. Chasongni kri biapni kri 
oasakobade saksan ge san rama rambio sua gita chama gita nikronggija 
bimangko nikmalgija bimako nikdik nidikakoba agan janapanirang gnang. 

Badiaba a bri buring gilningo rogipa song damsa gnangchim. 
Songadam diltuoba songo skul gnangpilachim. Mastel ja dokni porikako 
'-a manode skul watrongachim Bi sarangba mastel songchi re angode ma-ming 
paming a-bachi dorikangtokaia. Indakean unomitingde songa noka chi-in 
r-ho on dakpilachim. Nokkrengrango do bokrangsa gadoe ku-gep ku-gep 
jha mikgepe*® tutokaia. 

Mite kari sepang sepang dakbaengjok. Skul o ani salba bang-jajok. 
Mastelba skul ka-taina songchini pil baengaha. Rama a-ding doani a-chik 
speange song skopong boija pango baiwa sri sri chake niwataha. Sal do-bret 
ki sang dakango songko nigamatode mande gri achak gri jrim chi in dakaiaha. 
An tang gisikode songo noko mande gri a-bachian dopainok ine chanchiaha. 

Rama samo nokachik dal pretako re pakna nangachim. Grimra, balimra, 
nokkreng*® gimikan bangbang. Mastelba ding ol tipate ja ku ja-rakkalangjok. 
Nokmong nokningo andalsim dakgipani noksamko re-pakmitingo nokchingchi 
taktaktak...taktaktak gam-enga gita knasingsangjok. "Nokmarangde mainaba 
songona ong-onbarakon?” Mastel ding-dike knatimaha. Unomaba ku-rangkode 
knaja gam-akosa knara dakengachim. Mastel nokmikkangchipak re-ange 
grimrao chadenge knatimtaijok. Cholmongkode rimmolchi kang-change do ga 
kachipchangachim. "Saoba dongama?” Mastel ga-kimrao^ chadengsrange 
sing-ataha. Nokningchi ku-sa "Im* inchake taktaktak gam-atakosai gam-ataha. 


*' ning-tuoo, diltuao 
** cho-gepgepe 
** {d jeng. nokkreng, ruera 
** jang kqxmg ga timra 

Mastelba adi jarokalean ga kimrao chadenge niwingwange, do gakode 
kang a, im ineba inenga, sawa ong na nanga ine nokkrengona gadosrange 
do-ga bibretko nauataha. Indiba mamingkoan nikatjaengachim. Nokningode 
gam-ade gam angachim. Nauato nikatjana ong onpilnasa dakjok. Indiba gisik 
rosiksakaha. "Sawa ong-na nanga? Nisrangon namgnekon." Do ga kang gipa 
rimmolko enge bang-gija chil eke*^ niatoara mamingkon nikjachim. "Sawasa 
maiko dakengane?" Mastel ku rang on-taijok. 

Uchide taktaktak onggal kosakosa ku samarigmang "Angasa!” 
inchakataha. Una gitdok de e nidoatoa, Salba jaba! Chasong nikronggijasa 
didong nimalgijasa! Onggal wal kusu*” nangao bimang sa akja*^ nina 
nangdangja simdimdim! Bimangara mande daka, ja a jakba mande achrak**, 
gitdokara do o dake ro a, skoba do-o gingmat gita gitchak gitchak dakpila, 
kU'Sikba do-ni ku-sik gitan, mikgron ronggnian wal-ki giila"® gita gitchakako 
nikataha. Onggari kosako tokkolo jareng brai dongipakosa nipil nichagija 
do o dake su taktake cha engachim. 

"Ang mikgronsa nikengama? Mikdipibilsama? Angnasa sujokma? Mai 
bimakosa indake ang mikgronde nikenga da oa!" Mastel kena amchakjae 
an-sre motpilengjokchim. Indakoba ua bimade on tisaba nion nikongija 
tokkoloniko mi jareng sutaktake cha-akosan cha engachim. Oikdik jada sikani 
ja-man, maibadake, gisik pang sangsang jasengseng dakbaoara an banggri 
moteptepe jagri bitgri ka sinsin janggil bitinbajok. Do gachol badiangoa simang 
tangmang rueraoni chokone nipil nichagija him betchot a ba rama dingding 
katangaha. 

"Him, Nang ko! Da sini jaksikchengoan namnokchim!" Uchi nikrong 
nironggija bimaba onggaloni tim chokone mastelko rikrikaha. Mastelba bila 
jaka chon-pile nipil nichagija rang-sit rang-rapilgija katakosan kataha. Sal 
a-bri dongpengjok. An tarn balwa sri sri dakengjok. Uchi songni a ba jinmaona 
soknara a biding ro-rengsa dongpengengachim. Sia tanga minggija a-chu 
a-ding changija mastelde janggitangna katengachim, uchi janggilchinia, "Him 
nang ko! Him nang ko!” ine dim dim grim grim ja birangna a-a mopile rikakosan 
rikengachim. 

A-ding speangoan'”^° a ba nikgamangengjok. Uchi mastel mikjumang 
mikkari dipana gita chaoa gita, "Angko dakchakbo! Angko dakchakbo!” ine 


** Sokhrake. apalcrte. chil-eke 
** waikusi, gonumok nanga 
nitoja, nicKka, nangdangja 
** gita, chocha, dake nika 
** ding-pretgipa wolki, ding-data, wol ki jela 
** dogalmortoan, badkmgoan, speongoon 

katdimdimonjoljole chrikaming a bakoming dakangaha. Unosa a'bidingo 
niwate, "Him! Nang ko jaksrapjajok!" ine ma-amrikaiaha. 

Simang tangmang kattimmake mastel a ba nachenggipaona d^iringko 
ga bate a se rong-pattalo malgate, "Angko dakchakbol Angko dakchaldx)!* 
me chrika ku-rangba tipa ruek siba sibokangaijok. Uchi a-ba gamgiparang 
mitam chiringchi au miksuna ong-onbagipa mastelni chrikwate rong-pattalo 
ronggate*'^ tugopana chadingdangbatokaha. Saksaba "mai ong-jok", saksaba 
mastel, mai ong-jok”, ine chagrime sing tokaha. Uchi mastelda an-pile 
de chraoe nioba rekbak rekbak nom-angaijok. Una e-maljako gom-e*'* chi 
kanatosa adi rang-sitdodoe dipbing dipbang, "Ua maiba bima angko 
rikbaenga...Ua ku-chokreng dakgipa chabaengal” ine dipana gita chaoa gita 
aganwate mastel nom-angtaiaha. Aditani ja man mikselbatai an-tangna a-set 
ong-ako talata matchotaba matchota janggiba chotangaha. 

Songni noknt manderang, uchi me-apa me-jakmarang,*'’ nokma soldar 
dakgipadrangba an-tangtangko nitatgrike, "Aia, da-oa namjajok! Mastelda 
mai ma-gipa nikmal nimalgija bimako nikean maiba bima ku-chokreng ine 
angangale siangaijokbai!” ine manggisikosa songona ripeonangtokaijok. 

31. BIMANGSANO MANGGNi 

Chengoni kattarang namen gisik ra beanirang banga. A-gao rogipa 
a 0 malgipa dingtang dingtang matburingrangna agreba chio rogiparangni 
giminba bangen katta agananirang gnang. Chio rogiparangoni mingsa gisik 
nangatgiparangoni ki-meba sko skoba sko dakgipa ma-sa chipuni gimin 
ong achim. Mitamrang uko surengreng minga. Sangkni rama sutimgipa mitde 
susu surengreng intokaia. Skochipakba apsan aro uni ki-mekoba sko dake 
nikaia ine bang bata manderang talatronga. 

Bang-bata me aparangan ukode ramram nikja aro nikmaija ina. Ua 
bang- bate a-ningosa dongbata basakobasa chisamo ong-jaode chiko 
rongbatako nikdataia ineba janapa. Uni ku-chokreng dake chongipachi 
rong-pattal rong-brakkoan bitpongna man-aia ineba agantoka. 

Mitamrangni talatani gita chipu bimang mangsao manggni dakgipaba 
gnang jean changtongni ka-ma su-chioni pekragrike manggni ong*kata indilNi 
su chi jechi bitchi chi-a aro ki a unoni ki mionade mangsan ong-taiachkn. Uni 
sko pattalo do o gita gingmat ong a unia ua chipude do*o g^ta gekgekaba 
gekgeka aro gisikaba gisika ine biap damgnioniko knana man-aha. 


tugapgope, tuchake, ma-chake. ronggate 
•“ cha gro bijak 
me-chikmarang 

Skanggjpa Jongsinggittimni pante saksa Simsango milsi karonggipa 
uko Jongsing bibra Sawe jotram warini rong pako te gatchu misi ake cha ako 
nikdikako janapaha. Ua repino milsi dal ako kae uno na-tok chonako ong jaoba 
ang-keko a dai jote, chio balbojana gita adi ro ong jrimkaiako kachape, dare 
ku mango galchrime donrongachim. indake dare ontimram wari damantio 
dimchrime donrongachim. Pringantian waignang chachipe nina 
roangrongachim. 

Te gatchu minkari sokaha. Pring waignang chachipe*^ milsi nina 
Simsangchi ong-onangaha. Jongsingbra Sawejotram wari rong pak kosako 
te-abengo repin kae milsi wate donako nina ong onbaengachim. Rong pak 
kosako te gatchu misi bolma pangsa gnang. Ua rong pakona sokna skangan 
inggek jinma mikoa gita 'gekgekgek, gekgekgek, gekgekgek' chikol bekbolpile 
mikoani ku rangko knaha. Chisam a-rikgingo chadenge name niramoa a-gao 
mitam chio mitam chipu manggni dengdenge mikgotokengachim. 

Gisikode suama chamama nikmalgijako nike jajrenga napaha. 
Namedake niatoa manggnian dal-aba ro-aba apsan dakaiachim. Bimang 
mangsasan indiba su chioni pekragrika gita dakachim. Mangsade te gatchu 
misi bolma rikgechi maldoe te gatchu cheksiko dengdenge rikrekengachim. 
Mangsa pattalo te gatchu misi mina ga-akako dengdenge gekgeke kole 
cha soengachim. 

Su chioni ki miona badita ro-achim uade chiningosa ong ani gimin name 
taljaha. Bolkambechi rongdogipaba apsan a o dengdenge kolenggipakoba 
apsan dake nikaiachim. Bimangko nikoan rikrak nkrak jrudimdim nina 
misilpilachim. Sko dotgnian sko pattalo brete gingmat ong gipako sim chirik 
gitchakchip nikmanpilachim. 

Bilsi 1946-47 mango, Simsanggreoba dimbri jeko te wek ineba minga 
uni minkario bite ake cha ako rne chikma saksa nikrika ine janapani gnang. 
Chiokgreni rne chikma a- dal gamgipa Rompibra warigitdal chisamoniko dimbri 
bite cha ako mikgrontangchi nikako dedrangna agane donangaha. 

Pringchipak rne chikma saksan Simsang chisamo a ba gamengachim. 
Nalsachi inggek jinma gita geKgekengako knasoaha. Una nalsachiko niatoa, 
warigitdal chisamo dimbri bite minenggipako chipu jinma gekgeke balsale 
ake cha engako nikataha. Simsang chikolsan chei grikaia; indita chel bea 
ong jani gimin ua rongtalen a gaona malgatgipa bimang gimikkon nikna 
man aha. Be en bimang manggimik a gaona maldoako nikataha indiba 
su chioni ki mionade chiwarion badita ro engachim ukode taljaha. Uaba 


** waignang chokote, a chole. seng gnong chachipe 

pekragipa mangsa dengdenge tewek pang kosako maldoe ake cha-engachim; 
pekragipa manggipin a o ga-akako gekgekpile kolame cha-soskaengachim. 

Bimang rikrak rikrak gisima aro namen dal daiachim. Sko pattal brata 
gingmat gitchakchip ong achim. Adita somairangna uarang kondn’ koncka 
dengdenggipa dengdenge gekgekgipa gekgeke dimbri biteko ake kola 
cha tokaha. A o kolame cha gipa gekgekode bol kosako akgipa do bipa daka 
gisikachim. Ja mano, ka sinsin warichi napchime gimangaha. 

Bang batan uko sangkni ine chanchichipa. Me aparangni janapani gita 
chipurangni gisepo sangknisa gingmat ong a. Mitamni talatani gita chipu 
nokman sangkni pil a ine agana. Jensalo chipu nokma dal a chu soke gingmat 
breta unosa ua dingtangmancha chiningo aro a ningo bite rona bilko man-a 
unode sangkni pil-jolaiaha ineba janapani donga. 

32. A KINTE CHRIKA? 

Skang salrangode Do bakkoi aro Ga re a dokrango mongma 
bang beachim. Ua bring a chang jolo mang ritcha gapna sipiigipa jakrang 
cha amronga aro uarang basakobade biap damsanon ru-uta sairangna 
dongkamachim. Ua salrango ua joini manderangna namen kenbeani aro 
neng nikani ong rongachim. A batangtangna aro noktangtang jamtangtangna 
namen simsaktokna nangachim. Walode uamang a basamtangtango gantong 
danne wa ai soe nitimna nangrongachim. A-ba cha-giparang nokantian bol 
kosako bo- rang te prakde rikna nangchomotaiachim. 

Ga re songni manderang Nongal anti cha na Do bakkol Rongtam 
chibimako bate Do bakkoi a jako re pakna nanga. Nongal antiko Chigitcho*^ 
salo pangnan an ti cha ronga unia manderang ua salo anti cha'na 
re rongachim. Chigitcho salsao Ga reni manderang Nongal anti Gha na 
re batokengachim. Ua songoni bitchuma ong-angenggipa saksaba te rikpelna 
ole re bapaengachim. Ua jinmarangko ja rakpajai*^ srapjaha. Unomitingo 
Do bakkoi Nengjagittim song samba wa tregrimo mongma wennengachim. 
Anti re giparang pilakan ramao gisik seng e unia nachikol songe mongmani 
gam matako knatimjoljolesa re tokengachim. Songni manderang gimikan ua 
wengipa wa-tregrimko badiangtokaha. 

Ja man re paenggipa bitchumade jinmako sraprlkpsyai saksan ua 
wengipa wa-tregrimko ka sinsin re paengachim. Mongma mangsa uko 

ka saninggija janggilchini salrike kal lakaha.*® Aiao, da ning! Ua bitchuma ua 
watregrim ramaon darangniba dakchakani gri ua ka-saninggijagipa mongmani 
jakna chrike chrike an chi marang pake janggi galaiaha. Skang re anggipa 
songni manderang uni chrikana an pile nioba uamangba maiko dakpana 
man kugenchim. Maina mande mongmani jako ga akaha maming jokani unia 
jokatani mandeskana phol dongjaha. Uandake, songni manderang ua misilgipa 
a selko nie dongna nangpaiaha. Rasong grigipa bitchuma da ning uni echu 
amra mongmani jakona ga akaha! 

Je biapo ua rasong grigipa bitchuma janggi galchakachim ua biapni 
a kinte jeni kosako uni an chi marang pakchakahachim ua a-sel ong-ani ja, 
sal aro somaio pangnan chrikrongako manderang knarongaha. Mongma doke 
kal lakmitingo ua bitchuma maidake chrike janggi galahachim apsan dake ua 
a kinteba chrikrongachim. Manderang ua ramao marang ong-chakahani gimin 
uko 'a krom' ine rama gipin gita gele re skaaha. Ru uta bilsirangona 
manderang ua apsan ja aro somaio ua biapko re pakmanode ua a kinteni 
chrikani ku-rangko knatokachim. Basakoba, saksan ua a krom chagamitingo 
re-pakmanode mandeskana namen kasuangpiie duk ongchakani aro mikchi 
ga akani ong-achim. 

Pagitchamrang agana; mandeni siani sal sokgija, maibakai mande 
rasong namjai asel ongchange una donsogimin sal ba somaina skang siode, 
sianggipani janggi tom tomaniko man ja. Indake ua a sel ong-chakgipa biapo 
a- set ong ani apsan ja nagitdal unia somaio basakoba uni bimang gita 
na-katronga ba uni an chi marang pakchakgipa a kinteoniba uni bonchotgipa 
ku rang gita ong katronga. Ua mandena on-gimin sal somai sokjana kingking 
uni janggi bing bange dongaia unia uni a krom chagaronga. 

33. SIMSANGO BUGA RANI NAKATA? 

A dok chiga dingtangon ku agana ku bisring dingtangaia, ku agana 
dingtangon biming mingaba dingtang ong-aia; uandake, manderangni 
aganritdinganiba dingtang ong roroangaia. 

Dombeni katta Bugarik Bugasil panteoni, da alonaba, apsandakgipa 
Buga Ranini gimin bang- a agananirang gnang. Mitamrang uko chanchichipe 
agananisan ine bon-nataia. Mitamrang ua bimangko mikgrontangtangchi 
nikgipan gnang ineba janapa. Indiba darangan mikgrontangchi nikna man jani 
a sei ‘indakana’ inesa janapaiaha. 


** dokoho, so-otoha 

Baditaba gittimrangni manderangni aganrttdinga kattarangko 
cnimongode, basakoba, haida dongbebeakon, chanchianikoba nakatata. 

Da ororo Nongal anti dakenggipani nionao Simsang warl namen tU'a. 
Naisa nalbat Samtangtangan rong brak dal-a. Bewalari chi rlpna 
man paigipade ua wariko a pa soke napna man tokja. Ua Nongal anti kana 
skang, nalsao donggipa Rongkandl JongsInggIttImnI, me-chikma saksa ua 
warini jatchio Buga rant tong sa nadoe sal chakako nikana Ine aganani gnang. 

Apsandake, SImsanggrenI Chiokgre song aro Am pangdamgre songni 
gisepgrikni Simsang warl damsaoba, me-chikma saksa a ba gamglpa nikana 
me janaptala. Wachl ra-gatangmitingo, war! jatchio rang-san chibokbret 
dal-prete ong-katchenga, uni ja mano namen kni ro gipa me chlk saksa tong sa 
nadoe, sal chakana Ine janapaniko knarikgipa bang-a- Uni bimangko 
attamchipaknl saini teng-sua nangchaka gitan an gil gitchak gitchak 
nikaiachimna. Adita salchakani ja-mande, wario chidengreng dal e salate aro 
ua do-bipa gita ku-rang gam-ate chiningchian napangpiiana. indita chel ao 
nikgamalani gimln uni mikkang aro gipin be enni bakrangko name niksolgaha. 

Ru-uta bilsirang ong kuja 1990 jolrangon, Rong sak songni kosako 
wari damsaoba, nomil bi sa chi ko-gipa nikrongana. Indiba ua pantekosa 
nikskaha. Ua nomil bi sa saksan Simsango me-dik sam-dik natode, chi wario 
buga ma ningsa ong kate uko nitatrongachim aro uko jakjiprongachimna. 
Pagitchamrangni aganbewal gita, ua ong rongbewal ong ja aro uko nikani 
nikrongbewalba ong ja, haida maiba a sel soknaba gnang ine ma a-paani 
gisiko kenchakani ong aha. Uni gimin, ma gitcham pagitchamni dakbewai 
gita, ua nomil bi sako biming mingjite biap apjitatna song gipinchi dilange 
donneaha. 

Dobu songni pante saksaba, Rongtam chibimani Dongbing wario, buga 
nomilko nikana. Ua pangnan apsan wario mils! puna gong achim, changantian 
kragitan natok man-aba man-rongachim. Wachi ra-gatanl Octobor jani badiaba 
salo, ua pante apsan wario mllsi dim-engachim. Unomiting, rang-san wari 
jatchio chibokbret gitdupolpola gita nadoaha. Panteni gisiko uko nike nawang 
chae nikuakengachim. 

Uni jada sike chibokbret tang-dodoako nimitingo, gitchakkrongkrong 
nomil silbebea chiningoni tong sa nadoe uaba panteko mikjapgija 
nitatskaengachim. Panteba chijatchi nomil mikchokpretpret nadogalgala 
antangko nitatana, jumanganma mikgittai ma*sisokpiijae ba-antangko sa-aUi 
nipiiengachim. Nomilba ku sikgri waring gri, panteba de^ du^, ku-angako 
ku kipgija mikgronko mikjapgija nitate jadip changtokeng^imi Uni mikkang 
mikchokpret daka, gingting gingchidep menggo gingting daka, mikgron naman 

rongchinga; ka bako sok me chiknl sokan maming pindapa gri; oksitte*’ 
ka made chiningosa indiba uchide na tok na rim gita nikataiana. Uni kni 
namen ro a, chring chring chrap chrap, prap ja re ona gita chi ka machi 
banonpilengachim. 

Ua pante gisiko gisiktango jajreng jajreng dake chanchiani ong kataha. 
Chikgipanma cha-gipa, bimangara me-chikni indakoba chiningoni nakatbara, 
gana china gri, mikjapgija nitatakosan nitata, tong sade 'na-toksa gisiko aiao 
inmapilenga pil-sa kenaba kena dakengachim. Ua an tang janggilo atte 
donbitako ka sine rim ame kolmano, angan Jakskangna nanggen ine gisiko 
chanchie nawang timbang, jol chiwarichi chrao bilchrimangaha. 

Je gita ripe am oba nikjajok. Jumangchisa nomil saksa, “Na ara 
mandean jara dakaiade! Mama ada mikkang grongna itatana e angpaoba 
angkosa sninge ropilaia. Da-ode nang-na mirong michukoba on e cha jajok.” 
Ua sal dipat, jegita ua wario mils! putaitaioba, na tok mangsaba man taijajok. 

34. KORE BIMA DAREKO MALA? 

A-chik A songni dingtang dingtang a jarangni dare rong pak, a du^a 
aro Simsang chisam rong-grimo nitogipa nomilrangni bimangko nikdikaniko 
bang-en janapanirang gnang. Uarang baditana kakket ong-achim uko 
sandirikkitode haida gokga dakani kamsa ine chanchinaba donga. 

Indiba, Greek aro Roman Mythology-ko niatskaode ua apsan dakgipa 
bimangrangni gimin baditaba ritcha bilsirangna skangan janapmanaha ine 
nikskana man gen. Greek Mythology-p talatani gitade, mitdena bil komibatgipa 
bimangrang ong-telaigipa bakni nitoaniko dingtang dingtang nitogipa 
nomilrangni bimango parakgiparang jerangan buring bolgrim, a-brirang aro 
chirangrango donga. Jekai Nymph, Siren, Naiad, Dryad, Nareed, Oceanid, 
indakgiparang. Uarangoni bang-batan, basakoba, sagalo chogiparangko aiao 
inmanpile ka srokatgipa ku-rangchi ring-e gisikko jadipchangate an-tangtangko 
siaona sokatronga ine janapa. 

Apsandakgipa bimangrangni gimin A chik manderangba bang-en 
janapani gnang. Uarang' bang-bata changon A dura a-chang, prap mijime 
dai-gipa, chisamni rong brak rong chokdeng, mande re-ronggijagipa a-chang 
bolgrim, a-brioni ontime jokgipa dare rong brak unia Simsang rong grimo 
ong-katrongana. 

Nongal antini sepang dolong kokkima rong-brakoba, mikgronchi nio 
okkapilgija ku sikchi talatna sappilgija mikgronna mikbokate nitogipa nomil. 


** gondii 



KATTA WAL*T1M 


ka bakmangmangko ba ra gipokchi pindape, uni ro gipa cha'mtlgipa knlko 
v/atbrake asonge rorongako, manderang gisepo mongsongbate, an tam sal 
napna gitchak gitchak dakmitingo nikronga ine agantoka. Mitam gisik nom gipa 
me asarang ua nomilnl bimango an tam sal su chake nitoan baksa balmikan 
ka dingsmitana aro uni jakjipanan gisik chakmatgija chawatrongachim. Indiba 
uara dikdiksana me-asani mikgronna mikbokatna pnika gitasan 
ong rongaiachim. Maina, ua nomilni Ka dingsmitana unta jakjipana rong brakchi 
re ange niode mamingkon nikna man jachim! 

Rasong grie saoba gisik nom gipa ua nomilko nikgakode, me apa ba 
pante ong ja maina, unan chanchijringe ukon jumang nike aro jumango uming 
a senge gisikni sabisiko man-tokaiachim. Bang batan ua nomilni jako ga akode 
nampilani bang jajok, jumangni gitdal a gilsakona, a gilsak damsako wate 
re angna nangaijok! 

Mitam jarigiparangni agana gitade ua wilwilao mikjujaate nitopretgipa 
nomil abisa roramronga unia ua nomiirangoni saksa rong-brako asonge 
ka dingsmitako nikoan saobade maiba mingsa a selo ga-akgnok ine 
ma sisonaba man aia. 

Badri Wa tregittimni dare jakchrap, jean da o rama dilmongni dolong 
kokkima ga akaha, skangode ua dare rcng brako mikgron mikjujaate nitobegipa 
nomil, gana chinagri nagande jolbare, ka srok ka srok git ring e rong brak 
male roako nikrongachim ine janapgiparang bang a Ua nikmalgijagipa nomil 
mande a-gittalni dakmalgijako dakani gimin, bang bata manderangan uko 
kore bima mingtokaia. 

Apsandakgipa nomilni bimangko skangode Re-nang dareni rong-pako 
male rorongako nikdikronga ine agananikoba knana man-a. Changsao, ua 
dareni sepang songni mande saksa, dare kosako a brio chagipa boi pangma 
dotsako ring sol achim. Jensalo ring sol a matchota unon ua jikgipako ringo 
gachina okamaha. Jikgipade Re nang dare tu ako nione namen misilaha aro 
ong na amgijako dake sidiina am-enga ine ringo gana jechakachim. Indiba 
segipa ka mikenate uko draaha. Jikgipa rake jechakoa uko ring sol gipa 
mangmachi pitna am-srangaha. Segipani inditan ka o nangengako nike, "den-e 
sioba uannainok dareo ga-ake sidiloba gandainok” ine chanchie, kenoba 
an tangko sina kang kare kae setangming ringo gaaha. 

Ja manode bilongen aiao inmanpilani ong aha. Indita Re nang dare 
tu pretako maidake segipa maming mata bua gri, ringba on tisa tai lape 
gilchninga gri, dare ondilna man achim. chanchion chanchisokjajoki Bisong 
jiksesan namprete Rongdik chisamo kapena*' man neachimi 

Manderangni chanchichipa gita, haida, je kore nomil rong brako male 
roronga uasa an-tangni bilko mesokna ua mandeko a-bri kambeoni 
Rongdikona ring sol e dare on natachimkon. Ong jaode mandearini bilchi 
uko dakna amgijanisachim. 

35. CHA RINGNA TANGKA DONANGt 

Sok kane mittange dal-atgipa depante grang chajok, ja-si dakjok, 
mamatangchi chawari re-angjok. Ma-ade ma-ni kri bilsi briango gam rak 
rim rakangjaoa dedrangni on-pilskaniko pangnan gisiko ka mane nichakronga. 
Indiba songadamo janggi tangpaigipa man dapani chol bang-g:jagipa 
nokdangko re-dilan rengro tengto dakaiode ma-ni ka-donganiko chu sokatna 
neng-ani ong achim. 

Chimagre Gradekni songni me-chikma saksa depanteko grongode 
pangnan cha ringna tangka bi-rikrongachim. Depanteba choli choldakjaoba 
ma-gipani tangka bi rikode je gnang ukon jeoponiko bikote on angrongachim. 
Basakoba pekmikmake re-pilmitingo bi-rikode ma gipaming jegrikrongachim. 

Depanteoniko tangka bi-ronggipa ma gipa bitchuma ong e saa nape 
siangaha. Ma-gipako mangdape kalnimani salgittamni ja man pringroro a bachi 
re-ange sal pe-gitdilna skang skang ua Nongal anti re angaha. Anti |['ha mane 
sal onchok onchok dakango ua nokchi re-pilengachim. Rama chel-ako re ani 
ding-aha. Do kagal wario aue chiring joljol pekmikmaka sel bregija doangaha. 
Songni mangdapramba Do- kagal chisamonchim. 

Gopram sambako re-pakmitingo ua ma-gipani ku rangko knalc,^. “Cha 
ringna tangka gong bonga donang!” Salgittamna skang mangdapgi|!>a a ki 
gitchak gitchak nikkuenggipaoni ku-rang ong-kataha. Peka sal-jolpile rang $ j 
an-chisreng*' dakaha. “Sawa gopramo tangka bi-engaT Dikdiksa niwingwange 
sing aha. Ma gipako gopchakgipaonin, “Maiko seng a dakenga? Cha ringna 
tangka donang!” 

Songgimikni gopram bolma andalgrip dakpilaiachim. Chisamo c^adenge 
niramoba darangkoba nikjaha. Sal a-bri pa chap pa chap dakangengaha. 
Namedake knatimoa ma-gipani gopramonin ku rang ong-katenga ine ma-siaha. 
“Amara salgittamna skangan simanjok. Sawasa angoniko tangka bi-enga? 
tte dongode ha e-bae ra-ebol” Sko mikmaka gnang jeptangoniko ^angka 
gong- bonga bikote bangbangna mesokengachim. 


*' on-skita. on-skit choo 

Unon ma-gipani gopramoni, "Maiko seng a dakenga! Awa anoni 
sKOpongo siksepe donang!” Ku rang on tisaba dingtangjachim; saiari 
tangmitingo jedake aganronga apsan daken aganaiaha. "Sakglpinni 
gopramode donangja! Ka-dongode, ha, an tang ra-rikebo!” Depanteba jako 
ra dengdenge okamaengachim. 

"Maiko seng a daiqringa! Awa anoni skopongo siksepe donang nesail* 
Uchi ma gipaba ka o nangani ku rangchi mangnengataha. Unode depanteba 
mikselbaroroe gisiko kensrik dakbaha. Chisamchipak an pagipa gopramo 
songgipa chisolo tangka gong bongako siksepe done nokchi adoangaha. 

Nokona sokange an-tangna ong a obostarangko nokni manderangna 
agane on aha. Ja-mano jongsari unia gritang nanggiparangko okame 
gopramchi re-ange nichina watataha. Oal batgipani itana chakchikna 
Qa tokjaha. Wa srep dokprete aro*^ nate walsimsim dakango gumetangni 
aganatgipa gopramni chisoloniko tangka gong bonga siksepako sandiaha. 
Chisolode mamingkon nikjaha. Chisoi sambao bi sa chongipani ja-kol gita 
bikpil pangpil ga ani ja kolkosa nikaiaha. 

An tangni tangka siksepe donbagipa gimaha inako bebe ra jaha. 
Salgipino an tangan re-ange nisrangaha. Chisolo tangka dongbebejaha. Chisoi 
Kokkimao ja-kol nikbebeaha. Unosa gisiko iade ma-gipani ku rang ong-jachim 
Do kagal chiringo rogipa Konchosa sningachim ine ma siaha. 

36. JUMANGO CHAWARi SING A 

Jumango chawari sing-ode namjana ine manderang bebe ra-a 
uandakgipa jumangko waijringjring nikode ong-jaode samra sampata ong-jaoba 
songsarek ong-ode kritgale bilsoka ine agana. Ian 1970 biisi mango mande 
saksani chagronggipa a-sel ong-a. Unomiting ua pante ong-kuengachim unia 
gitdai kam man-e Nongalona a-gittal sokbagipa ong achim. 

Ua Pattalgittim a kingo Nongaibibra Baptist gilja nok sambao a tip 
roechengaha. Ua salrangode Simsang chibimako doiiong kabatkujachim. Ua 
dollong kabatgipa sambao prap dal-begipa pangsa gnangchim. Ua gitding 
prap dal-gipara Simsang chisam rong-brak sambao andalsimpile chaachim. 
Bang-bata manderangan ua prapo mitde donga ine aganronga indaken ua 
prap ja-pangchide ramram re-tok rotokja. Ja-mano Nongaio ropagipa 
Hindurang, ua gitding ja-pangko name tarie, mitde roa ine manian baksa 
unon uamangni oilakkironggipa bimangko donrongaha. Unode manderang 
geljolsrangaiaha. 

Marak antignina waijringjring an tangko jumango chawari sing na 
re-baako nikaha. Uni jumango ua joini nokma saksa an tangni sakgittam 
depanterangko rimbite demechikna chawari sing.na re-barongachim. Una 
sing enggipa chametanga bimangde bewalan daknangachim indiba uni 
mikkang mikchokpret dake silbrejachim. Jumangchiba Ua mikchokpret dakani 
gimin mikchabrejaha. Ua nokmani depanterang Marakko mosa boning 
man-pana unia pa-gachi nikpana mangsongchomote gisik nangbeen rope 
sing-tokaha. Marakba mikgittal gitan gisiko namnikbrejaengani gimin "Angade 
iano songdong a-chakamna miksonge re bapagipa ong paja. Cholgri 
apgrianasa kam a-jak am roroe sokbagipasa. Indakarangni giminde maming 
gisik a ba nabaan dongpakujade.” Gisik nangen jechakengachim. 

Gnigipa antini walode uko nokmani nokko nichina rimangaha. 
Jumangchide ua dal begipa gitding bolmara gadanggittam chu e rikgipa 
noksachim. Uni sambajolo rong pak dal-dalgiparang gimikan bokdimdim rangel 
rape rikgipa nokrarasa gapchipaiachim. Ua nokni a-pani gadangode nok 
nitimgiparang unia dangdike on giparangan peng-pat suat gapchipaiachim. 
Sakgipin manderangde ramram ua nokchi re angpana man jaengachim. Uni 
gnigipa gadangoara silsilbegipa unia nitobegipa nomilrangan gapchippilachim. 
Ua nomil jinmadrang dingtang dingtang an giini ba-rarangko ganne ka ding 
mitchim mitchim srek tarigipao nigamtokengachim. Ua.nokni nokgipa nokmade 
kosakbatgipa gadangosa roengachim. Marakni gisikba indita bingbrangjaha. 
"lanode gitding dal begipasa chaachim, maidakesa indita dal gipa nok pil jok! 
Rong-pakrarao baoni nokrangsa nakatjok!” Ua nigame gisiktango 
chanchibeengachim. Ua nokrangko nie chanchiengmitingon 
mikrakbachangaha. 

Gittamgipa antini walo mrongsim andalsim chra sakgittaman re batae 
mikchokpretpret silbregijagipa chametangko sambao asongtimate chawari 
sing taiaha. "Nang nara songko nokoba p'nnikmanjok, ma ko pakoba name 
talatjok. Chingna chanchipada, name aganchake ku chakpaboda.” Marakko 
asongduule roptokengachim Uaba mikgittalo gitan an tangna gisik mikrakbee, 
"Aia! Angade chamena anina mitchia sosiade ong paja, an sija an-dongjaba 
ong jaenga. An tangan la biapode songdong a-chakamna maming chanchia 
gripara. Sila siljasikakoba gipin jawako nirame sing e nichimo nampagenchim. 
Angade gong-chommotpajaenga wai.” Mikgron nitatgrike ku rang ku-tangen 
ua jechakaiaha. Unomangba chradrang donja cha-ja nitatate sing chae 
dongaiachim. Marakba gisik nangen jechakaiachim. Ua an tang ku siktangna 
mikrakbapilaha. Mikrakbaon ua okgitchak sana a-bachengaha. Ua biaq) gitdal 

a dam gitdalo saksan indakgipa obostao ga ake namen biionge sana 
a bachengaha. Antignina joljol ua ki-o an chi joke namen sabeaha unia saksan 
ong pae samra sampilna man ningjae jarokalen neng nikako chakna 
nangahachim. 

Marakni pagipani ma-gipara Bangladesh>ni Juguta Kura songni asong 
jilgipani nokdangoni ong achim. Ua chonmiting salrango pagipa baksa 
re angpae ua songko nikeaha unia ua Juguta Kurani a-song 
manichakgipakoba nikbapahachim. Ua dokgipa antiode ki gongchi rena maina 
man pilgija namen bilongbee jimengjokchim. Sia paksa tanga paksa uni jime 
roengmitingo ua minggipin jumangko niksotaiaha. Uni atchu ambini song 
Juguta Kurani a- songni sipairang uni neng nikani kattarangko knasoe uko 
ja ku rikbatokengachim. "Dhiresing ianon roengama? Uko skatang sawa 
chawari sing ramramenga?” Simsang chikol gimik sang et jinma 
biiwingwingenga gita chenchan chenchan ching-ate biiroroe sipai jinma 
sanditokengako uaba nikataha unia ku rangkoba knasoaha. Aditani ja’mano 
ua gitding bolma ja pangon toptimmile jinma je-grikengako ua ku rangkode 
knasoenga indiba bimangkode nikatna man jaengachim. Baoniko knasojok 
sawan aganejok ine jumangoba Marakde ua obostana aiao inmanpilaha. 

Juguta Kurani a songni sipairangko dilbagipan diigipani kri “Na’Song 
Ohehsingkoa atchugri ambigri gita chanchiama? Maina atchu ambiko name 
sandi mangamchenggija, branggipako gita sritenga ingipa gita, skatang 
kal lake roenga? Uade janggi tangna kam ka e a jak ra-e roramenggipasa 
me ha aijama?” chikol gappile ku rang tang en ua krengbeengachim. Adita 
ru utkale krenggrik ingrikani ja mande teng teng tung tung dakgrik dengrikani 
gam an ku-rangkoba ua knasoaha. Bewal ru utkale jegrik dakgrik dakani 
ja mande dikdiksa jrip ong aha. Unikode sokbagipa sipairangni diigipaan 
mikrakate unia ka mikkenate done piMangtokpilaha. Uamang Dhiresing bano 
roenga unia mai dakenga ukode sandi mangamangjaha. Kamtangtangko ka e 
jreng jreng an pilangtokaiachim. Unonisa snigipa antioni ua ka sinsin nampiina 
a bachengaha. Uni ja mande indakgipa jumangkoba da ona king king niktaia 
gripaaha ine ua an tangni sokbachengo chagronggipa obostako tale agana 
onaha. 

Ua Marakna obosta ong ani ja-manba ua gitding kokkimao bang*a 
a seirangko knangkuaha. Saksa Nepali mande sal ding mitingo ua bolma 
ja pango tue ro ahachim. Uni tuguaimitingo sko gitchakgipa chipu mangsa 
bachiniba rongbai uni skotengo wenjeteaha. Ua mande mikrakbapila naman 
kenna napaha unia joljol kore chajaolaiaha. Ua mandena samra sampilna 

miksongoba uko rim-na man jaha unia mandeskamingan ua rorimjaha Skatang 
chrike a boke basakoba rikingko male git ring e basakoba grape dare 
rong-pako malona maldoa dake dongaiaha. Ja mande ua manderangna kengni 
ong pilaha. Ua nampilachimma ba indaken siangaiama dafangba talrikjaha. 

Manderang basakoba ua prap kokkimanr rong brake ba ra gipbok 
gangipa nomil chisamo ja-wewe asonge roakoba nikaha. Ua rong brako nomil 
asonge roako nikani ja mande maiba mingsasik a selde ong aiachim. 
Basakoba saoba dollongoni ga-akona ong jaoba kumang o gaskok rimskok 
dakeba ga-ake saknaako man-telaiachim. Uandakgipa a sel ong jringani gimin 
A-chikrang ua prapni ja-pango matchu doke be en rate palchakaha. Uko 
dakchakani ja mande ua prapba ru-ute tangangjaha. Ua balmanduri sokbao 
bon jolpile pangpike ga-akaha. Ua gitdingde dongjaha indakoba ua nomilde 
gisep gisep ua rong brakona re-bakuenga ine nikgiparang janapengkua. 

37. KONCHO NAPE TUA 

Skango Turani DC banglowko nitimgipa Nepali saksa gnangchim Ua 
walantian nokmikkango silni gringko krokra tarigipa sam bikni noktopo donge 
nok nitime walode unon turongachim. Ua salrango Turani DC ong e 
re'bagiparang rakani gimin nitimgiparangba namen gisik mikrake dongna 
nangachim. 

Walsao nok nitime walpaksa ga bato mikgil rimu rimu dakangana 
tudandane tuna dakmitingo baoni nomil re baha ua nok nitimgipa baksa 
nape tuaha. Ua me chik nape tuon mikgil chakna amjaha. Mikgil mikdoretpiie 
ua me chikko nine am oba rinok rinok tunapangaiaha. Pring seng o sakgipin 
uni biapo dongrikna re-bae chimusaode*' ua me- chik biapo dongjaha. 

Nok nitimgipa walantide dongna nangjachim. Antisao sakgni 
wengwatgrike walo nitimna nangachim. Ua an tang baksa me-chik nape tuako 
gisik ra jaha. Indaken ripengskanaba maming janapjaha. Ua apsan Nepali 
me-asani nitimani spktaiaha. Walpaksa mikrake nitime seng nakachi mikgil 
nichana amgija ruek nom-angaha. Mikgil amchak^ana tudandanon ua me-chik 
sokbatiaha. Nok nitimgipa gisikode baoni me chik sing-na miksongachim indiba 
mikgil nichanan amjaha. Ua pring seng-o mikrakna skangan chakatangaiaha. 
Unode nok nitimgipa gisik ra-taijaha. 

Baditaba ja re-angaha. Ua nitimgipa be en an-sengja, gisik an sengja, 
cha-naba name man-jae bimang ong-sipilengaha. Uko nike kam ka-rimgipa 

be en an senQjaengama mai ong enga sing aha. Uosa an tang bakaa walrikklt 
me-chik re bae turimako gisik ra change janapaha. Baoni aro sawa uka 
ma siama ine sing oba ang mikrakna skangan chakata ra*angala ina 
aganchakaha. indake a sel ong aoni badita ru utaha ina sing oa jagni jagittam 
gapangpilengaha. Na a maina name sing e ra ja inoa ua angni mikgil nichana 
amjamitingosa re baronga unia pringo sing na inoda niKjaha. 

Kam ka rimgipa mandeko namedake nioa bimang naman ong siaha. 
Dikdiksa chanchiani ja mano, ”Na a da o re bataiode uni ba ra ku tao kiidtng 
kae watatdal Unode bachi re anga ma signokl* Uaba ripangtangni ku*pattiana 
kusi ong-e, “Aiao! Nang ni chanchia namjoki Anga da oda ukon dakgnok.* 
Saigipino uni nitimani ong engaha. Ua ripengtangni aganako gisik ra^a kliding 
tom sa bree ra bitaha. 

Nok nitimenggipa mikgii rinok rinok nom a gakguaha. Ua ma-chikni 
re bani somai ong-jok ine ma siaha. Ua gisiktangko rakate kildingko japo sika 
jak rim tape dongengachim. Unomaba mikgil rinok dakangaiaha. Udii 
me chikba somai gita sokbabebeaha. Mikgil amjaoba an tang miksongalco 
dakna gisik ra-aha. Ua me chikni ba ra ku teo an tangni kilding sikbitglpako 
ba ra ku teo kaaha. Ua mikgil chakna amchakjae rinok sikpekangaiaha. 

Pringo seng-gnangkale mikrakaha. Walo an tang kilding kaatako gisik 
ra e uko nioa kilding gengruako nikaha. Kilding sringako Ja tikanga nioa 
bolgrimchina re-angachim. Namedake biding sane nioa a dingo chagipa bol 
chong dik boikloko kilding kae donea gita dongengachim. Uko nikosa nok 
nitimgipa gisik jadip changpile kena napaha. Uko ripengskana aganoa pja 
namkalako sandie grongchina ku pattiaha. 

Maidakgipa me chiksa bolchongdiko donge waio ong kate ang baksa 
turongachim, ua nitimgipa chanchisokjaha. Ua ojako grongaha. Una nama 
agane on-oa, bolmao rogipa Koncho unona re barongaha aro uade pangnan 
re baignok ine talataha. Una Konchoko gelatani samko on e watataha. Iki 
ojani samko ra biton jumango mikkang pa*e, “Na-a jawani kattako ra^e angna 
ka-sajajok mo?” Uko agane ka-o nange katangaha aro pil-bataijdia. 

Pagitchamni aganani gita Koncho mikgronchi nikna man*gyagipa Kpm 
gita dakgipa indiba ja kol pangpil ga gipa mitde me chik ong^a Sdanaanl 
mitam a jarango uko Goncho ineba minga. Ua mandeni gisikko kai’aka Ha ba 
ge-ete rona man-gipa mitde me-chik ong-a. Ua pnspo, basakoba rong*grtaio 
donge, gisik biigrigipa jean janoma uko altue rim-ronga. Ua nitogipa nofiliM 
bimango ong kate janomgipa me-asani gisikko ma*jona jotion ka*rongft Ui 

janomgipani gisikko ma joe jumangni a gilsakona kimale rimanga. Unode 
kore chae an tangni bikapko nisiaona sokronga. Basakoba mande rang gitdik 
betbetode ba skatang ka dinga agana dakode “Kore chaengama Koncho 
itenga?” ine mandeskako sing ronga. 

38. BIPANG BiMANG PIL A? 

Mitamrangko sandirikkite niode ong na amgijani gita nika, indiba ia 
a gilsako mamingan ong na amgijani dongja. Ua ong na ama aro amgijaniko 
ning-tue sandirikkitna sing rikkitenggipa nang ni gisikko ua ramaona diltue 
napangna cholko on na bilakatna nanga. Am gipa nika aro bi gipa man a, ia 
kattarang kakket ong a. 

A ani kosako chagipa ong telaigipa sam bolrangoni, mitam mandena 
cha ani, mitam sabisirangna sam aro mitamrangde mandena bisiba ong a. 
Uandake, skanggipa sam, gnigipa cha ani aro uan gittamgipaona sokangode 
bisi ong a. 

Sam bolrangoni bimang ong- kata aro uarang manderangko ma-joa 
ong-jaoba siaona sokata, ia aganritinganirangko A chik manderangni 
ku sjkoniko bang en knana man a. Mitam manderangni agana gita, dikge 
bera, dikge skal, mari budu uandakgiparang bimang pil e mande aro janggi 
gnanggiparangko nisina amgiparang ong-a. Uarangoni aiao inmannatgipa 
mingsa dikge bera ong a. Ua dikgeko ojarangni jakona agre sakgipinrango 
bang e nikrongja. Indiba ua bibal nitoe balani gimin mitamrangni sa rao uko 
bibalna ge-ako nikna man ronga. 

Ua dikge bera gipin dikgeranggitan bilsio changprak ritdimdoe bibal 
balani ja-mano an tangan roomanggipa*’ ong a. Indiba ua gipin dikgerang 
jerangko ojarang mitam sabisirangko sanna jakkalronga uarangoni namen 
dingtanga. Ua dikgeko apsan dake nikoba bima unia bipa donga jeko 
namedake ma sigipa ojarangsa dingtanggrikaniko ma-sina man aia. 

Ritdimkarini a bachengo uaba tangchapile mikgron sale chonchone 
chokchim chokchim bibal balronga. Uni bibal balkorekani salrangon ua 
dikgeoni mandeni mikgronchi ramram nikna man-gijagipa mandeni jagring 
gita bimang ong katrongana. Indiba ua bimang ong-kame roramja jensalo 
tribal balchonode skatangan gimangaia. 

Bang bata sam on ronggipa ojarangni aganani gitade ua dikgeoniko 
bimang ong kamatna dingtangmancha tiko ge ani aro nirokani rama gnang 


* bi{ak unia ga-tongrong skatang jokrtmite sionggipa sikrepanggipa. sojrongonggipa 

eko niam gita ja rikna nangchomota. Ua bipangoniko bimang nakatatna gisikni 
gun montol dakaniko man na nanga ong-ja indiba pagitchamrangni uko 
jakkalani bidingo skianggipa ramakosako talrikna nangaia ine uni bidingo oja 
saksa talataha. 

Beben iani gimin chanchiode ong gija gun montol dakgiparangni kam 
gita nika. Indiba ojarangni aganako knatimode ua bipang an-tangon 
maibadakgipa bil gnanggipa ong a jeko ong telaigipa pattia man gipa bipang 
me aganna man-gen. 

Skangni salrango ia bipangko ge e bimang pil ate jakkaichenganiko 
Rongjeng wilwilao donggipa songrangni ojarangoni a-bachengaha, ja-manosa 
gipin gipinrangoni skie ra-giparang uko ra roroe a-ja gipinchina gipanga ineba 
ojarangoni janapronga. 

Jensalo ua bipangoni bimang ong kata uko ‘Bera’ minga. Ua bil 
gnanggipa jagringni bimang gita ong a indiba uko mandeni mikgronchi ramram 
nikna amja. Ua mingsinggipa ojarangna namen jakkaltogipa ong-a maina ua 
an tangni nokgipako sakgipinni snakani, ban wataoni unia montol dake 
nisiataoniko chelchakna bil gnang ineba aganronga. Basakoba basakoba ua 
bera nokgipani bimango walo noksulrangchiba roramana. Bipako ge ode 
me asani jagring aro bimako ge ode me-chikni jagring bimang ong-katana. 

Beben, ojarang ua dikgeko mai namgnina aro mai gamchatana jakkala 
uade ojarangni kamsa ong a. Indiba iano aiao inmanpilaniara bipangoni 
bimang ong-katanisan ong-a. la bipangrangara chengonin A-chik A-songo 
chagiparang ong-ama ba uko badiaba a dokonikosa indakgipa gunrangni 
gimin ra napaha? Garo Hillso chagipa ong ode ian dingtang mancha A-chik 
a songna pattigipa gun unia namgipa gam mingsa ong bebea. 

39. JUMANGO MIPAL SANDIA 

Purakasiani gittim damsao game chagipa nokdang ge-sa gnangchim. 
Ua bimchipgipa game cha gipa ong achim. Gam e cha gipa ong-e bang*e 
cholia ong-jaoba janggi tangao indita neng-nikaniko chagrongna nanggipa 
ong jachim. Indiba noksul songsulna jaksramgipa ong-an baksana nokdang 
ka singipa ong achim. 

Pring seng-na andalsikbamitingo nokni ma-dot a-brangchimane 
tutiptango gadopile tuangaha. Pring sin-jrilqrik dakaha. AdHa ii-eng pU'Wig 
dake, tuachiba ong-srangja mikrakachi soksrangja dakmitingo, bilongep 

choigrie nikgipa me chikma saksa demachik chonako rimbite bisongni 
nokchina re baengako jumang mikdipbit gita nikengachim. 

Choia chotchi chotchra ganna suriko gangipa dogalo naue, "Angade 
cholgri apgripara. Na song cha spakomeba chinga ma-ningsana on e 
cha paengarok inesa nang noko katnappaengachimr Degipako rimbite 
do gachoio dengdiidil chakate, ku rang ka-srok ka-srok inengachim. 

Me chikmani ku-rang tipani rang-san mikrakbaaha. “Maikosa indake 
nikjoki Jumanganma mikgittal?* Ketchie tuangtaiaha. Pringo chakatode 
mamingkon gisik ra jaha. 

Sal jatchi ga bate pe gitdilangaha. Attamchipakni sal .ding prete 
su-chrakana te brong ja pango mittin chakengachim. Sa-rab bi sa jinma 
chekchak bekbak kal ako mittino balwa sri sri nigame roaha. Nokni bi sarang 
aro noksuini bi'sarang mi sam kal ana ka-dinge nibrangatoa, ramachipakni 
achak ma ningsa krok napkroke nokchina re-baengako niksoaha. Unosa, 
rang-san, an-tangni pringchipak jumang nikako gisik ra-ataha. 

Achak ma ningsaba nokni achak gita ramao joljol noko kachapgipa 
babilsichina re-angaha. Nokni ma-gipa jumangtangko gisik ra-e babilsichi 
napangaha. Ma ningsan jol ja-ko srake ki-mi gon-gone nidoaha. Manggnikoan 
grengrok oksangkap dakako nikon gisiko ka sachake, “Okkrianan mipalna 
re bapaenga da ning!” Mipal enge on-soe ma-ningsakon chokchoke 
rim-rokrokaha. Mi on-mano an-tangan chiko rue on aha. Cha-man ringmano 
ja-ako cha- srake ma- ningsan sambao tuaha. 

Uko nike nokni ma gipa gisiko katchae, "Na-song kusi ong-nikode iano 
dongaibo.” Ma ningsakon janggilo rim-rokroke doktoptopaha. Okkrie branggipa 
achak ma ningsaba kusi ong-nikako paraka gita ja-ko ki-mi gon-gone, ja-ko 
jakko srake mora sambao tutimaiaha. 

Miattam cha-mano bi sarang tuna a-tipo napangmanosa an tangni 
jumang nikako aro achak ma-ningsani katnapako segipana agane on-aha. 
Segipaba achak ma-ningsako rim-rokroke, "Bisong kusi ong-nikode indinba 
bl-sarangni cha-a bon-gijako galna nangaia. Name ka-sae on e cha aibo.” 
Jikgipana agane kusi ong aiaha. 

Ua bilsi dipat ua nokdangna bang a dingtangani ong-aha. A-ba gamo 
mi bate man-aha. Bibol biterangkoba bate man-aha. Indake ka-sinsin 
nambatrorona a-bachengaha. 

Bri ja-delgipa chameapa chagitcham agana: Rasong jeni bimangoba 
sokbana ama. Uni gimin, jeba katnap dongnapgipana, achak menggo ong-oba 
ka-sae on e cha-na nanga. 

^ fin ► 

40. MINA MANGROTIMGIPA 

Bang-e jarobea ong kuja. Bilsi 1970 joirango bang bata manderang 
nikrikkua. indiba uarangni bimang mai dakgipa uko talatna man toHjaha. 
Mongsongbate ua bimangko a ronggani mite karini pring seng nachipiri<sa 
ong-katrongani gimin uko darangba name talrikjaha. 

Simsanggreni Chiokgre songgitchamko a ba o giparang ua bimangN 
gimin adita talatna man a. A bani mi minbamitingo unia mima ku-te ron(^3oK 
rongbok dakbamitingo seng nachipak gisep gisep nakatako nikrongachim. 
Bo range a ba tutimgipade mi ja-pangko duuie, dudet gadet, deda bc^da, 
sang et bimarang gita ching jretako nikrongachim. 

Walantide a baona sokbaja. Giseposa bolma boigrimehini wal gandot 
nengnenga gita, sang et bilo ching jreta gita, riting riting, bandil bandli mitam 
‘Mi Mi Mi” mitam “Na Na Na” mitam "Sam Sam Sam” jak bawange jakko 
dudet gadet dakata gite mi ja pangko re duuie rorongachim. Mikgronde ong-na 
nangja. Jakosa ong na nanga. Jajong teng ao nikatode mi ja-pang ning o jak 
bawange re duuie mangroa gita nikataia. Bimangde mi ja pangna bate 
chakandikbata ineba a ba tugiparang nikatangko talate aganronga. 

Ua bimang gita nikgipa bimarangni ching atgipa wa al indita 
ching beaba ong taijachim. Chel-ao nikatode ramao cha banda nengnenga 
gita gitchakdel gitchakdel dakaiachim. Mitamde sang et bilo jret jret dake 
ching jreta gita nikaiachim. Sepangkale nikatode basakoba mi Ja pang 
cha-milgipao me mang amtol*^ ching cheta gita nikaiachim. 

Salode ua bimangrangko nikna man-ja. Waloba banonin re baenga 
ukoba name talsojachim. Bolmachipakni a ba ning-o mi bite gonggipani 
kokkimao jinma jinma, ching jret ching jret, mi mi ml, na na na, earn sam sam, 
riting riting dudet gadet re roroakosan nikna man-aiachim. Pring eeng na 
skangan bachina napanga aro bamo gimaanga ukoba ma-sijaha. 

Me apa ja-deiarang uarangko rim-na beng a. "Mi Mi Mi* ine mikogipako 
rim manode game rim-e cha o mi misi man-ana. "Na Na Na* ine mikogipako 
rim-manoa na-tok na-bat am-o man-skarana. Indiba, maibakai, "Sam Sam 
Sam" ingipa rasong grie rim- manode, ua bring a-chang napo samo bolo 
gimaiana. Minggipin dake aganode, matcha chike siaiana. 

Uarangko rim-malja unia timmatja ine nima aro beng a dongani gbnin 
manderang uarangko nikoba nigamesa rotokaia aro name tale ra‘ntf>a i^koba 
kentokaiaha. 

Mangrotima inon chmktimako miksonga. Mi ku te rongbok rongbok 
inon gilbokbaengako miksonga. 


nsn 

41. SADUSA NA-KATOK RIM-A 

Bolma bolgrim ritchamitingo, Rongkandi Jongsinggittim sepango. 
Nongai anti nibatgipa, Simsang chisamo chibol damsa gnangachim. Ua chisam 
rong grim cherasu bolgrim mittino bewal chi kong dakgipao a-rakoba chi 
tipjachim. Ua chiboloniko matgitchak chi ringronga unia ua gittimni manderang 
matgitchakko makgitchak inaia indakeh Makgitchak A-sim minga. Kilge jani 
skanggipa mikka wachengo pangnan unona Simsangoni nakatok bitchi chi na 
dorongachim. 

Chisam rong brak ong ani gimin uno dengpin chaknaba namachim. 
Kilge jao mikka jimode Jongsinggittim manderang na katok chi ani somaiko 
ma sie uno dengpin sarongachim. Dengpin asu gita dake koa indiba ku pao 
dereng dake wata uchin mittua. Na tok napo ong katpilna man jana gita name 
wate taria. Dengpinkode chi ka-machina mikkangesa sachaka. Unasa na tok 
jokjana gita unia chi joksalna man na gita ekgring ekgrang koa. 

Kilge ja jangchigrik ong jok. Mikka a jakra bilongen gamonge waachim. 
Jongsinggittimni me apa sakgni Makgitchak A simona salo na katok doama 
doja nina re bajok. Na tok bang en doengachim. Mikka jimana chiboloni chi 
joksuakgipako ja rike oko bitchi okgape okchirippet okchirippet Simsangoni 
chibolona ki mi chikritdinga gita -dotokengachim. Uno ronggatgate dogipako 
jakchi rim oan kra gitan man-tokjok. Walo chibol chi tipango Simsangchina 
bitchi chi e ong onpilako jajong jatengachi rim na ku mongtokaha. 

Mikka wabrakani ja-niano aramgri bangbango jajong namen 
jatengrakenga. Me-apa saksade ja manchakrikachim. Bolma bolgrimko saksan 
jako atte gonggin ra-bite kang kareo koksi kabite Makgitchak A simoniko 
na katok nina re baengachim. Bolgrimode andala unia rong grim re na re toja 
unan ka sinsin jatengachi nichengesa re engachim. 

Adita chel kalao chadenge nigamatoa chibolsam rong pattalo i| eng 
siksakgija chibolko nione roengako jatengachi mande asonga gita kobok 
kobok dake nikatjok. Gitdok de e niate, "Angkotide na katok bang ana sanale 
skangbajok.” Uaba ja-birang gam-atgija teabeng mittin mittin jombaengachim. 

Rong pattalode matcha ehidualsa jajong jatengrakana chibol 
cha sudogipao na katok chipakkore cha sua baksa biltektekako rim e rim e 
cha engachim. Jajong jatengrakana chipakkore bilongen cha sua. Chiboini 
chipakkore el gim el gim cha sudoe pokpekode na tokrang bang en chipakkore 
baksa biltektekengachim. Chibol pokpeka tipangode na tokrangba jrip 
dakaiachim. Matcha chidual on tisaba il eng siksakgija chibol pokpekako 
nitimengachim. 

fin ► 

Sadutang ja ku rikbagipa sepangona sokbajok. Ka sine gitchingo 
asongesa ku misichi, "la bilside bang kalama? Angkotl?" Uchide on-tiaaba 
siksak mojirn dakgija chibolkosa mikjappilgija niengachim. 

On tisa sepangbate sinbekange, "Wai, Angkotisong? la bilsi na katok 
bang kale doamaT Unomaba on tisaba il eng siksakgija mikdadudu chibolkosa 
niaiachim. 

Seng an seng a dakengama asol na tokna gisik nangdugae nachilan 
knajama sadutang gisiktango agane sinchepangjok. Chibolchiko nionatoa 
na tokba jo-ong dakpilengachim. Sadutanga sing oba aganchakjaengachim. 
Una gonggongdape nachilo pa date, "la bilsi bang kalama Angkotl?” Unosa 
matchaba rang san jagie "Hao" inoa mikkang tongtong bilmenggoe katangjok. 

Sadutangkon ine nachil pa date sing gipaba matcha hao bilchrokangana 
jagoke rong-pattalo damram gitdilrikaijok. Unosa sadutang simdimdim sokbae, 
"Angkotisonga bano chusuenga*’?" 

42. JANGGI BRANGA? 

Salgro awechipak song damsani nomil saksa naman bimang daknange 
nitoachim. Pante ong bo me apaba ua nomilni mikkang bimangko nikon 
mikchatokaiaha. Mikkang bimangni kri mandesan ong aigija rorirangba uko 
nikon gisiko man-a seksektokaiaha. Indaken jechi re oba pantarangni 
mittelmikako man aha. 

Nomilni mikkang daknangode aro uni bimang chanangode me asani 
gisikkode mikbokate saltelaiaha. Panterangba mandeskani silnike mittalako 
man gipa nomilko jik man panada seksekani gisik ong kataiaha. Ua nomil 
baksa rama re-rimna man-ode ong-jaoba badiaba cha dokano asongrime cha 
ringdila man-ode panterang gingting chu-a dakengachim. Rama dilmongko 
rengrengsilo gate salanga dakode gisiko gangbo dakan mandeskako mikgron 
nikpiljachim. 

Me-asarangni sekseke mitteimikanan nomil gisik nom-angaha. WihMiao 
mande rori gimikan an-tangko silnikenga ine ma-sie nomilni gisik bate gapni 
ong aha. Jechi re oba jakgitel ong aha. Cha ringdiina seksekaia, rengrengsfl 
gatna timtokaia, jawilwat nidiia indin man aia, nomilni gisiko bate bate ma')oani 
ongkataha. 

Manderangni chanchiaba namjabatroroaha. Gittimo manderangni 
mitteiako man-batenggipa nomll baksa walsa turlmna manoba baditan rasong 

man-gen ukosa chanchitpkengachim. Uchi nomilni gisikba sawa dam donga 
unbaksa uni me asani gisikko ma-joani ka-dingmikachi ka-dingsmite gisik 
sale jemingba tap dakskaiachim. Indaken an tangni daknanggipa bimangchi 
bang-a me asarangko seksekatna man e namen rasong man-aha. 

Nitobegipa bibat baisa badita salna balkoreke basik sakni mikgronko 
mikbokdamatna man genchim! Mikgron sale nitoatgipa bibaini balchona 
skangan sengknapgija aro sanalgipa mandeni jakchi akgale gimatako man a 
gita chacha ua nomilnaba ong-siani sokbaha. Nomil nitoana mikbokgipa 
gisikrangni susani ja gao nange an-tangni nomil daknangako bang-a salna 
me asarangni gisikko ma-joe mikchadamatna man jaha. An charakgipa aro 
dari dakgipani sabisiko man e rang san sal ding-ana bibal sikrepanga gita 
daknanggipa unia nitogipa nomilba ong-sina a-bachengaha. 

Ua nomil dikdiksa a-sako manderangni mikgronko ma-joe an-tangba 
ja-gao nangpile atchiramasachina re-piina skang an tangni a sako man-pilgipa 
bite baksa bilongen grojon gorengrenge dakgrikna nangaha. Unomiting nokni 
achak bima an-gang bi sa pe-na am-engachim. Ua nomilba janggi gala nokni 
achakba bi-sa pe-changaha. Ka sagipa aro nitogipa nokni demechik a-sako 
janggi tange sea pa ra e nokdang ba-ku dakaniko cha-totgija a-gilsakko wate 
re-anga nokdangna dal a gimani unia kalnimani ong-engachim. Indaken 
demechikni dringo darangkoba tuna on-gija rongtalate donaiaha. 

Nokni achak bi-sarang dal dalbahaon noksulrang jilna rim-angtokaha. 
Chonbatgipako ma chrina*^ noko jilrikengachim. Ua achak bi sa pangnan 
nomilni tuchakgipa gan chang nokkimao nape turongachim. Dring rongtalatna 
rikongkatgaloba uno nape chakaiachim. Nokni bi-sarang ka-o nange uko 
gol-chi doka unia gisepo ja-chi ga-tinga dakaha. Unomaba ua achak bi sa 
grape uchin nape chakaiachim. 

Walsao ma-gipa jumang nikaha. Jumango sianggipa demechikni ja 
gita skimbee ma-gipana aganengachim. "Ama! Da o anga bimang dingtango 
atchinaptaiani gimin na-song angna ka-sajaengahama? Dikdiksa a giisako 
Janggi tangmitingo ong-sie janggi tangani gimin anga mandeni bimango 
atchinapna man pajaha. Da-o achakni bimango indake ong sie atchiani gimin 
na-songde angna ka-sajaengaha!” Bilongen duk ong-e ma-gipako nichagija 
sintie aganaha. 

Ma gipa mikrakpile achak bi-sako rimtate, ”0! A-gilsako name janggi 
tangjaode mandeni janggi brange indake nok jilgipa matburingo atchinapna 


*' mo-gipani pat pe-china jelchina jilrika 

nanga!" Ma gipa demechiknj ong sigipa bimango atchinapana namen cK^ 
man-beaha. 

43. BOJATANGKO CHILE SONGREA 

Song damsani me-chikma saksa jak rotogijagipa ong achim. Ua namen 
mikbokrakgipa ong achim. Rama re pako jeko nika ukon kole ra angaiachim. 
Noksamko repako mande dongjaode maikoba a palo dongalode bara ningo 
kime*^ ra angaiachim. indaken mandeska mamingkon dongaina aro noksam 
nokgilo gualna man-jachim. 

Aba kario saniba abako nappakode abong briako niko abongo sing'S 
oe angaiachim. Te e minako niko te bidilo sing e akaiachim. Chal ik baring 
dakakode maming gitan niksrangjachim. Ua kni me bok bale janggii matcN 
kom oba sokme gijip jippilaona janggi tangoba uni mikbokrakgipa gisikko 
namatchipna man jaha. Jegita songo noko mela tom-kae gamatpiloba mikgil 
sijaha unia uni rantako dingtangatna man chipjaha. 

Biisi re angahaon ua bilgriroroe jimna gopna*^ a bachengaha. Ja-skuo 
ku dimbik nangchappile janggii kom e bilongen saaha. Ru-uta salrangna jimani 
a-sel uni kon chakenggipa sambachi mandeska re ange nina man piljaha. 
Indita jarangna chakatna dengdengna man gija, auna miksuna man gija, 
a tiptango gope saani gimin mandeni an kar^ seengako chakna man jaha. 
Dedrangba nitimna dongtimna seengako chakna amjae gisep gipuosa 
nirokaiaha. 

Salsaode ua jimenggipa bitchuma bimang gimikan manggolaha.** 
Ma amaba ma amjaha. Rang ba rang sitjaha. Oedrang sijok ine chanchie 
grape mangtate uko amo mangmijoie pujuataha. Songni manderangba ditft 
chakrimna dedrang baksa kalnimrimna sokbatokaha. Akol cho*na reanggipa 
re angtokaha. Sa rao mikkana gurina pasa rikgipa riktokaha. Baditaba 
kontarangni ja-mano ua kusa “Hm!* ine maame katong til*ok rang‘Sitt>apiiaha, 
Sisranggijako maidake manggittang gopna ine songni manderang ruchakiyaha 

Nokni dedrang aro songni manderang jedakoba janggi galtelairK)k ina 
ka dongchakae waltue nisengtokaha. Oedrang unia bakdilrang bHchumani 
tong sa siwaiee paksa tangmandalako nina nimatpiijaengachim. Una mondoNnl 
meaparangko okame ua sitengtoenggipa bitchumani janggiko janggi sil^ihl 
Nokgipa Ba brana pakwatchina mol-moiaha. Mondolini meaptfang aeeriga 

** bo ra ningK) donnue 
** jomna jinuM 
** mandeni bisak 
** ka sinaha gakgoKek dakaha 



KATTA WAL*TIM 


gompengako chakeba noko gilja ka-e ua paksa sia paksa tanga dakenggipani 
janggiko rimangchina bi chaktokaha. Songni manderang uni bonchote janggi 
gaiako walgimik nichakaha. Pring seng-pilaha. Bitchuma apsan dake gisepo 
ku sa "Hm!” ine gisepo rang site dongaiaha. Pring attamna ka-e cha-giparang 
badita saina nichakna ine kamtangtangchi ong-katangaha. 

Ua apsan songon jikgri ritchong roenggipa budepa saksa gnangchim. 
Seng-na bara barachi ua jumang nikaha. Ua tong-sa .sia tong-sa tanga 
dakenggipa bitchumani janggiio, gadarangni janggiio bosturangko gate 
wingchonge kaa gita, rikki rikkot bosturangko chong protpile gatachim. 
Namedake niatoara, uni janggi tangmitingo ua mai bosturangko cha-uchima 
uarangko mingsa teng-saba gaigija janggiio boate re-atengachim. Ua bitchuma 
jumangchiba bojatangko chilrakjae inditan ma-am sikkimjoljole, gitdil 
cholchaltaitai, dikdikprako ja-kuprakni gitasan mojitna man aengachim. 
Mikkangchi re-na nanga rama bilongen bakroa. Bitchuma bojatangko 
re-dilrakjae bilongen sikkime ma-amengachim. Uko polls saksa ki-sango rebet 
ra-bite ta-rakkale re china ge-etengachim. 

Ua me apani gisiko ka-sachake nirikmitingo polisni dal-batgipa saksa 
uko niate inwataha. “Nibo! Manderang ia me chikko ta-rake rimangchina 
aganenga. Chingaba rimade rimengachim. Indiba ia me-chik an-tangni bojako 
re-dilrakjaode maidake ta-rakatgenl Bia jeko janggi tanga gimik chimonga ua 
gamrangko ra-bite re na nangenga. Darangba bina dakchakna man-ja.” Uko 
aganani ja-man ua polls gimangaha. Ua budepaba rang-san jumang nikaoni 
simakbaha. Biapo asonge mai jumangko indake nika, saksan gisik nange 
chanchiaha. 

Salo ua mondolini me aparangko grongaha. An-tangni jumangkoba 
uamangna agane on aha. Songni manderangba indake ong-bebeengama 
an-tangtangkc nitatgrike sing-aha. Ua sitengtoenggipa bitchuma sal chi-bonga 
batpile amo pujugimin indaken kontasani gisepo changsa basako tong-sani 
gisepo changsa ma ame ka tong ding-e tangaha. Tong sade manggittang 
sorimmilna a bachengaha. Dedrangba nina amjaha. Manggittang dapgalna 
namja, sorimmilako chakna amja, dedrang namen duk man-chake ma gipani 
ma-amako knatime sengaiaha. Duk ong-chakgipa noksulrangba 
gualchippitaha. Unosa ua bitchuma tong sa sorimmiie janggi gaiangaha. 
Darangba uni janggi gaiangako ma-sirikjaha. 

44. MARANGNI JAGRINGI 

Me-apa saksa songipinchi re-anganl pil-baengachim. Ua bolma bigrimko 
re-mitingo pante saksako srapeaha. Sing grik sangrike nioa rama tong sa 

apsan re-rimna nanggipanchim. Oikdiksa neng*take sakgnian apaan 
re chakataha. Panteko skang re chengna aganaha. 

Sal jatchi ong aha. Uamang chibima dilsani rikamona sokangaha. Ua 
chibimani dare kumang nekkalgipako manderang batsotnxigachim. Batsotram 
dareona adita dona nangachim. Sakgnian dare ku mangona sokaha. Chi 
batna skang hap ganako oke gamcha gansrena dakengachim. Panta 
gong rakkale hap oke jako ra bite chi jagringo wiiwat chiichat nikmanaha. 
Re rimgipa me apa gamcha bikotna chisamchipak gonggongoa uni pakkreo 
mande sakgni jagring asonge ku ek waek dake uni kniko bitengako grike 
joksalenggipa chibimani chio nikaha. 

Pante rang san nawang chaaha. ‘Mamasong! Nang ni pakkre 
samtangtango mande sakgni asongengade! Ua nang ni jagringko chio name 
nibo!" Gamcha gansrena gongcngenggipa me apako mikwang pewang 
nitataha. Uchiba rang san jagoka gita sronge chadenge, “Jumangma me mangl 
Maiko dongdang, bao?" Panteko mikkem mikkem nitataha. Panteba chichiko 
niato niktaijaha. Pante gisiko krat cha a nichake, "Aial Chio nang ni jagring 
gita nikachim! Maikobasa ang mikgron niksretakon. Kema ka bone, 
Mamasong!” Pi! e nitaioba dongjaha. Una mikkang gitchakpile krat cha gokaha. 

Me apa mikkang simdikdik dikdiksana jrip chakaha. Ja manosa, *Hait 
Na an skang batcheng!” Panteko chi batchengna agane dikdiksanade ku-sik 
on grikgija ga batangaha. Chi batmane adita re angani ja mano panteni 
songchina rama pekwatgipaona sokaha. Uno din dite. "Kemane, Mamasong! 
Angade chio jagring wilwal gawat niksretako skatang aganmanjoki” 
Ka dingsmik dake niatengachim. Uchiba maming ong ja ingipa gita, "Maiako 
ukoal Saljatchimitingo jagring niksingsretarangko!” Uko agane sakgnian 
ramatangtang re angaha. 

Ua me apara saksa kragita sam man gipa songni oja saksachim. 
Nokona sokna skangan ua panteni jagring nikako chanchioa saiark) an-tangni 
sam snakako gisik ra changaha. ”Angni snake siatgipa manderangni jagringa 
ang pakkreo ja rikbebeengama?” Song sokna skang bol ja pango chadengdika 
pakkretangko rim e niengachim. 

Song napna skang chiring ga batna nangachim. Ua cNsamo chadenge 
pakkretangko niaha. indiba ua mikgrontangchide mamingkon niKlaha. Panteni 
jagokwate agangipa ku rang uni nachtkkolo gam jringe dongtaunaiaha. Ua 
cha napgija ringnapgija gisiko namen dongsiksakaha. Mandestomihg 
chisamchi reangnan paj^. Maibakai uni marangko sakgipin niktaioda in(^ 
uni gisikko jagiataha. 

Ua antangni marangko mandeskana donnue a-gilsaknl biehiriciniiokna 
jotton ka achim indiba ka sin ka sin gisiko sifijetroroako man'aha. 

pakkreo gadoe jarikenggipa manderangni jagring kni bite nachil sale chrikenga 
gita ma amenga gita chanchiani nabajdngaiaha. Cha mitingoba uko gisik 
ra changode cha napjaha. Tuna dakoba ua gisiko nabaode mikgil sikjaha. 
Maikoba kam ka na dakoba uko gisiko nikate jajrengaiaha. Bon-chotao, 
darangnaba parakgija, gisikni sinjetako man e aro gisik jabrange janggi 
galaona soksrangaha. 

45. NANG GA BATBA MANGMANG 

Manderangni rningronga gita Daranggreni “sodakol”, Toran Loskor, 
an tamchipak saksan uni song Darang Durachi pil-angengachim. Ua loskor 
ong-ani gimin kacharini kamo ja manchakrilgok. Indaken, indita buring bolgrim, 
silang rong-pak, matchadam, mongmadamko, alimila pekmikmakesa 
reangengachim. 

Rongmitdu chiringko ga-bate Na ramkol gindamona dona skang, Nabru 
chiring chongipa gnang, loskor ua chiring sepangona sokangjok. Te rokbal, 
ro rengbal, mikterok; dal a dal-srangja chonnaba ong srangja, nomil sakgni 
ka-ding wajo wajo, Nabru chiringo loskorko nichaksoengachim. 

Loskor sodakolba, bang ja mikmak pekmikmake, "Suan suama 
chamman chamama! Bapni nomilrangsa an-tam simsimo!" 

“Bachinasa Pajonga? An- tarn simsim samsamo?” Nomil saksa wakrek 
daksojok. 

“Ho e mo, Awangba? Walo rama he ama?” Saksaba, wagam botjra 
dakataha. 

“Aia, Anodrang! Waloba saloba, barakna, ramatang!” Loskor 
chadengdikjok. 

“Nang ga batba mangmang, Awangal* Saksa jaksamsachi gipakaha. 

“Songdu chigittang mangmang, Pajonga!” Sakgipin jamsachi dakengjok. 

“An-tam walkujanama, ja-kel simkujanama. Hai ja-nengtakkubo, bang-ja 
ding-dingangkubo, Awangal” Nomil te-rokbaibalsa, baju bakangengaha. 

Loskor sodakolba, nomil chi-rokbalbaini ano mikterokrokni, paktangtang 
japrange chu kanjoljolesa baju bakanga dakoa indinba an tarn andalsimsimjok 
re-a ja-ku simbajok; loskorni gisikba mit andaljolaijokchim. 

Budepani gisikba, nomil ku-rang ta rokna ano bimang rinokna, 
a-gilsakko guale jrong nom jrongaijok. Sawa bachina rimenga, sawa maina 
mong enga, chanchiaba grijok, nipilaba grijok. Awang inana uchi psyong ra-ana 
re-akosa re-angaiaha. 

^ cs ► 

Pante nabiiok gita ajong natiktak gita, nomii dimrimtMilbal ming ano 
tmgdilbangbang ming an seng balkoreke paktangtangchi japrange an senga 
dakpaenggipade tip ja gitdota pattal chagakmanoa pang sangsang 
miksetbajok. Unode, bao awang ra kuna sawa pajong mong kua, Na ramkoi 
silang pattalosa uchi regrip su chegrip jatchiosa bil biiengachim. 

Waini andalakoba jatja, uchi iachi ii eng siksaknaba buchu budap 
baatja; rama ja-kol talgija, saksan wiiwii dawii ma amaengjok. Paksachi 
il engatoa regring salrika, samsachi siksakango su che bitrika; una ja chi 
ga rame nioa rong-pak chirima rimila, a chi nangja saichi solqa dakaiaha. 

“Angko dakchakpa! Angko dakchakpa! Angade silang jatchio 
brangengjok!" indita bring jatchio sawa wai waja inkua, Dajugittim songba 
chel a, uchi songtang Oarang Dura a bri kosakosa, saksan walgimik chrike 
walsengaijok. 

Pring jasengo peka mikselode sin akoba amjajok; bikma okkriaba chi-ok 
chi ok inaengjok. Chola kippagipaba rera, hap ganpagipaba chokchit, ka sinsin 
malamone sin a wadildil doke okkriako chaktatesa songona maldoangna 
man aijok. Un sal dipat, walchang salchangoba loskor saksan walo songchi 
re joljaha. 

46. MAT TIMGIPA TUCHIPA 

Ga re ming Gorengni gisepgrtko donggipa song damsani mande mat 
timna gong achim. Ua chasongo matburing bang ani gimin ong katangon 
man-aba man-baiachim. Salsaode ua an tarn sal onchokango a-breng timna 
ong katangaha. Sin-kari a bachengbani gimin sal seng-gnang napaha. Buring 
bolgrimo sal napoan andalna a bachengaha. 

Ua salode a-breng cha na matgitchak mangsaba nabajachim. Song 
indita chel-bea ong-ajani gimin a biding niramjoljole re engachim. Ramaja’kol 
simna a-bachengaha. On-tisa a-dandan dakako ong-onani ja-man me-gong 
grim grim ritdimdobaenggipani ja-pangona sokon bandit bandit chakandil^pa* 
mande sakgni re baehgako grongaha. 

"Mamasong bachinisa?” Mande chongipaoni skang re gipa 
sing chengaha. Mat timgipaba gisiko aia mandesade ine chandiie 
chadengdike, *A breng rona e-angachim! Bao da asalde grongja. Na songara 
baonisa?” Gnigipa sepangkale re bekbae, Xhingara awanon roengade. Hatl 
Bang-ja asongkunema?” Mat timgipako nidoe rimaha. 

Mat timgipaba ramao mande gronge rimenga jechakna nantjaanga^ 
"In^a andalode rama nikjawakonnesair Oikdiksa jaja ^‘ji dake songoNto 




KATTA WAli*TIM 


nigamataha. Skanggipa nidoe, *Aiai Songkoara nikgamaijokde, Mamasong. 
Hai, dimbil reme*^ e angnade?” Jechakna man-dike mande chakandikgipa 
sakgniko ja-rikangaha. 

Bewal ja kugni ja kugittam re-angoan nokona sokaha. Manderang 
bo-rittet asongtokengachim. Bribatgipa kni ku-simang bokgipa pakmachipak 
asonge sokgipako sing soaha. Chatchi wari sing-grikoa budepakalgipan, “Dao! 
Gipin jawa ong-jake. Na-ara!* Chakatbae sokgipako salam ka-aha. Slai 
chanchoke me aparang baksa asongaha. Chatchi angbak talgrikani ja-mande 
nokningchiko dikchok de ongkatbaha. Me-apa saksa jinma jangchio dikchok 
songe chu chekaha. 

"Hal Nang mamana tape nine on-natcheng." Chu chekgipa me apa 
sokgipana on-chengaha. Mande ra-e on engani gimin uaba ringe niaha. 
Dikchokara chonpreta chuara inditan nanga, Mat timgipa gisiko aiao 
inmapilengachim. Songnt nokni dakbewai gita bilsio game rim e mi man ako 
agangrike waltongsa ong na am-engaha. Uchiba apsan dikchokkon chi 
gatroroe chekakosan chekengachim. Uno asongpagipa gimikna on enga unia 
waltongsa ringoba on-chenga gitan chu wanti nangaiachim. 

Wal tingkaiode me asarang dama dokaha. Me chikrang saksa wengwat 
saksa wengwat susuak"^ chreng chreng gam- ate jinma Jangchio mangroaha. 
Una jinma jinma duule jakpa doke ring-mitteltokaha. Indaken badita waltingaha 
uko ma-sijaha. Mat timgipaba wanti tim e sko mikmak mikmak dakaha. Me chik 
jinma chroka matchotode, "Ua noksikchi chuaibojok. Walo bachi e angkuna. 
Chingaba chugnok.” Mat timgipana biap mesoke gimikan tuna 
napdingdangaha. Mat timgipaba wanti rim e mikgil rinok sikwekangaha. 

Pringode jikdrang dedrang pagipa nokchi nabajana noksul gimikchiko 
sandiaha. Uno nil^ana ma drang maharina an tamo a breng timna ong-katangni 
da-onaba nokona nabakujaenga ine kobol on eaha. Salgimik songni a breng 
gimikchiko sandiaha. Songgimikni mande salgimik sandioaba mat timgipani 
ja-kol ja-bal ma-sijatta. Antisana songsukangchi mande watjojoe am tokaha. 
Gimikchin naanga dongja 'nesa aganchaktokaha. Buring niksoka kakket 
songgimik nokgimik sandi mangamchakaha. indiba uko nikteljaha. 

Ua gipinchi ramram re rcng dorong;achim. Jik gnang degnang noko 
agangijade songgipinchi re-aba re-jachim. Banoba mat time a sei ong e siaha 
ine mahari kotokgnian chanchichipaha. Dakbewai gita mangko man jani gimin 


** dImbH remrefne, dol-e, dot remreme 
** jo srang, fa gild^ gone chrokgtpa susuak 



uni ba ra kanchako ambusru den prua so e galaha. Sigipana ambusru 
so galani jamande measani madrang jikgipana mande watrikna c^)«rx:hiaha. 
Mandeara antigni batpitoba nabajaha aro indita sandioba mamingkon 
Knajahani gimin nokdangko gamdil rim dile a(du mittangnade nangaia ina 
mahari gimik ku monge ja chongrikaha. 

Jagnini ja man mat timgipa simakbaaha. Chakate an kringe niramoa 
darangba dongjaha. Namedake nioa an tangba rong pakosa tuachim. Mande 
chonchongipa baksa waltongsa chu ringako gisik ra enga indiba darangba 
dongjaha. Chakate an tangni me gong ja pango stai chanchoke donako niaha. 
Slai bipongkode a kin cha jok, nolrangde bai bai dongaengachim. Badita 
jaroe rong pako tuachim an tangni tuchipakon ma-sijaha. 

Attam sal onchok onchok dakango bikma okkria gnang slai bipong 
a kin cha ako pakkreo ripbee songchi re pilbaengachim. Chigao 
ausongenggipa niksoe me mangko nikenga ine kene katangaha. Maina 
katangenga uko ma sipa jai nawang dake nirikaha. Chiwako miksue songchi 
dona dakmitingo ma drangoni saksa chigaona rikchaksobaha. Mat timgipani 
jagnini ja-man songona sokbapilana jumanganma mikgitta|an;mitamrang 
kentokpilaha. Name ku agane talatosa tangenga bebe intokaiaha. 

Nokchi watatna namjaha. Uchide simanjok inesa on-songrikpiiaha. 
Aganaba namja donnunaba ke ja dake ma drang nokchi rimangaha. Nokona 
soke ma drang, pa gachi, jongska adatang name ka time sing e niaha. Unosa 
an tangni andal simsim dakmitingo pil bao ramao mande gronge nokchi 
rimange chu cheke on ako gisik ra pile tale agane on aha. Manderang unosa 
a breng timdugai Tengte jinma tuna skang gansrokgipao jang nangaha ine 
ma siaha. Ua Tengteni chu kanako ringesa jagni tuchipoba be enna mamin^ 
ong gija simakpiiaha ine ma sitokaha. 

Nang ni gimaoni da o jagni ga batangpiljok ine ma drang agane on oba 
uade bebe ra ningjaengachim. Songni nokni daka gimikko chame choke agane 
bini slai bipongko a kin cha-a gimikko mesokpile talate aganosa bebekon ine 
gisiko ra chakaha. Me asani ma drangnaba jakkejaha. Uchi ma chikni 
maharinaba engtogija ong aha. Mahari doigni siaha ine on songrikgiminkO' 
dingtangatanaba maharina dal a krat cha ani ong engaha. 

Bon kame Tengteko ma nok cha e jagni tuchipmitingo ong-gimin 
obostako talate mahari doignini mikgii krat cha gniko'jokfirtpachina mol'molna 
nangaha. Uaba an tangni jagni gimachipako chanchiate pll sa mahart doignirtl 
mol moiako knachake jikna dena mikkang pa gija salgipino 80ngg^)biehi 
katangaha. 

47. ME POK*i NIA 

Songadamni manderang chiringo me pok chakronga. Wa droko weng sa 
sinchange chi jokgaina gita on chisa den chrite uko dare joksalgipao asok 
chaka gita chaka. Buring diltuani chiringo na-chirang bang-a. me pok chake 
donode ka machi ong ongipa na-chirang napkete ong katpilna man ja. 

Gittimsani me-apa saksa chiringo me pok chakna gong achim. Ua 
chiring joljol dare joksalgipa chiwengantio me pok chakchimaha. Pangnan 
pring seng na skang chakate chiring ka maoni kosakona me pok 
nidorongachim. Basakoba tuchipode me-pokoni na-chirang gimasoaiachim. 

Sin-kari a bachengaha. Pringo sin jrikjrik dakengjok. Me apa pring 
a-chale chiring ka maoni an tang me-pok chakako nidobaengachim. Me-poksa 
sing-sako nioba arara, chiwengsaoniko nioba dongja, dare damsaoniko nioba 
napsoja gisikode na chian napjama saoba nisojokma ka o nangengjokchim. 
Indakoba kosakchiko bon e nina nanggen ine chanchie doangaiaha. 

Bolgrim gisepko sal mikjret nabaengaha. Adita chikosakchi doangon 
chisam dare rong-brako bi-sa chonbebeako tuate donenga gita nikataha. 
Sawasa indita awadek gitchakko rong brako tuatgalengjokai ine gisiko 
chanchie rong-pako rim-dandane niwate roaha. Name chiring joljol niramoa 
me chik chakandikgipa rong-te pike ang ke am ako nikataha. "0! Na an 
manderangni tengte ingipakon. Tengtede ta-jakko chilna amjana inachim!” 
Chisamo takrak silako nikate srok den-choke bi sako pindape an tangde 
chikamachi katpile donnuaha. 

Aditani ja-mano ang ke am enggipa detangko nipilataha. Uchi odek 
chongipaba ta-jak ning-o dokbakbake grapengachim. Ua rang-san detangona 
chabaha. Una detangko niroroke grapaha. Baditaba chang re witwilani ja mano 
bringchi napange chipu jako rim e ra-baha. Gitdoko jaksa changtongo jaksa 
rim-e ki-miko ta-jak ning chi sikatengachim. Indiba chipuni ki-mi kon-e 
chakaiaha. Uko dop galate aro mangsa rim bataiaha. Uni ki mikoba ta jak 
ning-chi sikate niaha. Uaba kong-krote chakaiachim. 

Me-pok chakgipaba on-tisaba il-eng siksakgija rong-pak mittino nie 
roaha. Tengte bima ta jakko rim rokroke detangna grapengachim. Dikdiksa 
nie roani ja-mano me pok chakgipa gusuprame chikamachini dobara dakaha. 
Tengte bima chakate nisoaha. Mamingkoba ma-sija ingipa gita adita 
chel-tangao chadenge nigamaha. Tengte bima ku-eng ku eng nisoe jakchi 
jakjipa gita okamataha. Gitchingo re-ange uaba Tengte bi sani jak 
dokbangbange grapako niaha. Adita re-wilwile nia dakaha. Saiba 


WQ-oto \Meng sa sintonge uko chi jokgdna den-chrite cNringo na-china sochokgipo 

saltukaibaengjokchim. 

Ua ta jak sambao asonge tengte bimako nitataha Jean degipako jaksi 
ote grapengachim Tengte bimani sambachi re ange, "Anga dakchakboma?” 
Lino ua tengte bimaba skotangko gakguachakaha. Joi bringchi napange chipu 
gram rete dal ako rim e me pok chakgipana on eaha. Uade chipuna misile 
katjite, “Aiao! Angade kena!” Jak dokpengpenge sko naringringaha. Chisamni 
Doi wa sakalko nie uko den e ku chotko bakchokaha. Bol bakchokako jakgni 
de e ta jak pindapako re-wilwile nichenga dakaha. 

Samsachiko ka-sine su tikato jil jil, paksachiko su tike nio jil jil dake 
chakengachim. Tengte bimade re wilwile grape raraijok. Ja mano paksachiko 
namedake gonggonge nichenge ka sinsin an tang bolsreng bakchotgipa 
ku teko sikatna man a dakjok Him ine bile on e ukon chiidoe nia dakaha. 
Unode on-tisa moate donpila dakjok Tengte bima mandeko niaming detangko 
niaming dake chawilwile grapaha Uno ontisa ning-tukale rongate bil-sa 
krengtaia dakaha. On tisa jilpike dontaia dakaha. Tengte bima ta jako 
rimrokroke graptaiaha. An tangba denggu daka ina kene bil on-a dakoa 
gramchi tang engjokchim. 

Salchua sal ding bom dakengaha Me pok chakgipa okba okkriengaha. 
On tisa ning-tukale sikkrokate gramchi tang pile bil on e bolsrengko pakkre 
gate krenga daktaijok. Adita indake krenga dake takrak bijakko gangrang 
dake jilpakataha. Unosa Tengte bima detangko de-tome ku dimchotchote 
mandeko mikkeding*’ nidoe ka dingsmit dakataha. Boltongko galgope 
rong pattalo asonge, “Angaba nang degipako jokatjok. Da-ode angna 
chanchiskabone." Tengte bimako nitate aganaha. Uaba detangko gipake 
gakguchakaha. Me- pok chakgipa an tangni sko taru samsani kniko mesotoha. 
Unode Tengte bima a-ko nikomkome graptaiaha. 

Mande Tengte bimako nitate inditade pattina man-jawa gisiktango 
chanchiaha. Ja-mano chisamni bol cha milako nirame uko den-choke gitching 
done, “Inditakode on na man nekonde?” Bol cheksiko mesokataha. Unode 
ka dingsmite detangko ku-dime chakatangaha. Re-angako nikhtqaha. MHgapon 
gimangaiaha. In-chengo ja kolko nioa asongchakgipachisa ja-si ku-t^o bikpiie 
nikaiaha. Jumangosa mikkang pa-e, "Nang bi-a gita on-nainok. Indiba pring 
pringni chakate jamko nibone!" Mai jumangko indake nika chanchiaha Tengte 
biman pattina am-bebeengama ine pringo chakate nioa jam mikkango kok 
busru, kokcheng busru galako nikaha. Jam mikkango mi bima ga-akrotrotakoba 
nikaha. Uarangko chimonge so-gale mi ga-akrotrotgiparangko kole jamo chipe 
donaha. 


** gisiko nomnifca gnong mH(japgi|a nMo, nitata 

nsn 



KATTA WAL-nH 


Baditaba bilsinade jamoni mi bon-angakon ma-sijaha. Jikgipa salanti 
jamoniko mi rame su na ikoba salgipino ikangani waring bai bai dakako nike 
aiao inmanengachim. Una segipana turam tutipo agane on oa maiko 
indakarangko betbeta jrip donaibo inaiaha. A ba bang gija o oba jamo mi 
gapkame dongaiaha. Me su samjak unia na tok na batna agre baditaba biisina 
neng nikna nang jaha. Indake Tengte bimani pattiako man e kusi ong e 
cha-mitingo salsao nok jam gimikko wal-jokaha. Nokni maming bostu 
teng-sakon man rikjaha. Janggi tangani chasong tong sakode bilongen 
neng nike jawao a jak gamnapesa tangna nangaha. 

Jamanosa tengteni pattiade chasongna pattikama ong-ja bang-dugaode 
jamko so-chipe gipinchi kataiana unode kangat ong-aijokna ine aganako knae 
an tangna ong gimin a selko gisik ra-aha. Indaken ong bebea an tangba 
ma-siaha. An tang gam-karok rim-karoke bil be e sina gitdikosa an tangna 
ong a obostako dedrangna agane donangaiaha. 

48. CHIOKGRIMONIKO DILANGA 

Simsang nalsachi song donggipa Chiokgreni nokdang te sa ua bilsio 
Chiokgrim a ding dakgipako a dal o-achim. Noko demechik sakgni gnang 
saksa dal-kalaha chonkalgipaba bilsi skumang gapaha. Mite kari sokaha. 
Ma gjpa saksan a bao mikera chimongengachim. Demechik chonkalgipa 
ma gipako ja rike a ba jatchio jamdap rikgipao kal e ma gipana sengtimaha. 

Attam sal onchok onchok dakangaha. Bolma bolgrimo olsi doka 
chengcheng bengbeng dakpiiengaha. Ma gipana sengtimenggipa jamadalo 
niwate, “Ama! Anga abiming nokchi he sonane'^” Ma gipaba abitang mibal 
oina re babebeakon ine chanchie, ba kuo mi ra joljole, “Im! He angsoai!" 
Ma-gipa mikera man a rike mamingkon chanchijaha. 

Attam saliangosa mikera ra-ako dontonge au miksue nokchi mi ole 
re angaha. Nokona sokangode demechik chongipa noko grichim. Demechik 
dal kalgipao, "Anoara bachisaT Uchi demechik dai kalgipaba ma-gipako nitate, 
“Bao? Ang mi nolna he angode jamdapode gride! Nang mingan ba kuo 
ja rikengakon ine miko hoi e he baia angadel” Unosa ma-gipa rang sen ka-a 
be*a gita dake, "Aia! Ama anga abiming nokchi he-sonane inatachimde! 
Bachisa he-brangangjok, Anoa?* 

Ma-gipa demechikko nang baksa re bajok inenga uchi demechika nang 
baksan mikera ra-gipa ba-kuo ja-rikenga ine sandibeqa ine jegrikaha. A b^iko 
sandina mitam, noksuini bi-saska baksa kai-engama uko sandina mitam, 
noko mande gnang kakket chabildange sandiaha. Gittimni noksuirang aro 
mahari nanggipaba sandichaktokaha. Wialo sandio darangchiba re-angani 


KATTA WAL*TIM 


manning sakki man jaha. Salgipinoba mi ra ako dontonge songni mandarang 
duk man enggipa nokdangna bi-sako sandichakaha. A ba damantichiko 
am oba nikjaha. Simsang chisamjotjot sandioba man jaha. 

Songni manderang bi-sako am-na dakchakengana matchu matte dokpiie 
antjgimik bi sana mangrik mangamoba bachi re anga unia bano maidake 
gimaenga darangba aganna man jaha. Indaken nokni ma-apa aro ba rimarang 
gimaenggipa bi-sana kalnimtokaha. Anti gimik ja kol sano mang amo niktaijana 
haida samo bolo ma chio wal-o gimajok ma sina man-jae dakbewal gita 
me chik bi-sani ganding chindingko a-kol cho-e dapgale unan kalnimaiaha, 

Antisani ja-mano pajongtang nanggipa Siju anti Gha na re-angaha. 
Unomiting Rongbinggre gita re ange Guangdara Meseki gita Tolegraona 
Darangboldakko napake Nengminjok a-bidingko re-sotachim. Uno anti 
re angmitingosa, Tolegre aro Nengrugittim gisepgrik Dapsi chiringni a-doldep*^ 
ka-sinjrim dakgipani rong pako, Chiokgrimoni gimaenggipa me-chik bi-sani 
saksan kal e roengako nikataha. Nikchengode suama bebema inengachim. 
Name dake nioa gimaenggipa songni demechik nanggipa mancha ine 
ma-siaha. Ua me chik bi-sani sambao matchu ki i, kanchru ki-i, me ga bisok 
indakeming samsi bisokko dandame donengachim. Bi-sa saksan uko kat-e 
roengachim, pajongtangko nichajaha aro ku-sikba bn-sojaha. 

A 

Pajongtang gitchingona re ange, "Aia, Ano! Nahg-ma nang-pade 
nang ko nik^aian matchu matte dokpiie sandia antigimik ong-pilengjok. Nang-na 
kalnimtokpiljok. Na-ara saming he bae indake roenga?" Unoba pajongtangko 
nidojaha. Ku-sikba on-chakjaha. Unasa jakgitdoko sike saichae demechik 
nanggipako sing-aha. Unoba jiltete jakko ku akaiachim. Una demechikko 
balname, “Nang-ko sawa rimbara? Nang na cha ani on enggipara bachiea?* 
Me chik bi sa nichagija, “Angko rimbagipade chusuenga.* Una jakgitdoke 
rim-tae, “Hai, Ano! Na ade saksan bano rona nokchi he-bojok.” Unoba jakko 
aktetgale, "He pajawa. Angko rimbagipa simakkuja. Sengaine.” Naringringe 
kal akosan kal aiaha. 

Pajongtang unosa ua me chik bi-sako tengte dilbara ine ma-siaha. 
Tengte jadokna rong grimo do ga chipchange tuana unode ia bi-sa mai (teke 
janggi tangna gisiko jajrenga napaha. Bi-sako jedakeba songona sokatna 
nanggen ine me-chik bi-sako janggilo ba-tomchrakaha. Uchi demechik 
janggilko chikaming ku-aka dakengachim. Sa-dikako minggija dakgriktaiW 
ua gimaenggipa me-chik bi-sako nokona soke ba-angaha. 

Nokona sokangode ramao me-chik bi sani wagamchi chika aro jaksldlcht 
puchine ku-akani pajongtangni janggii parirara dakpilaha. Nokona eokatM 


** cNringkok) a-dop dokg^ long-pok ba sHong gisepgrtco o-dop dokglpa 

sokasaa man jolaha. Ma apako nikoba nokoni katnasa am aiachlm. Mi on oba 
duhiidia. Anonade minilkosa onachim ina gobrangataiaha. Una niinilko songe 
on-oa angnade jahakosa on achim Indakakode cha-jawa ina mipalon 
studapaiaha. Songni ojarangna rike ama dipat samra sampato niaha. Indiba 
darangba dakchakna man-jaha. Mo'Chlk bl'Sa indaka cha'gija nimtata, ram-sisi 
ram dangdenge, bon chotao saa nape siangaha. 

Me-aparangni agana gitade Tangtede mitde paksa ong-a. Jadokna 
chaani chimongana unira jadokde rongkol pattalko doga kangchange tuana. 
An-tangtangni mand© dilanggipanaba uarangni tuani somai ong-ahaode 
jadokna chu ongna gita cha aniko chimonge donaiana. Uno mand© nikdike 
nokchi rimangpiloba dila man giminko namatna man-jaha. Tangte dilgipaku 
okamo Tangt© sakkap© watatosa samra sampate nampiloba namaiaha indiba 
gisikd© srangjaha. 


49. PATTIAKO CHU ONGNIKJA 

Pattalgittim unia Do bakkol simachipak Do-ak chiring jokchrakgipa dare 
chu-pretgipa jangchigriko koela nagalako cho e bikotna a bachengengachim. 
Silang dare rong brak dakani gimin A chik manderangde kam ka-na pa tokja. 
Assamni Bororang ong jaode Nepalirangsa a ningchi bitponge koela cho e 
bikotengachim. 

Ua dare rong-pak sambao Boro jiksesa rokame kam ka-aha. Attamsao 
Nongalchi jiksesan re angaha. Antigimik koela cho-a aro bikotani tangka 
man e ama kakket chu ringe pekmikmake sokbaha. Tangka bon pile chu 
ringani gimin a-tipona sokani tapan jiksesa jegrikaha. Jikgipako ka a dake 
walon ua gaitti ripbee koela cho na a-kol ning chi saksa napangaha. 

Adita kolkumangko napangoan bo-rittet chonchongipa me-a me-chik 
a-kol ning-o rama watgija chanpengaha. Boro me apaba jiktangko ka o 
nangesa napangengani gimin pekmikmaka gnang rama chanpengsoenggipako 
sal sappie mangnengna a-bachengaha. Uchiba chanpengako manija ka o 
nange dakgrikna ra-biaha. Koela a-kol ning o bewal jarokallen ua mande 
bo-tet chongipa ming Boro me-apa dakgrikaha. Nioa chona bilara raka Boro 
me-apa ka-o nangaha. Jakchi sikgrike dakgrikode Boro me-apako rengrap 
chengchap gostapromromna man-aiachim. 

Koela a-kol stapromrome Boro me-apa sa-dika man-aha. Ja-mano, 
“Na-a, nio nikrakgija mangmang indaka angko seng-a dakengama!” Gisiko 
ka-kama an-tangni koela cho-na gaitti ra-bitgipako kolambrake koela pakmao 

dandane chakako aupiWna dakaha. Uno Jot Jikgtpa Janggilchi salriKa kama 
bi skaha. Unoba pekmikmaka gnang ka o nange gaittiko Jaksamgni rim^ 
chimpretna daker^achtin. Una mande chon-glpani jikgipa aatangko watchtna 
mol molaha aro ua jako nangnika uko on na ku chakaha. 

Boro me*apa unoaa mande or^'Ja Tengtesa ine ma^aiaha. Ua an’tangrw 
koela cho na dakchakode watgen ine ku chakaha. Uchi Tengte me chikba 
uni nangnika gita dakaignok ine ku rachakaha. Waio ua Boro rrte apana 
lumango mikkang pa e, "Na a ia kattako darangnaba agannambe. la biapko 
watangode chasongnaba pii-nambejokne.” Boro me-apako mikrakate 
donangaha. 

A bri nokgipa koeia cho-atenggipa ua Boro mandeni koeia bikotna 
man ana aiao inmanpiiaha. Saksa cho-on baditaba manderang cho giminko 
oina amchakjaha. Jasani gisepon ua hajal 40 bate tangka man aha. Koeia 
cho e chagipa indita tangkako rang-san man ani gimin gisiko kusi ong e 
jiktangko rime songchi re angpilaha. 

Songona sokangon tangka bang-kale man-angni gimin bewai gangbo 
dake janggi tangaha. Dikdiksani ja-manon jagimik chimonggipa tangkako 
nnge cha-e bon-nataha. Tangka jako kal-ani ja-manode ua jakrara rona sil^aha. 
Nongalchi koeia cho na re bataiaha. lanpakde jiktangko rimbitbajaha. Ua 
an tangni kam ka-gitchamko gisik ra-atpile ua apsan biapo kam ka*na 
sandiangtaiaha. 

Boro me-apa Tengteni jumango beng ako gualaha. Ua apsan biapo 
kam man taiani gimin skango pattia gita pattitaigen ine gisiktango ka dor>ge 
walo koeia cho na a-kol ning chi saksan napangtaiaha. Gipin kam 
ka rimgiparangde a-tiptangtango tue neng takengachim. Uni ning chi 
napangani adita ja-mano a bri gimik mopile a bri gripchangaha. A bri mikkang 
gimikan bano koeia a-kol dongachim uko ma-sipilgija rusrangaha. 
Sakgipinrangba kam ka-na man-jaha aro a-bri nokgipaba biaptangkon 
ma-sipiljaha. 

50. DIL6ALA 

Bilsl 1987-nl sin-karini jabitchim walchim. Rongkandl Nmgbrekni 
Jonash minggipa Nongaioni songchi re-pilengachim. Nongat antioni songone 
7 km. mang chel-achim. Songni manderang re-angtokaha, attam waMmirilfid 
saksan chu pekmikmake re-angengachim. Jako bilcham ba mamkig rtaUvil 
ra bitgija andalmitdik ga am-ga dik. rama ja kol gipokmrarigmrange (Maritp, 
rongpeng chongpeng saksan betbetjoljole re-angengadiim. SonggttehaM 
chiring chikol dakako gopram sambako re*na nanga aro ua blapde aridfitolBpit> 

^ nsn . - - wM i cu 



HATTA WALtTIM 


rim na man susu, chamburagrim aro te bronggrim, kamachi gitding ja pango 
sang-et jinma ching-jreta bringgimik gapchipaia indaken saksan re-oda 
ka'Sinjrim an-chisreng dake nachil meng mangpilachim. 

Chiring gabata ontiaa a'Changko rasotmitingon manda chonbaa bara 
gipok gana, tang-dik tang dik Jonashni mikkang mikkang ra angangachim. 
Jabitchim andalani gimin manda ina ma-siatanga indiba ma-asama ma chik 
uko taljaha. Jongsinggittim songko nidoaton nikatangjok, saoba bi sasa anti 
ra-ani walchangasakon chanchia "wai sawa, angko sang” Jonash abokataha. 
Ku'Sik miksik on gija nipil nichagija, ra akosan ra aiachim. Rikoda srapja, 
ta raka ra-srangaba ong taija, mikkang mikkang tang dik tang dik ra roroaha. 
Sawamancha indakrama sang a dakanga ina Jonash ka o nangaha aro srapna 
krange rikoa ta-rakkala raskaha una gisik nanga rikangoa songjatchiko badia 
ra angakon ua jamangpilaha. 

Ki sang ki sang ja rikenga dipatda rama gimikkon srongsrong nama 
gita unia samtangtang apala gita nikaiachim. Bachinan ra anga uni gisiko 
chanchiani nabajachim. Ua indita ja rikrike sing-oba aganchakteljaha. Gisik 
nange rikoba srapara srapsrangjachim. Mandeara chona, koba korasa, Jonash 
gisiktango koome ja rakkale riktimakangoa bol dal bebeao mikking tot gake 
cha gakaha. Unosa, sadikaba man jok, pekaba pangsangpile sal joljok. Unode 
a gimikkon andalmitmat nikaijok. An-tangkoan banochim mai dakengachim 
tal man-jaha. Dikdiksa asonggope gisik mitdik mitdak dake nibrangatoa 
Jongsinggittim songni nokrango waal gitchakdeldel ching engako nikonataha. 
Unosa “Aia! Angade Jongsing chibisik jatchiosajok!” ine ua an tang 
brangengako ma siaha. Kosakchi donara a bri chu preta, ka machi ong-onara 
koela cho na a-a cho ani a dare, mikmakengachim. “Angkoa tengte 
dilgaibajokma korean rimgalbajokma?” Jonash chanchie gisiko jajrenga 
napaha. Jongsinggittimko niwate, “Angko dakchakpa! Angade Jatchio aksan 
brangengjokai!” Songko mrang mrang nigame chrikwataha. 

Songni manderang mitamrang tutokengjok, mitamrang sa ra wal tim 
chake rotokkuengachim. Chrikani ku rangkode knasotokenga indiba sawa 
bano maina chrikenga darangba una gisik on-tolqaengachim. Jenten an tang 
sambao rim mangipa ro ongko rimrimate nioa a-kuangchi ga akangko 
knarikaha. Bolo rim tate rong te rim ame romtomatroroe ga akangako knatime, 
kasinsin jachi gajikjike nichenge, jakchiba rimambrake ramako manepajok. 
Waltongsa ong-na am-pilosa ua Jongsinggittim songona jumang me-mang 
sokpilabaha. Manderang unosa Jonashko miksi mikpeng sin- a jiljile saksan 
betbetroroe re-baengako niksoe nawang chasotokaha. Uni wal timo, peka 
seibrebregija, ja-si goieng jaksi goi-eng agane on-osa, “Nangkode pekjringana 
Tangta dilgaiangjok” ine ka-dingtokaiaha. 



KATTA WAL*Tni 


51. MONGMA A JAK SOKA 


Oaranggre unia Chimagre gisepgriko donggipa song damsani manda 
buring rona mat timna gong achim. Ua jeko nika goaiachim. Salsao ua a-sim 
sambao mat timna re angaha. Bol kra gita dai ao gadoe pakkamo asonga 
timaha. Aditani jamano mongma maningsa a-simchipakna 
cha wenbaengachim. Ma gipade namen dal a wagam nagaipilaha. Oagipada 
dambe unosa dal dopdopmitingchim. 

Buring diituao saksan mat time ua mongma wagamna mikbokaha. 
Uchi dal gipa ma-ningsaba timgipa asongchakenggipa bol Ja-pangko 
nangrokna gitdik dake cha wenbaengachim. An-tang jakchi gull barut su*sika 
tarigipa slaichi mongma bimani jakbrakko nirarae watataha. Apnangao nirarae 
goani gimin mongma bima bil sa, “Oool* mikoprete, wa-chusarangni pai 
katjitangoan, chiring a doldep*' dakgipao gopjop dakaiaha. 

Ja rikenggipa mongma dambe ma-gipani gitdilgrope ma amako 
chawilwile sundul de dodoe chrike nitimaha. Bolchiko nidoatoana mat timgipani 
slaio guli barut siktaiako nidodoe chrikaha. Unomiting samtangtango gipin 
mongma grichim. Indaken ua mongma dambe ma gipa chawilwile a ko 
ga kitkite chrikpretoba mangsaba mikochal^aha. Ma gipaba mikochakna 
man jaha. Gitdilade gitdila dikdiksa chrike ma-ame janggi chotangaha. Biisi 
sni mang ong e nikgipa degipa ma na ka oksie mat timgipako nidodoe, 
ma gipani gitdilchakgipako a a ga kikie, nachii napakwang kringate aro 
sundulko songdoe “Hell Hull” ki mi songkitkite mikopetpetaha. Aditani ja-mano 
ua buring diltuachi mikororoe napangaha. 

Oegipa katangani ja manode mat timgipa songchi re-angpile ripeng 
rimbae mongma bimani wagamko oke ra-angaha. Ua mongma bimani bimang 
baditaba jana soa chem ringjaha. indaken darangba ua biapchipak soa 
seengana mat timnaba re angtokjaha. 

A ran kari sokaha. A simoni adita chel kalac a breng gnangchim. Ua 
sal onchok onchok dakango a-breng timna ong-katangaha. A simo mong^ 
jakni ku-rangko knaaha. Un attamode matgitchakba a breng cha-na re bs^aha. 
A simo mongma wenengani gimin seng gnang pil na chanchie a-sam 
niramjoljole a-ba rama gitchamchipak mikkangaha. 

Buring napsikna dakon rama mikkangchi rong chokdeng dongpanga 
gita simdimdim mongma chadengako nikataha. Mandeko nikon sko 
moringrenge 'Hnr! Hurr!” sundul de doe mikopetpetataha. A-brang a'aiHif 
duule mongma gipinrangni mikoa gapchipaha. "la mongmara mai jara dakanga 
da asaider Mat timgipani gisiko kena napaha. 


*’ chiringkolo o-dap dokgipa, rong pok bo i^ong gisepgriko o*dop doteglpo 

Mongmana kenode on tisa gifik mitdik mitdak dake be en jrimachim. 
Ja arangkon de na ambrebregija dake chanchimanachim. Mat timgipa indake 
mitdip mitdap dake niwingwango a breng a sechipak bol dat ako nikataha. 
A ba o mitingo bolritdamna jang ke takgipa nampripkujachim. Slaiko janggilo 
kegalgale boichi gadoe dagam dal kalao asonge nigamaha. 

Ramao chadengpenge mongma dambeni ako gakitkite mikoana a-simo 
ringna wenenggipa mongma gimikan a-breng duule re>batokaha. Mongma 
.dambe mat timgipako nidodoe chrikaha. Boiko mikkingchi tota, a-ko jakchi 
ga kikie konga dakengachim. Manggipinrangba sokbarian una dakchakaha. 
Bol pangmako duule a-ko kongtokaha! Mitam chiringchi katange sundulo chi 
ope re-bapile bol ja-pangko spudapengachim. A-a chijimangode man-a man-a 
jakchi konge bol pangmako jinma mikkingchi jiltokengachim. 

Mat timgipa bolo gipaktate chakaha. la mongmarang chasong dakgijako 
da-asalde mai dakengjoki Gisiko jadip change an-tang slai kebitgipako 
goprongna mangmangba gualsrangaha. Mongma jinma chi ko e satgipa sata, 
bol ja-pangni a-ako kitgipa kita, mitam mikkingchi jiltinggipa jiltinga dakon bol 
pangma jingjeng jingjeng mona a-bachengaha. Wal andalangon mamingkon 
nikjaha. Mongmarangde dondik donchanggija daktokaengaha. Mat timgipade 
an-tang kenakon maidake kenenga ma-sipiljaengaha. Oil dil dal dal jumang 
kari bolko gipaktate chakaiaha. 

A-brengni skopong gita bol salna rama taria gnangchim. Adita 
waltingango bol salgipa gari wa-al jrang jrang ching-ate re-baengako nikataha. 
Mat timgipa jumang kari ku-sik raka kakket, "Angko dakchakbo! Dakchakbo!” 
bolkambeoni chrikwatataha. Mongma jinmaba "Bel! Bui!” jinma jinma chrikaha. 
Boltong salgipa gari dondike bilcham nate nionataha. Bol ja-pango mongma 
jinma ga kikie a-a kongako nikataha. Una bolko nate nioa bol kambeo mande 
rim-simake chrikengako nikataha. 

Bol gatgiparang, gari salgipa unia bol ra-gipa wa-al natprake jinma 
jinma chrik a-boke rik^ftokaha. Bol ra-gipa slai kebitachim. Ua on tisa 
a-dandan dakgipaona ong-one slai goprongataha. Unoba manijaha. Jinma 
chrik aboke rikgalmitingo kaltus rongsa chiptae bol ra-gipa pongsa 
goprongtaiaha. Unosa mongma jinma watdingdange bringchi napsikangaha. 

Bol kambeo chakenggipa mandeko jokatna manderang wa al ching ate 
chrik a-boke bol sepangona rikonangaha. Unosa dil dil dal-dal mat timgipa 
bol pangma rongonchrake manderangchi jagri bitgri katnapaha. Bol salgipa 
gario gachapange salgipinosa songona sokbapilaha. Salgipinosa an tangni 
mongma bimako so-otmitingo degipani nidodoe mikoako gisik ra-ataha. 
Ma-gipako so otana degipa angko a-jak sokna dakachim ine gisiko chanchie 
kenjagokaha. Unonin ua mongma gotaina pa-jaha. 

52. MAIKO BIGILRARAKOI 

Tolegre ming Nengrugittim song damgnini gisepgriko jokgipa Oapti 
chiringni chisam biiongen buring ritchara unia uo dingtang dingtang 
matrangkoba nikna man a. Chisamo dame chengbok, matchru, ang ka rebu. 
mat kimderong indakgiparangkode chisamni rong brakrango biiwangwata 
ang ke am ako nikna man aia. Skangode song chel grike roa aro buring 
diltuani gimin chiringoba na-tok banga. Chiringba ka-sinjnmjrim rongtale jokaia. 
unbaksana chisamni ronggrimrangba rongkusimang chae nitoe nikpilachim. 

Sepangkaigipa songoni pante ram-kreng saksa na* china milai jikroroa 
adita chi kosak diitukalachi sokangaha. Na chi bang a man-ana an-sangnika 
chikosakchi mils! jikroroangoa an-tang badita chel e doangachim ma-sipiijaha. 
Uchiba uchiba dake chiring jokwilwilgipa rong-grimo asonga chisam 
rong goponiko na-chi jikengachim. Boigrim andalpilgipa unia bangraru grim 
grim andalgipachi mande jinmani ku-rang gita knasingsangaha. 

Pante ram-kreng gisiktangosa buring diltuao baoni mandarangsa 
betbetengabai ine milsi jikako dontonge knatimaha. Name nachii songa 
knatimoa bengraru grimchi mande jinma agangrika gita sepangkala knaaha. 
Ku rangkoa name knasrangja. Aganara agangrikenga. Bimangko niatoba niHja. 
Buring jangchio suan suama gisiko jajrengani napaha. Ku-rang on-naba 
pa jaengachim. Ja mano mils! bipongko gitchingo done gitdok de e name 
niatsrangaha. 

Adita mitdudu mitdada ku rang knaani ja-mande tingku chregipa 
dal kalgipa bamchikchike bengraru gripchini ong-katbaaha. Ram-kreng ii-eng 
siksakgija an-dildile rong-pattalo asong chong-kepe chakengachim. Ki-sangcN 
on tisa dal-gipa miksupeng nabaengachim. Uni ja-man adi chonkaigipa 
jollupeng dakbaengachim. Ki-sang ki-sang chonkaigipa ki-mi dongdang 
dakbaskaengachim. “Aia! Baoni matcha jinma ong-katkrimjoksai! Ang be*enda 
teng-prakan tikjajoka!" Uchide minggipinko chanchina gisik nabagija 
be entangnasa kenchakengachim. 

Uchi matcha jinmaba riting riting an-tangtangna agangrika ramatangko 
re-angaengachim. Ram-krengba il-eng siksakgija, *Satbal MatcharangbS 
agangrikna man-asawa!” mikjapgija ku-ange nirikaiaha. Bon-diotrofo 
chonbatroro dakangengachim. Bon-kamachibara ma-dot dedrang 
chonchongipako diiengachim. Bi-sarang bewal dai-dataha. Mangaa 
ram krengchiko niate. "Ama! Awasail Ram-krengde kom-totot asonga 
an chingko nirika dakenga!" Ram-krengde uko knaoea bate an-banggH mepie 
kenengaha. Miktimbeng jd-siming re-diienggipa ma-gipa degipako, HMtm 
bigilrara dakaigipako! Atchot Hai, jinmako srape e-bol* Oegipa dMgidllt 

deng dik dakana inskaengachim. 

Matcha jinma badiangode Ram krengde an tangni indita gitchie na chi 
jike man ako dongalpile da oan jokmiting chanchie katpilangaha. Songona 
sokbae ua an tangni chagrongako nokni manderangna agane on aha. 

53. ME-MANGNA KENA 

Gittim damgni nibatgrike song roachim. Jangchigriko songgnini 
mangdapram gnangchim. On-tisa a chang dake bolgrim andalgrip dakachim. 
Andalahaode manderang nangana agre gittim damsa damgipinchi re grikjaha. 

Gittim damgnini pante sakgni ripeng nangrimachim. Chigitcho sal 
sokode ripengtang saksani nokchi rona re angrongachim. Salgipin Chigitcho 
soko ripeng saksani nokchi rona re angskara dakachim. Pangnan Chigitcho 
saio indake wengwatgrike rorongaha. 

Chigitcho salsao ripeng sakgnian maikoba dake salpaksa sal reataha. 
Gittimsani pante ripengtangko da aide maina re bajaenga maiba ong ama 
ine re angaha. Saksaba ripengtangko gisik ra change gittimsaona re angaha. 
Indaken sakgnian joksretgrikaha. Attam sal napaha. Saksaba saksako 
sengenga indiba sokangjaha. Attam simsim dakbaona nabajana gittimtangchi 
pii-na chanchiaha. 

Saksaba ripengtang nabajana re piina chanchiaha. Rama ja-ku simaha. 
Gopram jatchiko re-na kensrik dakengachim. Re pilnaba ripengtang dongja 
re srangnasa me mangna kena dake gopram nigame jajae dongengachim. 
Paksachi ripengtang saksaba gopramko re pakna kene jajae nigamengachim. 

Salario ripengskani agangipa gisiko nabaha. "O! mangglong re ode 
me-mang sningjana." Antang chola ba-rako oke jako ra e kena gnang gopram 
andalgripko wal-gri chigri che ele re baengaha. Ki-tiksachini ripengtangba 
apsanko gisik ra e uaba an tang ba ra kanchako jako ra e ka sinsin 
re-baengachim. 

Indaken sakgnian gopram jangchign'kona sokaha. Paksachi ripengtang 
andalad wilwat gawat mande re baenga gita niksoaha. Gisiko kena gnang 
chadengdikaha. Uctiiba me-mang ingipako nikenga ine re baode re basrangkal 
giaiko chanchie chadengdike sengtoaha. Saksaba gisikode basakosa re bana 
am enga nichakaha. Saksaba re- basrangkal nisengaha. 

Andalao jarokale chadenge roode on-tisa mrang mrang jasengkaie 
nikachim. vy/ial-tongsa gapna dakangaha. Saksani nisoenggipaba re-jitja uchi 
sakgipinni nisengenggipaba mojimja dakengachim. "Na-a angko walgimik 
indaken sninge rona am-engal Angan Jakskangna nanggen.” Gisiko chanchie 

mikkangchi re-angaha. Saksaba mojimako nikate, "lade angko jakskangna 
am engaha. Angan nang ko rim chengna nanggen." Uaba re chingchakaha. 

Sakgnian ten tun jangchigriko gronggrikaha. Saksaba ku rang on ja 
saksaba ku-aganja dakgrikna ba ratangtangko gale chagrikaha. 
Mangdapramko bawile sakgnian rim e dudugrikaha. Saksako sikangna 
man ode, "Me mangko amangengjok* gisiko an sengengachim. Ripengtang 
saksaba ga chakna man e sikduduangna man-skaode, "Sala! Nang koba 
da-ode" gisiko rasong man e krengengachim. 

Ku-sik waring on-grikgija saksaba me mangko amna krengenga, uchiba 
me mangko gitdilatna rikenga dake pring seng-na dakpiiengaha. Gopramni 
samchi dikgipa mri mri minpilengachim. Sakgnian walgimik bilchi ka'Chi 
sikgrikani neng an heha heha srebak tang-onna am-pilengaha. Pring jaseng 
laseng dakbaosa sakgnian neng a amjaha. Chi ringna sika gitdok ka-ranakoba 
amchakjaha. Bikma okkriakoba chak man-jaengaha. 

Saksa bik watgale bol ja-pango gramchi poksru poksru rangsitdatdate 
nichakaha. Saksaba, "Aia! Me mangba neng-parakon?” Ku-ange wangdodoe 
bol pangsao dandane neng-take nichakaha. Pring jasengbao name niatoa 
ripengtangko mikkang talataha. Saksa bik chakate, “Aial Na asachimi* Unosa 
saksa jol chakate, "Aia! Angade me mang bebe inesa walgimik dakgrikpajoki* 
Saksaba nagande uchiba nagande an-tangtangko nitate ka-dingaiaha. 
Jasengachi niode gopram gimikan sam minpilaha. 

54. CHIBOL SATA 


Song damsani me apa saksa na tok rim-na gong-achim. Ua nokonin 
kang-kareo koksi kebite miisipong ripbebitesa ong-katrongachim. Salsao 
chinng bisikchi milsi jikjoljole doango chiboi damsako nikeaha. Chibol kragltan 
dal a, na tok bang-en cha-suengachim. Chi grikani gimin na tokrangkoba 
namen nikna man-a. Chibol na-tokrangni pokpak pokpak cha wenako nlke 
gisiko mikbokaha. 

Nokona sokbapile miattam cha mano sadutangdii re angaha. Du dap 
nagengo sadutangni sambao asonge, "Angkoti! Angade ua chiring sakaohi 
chiboi nikbara. Na tok bang- aba jo ong dakpilenga. Saksara sate^ 
amchalgawa. Hal, knal sadusa dang-sime ninama?" Sadutang chonkalgipaba 
na tok bang-a inako knae gisik nangaha. "Oa-ororode na-tok na>ba(iialMi 
ong-katna manjaian bijak chaasipilenga. Chibol daljaode sadusa dang'Skno 
nambebealne. Pringo seng gnangkale.” 

Sadutang re na ku chakana noktangchi pil angaha. Nokona sokoNl 

an tangni chibol nikbagipao na tok wekwekpile cha wenako gisiko 
nikatengachim. Pringo a-chale chakatna miksongen sim-paktipo seng gnang 
napaha. Uandake dikdiksani ja manon mikgil rinok sikgekangaiaha. 
‘Pajongtangsonga chakatkujama? Hail Mijattam na-song agangipa chibolko 
satna e-gnok. InchadQ salchunokail* Ga kimrao chadenge okamako jumangchi 
mrang mrang knasoaha. Una mikrake niatoa sal jrang jrang dakbebeaha. 
"Aial An^de chuchipangjokkon! Da meku, anga koksi ra kuna.” Chakatbrake, 
mikki akfeprepe, pakmao pote dongipa an tangni jakbitgipa atte gongginko 
saloke, kalpao ripbogipa koksiko skat bakket kola ong katbaha. 

Sadusa bolgrimko ra sota chiringjoljol doangaha. Adita ra angon 
chibolona sokangaha. Salba brat brat ding-baangjokchim. Chisamona soke 
on-tisa asonge dimbil doi a ringchengaha. Chibolko nione, “Nipaibo! Na toka 
jo ong dakpilaengal* Gitchingo chadengenggipa sadutangba chibolko nione, 
"Haima? Incha sal dal oda neng-gne seng gnang satnama?” Dimbil opa 
bon gijan koksiko kang kare kabite, atteko chibol sam rong brako gate done, 
chi satna ong onaha. 

Sadusan nipil nichagija chi satna a bachengaha. Dikdiksa neng tak 
neng ragija sadusa krengpretoan chiboini chi grek grek tipangaha. Na tokba 
dobao ronggatgate biltektekengahachim. “Chi tipjok. Hai, na tok rim-bojok, 
Angkoti!” Sadutang saksa chibol noksiksachi saksa noksiksachi na tok 
til-tektekako rim e rim e koksio chimongaha. Adita na tokna gisik nange 
bamchikchike rim mitingo krem krem na tok cha a gita knaha. Sadutang 
dal-gipa na tok rim-joljole, “Angkotide okkriaba amchakjaengjokma indake 
na-tok gitting cha joljolara?” 

Na-tok rim-joljole, maibadake, an-tang koksiko nauatoa na-tok sko 
grirarako nikmanaha. Unosa rang-san gisiko chanchiani nabaha. “Aia! 
Angkotikon nasal Da-oara na ade mande ong jasade! Angko sadutangni ja 
dake tol mike rimbagipasachim!” Ku-sik on-naba kenengaha. On-gija daknaba 
namjaengaha. Gisiko kena gnang na-tok rim akosan rim-a dakmikaiaha. “0! 
Me-mang gittingde gapkingna kenana!” Uni gisiko me aparangni aganagipa 
katta nabaha. Na tok rim-a dake gisikode chiboini gapkingko sandijoljoiaha. 

Adita sandiangoan chibol noksikchi rong-pak dakgipao dobaoni gapking 
rim-manaha. Uko kolame an tangna sadutangni jao tol-mikenggipachi an-pile, 
“lasai niat, Angkoti!” Gapkingko jako ra-e masokataha. Gapkingko nikon 
sadutang dake tol-anggipade nikdo nidosokgija bimang dingtangaha. “Galbo! 
Galbo!” Rang-san biap apjitaha. Mandeni gisikoba gapkingna kenbebea tol-a 
ong-Ja ine ma-sie uko bimango nangdikatana krenge rikaha. Ma-mang gitting 
ingipade gapkingko nangdikaton bisingkapchi do-ga chipchangana 
ong-katpilna man-skajana. Una kena uchiba chibolo katwiiwiie chakaha. 



Adita chibolo chawilwite dakrikani ja mano uchi mandean gapkingko 
bimango nangdikatna man aha. Gapkingko bimango nangdikatani rang>san 
bol pangma be-tonge ga aka gita a a mopile dam gam aha. Unoda a gilsak 
gimikan jripjrang andalangaha. Buring bolma grip on tisaba jasengkalan 
dongjaha. Chibol sata neng ani okkriaba amjaengaha Sin a wadiidil doke 
okkria amgijakoba nokchi sokpilna nanga me bringko rimam rim-chip jilangoa 
seng na jaseng jaseng dakbao nokona sokangaha. 

Sadutang manchade unosa chibol satna ja-rikna ong-katbaengachim. 
Sadutangni be en gimik doba nangromrome nokkrengo malgate tuako nikosa 
jada changskaha. Neng-a namkalo songni manderangna walgimik an-tang 
chibol sate na tok rim-ako agane on aha. Rasong gra gra, “Anga me-mang 
pitting ingipako gapkingchi dakgrike ambajok!” Songni manderang darangba 
bebe ra-jaha Ja-mano an-tangan re dilangaha. Gimikan me mang gitting 
ingipako nikna sike re angtokaha. Chibolona sokangode nikejaha. Uni 
me mang gitdilchaka ingipaode do ka re chim gistmprang siakosa nikeaha. 

Oaranggre joini me apa gitchamrang nokoni sadusa je etko buringchi 
mat timna unia chiringoniko na tok am na sal manchigrikna nima ine beng-a. 
Unode bangbango robranggipa gisik sadutangni jao re-bae indaka a selona 
sokatrongana. 

55. CHIPU SUA 

Salgrochipak Assam nigamgipa song damsao sipai kamoni neng take 
roenggipa gnangchim. Ua Indian Armyo kam ka achim. Kamo dongmitingo 
dingtang dingtang a-songni bakrangchi re na nange bang-a biaprangko nikna 
man aha. Ua bang-a manderangni ku sik uniara dakbewalrangko adita sninge 
ra-aha. 

Kamoni neng takoba ua saksa bimchipgipa ong-aha. Mongsongbate. 
bolko sol a repani kamo gisik nangbataha. Ua boini asongchakani, donchak 
gatchakani indakeming do ga keiki dakgiparangko tarina namen jakma mingipa 
saksa ong-achim. Ua kamrango jakma mingipa ong-e janggi tangna namgipa 
cholko neng-nikgijan man aha. 

Ua an tangni ripengrang baksa gittimsani mandena nok rikengiKhim. 
Ua nokni do ga keiki tarianiko jako ra e ka dilengachim. Salantian saljatcNo 
mi cha e neng takrongachim. Mi cha na skang auani ranta gnangchim. Ua 
saljatchio mi cha-na skang aue uni gamchako on-tlsa a chang dlakao 
sambanggri grip kosako rame done misal cha aha. Ua cha man ringmana boi 
mittino dikdiksa tugitdile neng-takaha. 

UnkJ* idita neng-taka, salpaksa kam kataina nok rikchakgipa biapchina 
raangaha. Attam saliango noktangchi repilna skang antangni gamcha rame 
dongipako ri^olna ra-pakangaha. Gamchako rim a nioa ran kujachim. "Indita 
ba ranggipa gamcha salpaksa ramo ran jat” An tang gamchana aiao 
inmapllangachim. Ua a-chang dekgipao maiba dongna nanga ins uni gisiko 
chanchichipani ong kataha. 

Ua songni mande saksako grongaha. Uko okamrike, “la biapo basakoba 
maiba ong ama? Maiba a-sel ong ako knamanama?” Gisik nangen ua sam 
diktipsnggipa.biapni gimin talna sikengachim. Re-pakangenggipa mande uani 
bidingo mamingkoba taija ine aganchakaha. Sipai gitchamni gisiko namen 
dongsiksakaha. Indita sal ding ao ba ranggipa gamchako salpaksa ramo 
ran jaha maibada dongna nanga ins ua samgripni gimin bate ma sie ra-na 
sikaha. 

Salgipino ua an tang kam ka chakramona re baengachim. Sipai gitcham 
ong e kamonade pangnan somai gita sokronga unia jeko dakoba somai gita 
matchotna rikgipa ong-achim. Uni salgipino gamcha ramgipa sepangon ua 
me apa saksako grongaha. Oikdiksa sing grik sangrikani ja man ua sam 
diktipgipao saltongsa gamcha ramo ran gijani gimin janape ua biapo skango 
maiba ong ama sing-aha. Ua me apaba dikdiksa chanchie, “0! la biapode 
skango chipu sue sigipa me-a bi sa saksako gopchaka." Sipai gitchamna 
talate on aha. Sipai gitcham biapko nie, “Badita bilsirang ong ahasaiT Gisik 
nange sing sandiani ja man dikdiksa chanchiatpile, “Aiao! A sei ong-aonide 
bilsi chi gittamrang ong gnokkon, Mamasongl” Sipai gitchamba ua songni 
me apako nitate, “la gopramkode bilpilo namgenchim!” 

Songni me-apaba ka dingo ka-dingsteka gita dakgen ine chanchie, 
“Aiaol Indite bilsina a o gopgiminko bilpiloba bi sani kni aro grengna agre 
maiko nikdapkuna, Mamasong?' inaha. Ua sipai ka gipa una bik dake, “Ong ja 
Mamasongl Chipu chikgipade an ching sia gita nikoba ramram sija aro unt 
bimangba soja, Anga an tangan sipaio dongmitingo indakgipa obostako 
chagronge ma siaha * Unomaba songni me apa una gisik nanggija, “Anga 
an tangde janggi tanga gimik indake ong ako knamankujachlmaf!” Sipai 
gitcham an tangni aganako bebe ra-atna jotton ka e, “Nibo, Mamasongl lade 
beben bebe ra na amgijani org a. liidiba anga chanchia ua bi sa da onaba 
sikuja. Maina angni ba ranggipa gamchako ua samgripni kosako indita sal 
ding ao rame donon ran jaha. Uan mandeni janggi dongengkua ine sakki 
on-engahal” Songni me apa on tisaba gisiko rachakna man jae, “Nang ni 
chanchiakoba badine jena. Bebegitaba bi sani ma apa aro maharisa jekoba 
aganpagen.” Ma apani b'mingko unia bano nok donga uko talate re-angaiaha. 

Ua stpai gitcham an tangni miksongako dontongjaha. Ma-apani 
aganatgipa biapona aandiange biiai chigittamna akuig sigipa bisani ma*apako 
grongaha. An tangni sipaio dongmitingo chipu sue aigimin mandarwigko 
tangchaatpilani gimin tal ataha. An tangba uani bidingo rorirangoniko akla 
ra baha ineba ma apako babe ra atna giaik nangen agana on-aha. IncHta 
talata on oba, ”Aioal indite biiai ru uta a o nang takehina tuatgiminko maiko 
siksakkuna? Babagitaba ua bi-sani grangna agra mamingkon man jawahat* 
Pagipa jachakaiaha. Ma gipaba bi-sa duk ong ani ka singimin ka tongko maina 
indita biisini ja-mano gisik raataanga ine mamingba dakjachina mol-molaiaha. 

Ma apa gisik duk man taina sikjaa ua gopramko biltaina jachakoba ua 
sipai gitcham an tangni miksongako watgalgija maharini bri ja dalgiparangko 
sandirikkita an tangni nikgimin obostarangko changni chang agantaitai 
an tangna chol on a nichina mot molaha. Uni inditan an-tangna ka dongchaka 
bilsi chi gittamna skang chipu sue sigimin bimangko bilpilchina changni chang 
mol molchani gimin mahario bribatgiparangoni ong na kragija gita nikoba 
pil sa maiba dake niani ong naba donga ine chanchiaona sokangpiiaha. 

Sianggipani ma apa uamangni ba hma gimik baksa ua sipaini inditan 
ka donge aganana haida uni grengrarako nikosa ua manderangko sko 
saataniko dongtongnaba donga ine una choi on na ku mongaha. Maharini 
bribatgipa ua sipai gitchamko okamate, ‘Jeba ong-bo. Na a indita ka donga 
aganengani gimin chinga ua gopramko bile mesokgen. Uko bile nine badita 
somai nangna arc badita gitchidapnal” Songni manderangba bilsi chi gittamni 
ja mano bi-sani gopramko bilpilna am engani gimin bebe ra-na amjaoba uko 
nikna sike tom-batokaha. 

Gopramni kosako sambangguri dikpripe dongengako o kregalaha. 
Gopramni bachipak sko bachipak ja chok ma sipiijaha. Songni manderang 
gimikan gopram chakpiigija chadengduuie nigamtotoha. Gittimni manderang 
aro mahari bakdilrang jinma kodai ra-dingdange gopramko wang-gaion 
dikdiksani ja-manon manggisi chipgipa baksoko man aha. Bilsi chi-gittamna 
boini baksoko a kin cha-gija chijime dongako nike manderang bebe ra-na 
am piljaengachim. 

Sipai gitcham ku-mango chadenge. "De, baksoko ka sine de-dobabo.” 
Uko gitchingo de gate donaha. A mangko rongtalatmano, *Oe, da-ode gcjal 
dakgipako ka-sine okbo.” Sambao nitime ge-etaha. Bakso rikgingo gpjal datako 
okmano, ‘De, da-ode gripgipako kikgaibo.* Sipairangni ge-eta gftan 
ge-ettimaha. Kosako gripgipako kinggalna dakon sepango niengglpa 
mitamrang ka^itaha. Mitamde seengna kene gingting rim-tiptOkengaaNm. 
Kikgale nioba soani maming biba dongjachim. Manderang unoea epet epit 
nine chabataiaha. 

Jako gol-dik kan dikako ra bite. "De, da-ode bimangko de-ongkate am 
kosako name tuatbo.* Bimangko de-ongkate amo tuatoa bilsi chi-gittamna 
skang jedake pujuako gopna bakso ning-o chipachim bai bai dongaiaha. 
Sam biko asonge nienggipa ma gipa pagipaba detangni bimang apsandake 
dongako nike aiao inmanpilaha. Songni manderangba ji ja ji ja intokengachim. 
Manderangko jitchina agane chipu suchakgipa pariko name niaha. ‘la bi-sako 
sugjpa chipu bi-sako sumitingode chonachim indiba ua da o namen dal-aha. 
Uade indita chei-ao ong ja sepangjoion dongenga. Okamoba ua rongbana 
neng-nikgnok. Indiba ua malbana nangaigen Nienggipa manderangna 
aganchengaha. 

Sipai gitcham, dikdiksana maikoba mikjap mikjap ku gape, jako 
ra-bitenggipa gol-dikko dokdingdinge, mitdu mitdu inengachim. Manderang 
on-tisa tang-tang chadenge mai mai daka uko nikna sike nigamtokengachim. 
Dikdiksani ja-mano gol dik todingdinga daktaiaha. ‘Ua chipu sepangon indiba 
malbana neng nike jechakenga." Nikna sike sengtimenggipa manderangna 
agantaiaha. Dikdiksani ja-mano uni gisik gun montolko pru pru mitdu mitdu 
mingon uni jakoni gol-dik bangbango skatang songreangaha. Manderang 
ong-ronggijako nike ku ange nitokengachim. Dikdiksani ja mano bring 
dikkalgipachini sam jikjek jikjek moako nikataha. Chipu dal bebea gong-gijako 
ka sin ka sin che-el che-el sre ot sre ot dake rongbaengako niksoaha. Uni 
jako ra-bitgipa got diksa matchu moa gita bangbango ja-rike mobaengachim. 

Manderang chipu dal-ako nikon misile kentokaha. Indiba bangbango 
gol-dik ja-rikana aiao inmanbataha. Manggisini adita cHel kalo dondike chipu 
sre ot sre ot nigamaiaha. Uchi gol dik skatangan chipu maljaode dokengachim. 
Unode manggisini sepangona rongbaha. Sipai gitcham chipu sepangona 
re-ange, "Skang nang-ni sugipa parioniko bisikooppilbo.” Chipu dikdiksanade 
sre ot sre ot nigame chakchikaha. Uno gol dik ah-tangan changtongo dokaha. 
Chipu dakna jechaka gita, mikgrononi mikchi gra ong-kate, dikdiksanade 
gitdok nong-nenge nigame chakaiachim. Indiba, bil batgipani doke sate donja 
cha-ja dakako chakna amjae, ua sepangona malbae gong gijako che ele 
an-tangni chikgipa pari gitchamko ku ange chikapaha. Manggisini ja-chokko 
minokenga gita nike manderang uko nina misile mitamde mikchipe 
chakengachim. 

Chipuni pari gitchamko chikapani aditani ja-mano manggisini mikkang 
rongchingbana a-bachengaha. Bimangba dingtang dakbaha. Toptimile 
nienggipa manderangba saksa aiao saksaba aiao ingriktokengachim. Aditani 
ja-mano chipu chikapako wataha. Unode bi-sani ja-a jak ii-engna 
a-bachengaha. Chipu chikapako watani dikdiksani ja-marK) ua manggisini 
gitchingo manggoiget siaha. Bilsi chi-gittamna skang sigipani manggisi mikgron 
nichaoe chi ringna bi-aha. 

fnTI ^ 

Gopram chakpilgija duule nianggipa manderang dikdikaana ua aiao 
jnmanpiigipa sipai gitchamni kamna jadip changa gita ong tokaha. Ma^apatM 
indita bilsini ja-mano detangni chakatpilana ku-aik manpilgija jadip changalaha. 
Mahari bakdiirangba ua aipaini indita mol-motoba an tangtangni jachakana 
krat cha pile uo kema bi tokaiaha. Ua aipai gitchamba an tang Jako kamo 
dongmitingo skie ra-ahachim ua namgipa kamko nanga aomaio Jakkala 
mandeskana dakchana man anina namen gisiko kusi ong baaha. 

56. OEPANTEKO RAMA OILA 

Mande matcha pil-a, mandeni janggi tusimitingo, matchani bimang 
jagata uko A chik songni bang bata gittimrango manderangni aganako 
knaronga. Badiaba gitimo uko pil-a, mitamrang jagata unia badiabao jaria 
ina. la jaria jagata kattako mitamrang bebe ra-a indiba mitamrang songdamnl 
kattasa ine namrengaia. Indiba bang bata songon manderang ua pll a aro 
jagatani gimin aganani bang- a. 

Bangladesh ari rikamo donggipa Mineng songni mande pangnan 
Haluaghat sambao gittim donggipa Gobra Kuraona walo ma-drang mikkang 
grongna re angrongachim. A chikrang jeoba dongbo chra angde mikkang 
grongna re baenga inode una dingtangmancha mande ra-ani dongaia. Gobra 
Kurao dongenggipa uni ma-drangba sokangon mi song-e chu cheke on-soe 
on esa watatrongachim. 

Attamsao ja dal aha. Waltingo ari nitimgipa sipairangni 
weng wangmitingo ua nokchi re pilbaengachim. A-pal bangbang dakani gimin 
ja teng ao chel-en niksokaiachim. Ripeng sakgni baksa mikmake rongpeng 
chongpeng bewal chei-kale re-baon ua su-buna sikchangaha. Uni su-buna 
chadengdikmitingo ripengrangde re soaha. Su- humane re chakatoa mikkang 
mikkang menggo katwengwata gita nikaha. Una songgri nokgrio baoni menggo 
brangenga ine gisiko chanchiengachim. Adita re angon mikkango peruni 
bimang gita niktaiaha. Una ‘Ban peru jara indake mande mikkango 
katwengwate roengjokaiT ine mangnengataha. 

Unosa rang-san, tingku chregipa matcha chidual dal gipa, ua 
ja manchakenggipa mandeni pakkre samgnio jak gate ku aikko 
ku dimchotchota gita cha srakna a bachengaha. Matchani gipake ku^aiMco 
cha srakana chriknaba deda jil-e katna j^a dake dikdiksanade ehadangchoka 
chakaiaha. Ua mandede an tangni kenakoan maidaka kanangaohiim 
ma sipiljaengaha. Aditani ja manosa, *Aiaol Na ade mai dakramaii^piai? 
Oa asalde nang Jakosajoki Nang dono tanggnok, dohjaoa ma id afc p ii i u h af 
ine matcha srakana chake on-aiaha. Ma drangni chu chaka on^akd dhii 

mikmakgipaba pang-sang mikselangaha. Unosa matcha gipake cha srakako 
wate rama ja-koi mikkang mikkang re aha. Ua mandeba kena sin-a ingija 
ripengskako "Angko sang! Angko sang!” ina a bokroroa matchani ki-sang 
ki'Sang ja-rika gita ra aiaha. Uno matcha gipaka srakana jagia baditaba 
jarangnada ma drangchi ra angchipjaha. 

Baditaba Jani ja man an tangko matcha srakako guai gual dakmano ua 
ma drangchi ra angtaiaha. Waltongsa badiosa ripang sakgni baksa 
pakmikmaka pil bataangachim. Adita ra baon ua su buna siktaiaha. Ua 
mangrakabra mangi^kjabra chadenge su buna gamcha kikmitingo mikkango 
rong chokdang gita nikaha. Baonisa a sari bangbango rong-ma dal-a nadole 
donganga ina mikmakoba chanchiengachim. Kittamna sikako amchakjae 
chadanga bai bai bimang nikgipaon jokdapataiaha. Su bu chatchrat jokangosa 
uchi matchasa ku sa hau ina mikoprete bilwata katangaha. 

Baoni rong chokdang nakata ina su budapa dakgipa matcha 
rang dingpratana jagoka su-bu jokanggipan tipchangaiaha. Una man a man a 
katangoa nok sokna skangan ma-drangni alimila momekatako ringbagipade 
sal-changaiaha. Salgipinosa ramao gronge, “Na ara jara dakaiade! Depante 
nangana kenchake re-diloba indake gittamdape wataia!” ine mikgittal grongosa 
kaxhaha. Uchi nawang dake, “Angara nang matcha pil ako maiko 
ha aipaiming! Uchi angchigipade janggi tangna kenan uannaijok!” Uno 
sakgnitangtang jegrikani ja-manosa mande matcha pilna man bebea ine uaba 
masiaha. , 

57. DEPANTENA CHELCHAKA 

Saisao an tarn saliangachipak dambe me apa sakgni Jongsinggittim 
ora gindamchi matgitchak timna re angachim. Pana nigampile niramoba 
grongjaha. An tamna simsim dakbajok. Re pilbamitingo a gintri*' damsao 
a breng nikate saksa a gintri paksa saksa paksachi dake re angaha. A-breng 
a kuchotchide a- dakachim. Una a gintri paksaona re bana dakoa chiring 
kareo nengchong*^ gripode andalaha unia a jri gitchamo ru bok*^ dikpripana 
bring jilsotna man-dikengachim. 

Chikare a doldep nengchonggrimo re-pilna jaja bring jilna namja dake 
jajaa romitingo nengchong andalkalachi praK prak gam engako knaha. 
Andalangode dogrikba ong ka^aha. Wakba mande sambaona re barongchim! 
Gisiko on tisa ken sriksrik dake gam bara dingding nachil songe knatimaha. 

*' a biding fanggil gtta dakgipa 

** molchuna |eng on gipa 

** gan<1ong bu su chogipo unki bijok se-engipa boi 


cm 

Ua me apa dambeni jrip chadenge niramode gam jachim. Bini bring jilsotna 
re jitode prak prak gam-baengachim. 

Do-grik ong-ja uniara wakba ong-ja maiba sninge roenga ine giaiko 
chanchie an tangni kartus de bigipako kang kare joljole de aha. Bachipak 
gam baenga uko knatime slai jaksamgni rim-e mikkangaha. Unoba 
nengchonggrim andalgipachi prak prak gam a sepangrorobaengachim. 
"Na-ade angni bring jilna gonggonge napmltingo sningjokode angade manning 
daknan jakkejajoka.” Me apa dambe gisiktango chanchie ka sine jaksiko paio 
donataha. Ja-kugni ja kugittam janggil chaknangachi bitinaha. Unoba 
gam barikrikana, je ong-ode ong a, slaiko jaksamgni rake rim-kepe pai 
salataha. Slai gam ani ja mande jrip jrang dakaha. 

A dingo sengsoenggipa me apa saksa bolo gadoe nione, "Maiko goe 
roenga? Hai, dobabojokda!” Uchiba chikolo chadenge, ‘Aganpaengbol 
Angkode nengchong grimo da sini sninge roana jajae roengakoT Unoba 
nigame mai mancha sninge rognokai ine bebe ra jaengachim. Unode on tisa 
pangsang dake a-dingona gong-rake bring jilsotangna man-aha. Unide 
nengchonggripo gam-ato an tang rama nikgija jajae roako agangrike 
ong-onangaha. 

Jagnini ja man chel kalao rogipa ma detang sokbaha. Sokani joljol 
depante nanggipako nitate, "Na ara nawang daka inoba dugaramo? Mikgron 
nikgijagipa dimdam dakanasa nang-na kenchake he-bapaengako goe 
robebeaia! Da o bang ja node angko gope gaina nangainokchimi Nipa ang 
ja rikgingko!” Depanteko rel-rele ja rikgingo mesokana niode maichiba dokana 
an chi kama gita simprak dakmanaha. Depante nanggipa ka-dingsmite, 
“Na aba slai de-bite bring napgipako maina sninge ropara? Bringo sningana 
keno sawa ma-detang sawa ma-jongtang chanchiram-kunasai!” 

Bring nengchong grimo gam-atgipako slai gochipatoa maidake 
a paksachi roenggipa ma-detangni ja rikgingko nangpagnok bebe ra-na 
amabre amjabre dakengachim. Indiba uni a sel ong-a unira ma-detangni 
ja-rikgingo guii napakani mata indakeming jagni ja-na gopako nigrike 
chanchiatoa ong-bebeakon ine donaiaha. Pil-sa gita matchani bimango 
maidake depantena kenchake chelchakani gisik ong katskara uko chanchiode 
bebe ra-na neng-aniba ong-aha. 

58. CHAWARIKO KENATA 

Rongkugreo jik ra-e rokamgipa Hewaipa matcha pilgiparangoni eakea 
ong achim. Uni ma-drang gimikan Gare unia Rongkandio scNigKiong a'Chatoka. 
Indita chel ao dongoba basakoba ua Rong kandio roenggipant uni ma^drartodni 

onojaoba oachitangrangoni saoba saa bilongode basako sichang katchangna 
nangode darang aganea grioba an tangan sokbaiachim. Unan manderang 
babe ra gija dakna man-jaha. An tangko chonnike matnange roakoba 
an tangan knatimna man aiachim. indake ma a noa nanggipade uko skatang 
agan mitdake ronaba kentokachim. 

Ua an tang gri sokchiko chawari nokkrom rimangaha. indiba uni chawari 
ja’korachim. Kora ong'e minggipin gipinchi kam ka na roTampana neng nikani 
ong achim. Ua bringo wak, matgitchak, me-sam dakgiparangna gedra chakna 
unia ja ga sana bimchipachim. Ua bringo matburingpp ja ga chakrongoba 
matchana namen kenadiim. Obite uko ma-sie chawariko kenate rorongachim. 

Pringni chakate, “Ua nang ja dep chakgipaore matgitchak krajokke 
uaral” Chawari korako chimusataha. Uchiba o bite matcha pil-a ine ma sien 
nikbebee aganenga ine teng dik teng-dik an tang gedra chake donbagipaona 
pring gru mitmato rikangaha. Songoni aditan chei kalachim. Indinba ja-kora 
gisik nange gong* rake re angoba una somai nangaha. An-tangni gedrao mat 
nangako jawa nikchengna sanale rikangade rikanga gramchi napilaha. 

Kora ga dingdinge rikange uni gedra chakgipaona gru sal-brekujaon 
sokeaha. An tang manggoto chanchane name nigamode matcha dal bebeasa 
gedrako rippitate kosako miktimbengbeng nisoengachim. indinba kora, 
matchanaba kenraka, indita ramako ja ding ja ding rikanga neng aha. Uno 
gedra kosako matcha miktimbengbeng nisoako nike bate kenjagoke ku sa 
"Amail* ine ja ding ja ding katpilbaha. 

Chawari korani gramchi spit spit, mikkang gitchak gitchak, manggot 
chale teng-dik teng-dik katpilbako sa-rao nisoe o-bitesa ka-dingsoengaha. 
Unosa ka-tapo ka tapo sokanian, “Mamade ang koraparana indake tol gitchie 
kai-maijokke iara!" Noksamo asonggale ka dakaiaha. Ua sal dipat o biteni 
aganako bebe ra-joljaha. Maikoba nangako aganoba “Hi-ingengke" 
ka-dingsmite chakskaiaha. 

59. DO BIMA GISIKAI 

Do-bim'a gisikode ong rongbewal ong jani gimin patgitcham sua ine 
aganbata. Badiaba do-bima bipa gita gisika indiba attamo gisikako 
aganrongbata. Unode noko ong-jaoba mahari bakdilo mikkangchi maiba a-sel 
ong-gniko mesoksoenga ine aganronga. Ua gisikgipa bimakode seng-gnang 
rim-e cha-rongaia. 

Do-o matrangni bidingo skie ra-gipa 'Veterinary* poraigiparangni talatani 
gita basakoba do-bimani be enni ning-o mingsa chi dakgipa hormone 
dingtangode bimaba bipani bewal gita dakanga unode gisikani chol ong-aia. 

Uardakgipa “hormone” dingtangania bipa ra mitingo bipaoni bitchi bakaa 
bimaona napanggipa indake ong ata. Mongsongbate bipa bang e roode 
biparangni hormone bang e napangadii basakoba bimako bipa pil ata. 

Pagitchamni aganritingaoni “science* ona bitongen chel grika. 
Mitamrang agana badiaba do bimani been ningo maiba gamchatgipa rO’Ong 
dongosa gisika. Ua gisikgipa do bimako so otgija manggittang kasongchoke 
donode ua gamchatgipa ro ong ku sik gitan ong kataia ineba agangipa 
dongskaa. Pagitchamrangni bebe ra ani gitaba jeani gri. Maina do bima noko 
gisikode kragijani ong a. “Science* gita talataniba galani ong-ja maina uaba 
pilak bimade “hormone* chi bipa pii atako man-ja. Chasong gitdaini 
chanchiakoba jena man taija maina gisikgipa do-bimani okningoniko 
maikobade man-skaa. 

Chiokgreni nokdang ge sani noko do bima mangsa pangnan attamo 
gisikrongachim. A chikni nokdang ong-ani gimin ua do-bimani gisikon 
nokdangni manderangni gisikko rikkit rikkit chanchiaona sokataha. Ua 
gisikenggipa do bimako gong rake cha na nanggen ine chanchie nama 
somaina senge dongengachim. Salsao songni manderang a-bao a-jak 
gamnapna sokbatokaha. Ua salon ua gisikgipa do-bimako pa-sike a-jak 
gamgiparangna misal song-o nokni ma-gipa an-tangan bijak song-chapna 
rim e rasotaha. Kimil oke wal o so e tariani ja-man bibik bika pe-ragale*^ 
ka-bilko** ra prete tariaha. 

Gisik nange ka bilko ra prete uko rongtalatna dakmitingo roong timborl 
dake silsila ronggniko rim manaha. Uko chio namedake su-gale nio namen 
grike rongchingachim. “Aia! Indake siisilgipa ro-ongko minokesa ia do-bimara 
gisikachimkon? Intang Krinpana mesokgne anga.* Do-bimaoniko an-tang 
ro ong man gipako segipana mesokna ine ba-rasruo remreme wa-kap Jaksokao 
siksepe donataha. Unide mi bijak minmano a-jak gamgiparangna misal 
olangaha. 

Attamo a jak wate nokona pil-baha. Nokona sokbaon an tangni 
do bimaoniko ro ong ronggni man ako segipana aganaha. Una maicMcgipa 
ro ong segipa nina am-anana an-tangni wa-kapo ba-rasru remreme siksepe 
donanggipako bikote mesokaha. 

Do-bima gisikgipani ka-biloniko ro ong silsitako man a inani gimin nokni 
manderang gimikan uko nikna siktokengachim. Ba rasuri remramdko engakon 
nina sike sengnapjaengachim. Una ba rasru remremako badale niode barasuri 
chikprua gita napaiaha. Ma-gipani agangipa ro-ongba dongjaha. Una ws'kapo 


*' raprete ra gde 

** do oni cha-onitQO bnefcortgipa pechuni ka moo donggipa 

ga akakon ine nioba wa-kapkoba apsandake kolpuakosa nikaiaha. 

Unosa ua do- bimao gamchatgipa ro ong gnangbebechim indiba 
ma sigijagipani jako ga-akani a-sel indin nasiaijok ine ma siaha. 

60. JAKMATANG NANGPiLA 

Chengonin Emangre Nokgatre songrangni manderangko sam man-ana 
mingsinga. Ua songrangni manderang A-chik a dokni dingtang dingtang 
samgittangrang baksa gisikni gunko jakkalna man-giparang bang-achim. 
Mongsongbate ua re anggimin chasongo Emangre songko mingsingbata. 

Chengode Emangreo mangonani unia chugan ringani salrangode 
dingtang dingtang songrangni sokkrime an tangtangni changa sappako 
mesoksusapilachim. Chugano jinma nokningo dim chang ding chang dama 
doke nokjatchio mangromitingo nokningo mikka waataichim. Pringo karaio 
matchu be en baksa rekgopa den-bakbake sikatani bisringko kanchru pil e 
chi bokbake gipbokdogipao jroatna man aiachim. 

Oaranggre joini manderang skango Bong antiko cha-na re giparang 
Emangreo walturongachim. Rongdik chisamo a tip dake song e chane 
cha-rongachim. Bong anti cha na re anggipa me apa saksa attam salniango 
Rongdik chisamo rong-te de e du-dap chane an tangni olbitgipa Rongdong 
me-dikkuo mi song na wa al so aha. A dingo chisamko nikwate nok rikgipani 
nokgil srek dakgipa me chik saksa aumane sal napangachi mikkange salba 
chake ka-dingsmit nione roengachim. 

Du-dap wa al cha bakaha. Me dik ding e chichadoaha. Gamchao mirong 
srome ra-bitgipako enge sikataha. Wal samo am bol so-gatjoljole nitime 
song-engachim. Chi tipna am pilengjok; indiba mi on tisaba nom-gija sikata 
bai bai chi gitduana tang petpetdoaha. Maidake mi minjaenga gisiko ka o 
nange chi ko-galgale rudapataha. Wa al bakchadoe so gatataha. Unode 
potpotdoe gitdutaiaha. Unoba mirong rongsa nom gija tang petpetdoaiachim. 

*Aia! Maidakgipa mirongsai! Chigni song o mingijagipa mirongkode 
nang-kosa nikade!" Chasongnaba indake ong-jani giminba gisiko ken sriksrik 
dakengachim. Ua me apa changsa chichi katange chi ko e rudapate am bol 
so gatataiaha. Uchi me-chikde nokgilo kni watbrake salba chake ka dingsmit 
nione roaengachim. Du dap wa-al chadotaiaha. Me-dik poi pole 
gipbokdotaiaha. Chi tipangna dakoba mirongrara potpotdotaiaha. 

-Chigittam rito minjani gimin ua me-apa iade ong-jaengjok ine gisiktango 
ma sichipilaha. Una niwingwangoa a dingo rikgipa nok sreko me-chik saksani 
kni barame salba chake nionako nikataha. *0! Na-asa angko sninge 

^ ^ 

roengakon!" Du dapo chane song enggipa mo dikko de one. ramaoniko ake 
olbagipa e-sai e skochi gripe uko wa-dingcht namedake men-^i saikoto 
saksele Rongdik chiwarichi chrau galonataha. Unon nokgilo nigame roenggipa 
me chik rang gitdik rang-sitsokgija dokbakbakna a bachengaha. Amgijako 
dradra chakate, gitdok gam brebregija, “Angko kema ka bo! Angko kema 
ka bo!” Nokoni rikonbana dakon rang sitna man-gija gitdilgake siaha. 

Ua songregipade indake ong gen ine gisiko maming chanchia gri, 
chigittam song o mi minjanasa an-tangko sninge roenga ine gisiko ka o nange, 
me dikko katipe chiwario galchrimatachim. Sninge roenggipa me chiksa 
an tang jakmatango jang nange, chiningo sripo rang sitna man-gija oita 
dokbakbake. Qitdiloake ianooitanako indin oimaataiiok! 

Gipboka ba gipbokdoa: Matchiduaini Dual jolo me dik chi gitdua ba 
chichadoako gipboka ba bokbaka ina. E sko: te rik ba re su bijak kinggimiM(0 
jangchini re sripko chitgale akako e sko minga. Chigittam: ma-diko 
changgittamna chi rutaitati song ako miksonga. Rekgopa: Geda, bagaoa unia 
me bram. Daranggre Rekgopa, Kitchu-Dual Bagaoa, Chisak unia A we Geda 
indakeming Matabeng Me bram. 

61. MATPU SALA 

Baditaba bilsirang re angaha. Chiokgreni me-apa saksa Srang Choram 
Srangdu chiring chisamko a ba o aha. A ba kila matchotaha. Gal makni salna 
a a ga chakna man pilgija ding engachim. Chiring chibisik gimikan ran-krappite 
tipaha. Gal mak kilmano mi ge karini sal engang engang ding-ao jinma 
a bao mi ge engachim. 

Sal pe gitdilmano on tisa balwa sri sri dakbana a bachengaha. Mi 
ge na ba ku waring erichangako matchotna rike, a-durani*^ kimdeko cholme*^ 
bakachi kan chru ki rara a a sappolao*^ su chok su choke, jinma barapake** 
kang kareo kopeno*® cha ri kebitgipako jaksa michri sike ge-tokengachim. 
Bimchiparangde sal ding- a gitdok ka ranakoba an tangtangni chamsogimin 
ba kuko machotna rike gulaiachim. 

Ua me-apa salsana ba ku erichangako matchotdilna rike, an-tangan 
waring ra dile, nipil nicha gija mi ge diloa matpu dal gipa mangsa Janggilchi 


*' a-ding bolgrim chatgipa 
*> mi ge na baka, malta 
** so opa. dipu dipu doko 
** jinma opson chodengpoke 
** ningku gita sepgipa, cha ri kebilgipa 

maibaengako niksojaha. Janggilo gitdok de e chipurang gita sre cholgniko 
are ot sre ot manderangni bimchipe mi ge engako dikdiksana nigameaha. 
AdItanI ja'mano ua matpu a gran uni ro-gipa ki mechi a ba nokgipa me apani 
Ja gitdoko rang-san bikbake salaha. Maming gisik a ba nagija kamtangko 
bimchipe kapaenggipade matpuni jagitdoko ki-me bikbake salwaton cholme 
jaktuate jagokaha. Rang-san gisikba riming rimang dakangaiaha. Manderangba 
jadip changa gita choime a-o su choke niriktokaiachim. 

Matpu a-gran me-apako a-kisangchina salonaha. Uaba mikjumang 
mikkari a ba bolritctiongo rim-simakaha. Chonkalao rim oa ritchongan 
gipbikdilaiachim. Una dal-kalao rim-tate chakoa jakpongga chikekna am- a 
gita sa dikakon chakna amja dakengachim. Uchi matpuba sre ote nipiie 
a-rongrong dakgipako a-kisangchina ama man na salkrongakosa salkrongaha. 
Me-apa ja-gitdok bikbake salwatana jagoke gitdilaoni chakatna man jaha. 
Salkrongani ka-bakba matan bon angengjokchim. Ritchongo rim chakoba 
am-jaengchim. 

Bewal jarokale saikrongangoa Srangdu Chiring a-dap dakgipa chikolo 
on-tisa chi tanggipaona man-dilangaha. Ja skuoni ka-bakona bigil mitdapsa 
gilsninge ta-metchiko an-dilengchi** siksika gita matao gramchi nange 
chepchap chepchap so-soe sa-dikako chakna am-piljaengaha. Uchi ritchong 
dotantio rim-simake chakani jakpong samgni sa-dikakoba man-chakjaengjok. 
Matpu chisamo me-apako done chikolo on-tisa chi skonggipao tuchrime niaha. 
Unoa ka-bakkon gipjaengachim. 

Me-apa pari chepchap so-sa so sa dakako chakna amjaoba matpu 
mai mai daka a-o tugapgapa bai bai tua gita nie roengachim. Ua mandeko 
bik nipilaha. Il-enggija dongode man a man-a chikongko ku sikchi spodaproroe 
jakskiichi kitengachim. Unide chisamo an tang mande donbitgipako 
nipilrokrokaha. Me-apa neng ako neng takjola gita sian sia ii eng siksakgija 
matpuni chikong kitako nie roaha. 

Dikdiksa nipil nichagija kitoan ua an-tangko mangprime 
man-engjokchim. Me apa il enggija nigame, "Na-ade angkode dakbebena 
am-engade da-asaide!” An tang ketchioniko name niramaha. Neng-aba srok 
srok namkaiangjokchim. Uchi matpu a-granba dikdiksa nadoe mandeko niate 
unikode napchrime kongakosan kongaha. Chiring chikolba on tisa chitanggipa 
matpu kongana chionge mang primpilaha. 

‘Salbal Chake on a dakode watjanagipa na-ade! Angan nang-ko 
jakskangna nanggne!” Uchiba chikongo chiongbaroroaha. Matpuni napchrime 
chi kongmitingo rang-san chakate rong-ma de-o kakketko mang badie de doe 


** wo-<ito den-chrite tarigipa gan dileng, gon doreng, on-dHeng 

matpu nadobamitingo uni sko pattalko nirarai onkropsoaha.. Indinba ma^ 
bimangsa dai aia Skoda chonpret, me apani de o kakkatgipa rong machi 
on kropatskaoda, sko kning ripbik dakoan, an-tang chikong konggipao il*ang 
pil ang gogotaka marang paka siaha. 

Unosa abao mi ga rimgiparang cholma da dingdange rikbagiparangba 
sokbatokaha. Ma apani matpu dal bebeako rong tachi gokropa siatako 
nawang chatokaijok. Ua ma apani ka bak matpuni a-ba gimikko salkrongbani 
bon pile gilchrakaha. Manderang ua matpuko cha na bigii kike dan gitdaka 
chama ra aha. Me aparangni agana gitade matpu a gran pal ong gijakoba, 
chong motan e chu amra tikgijakoba, dakdrae niaia. Bang-a manderang 
buringo indaka obostako chagrongronga. Indiba bang bata changon an tangni 
pal ong gijako dragipa matpuko saia man gipa mandean so ote cha-pilna 
man-a. 

Matpuni ma kring bang a. A gao rogipako matpu a gran, chio bitbat 
rogipako pua gitdok jeko pusil ineba minga. Chiringo rogipa on tisa rimit rimit 
toka gita sala gita nikgipakoa me jakbal jeko aringga me-jakbal inaba minga. 
Uarang gimikko man gopesa aringga minga. Chio rogipa pusil ba puagitdokan 
dal bata unia mandeko kal akbatgipa ong-a. 

Simsang chijolo rogiparang chio mande gimaode aringga saia ina 
mitam buga ra a ina. Indiba skangosa buga ra rongana da-ororoda 
mangnamgijagipa aringga jeko pusil minga uarangsa salengana. 

62. PiL GIPA PIL GIPA NIKGRIKA 

Nongalbibra noksikni gittim damsao donggipani mechik sakgni jumango 
jagate roramgiparang ong achim. Me chikma brikalgipa bimang dingtango 
unia dambekalgipara bimang dingtango jagatachim. Saksara a gao roramgipa 
indiba saksade chio ming a gao roramgipa bimangochim. 

Wachi kari ong engachim. Anti gimik mikka badrie jimani Simsang 
chikol suak suak chi dal baha. Jumangni bimango a gao roramgipa me*cNkma 
badiaba Simsanggre song sepangni gopram sambao wa-nok wa'pan^ii me'S 
silsiia nadoako mikka chake den engachim. Pll-gipani jumangoba chisamto 
bilongen an-senge nikengachim. Chisamjoijol niksokpllgija bokditndim 
an cheng dingatako me-a den joljole niwate gisiko an-saoangachim. 

Chikol apaie chisam ka srisri an sengako niwate gisik ka<SfiOk 
dakmitingo bawal chal'kalao mande jinma ra-baangako nikatsriia. Qaiilia'' 
gipbok apalgipa rama jangchiko re-engachim. Manderang ^nma mitafii:^|ftg« 

mitam ja achi re-diiengachim. Sepangona aokoa mitam manderangni 
mikkangko talataha. Gari gipbok ning-o dambe saksako chola ba-ra bokako 
kipat krdkate una bibal gitchakni ripokko pate jinma re dilengachim. Uni 
noksutni me chikma saksaba, chola ming chadoi gipbok gane chine, apsan 
gario asongchape re angako nikrikaha. 

"la jar! me chikde banosa indake an-senge roa dakengbail Sake 
bachina rimdilesa angko nikja dakangengjokai jaride!” Chisamo chadenge 
an-tangko ontisaba nipilgija gario seng-a dake reangana mikgittalo aganronga 
gitan saksan nikrike mangnengrikaha. Wa panggripo chadenge uni mikgron 
niksoka kakket nirikoa ua dambe me-asako rama ka machipakna 
dilangtokengako nikrikaha. 

Gisik nange nirikmitingon mikrakchangbaha. Unosa an pile, "0! Angara 
jumangchisa nikrikachim!” Pringo chakate segipana, "Ua jari me chikde baoni 
pante silakoen gari gipboko ba ra bokako gannate gitdoko bibal gitchak pate 
dilangengabai? Intangde chio mande gimajok inako knainokne!" An tang 
jumang nikako aganaha. Segipa an pile niate, "Na aba bachiba me a cha na 
jom ange ripengtangni mande ra ako nie roenggnejokona!” Ka dingsmit 
dakpile, "Nie ropaja dakpaja! Chisamosa nikrikakosa aganpaengako!" Jiksesa 
pringnin jumangna jegrikaha. 

Salchugragra dakbao Baghmara re gipa buso songregiparang 
Simsanggreode da-suwal buga ra ana chikol chakpilgija mande sanditokenga 
ine aganangako knarikbebeaha. Dikdiksani ja mano chio roramgipako gronge, 
"Jari bima na a da suwal mai daka? Sako bachina rimangenga na songa?” 
Uchiba nawang dake, "Na ara bano mai dake nikrikskara? Ang jonggipa 
nanggipako chawari rimanggipachisa re-angachimde!” Unosa mikgron dal e 
nitate, "Jari na a an tangan dakamo?” Uchiba ka dingsmit nidoe, "Angaba 
mahari nanga hai re pabo inasa re angpaia!” 

Bilsi kogrikmang ja mano ua me chikma jumango a gao roramgipa 
Chiokgre songchina Am pangdamgreko re sotangengachim. Ua gopram 
sepango wa nok chokgrimko nike, "Ala! Angara ia biapko basakonin 
nikmanjokchim! lanoko me- a den mitingon anga jari dakgipani mande 
rimdilangako nikrikrawai!" An tang re rimenggipa me-chikmaskana agane, 
re anggimin bilsirangko gisik ra atpile, chisamo wakwake ka-dingaha. 

Jumango Jagatgiparang antangtangko mande agittal gitan nikgrikade 
nikgrikaia. Indiba bimangni kri uamangni ganding chandingsa dingtanggrikaia. 
indake bilsi ru ute jagatgiparangde an tangtangni roramgipa biap unia a sel 
ongakoba rongtalen gisik ra-atpilaia. 

◄I CED ► 

63. BEK60N6 

Bilsi sotbonga mang badiangaha. Chid<gre songgitchamo rogipara n gor rt 
me apa saksa Bekgong minggipa jumango matpuni bimango Jagata 
roramrongachim. Ua Simsangni damsa mingsinggipa Mrik wario 
dongrongachim. Uni jumangode ua Mrik wari damsa nitogipa songjinma 
ong achim. Pangnan ua jumangchi an tang mahari nanggipani nokona 
re angrongaha. Re-angode maiba me-su samjak dakgipako ra bachina 
ma drang agannatrongachim. 

Bekgong mikgittalba na tok rim na gong gipa ong achim. Ua Mrik wari 
skopongo ja-rang sine na tok chek chakrongachim. Jumangchi ma drang 
dabijringana uaba Mrik wariona sokangon chisam rongbrak dakgipao mirong 
rongsni, anggal, so re chonchonako kapsni indakeming do bok ja*tang 
teng sako chine donchengachim. Unode Mrik wario songdonganggipa 
ma drang detangtangko, “Nang mama he-bajoki Nang mamana mirong 
on natbo.” Mitamara, “Awa nang awang sokbajok! Nang awangna mirong 
on netbo.” Mahari nanggiparang dedrangko itrongachim. Unode Bekgong 
ja rang sine chek de o na tok man naijokchim. 

Bekgong jumangchiba ua Mrik warion wilwile dongaiachim. Walsao ua 
na tok rim-na rike biap apchangket dakako che-el che-el nappretengachim. 
Uno ong katpilnaba man ja re angsrangna jokja dake rong gisepo 
changketchangjok. Indita an tangko jokatna jotton ka^oba man jaha. 
Sakgipinrang dakchakna am oba man jajok. Bekgong jumango indita an tangko 
il eng pil eng jokatna krenge a gittal bimangba ma am sikkime biapo 
gogorengengaha. 

Ua an tang ku siknan mikrakbaha. Mikrakode bimangtangko il engna 
aro chakatna amjajok. Mikgittalba ja a jak mangmangko dokbakbake bimangto 
il engna man gija ma amaha. Nokni manderang mai ong aha, jumang 
namgijako nikama ine sing oba aganningjaha. Nokni manderang 
sing bekbekana ua an tangba sa dikako chakna amchakjaosa, “Angade Mrik 
wari ja chok dare rong grimo changketenga. Ong-katna man jaengjok. Angto 
jokatna aganbo!” 

Nokni manderang ua jumango jaria inede ma sitokachim. indiba mi6 
bimango bano mai ong enga uko bebe ra na neng engachim. Bekgong chakna 
amjae an tangko jokatchina ma am sikkime am engachim. Una songnf ring . 
chona unia wa chap chona sapgiparangko okame Bekgongni agannalgipa- 
Mrik wari ja chok dareoona sandiangaha. Sokangbebeode chi dare biionoin 
ta-rakgipa jatchini rong giseposa matpu dal gipa tong^sa riadpf!,. 
randingenga^im. 

CS 

Songni manderang uka nikatosa Bekgong matpu pil e robebea ine 
ma aiaha. Indiba matpuni changketchanggipa piap namen apnangjachim. Ring 
choangoba dare ta rakgipa jatchio maio kapchake ua matpuko pkatna 
man genchim. Una wa-chapo dare one nioba ua matpu pangmani tong-sa 
dengdenge chikoi gappiie ranpetpetana tang-datpilaiachim. Minggipin dare 
jangchip.^’Chapko goi ok su-chane rakatna mangmangba cholgrichim. 

Nokni manderang noko Bekgongni indita ma ame, "Angko jokatbol 
Angko Jokatbol” gojron gorengrengana chakmatjaengachim. Uchi songni 
manderangba dare jatchio matpu dengdenge randingana ka 'sachakoba uko 
jokatna maming cholgrie niwate re pilbana nangaiaha. Baditaba saina indake 
biapo ma am sikkime gojron gorengrenge saani ja mano Bekgong janggi 
galangjok. Uchi dare jangchio changketchanggija matpu pangmakoba nikjaha. 
Bilongen saknae sitengtengtoani jamano mikgittalba unia jumango jagatgipaba 
apsan janggi chotrimangaha. 

Me aparang agana; Ru ute jagatgipade jumangoba mikkgittaioba janggi 
dingsan gita ong aiaha. Jumango jagatgipa maiba ong ode mande a-gittalnaba 
apsan saknako man soaia. Indiba mande a gittalna maiba a sel ong ode uni 
janggi joljol ua jumangni bimango jagatjolanga. 

64. POtJAL 


Skango Rangram songgitchamo Poijal minggipa namen ka donggipa 
mande saksa gnangchim. Ua chiring rong grimni chisikna unia bolmani 
boigrimni mitdenaba kenjachim. Ua songtangonikon jikgipa kimachim. 
Atchiaoni jik kime bi sa angde man pilaona on tisaba be en an sengja inakon 
man-jachim. Songo noko a giisakni sabewal gingkoi changkete mitam be en 
ding e saa man oba Poijaini nokdango maming sabisian napjaha. Gisepo 
songo mande siana deliang ra e chugan ringao ropae me apaskana, 
"Basakosa ang nokode ding cheng dading cheng inpanebai!” An tang 
nokdango sia bon- a sokjoijani gimin jachapilachim. 

Saisao songo deliang so na taritokengachim. Songni manderang 
chugan wanma sokode songo deliang so-ode chatchi angbak nangjaoba 
chagrime kam dakchaktokaiachim. Ua gittimo apsan rogipa me-apa me-jakma 
gimik chuganna chuwak su-chake, chuwak song-chake want! pue, dikchok 
brachake katipna dakchaktokaha. Me aparang mitam chisrek bando rika. 
mitam deliang sambasia, mitam noksam nokgii bakroke taridila daktokjok. 
Uchi Poijaina me-chik jinmako Simsang nalsachi chiring chisamni re-ruko 
akna re-dilangna tikataha. 

Poijal jako jakpra manggote gittimni nomil $a rang ming ma chikma 
jinmako re ru bijak akdilna diiangaha. Rangram dare kosakko me'i^}afino 
ring boigni bolgittam chorikae on-natjok. Naisa Agreng gittim song patoachi 
bolma boigrim chiring chigitdek dakgipao re ru siidamgipachi Poijal jakpra 
ra e chiringjoijol dodiiangjok. Re-ru ma jakma paiikang silsilako ma chik jinma 
seksak seksak aksote kokchengo chape chimongako boi mittino nitimaha. 

Jinma seksak seksak re ru akmitingo me chikma sa rong saksa chiring 
chibol ditgipachi kittamna bring napsikangaha. Chikol andalsimsim dakgipachi 
rong te pika gita chau chip gam ako knaengachim. Mangritchokgrim dakgipao 
su-bugate chadenge niatoa uchide sangkni bipa gingmat gitchak gitdiak 
chiringoniko rong ma pike ang ke am e cha-engachim. Me-chik jinmaona 
katpilbae, “Ang bipa naochido nang ol Ho ong, Anai! Ang bipa naochidoi* 
Saritangko jak nel pakataha. 

Una Poijal maiko mancha nike indinenga re-bae sing*eaha. Poijaiko 
jako rim e salange uchi chiringkoio gingmat ching-gipa sangkni ringrang 
ringreng chiring rong ma pike ang ke rim e cha enggipako pnikatjok. Poijal 
uko nikaton, “Aia! Uade sangkni ingipasakonde!” Re-ru akgipachin an pilbaha. 
Unomaba ua me chikma sa-rongan, "Anga me asa inode da-aida 
watpakjajokachim!” Me chikskako nel pake Poijaiko mikganggip*’ nigala 
so-doakosan so-doaha. 

Poijal me-chikrangni ku sikna chakna amjaengjok. Sangknina kena 
knaja dake chakoba saksaba saksako akgote, saksaba sakgipinko tikkota, 
“Anga bipa gando gangipa ong odechim! Watsemsemjawachim biko!" Poijal 
saksan re ru akako nitimenggipako jinma jinma ra bie so-dogrimaha. Poijal 
gisiko aiao angkode na songde dakbebeade, dikdiksade, knagija gita 
chakaiachim. Me chik jinma so doana chako chakmatjae gisik ding-dobajok. 

An-tang kottini manggot gipako de doe pakkre gate chiring chisam 
joljol gam matpilgija jom doangaha. Uchi sangkni bipa dambeba maming gisik 
nanggija bikmatangna rong te bikgil bikgiie ang ke malbrakako rim*e cha*w 
an-pilmai nijaengachim. Poijal sepangona sokoan an tang kottiniko jaksamgni 
name dake rim e, uchi sangkni rikrak rikrak dakpilgipako, chlringni rong*ma 
gop dakgipako grip grip inepile gisik nange jilkingkingmitingo ctwigkna 
ka mama gitdokgreng man-chape chimkamatjok. 

Sangkni rang san ringreng an-piidatoa Poijal kottini rake rim e 
chimkamgipako rengrap det-gaiata gita chisam bringchi tang*angaha. UetM 
dengdenge sip sao inangoa rang san chiringko an pile SimsangcNna kotlM^ 
bu kamako ra-bite rongonpilangjok. Sangkni niksrappilgija sao sip inangpde 


*' ka-o nange mflcchipe pdgala 

uchi re ru akenggipa me chik jinmasa "Amai! Appall” kokcheng 
dongaidingdange bringchi bildingdange kattokengachim. Uchi Poijalba sangkni 
ringreng anpildato gobranga gita gaakani miksi mikmak chakatbrake nirikoba 
nil^ksiiapjaha. 

Me chik jinma Poijalko ra bie so-doa dakeba sangkni an chichripchrip 
kottini ponggeng ponggeng bu ako ra bite chiringko sam bot mri dakpiie 
an^pilangako nikode jagitokaha. Sangkni Simsang wariona sokangoan 
kokcheng tangtang oidingdange chisamona kattokjok. Uchi Sangkni panteba 
"Angaba amani nokjaljengosa janggi galchakgne!” Mikjumang mikkari 
rongtimakanga Rangram dare badie uchi wari jatchio rong chokdeng 
dal gipako badianggija ukon baga bikbaka gita rong chokdengko kon dape 
janggi galaiaha. 

Mitdena chisikna kengijagipa Poijal uko nike,”Aia! Mai ong-noksai!” 
Sangkniko jangdangdike kena napengaha. Waloan songni manderang jumang 
niktokjok. "Sawa chingni raja panteko skatang rimdikgaljoksai!” Chic rogipa 
me jakbal, puagitdok, matpu dakgiparang bring srak srak samring jikjak jikjak 
sanditokengachim. Mikgittalba Simsang chisam gimik aringga pusil dakgipako 
niktokaha. Songsam bring dakkalgipao matpu dal dala ong kate roramako 
grongtok^ok. Una darangba sawa mai daka ku sik gam-na pa tokjaha. Poijaini 
jaksikako nikgipa me chikrangba uko jumang nikanian ku sik 0-na pa-tokjajok. 

Poijal chugan ringoba gisikan ansaojaha. Angnade maiba ong gnokma 
gisiko kenani napjok. Chasongna mitde chisik dokna kengijagipa una be en 
ding e sajolgijagipa Poijal sangknina kene baditaba jana nokoni ong katgija 
napchipe chakaiajok. Uno sangknina kenaonisa gisik bilgrie saa man na 
abachenoaha. 

Atong ku o ang ino anga, bipa inon me asako miksonga, naochido 
inon Inode ba ong ode, ho ong inon ho e ba o e, anal inon sari. 

65. MIKGRINA A KIM TIKAI 

Skangonin Matchidual Daranggre a jao donggiparang jikse kimani unia 
nokdang nokkrom man rikanio a kimko dal en ja-rika. Me chik pagipani jonga 
gri nanggipana agre an tang mikcha namnikako se am e kimna man ja. 
UarKlake me asaba mamatangrangni demechikna agre gipinko kimna man ja. 
Sakgipinko kimode ua a kirn gro ong a. Unode nokdang ge-gni unia mahari 
doigni a kimna dakgrikaona soka. A kim sekode bobil dingaona sokronga. 

Akim sekon dai sotdokko gamna nanga. Skan^i chdsongo manderang 
a rongga game cha aigiparangsan ong-e jako tangka pelsa kapsaba 
man-pe^ni gimin dai sotdok gamna jumang niknan neng a. Uandake jeko 

skangoni niam ukon ja rikna draatako man-ronga. Indake an^tangtangni 
a kimna agre a kim gipinko kimnapna ba sekna neng-ani wig-a. 

Rongkandini gittimsao kangalgipa nokdang gnangchim. Ua game rim'a 
jikmittang de alduo am rak man rakdilpajachim. indaken songo noko mandeska 
che epako man a aro ma a noa nanggipaba mande ra pajaha. Ua cholgiigipMii 
deskang demechik ong achim. Uan derama ong-ani gimin choH ^Idakjaoba 
an tangni pal nokdango uchin chawari rime ja chonge donangne 
nangengachim. Indiba jikna dena ganding chinding man e patrakpajae ua 
ma na nona mikkang pa-nan krat cha e dongchipna nangaha. 

Uchi jikba deba niona amana mikgil ku chil pindape mikkang pa-nan 
ganpeng chinpengna bebeba gripae seko pako ma-chi nochi re-dii dodilpabo 
innaba mikkrate dongna nangaijok. Nokni chra angde dakgipaba apsan 
obostao janggi tangean noa namchik nanggipako nio amachi re-dil dodilna 
mikkang chaknan mikkrate dongaiaha. indaken nokni demechik dal-a kambe 
chu sokoba an tangtang cholgri apgri ong achi una se am-e on-na man-jajok. 

Kangal cholgri ine niamkode ga-changbatna man-taijachim. Songo sila 
siljaskako am e kimpanaba changsaba ma chi nochi noknape nian dongkujanl 
gimin a-kim kring kae dona gita dakaengachim. Nokni pagipaba an-tang 
ma na nona mikkang pa-na mikkratachi nokchongni kringko enggija unia 
ukoba ma-a noa pa gachi nanggipana talatgija donchipa gita ong-aha. 
Demechik dal-ajok. Sea pa man am bi sa angde nikani bilsi ong-pilaha. 

Ua apsan gittimon pagipani ma drang gnangchim. Je ma-drang 
dongpagipa apsan choigripagipa ong an baksa depante saksa ba-pagipaba 
atchiaonin mikgri ong achim. Ua nomilba sakgipinko chame nikna kawa kana 
man-pajana duk man-engachim. Uni gisiko nokdango cholgriachi songo indita 
chame nanggipa bang-oba una a kirn tikchangenga ine ma-siaha. Bon-chotao 
ua gittimtango chametang saksa mikgri pante roenggipakon an-tang segipa 
baseaha. Uchi ma-apana maming aganna cholgrijok. Mikgriko chawari rimna 
gisiko namnikjaoba akgal cha-asiachi gritang mikgitdokko chawari sing-e 
nokona rimgatna nangaiaha. 

Ua ma-apa unia mama ada nanggipako kangal cholgri ong-ani kosako 
duk unikoa krat cha aona sokatgija an tangan chametang mikgriko kawa nike 
angse ine jawao gamnap sunape aldupilaijok. Uchi segipaba an-tangko kana 
ine ma-sieba me-chik an-tangan chame baseani gimin jiktangko dakchakna 
jikko ja-rike jawao a jak gamnapaha. Ua mikgri ong-oba a-ba o-na gamna^ 
wa ding chitna unia watna chengna jakma mingipa ong achim. Uni jakmako: 
nikede darangba uko mikgri injawachim. Indaken jiksesa jiksesa sakgipif^. 
a-jak a jin ra-nape dedrangko okgimu chakatgija nokdang gitdai rikna 
deangaha. 

Mande basakoba mikgron nike atchioba janggi tangani bewalchi mikgri 
gita ong a. Mikgri atchigipaba basakoba bimchipachi unia gisikni mikgronchi 
tikkelachi nikna man-gipana bate jakma me-subatgipa ong piia. Darang Chiga 
songni Chada pante Kokka minggipa ua mikgri atchigipa ong a. Indiba uni 
kam unia jakma mikgron nikgipana bata. A ba o na sapa, boi gadoe ritdamna 
man a, a ba bo rang rike a ba tua. Uarangni kosako ua samra sampilnaba 
man a. Unbaksana, ua saksa Chera sotna changbegipaba ong a. 

66. AMITA GISIKNI $ABISI7 

Daranggre a jani gittim damsao nokdang ge sa gnangchim. A rongga 
game cha gipani nokchongni nokkrom indiba neng nike janggi tanggipa 
ong-achim. Noko demechik sakbri gnang unoni deskang nomil sokbajokchim. 
An tang bolma pe e a ba game cha-dile nio bilsi soke cha dilna man pajae 
an tangna dakchakgipako nangnike ma drangchi sandiangjok. Demechik dal a 
kambe chu sokgijachi gritangko chawari nokkrom rimbaha. 

Chawari nokkrom inon noko dongrime o biteko ja rike una a ba o na, 
jamsreng rikna, a ba gamna dakchakna nangachim. 0 bite bilak wa saenga 
ong-ode chawari nokni nanganirangna kari, na kam unia ganding chindingna 
,a pal6 kam ka skand nangachim. Ua nokdangoba o bitesa indake jaksregrike 
kam ka dilehgachim. O b<te nokni dedrangko a bac kam ka-dilo, chawari 
dambekaiani kri a-palchi nokni nanganirangna tangkana a jak ra-na 
ongkatangskaha. 

Gipinchi tangkana a jak gamgipa noko kamtangko ka a gita nokona 
seng-gnang sokna man jachim. Ua chawari nokkrom dambeba basakobade 
waltingosa nokona sokbaiachim. Segipa nokona seng-gnang sokna man jaode 
jikgipa gisik sasona a-bachengaha. Bachi re anga, bano kam ka a, saming 
kam ka-a, sani noko nappake waltinga rikkit rikkit segipako sing-majoe gisik 
Sana a-bachengaha. Uchiba indinan chawari gitdal, o-bite niotangna, nokni 
nosari nanggiparangna gisikode mikkratengkuachim. Gisepo waitings sokbao 
jikgipa sing-soode gisiko biiongen krat cha-engachim. 

! Jikgipani gisik sasimana segipaba gisik an sengjajok. Salgimik kam 
neng e ka-a matchote gisepo me apa dambeskaming chu ringe re baode 
udii jikgipa bate gisik sasoaha. Basakobade degipani grapako pa-sike sena 
mipal on-sogija chite de-sogija janggildite segipako inakosan insojok. Uchiba 
mikmaka gnang sokbao jikgipa ong gija bewal unia ku sikna chaktojaode ban 
degnang bao sa-gnang gai gip momatskaiaha.*' Jako degnangko dokode 


** jonggMGO sortgome jaktome doka 

' rsn ^ 

o bite niotang nie rona man jae chawarikosa ingrimskaengachim. Indakan 
jikgipani gisik saa bilongbatrorojok. Basakoba noksulo soka soko naa nao 
dikchok cheke okamana sara roango gittim batangoba nok nokgjpanan an^ 
gnang ja chara gnang seko ma na pa e nona songe inna a bachangaha. 
Unode gisik chaktojae jikko salromrom salstape dokaona sokaijok. 

O bite niotang ming noko topdimaiode ma apa unia nodrang chal^rima 
ganggra charoroe seko mande mingjawa una gale katoa madranga donjawa 
ine gisiko chanchie bii^i sokna skangan an tang gisepo naljoko chamjoijtfo) 
krong roke, cha misi unia cha gro dambeko bolsreng den-e, songtamni 
wa-treko damdil sue uniko wa kap pite chimonge nokoni on tisa tang-tang 
dakao noktop dingtang rike tudilaha. Unosa walantian jiksesa emit intikgrike 
dokkacha inkacha bilongbatrorojok. Segipa jikgipako namatna badita doka 
uchi jikgipaba inditan seko ku kengchakaiaha. 

Bilsisa bilsignini ja mano de sakgittam man onaba jikgipa gisik pil-jaha. 
Seko amitrakana dokoa wal sal gisik sakame grap ma-ringe dongaijok. Ikhi 
segipa indake dakode maidake nokdang ba ku dakgnok gisiko so-so jeng-jang 
ong e ua walantian chu mikmakesa nokona nabaengjokchim. Galnaba 
mamatangni chame jakgitdokko kimjok, uaba nokkromna inama'drang gimikan 
watatjok; gisiko chanchian bii si bil dak ong-na a-baengaha. 

Ma a paoni on-tisa mittin dako rodilode haida sena pana chanchimi 
ong-jaoba an-tangni ba bitenggipa dedrangna chanchie dingtangkalnekon ine 
ua chanchie bewal chel kalachi nokkap nie uno noktang cha-diina chanchie 
saksan nokwa noksa chimong rikgilaha. Gisepo ma-drang nodrang nsr^iptfia 
jikgipani indita amita inkacha dakjringana na ara basakona an-tangko indake 
koroke chakchiknok ine sing pilengjok. Unoba, jikni gisik griana mosa boning 
nampagipako maina galna, bebegitaba, dedrang mamingkoba ma-sipagyako 
gale katoba appa aidu mittang rakjae gale kata ine aganchainok inaaa 
aganchakaiaha. 

Jikni chaktoatgija bewalna gisiko duk man enba ua krong dalne, boigro 
an ding, tingku wa-kap unia wa se damdil gimikko chimongmano nokkap 
krong cho-songe nok gitdal riktaiaha. Mosa boning aganoba knachai^dfolc 
O bite niotangni katta chinapjaha. Una ma drang nanggipa gimikan n^ 
gisik sagrike indakenga ine ma sie topgrime rikchake on-tokjok. Matchoipda 
dedrang sakgittamko rimbite noktang cha-na nokte rodilaha. Walo salo.m^ 
pani mrkkarigonide indita chel a ong-jaoba bewalan tang-tangjok. 

Ma-a paoni noktang cha-dilaha. indiba jikni gisik sachipGh^ aaliP * 
amitjringgipa bewal dingtangjajok. Dedrang dai-baengaha. M8*gipftilbkpr|^; 
ka-e dedrang ming bate sal re-atna nangjolc Pagipa tangkana ttj0k 

walesa nokona sokrongaha. Pagipa waltingbana ma gipao sing-ode, ‘Nang-pa 
chasongna jikna dena chanchipagipama! An-tang jikgitdaiming okkae cha-e 
ringesa sokbaine nang-pade!" Dedrangba ma-gipani ku-sikonikosa bate 
knaronge pana ka-saani uni mande ra-ani oigrokaha. An-tangtangni mikkango 
ma-ko dokode pagipa ka-saningja ine pako nidiktol^ok. 

Pagipa mikmake walo sokbaode uchi ma gipa ku-sik ga-nanggija 
agansoode, nokona sokanian bil-si bil-dak tai tip jikgipako dokna 
a-bachengaijok; unode dedrang ma gipana chake, “Amade signok! Amade 
signoki* Dedrang dengdal dengdal charikrike grapskaengachim. Uchi 
pagipaska, "Na-song da-omani nio nikgijani ma na chakpila dakbaengama!" 
Dedrang nio nikrakgijakoba rengrap chengchap saichraoe dokchapataiaha. 
Indaken waltongsa chi chra bakchra, chekchak bekbak, grapgipa grapa 
ma amgipa ma-ama dakrongaijok. 

Jikse ong-chengaoni dedrang dal-dalbaona uamang jikse onge janggi 
tangani tom-tomaniko man-joljaha. Jikgipa segipako on tiprakkon am-rikkite 
pari tikkota gita amit intikjringaijok. Uchi segipaba jik kimchengaoni gisiko 
kakama gnang janggi tangdiiade tangdila dedrang dalbaonan jikko dokakode 
dontongna man-jaha. Ma drang una depanteko maina indake dakenga 
sandioba gualaniko man-jajok. Namchiktangni gualana su-drangko gitchiatna 
silqae ku-pattie donangna nangaiaha. Mama ada nanggipa sing tike nioba 
mosa boningni gulaniko nikjajok. Nogipa namchiktangni amitgipa gisikni 
sabisiko namatna chol ong jae nie rosrangaiaha. 

Nikgam nigamgipa manderang ua nokdangni janggi tangana gisiko 
neng nikchakha. Jikse gisik sagrike badita bilsi janggi tangrimna man genchim. 
Jikgipani seko amita ja chara chasongna namgija ranta ong aha. Segipa 
gisik chaktojao chu ringmikmake jikko dokkacha inkacha bewal ong-skajok. 
Jikse ka-donggrikgija, gisiko neng-nikgrike songni nokni mikkango 
an-tangtangko jikse ong e janggi tange mesoka chasong ong grikjaha. Segipa 
sabisi man e bilgrie sichengjok. Jikgipa seni tangmitingo an tangni ka-dongna 
man gijako gisik ra-pile sikkime tangrikna nangaha. 

Bang- beta songadamni nokdango seko amit intikgipa gisikni sabisiko 
man e nokdang tom-tomg'jani ong ronga. Mongsongbate dambeoni jikse 
kimgiparang jikseni gisepo ka-donggrikna man jabata. Nokdango jikse 
ka-dongghkna man-gijani segipa jikko amitjringani ong-jaoba jikgipa seko 
amit jachaona sokata. Noko ma-apani gisepo ka-donggrikgija gese 
ka-ch^kania dedrangni gisikna boja ong a. Ma-a pa tom-tomjaode dedrangna 
chakgrike dedrangni gisikko dilgaiaona soka. Unode dedrang nokdang unia 
eortgsaloni rama brange janggi tangacma sokanga. 

67. S06IN 6RANG 

Biap damsao sogin jinma matchu gitdile siako dimengachim. 8ko 
kalangtok, gitdok talangrok, dakgipara an tangtangba suchit ga chrit dakgrika 
sudingdange cha engachim. Unomiting me-chikma sa rong saksa a bachina 
re angengachim. Ua sogin jinma dakgrike sugn'ke matchu siako cha ako nikon 
sogin dal dalana misile rama re pakna pa jajok. Dikdiksa senge nioba sogin 
jinma bilchajana rake chrikprete rikatoa uarangba ku rangna jagoka 
bildingdange kattokaha. Una gong rak gong rak katangaiajok. 

Unwalo ua me-chikma sa rong nikna krabregijako jumang nikaha. Uni 
salo rikgalatgipa sogin jinmani dal batgipa padot sko koklang kimil gipbok 
gipbok dakpilgipa, “Na-a chingko indake jakgokate rona nangjachimi Angade 
an-tangni gamchatgipa grang gangsako go okatbajoki Na a re-ange uko kola 
donbo! Ua grangchi niode na a sigiminrangni bimangko jeko nina ska uko 
nina man-aine!” Mikgittalo gitan ua an-tangni gisikode soginna kenangachim. 
Indakoba ua soginrangni dilgtpani kattako knaon aio inmanpllengachim. 

Ua sko gipbok gipbok ja chonggang dake dal-gipa sogin me-chikmana 
aganmano bilchakatna grang badale, "indiba gisik rakbone! Na-a jako nika 
uko darangnaba agannambe! Maming saloba maiko nika maidake nika uko 
mandeska sing-oba agannambe! Na a uko aganpil-ode an-tangnan 
namjawane!” Uko agane sogin dal gipa bangbango gangjipjipe bile 
gimangaiaha. Ua me-chikma sa rongba tuaoni simakbajok. Maiko indake 
jumang nika, koie donbo inaba ina, uko sakgipinna agannaba beng-a, 
gisiktango bebe ra-abre ra-jabre dakengachim. 

Pring seng-o ua jumangtangko gisik ra e an-tangni sogin jinma matchu 
siako cha ako rikgaigipa biapchina re ange niejok. Ua matchu sigipani 
sam-biko grang gipbok gangsa ga akako nikbebejok. Me-chikma gisiktango 
jumango aganangara toi ama bebema basakoba nie nina nanggne ine 
chanchie kole ra baha. Uko an-tangtangni turam dring pakmao pote donejok. 
Uni ja manode ua an tangni sogin grang kole pote donako gisik ra-taQeha. 

Saisao ua me chikmani o bite, segipani pagipa. bilongen saengacNia 
Uko dingtang dingtang ojarangni jakchi sanrikoba man-rilgpjok. MO'CNkmehi 
o bite wai seng-na do-gisika changgnigipao janggi galangaha. Nokni pegipp 
a gilsakko watangon nokdangna rang-gitdik andalgipa jagring simda^ gifii 
ong aha. Nokni dedrang gimikan pagipana kalnime ma*ringtokengachifif, 
jikgipa setangni skopongo asonge bika a-dram be-e, mikcN Rare ringe^ iMi 

do pilgimenga, nini bambenengachim. Me asani ma drang nodrang gimikan 
manggisiko mangmejole dongipako duuie mangtattokengachim.*^ 

Nio sari jinma, sea pa gimik, pagipana ka a be e mangtatmitingo uchi 
namchiktang skango uni jumang nikako bik gisik ra jok. Unide nokchi 
katanggaigaie ua antangni pakmao pote dongipa sogin grangko oke raeaha. 
Gisiktango ang jumang nikara tolama bebe nina ine, jinma kurang kasuang 
oksuang, mikchi rue rue, sigipana ma ringengo ua noksikchi asongejok. 
Me chikska jinmani gisepo asonge, me-chikmaskana maming ma siatgija, ua 
sogin grangko an-tang mikgrono pa dape niaha. 

Bean bebe, skang siang katanggipa manderang gimikko nikbebejok. 
Mang pujuchakgipa dring ning o mitam ropaengachim. Mitamranga sa rao 
songni nokni manderangni tom-gipao sa ra chakpilgija an tangtangna 
agangriktokengachim. Indake sigiminrangni mikkangko niroromitingo sianggipa 
O'biteni noksikchi bisa dake gando kancha gangija biidengdeng bilchokchoke 
balsalako nikatjok. Una bik grangko ra gale mang pujugipachi niatode 
manggiside pujua baibaichim. 

Una maikobasa indake mikjujae nikakon ine ua sogin grangko mikgrono 
pa dape noksikchiko niattaijok. Unoba, uchi o biteni bi sa dake nagande 
noksiko mangroako nikataiachim. Uko nike namchiktang ka dingna skako 
chakna am jaengjok. Ku sik rim tipe chakoba man chakjae, an-tang ku-sik 
rim-tipako jak watgaie, noksiko sidekdekpile ka dingaha. 

Jinma darangni sinti ma-ringo uchi namchiktangni ka dinggekgekana 
sigipana mangtatenggipa gimikan mikchi chotchot dakpileba mikchrao 
niattokaha. Segipara indita mandeskani bika a dram be- pile duk mikchi 
ong-engo jikgipa saksan ka-dinggekgekana kore chaengama goncho itengama 
ine mangnengdatjok. Unoba ua ka-dingako chakna amchakjae kitkitpile 
pitpitaiachim. Una saritang nanggipa uchi o- biteni ma drang gimikan indita 
Sikkim ma-ringengo maina kal a gita sola gita ka dingna nanga ka-o nange 
sing-timilaha. 

Segipaba pagipani siana ka bepaengo ka-dingsteka ine bate ka a 
ding-doe jikgipako dokna satna am-e maina ka dinga uko aganchina 
sing-dekdekskajolc Uchide jumango raken beng e donangako gisik ra-change 
an-tanga maina ka-dingengachim uko aganpiina kenaha. Unoba segipa, 
saritang, manitang, uchi sigipani ma drang donja ra-ja sing ana wina*^ namjae 
mamatangni gando kancha gangija noksiko bi sa dake biidengdeng biljokjoke 
chrokako nikesa ka-ding napa ine ku-sik jokataijok. 


** minge change graptokengochim 
** doimuno 

Jinma dra dondi dakana ku sik jokade joka katta matehottrapoyan 
gingtingchini ming kusikchini ranggitdik marang paka ua noksikon gitdilgaka 
janggi gaiaijok. Main! a-sel indake ong achim darangba talrikjaha. Ua 
nokdangna dukni kosako dukni jagring simdaptaijok. Unon joijol o bitana 
a kol cho gipani gitchingo kolsa cho dape goprimatna nangaiaha. 

68. KA SAMANCHAGiPA 

Skangnin Badri Kitchu a dokko chuganni gimin mingsinga. Oaranggra 
unia Badri jotode chugan ringna re osa jika sea namnikatangko kinma 
man paiachim. Skang skangde an tangtangni a kimna agre gipinko kimna 
man ja. A kirn sekode dai 60 gamna nanga. Ua chasongo tangka sotdok 
gamna ramram ong jachim. 

Kitchu song damsao chugan ringengachim. Oingtang dingtang 
gittimrangni nomil panterang chuganona sokbatokaha. Panterang Badrini 
dama kram dal gipako kee chugan ringna re batokaha. Nomilrangba ua saiona 
dingtangmancha ba ra kancha donako ja-kuak primnangnang tongkapkap 
gane, ba ra doba namako paksuete dokdokesa ro reng ro rang, 
balkorekmanchae soktokachim. 

Chugan bimitingo namen an senga. Salchugragra dakbaon nomll saina 
nokningchi dama dim dim dim dokata. Unode sa rao nomil nikakode Jakgltdoko 
sike nokdringchi salnapangaia. Unode darangba jechakna man ja. 
Me aparangsa sike salani gimin jechaknaba namja. 

Nomil jinmako doba paksuete, gana tong kapkap gannate, ako 
kopingchoke do- me potatmanosa, noksaweona rimongkata. Unosa sigipani 
ma-gipa, abitang ong-jaoba nogipa grengdikko debra ba e, ba-ra marang 
dodoke, jako koma ong jaode pe rao mirong ra bite, dama ku rang baksa 
apsan apsan ja pa ga sosete mirong kite grengdik rodilna nomil jinma baksa 
sa ra ong kata. Chugan ring na re bara inana skatang do me pole mangropana 
manja. 

Nomil sa-ra ong katode bilongen ga-sua. Dingtang dingtang songni 
panterang dama dading sate dellangko duule mesadilna ong kataha. Ki^aang 
ki-sang rang dokgipa ja rika aro nomiirangna skang skang bangsi sikgiparar^ 
nomii sokkute nangbakate bangsi sika dakrongachim. Unoda m a tmawn g 
kagipako saksa mil- lam sippi ra e grik do kongsie*^ rodilachim. AdH 
ponggittamrang sika^ode a bri a-kong tang sate ga kimangalachim.^ 


*' motchu lodHo ring joliole grfko 

** bilongen gom ongaiacNm, gom-a bokchoangaiocNm 

◄ o 

Dellang duule nomil sa ra romitingo me aaa aaksa grimrao cha sam 
longgipako bikpile asonge bangs! siktimengachim. Uchl dellang duule nomil 
jinma mangrogipana nomil sokkute nangbake siktimenggipana bate ua 
cha sam pangpiie asonge sikatenggipan ka srokbate sapbaitachim. 

Nomil saksani gisikko namen salaha. Uni ka:srokgipa bangsini ku rang 
nomilni ka -tongo nangtikpile ka srokataha. IndKa panterang bang a ding dading 
dimita nomil Ja teng rimita balseljoijole dama doke an sengdilenga indiba 
darangkoba nijaha. Cha samo asonge bangs! sikgipako nie unan 
kasrokbataiaha. 

Dellang so na skangan pagipako ua bangs! sikenggipa me-asapa 
chawari sing china aganaha. Pagipa name nio cha sam pangpil asongako 
nike demechikko mangnengaha. Indita pante bang-ako mikgron nikjama 
maidake ja ma Ja si nangako*^ chawari sing-na ine pagipa jechakaha. Unoba 
pagipako donja ra ja an tangna sing e on chinasa gotdekengachim. 

Demechik manijana chradrangna agane on aha. Mama ada nanggipaba 
indita pante a nasoso** dakengo maidake ja bo** nangako mosa boning 
am gnok anrtangtangba kratcha nike ka o nangaha. Unoba manijaha. 
Ka-srokgipa bangsini ku-rangan nomilni gisikko nom ataiaha. 

Ma ni pani kattakoba ra ja, mama adani ku-siknaba kenja dakana, 
janggi tangrimnagipara biasa ine, chugan matchoto chawari sing aiaha. 
Chawari singana chakate re-bako niksode japako tokkol wingwange nangana 
gengdang gengdang re na nanggipasachim. 

Gipin chugan ringna re bagiparangni nomil pante chasonggrik jikse 
mane songtangtangchi gisik kasroke pilango ua nomilde, antangko bangsini 
ku rangchi ka srokate gisik nom ate salna man gipa ja ma ja si nanggipako, 
an tangna segipa ba see uko do si do doke rimangskaha! 

69. DIBANG 60NGDANG 

Chengo salaramchipak saksa wa sa chong chatgipa unia rongdok 
rongnange atchigipa Dibang Gongdang minggipa gnangchim. Ua ma ni okonin 
rongdok kee atchiachim. Unan ma gipa, rongdok rongnangako bipa sem semko 
ba nang chi nangpajok, depantena namen rasong man parachim. Ua bimang 
an prete bolchae dal baha unia chel aonin uni rama re ako simdimdim 
gongdang gongdang niksengpilachim. 


** ribo nonga 

** tmng-a galram soram, adorn budam 
••ribo 

Dibang Gongdang Daranggre, Kitchu unia Chlaak. a dokni giaapgrik 
Oo bakkol a jao atchigipa ong achim. Ua Mongri Simsang Pants ong*achim. 
Uni jongdrang sakgni Renang Oiikang aro Umang Satnang gnangchim. Uni 
ma-apa Dingding Bangchang Chiring Chisam Simsanggitthno dongachlm. 
Rongdok keani kri naman bilak wa sagipa mands ong aha. Bitni krl airicaa 
ra-ningja roringja dakgipaba dakaha. Ma a noa pa gachi nanggipacN aoka 
sokode naa naode je noko jila kema gnangkoan doka aachina nangaiacNm. 
Bini bimang gantongnan unia bilgitting ka gitting dakanan gimikan kanba 
kentokaiachim. 

Skangni chameapa chagitchamrang nokachik rikoba gipsng mik kolgrik 
bate riktokachim. Uchi pakripbe dotsaoni dotsaona, bol dal ako bilbang bangpil 
sol esa, wagam den e kipgrike rikrongachim. Songo nokrik nokdakoba mipai 
tinna amchakpajaian Dibang Gongdangkode okamrongjachim. Salgimik tongni 
me asa kakket bilbang dotsako gatdona man tokjaengchim. Dibang Gongdang 
rama re-pake nikatjok. Uaba an tangko okamjana namnikjae ba banka*^ Ina 
chel ao nigame roaengachim. Sal napna dakpiloba uchids bilbang gatdona 
amtokjaengjok. Dibang Gongdangko dakchakpabo inpanaba skangni 
okamjaiming kracha-jok. 

Sal onchokangoba man jatelanasa, "An tangtang mikkitinga dakchakpa 
innaba kenenga nipaibo!" Songgimikko mangnengjoljola, “Ra-bal RS’bal 
Angchi wat!” Songgimik topgrimo man gijako pakkreo chile gatdoe on-naha. 
Saksamaba eng dot ingija nikuake jamangtokaijok. Unonin Dibang Gongdangni 
bilgitting rakako mingsingangaha. 

Dibang Gongdangni chasongode, bisongni rochakgipa a-dok gimiknl 
matcha bon jolpilachim. Matchako nikon uko rim e chengkna chitchraka 
gobrange galaiachim. Saoba awa a change matcha nikbara inako knaoda ua 
rim e chengkna chitna rikangaiachim. Uni rim e rim e chengluia chits 
galtinganan matcha gimikan a-dok chiga wate kattokpilaaha. Dibang 
Gongdangni bimingko mingoan matcha mongma gimikan kanachim ina 
aganani gnang. Unomiting matcha koasi an-gnang mangsa mangmang a'ko 
konge nape chakesa jokaiaha. 

Dibang Gongdang bang e skatangko dake rona chol ong daihjaha. 
Uni songsulonin uko susagipa ja-kol rikna ja bai sanna a*bachangaha. 
Nengkrani Joba jeni ja kol miksa kru ong achim aro apsan apsan dakgipAunI 
jonggjpa Jengre uni dal-gipa bobil ong-kataha. Bilgrak bilgitting aicNgipMfWi 
an tangtangni rasongna saksa sakgipinko kambe ra na unia mangkkiwlni 

timgrikaha. Indiba matma matdina unia mongma wajolna misil wanemgijagipa 
biparang mikkang chongchong gronggrikna man kujaengachim. 

lachi Dibang Gongdang ua chasongni namgijagipa sabisiko manaha. 
Uni ja-a samtangtango soa /a /roT^ totdok naaichim. Ja pako richi rongdok 
Ja pao soa ja kot totdokko ra bite bilongen gitchi nangkame janggi tangna 
nangengachim. Pil-sa an tang bobilna mikrake- janggi tangnaba nangengachim. 
Ua antangni jakrimra*^ bipel mikbri onggipa miiam bagomko debite songsul 
Era-A ning songgitchamo donggipa Dalbotni nokdango katnape dongnuaha. 
Uni ma drang soa ja kol man e rama re na neng nikoba uko dakchakjani 
gimin Oalbotko ma-nok cha e unon jamsreng rike dongaba dongaha. 

Ua Oalbotrangni noksamo jamsrenge soa ja-kolna gopenga inako uni 
bobil Joba knasoe Dibang Gongdangko ja-ku rikbaengachim. Ua Rongtam 
chijoijol ong onbae Simsangko ga bate Dibang Gongdang bano gopenga uko 
sandiaha. Simsanggittim songsam chiringo niwate ra biaha. Joba bobil ja ku 
rikbako knasoe songni manderang namen kenchakengachim. Uchide soa 
ja kol totdok nae songgipino aro mahari gipinni nokosa jamsrenge 
gopengachim. Dibang Gongdang Joba ja ku rikbajok ginal sanbajok inako 
knasoe an tangni jakrimrako de e bobil mikkangchakna chakataha. 

Songni manderang unia ba rimarang una kenchake bang engachim. 
Indiba Dlbang Gongdang maming ong jawa na song a dingo nigame 
chrikataibo ine Simsang chijoijol Jobako ja kol sanangskaha. Unchi Joba 
Dingding Bangchang chiring chikolko ga krangdape Dibang Gongdangko sai 
sappie, ma-na songe, nona pa e, ra bi gosalengachim. Uni ma drang a dingo 
Jobako nigame ingamattokjoK. Jobani uko nidodoe chiringkolo ga krange 
ra-bimitingo Dibang Gongdang chisamchini jom pile ja pakkolo te be dingdeako 
nidoe chrichi goaha. Indita bilak wa sagipa ong oba janggi apnangao dakani 
gimin a o dim gitdilgropaiaha. Dibang Gongdang ukosa chadrape sko sote 
kutoredapaha. 

Jobani mangko chisamona salonange uko Simsang chisam rong pattalo 
salgate donaha. Wa a dot ritchasa dene uko aru kae Jobani mangko gatato 
dapchrim napdngaiachim. Una chlsamni rong chokdeng bimang apsan apsan 
dakako de e aruo gate nioa ukoba dapchrim napdiijok. Unosa Jobani mangko 
rong pattaio rame uko gisik ra na ua rong chokdengko Simsang chisamo 
songe donaha. Ua Simsang chisam rong pattaio Jobani bimangko saio 
ramohakgipako da-onaba Joba ramram ine mingenga unikoa Dibang 
Gongdangni Jobani bimangko toe aruo gate tomano uni Jobako kambe akako 


** jO'pao pari ong*crtgipa sabisi 
** la-bilronggipa iokbitiilngglpa silchidare 

gisik ra na songe dongipa Oo bakkol Simsanggittim songitcham Sknaang 
chisamo gnangpitchi. 

Dibang Gongang Jobako kambe algok inako knaon uni jonggipa Jangra 
namen ka o nangaha. Ua adatangna a jak sokna mikaonge Simsanggittnnchina 
ja ku rikbajok. Ua adatangna Simsanggitim songgimikko den a sonna a ba 
re ako Rongtam chisamo timsoengachim. Ua bilsio Simsanggittim songgimik 
bobilna kene a ba pe ram a bri dotsako a ba o tokengachim. Uno Ranang 
Dilkangni jikgipa an gnang songchina seng gnang re basoaha. Uasa Jengrani 
Rongtam chisamo timako nikange songchi re angsoe aganaha. 

Ramao bobii den na timengako ma sie songgimik sal u da gipa da'a, 
mitam wa droko wa-srok bake ra bara, Jengrani timanggipa biapni 
janggilchipakni jom pangpile songgimik chrike a boke sai u gochokgipa 
gochoka, wa srokchi gochokgipa gochoka, mil- lam de-e rikgipa rika dakoaa 
ua nalang kongkechipak^ katangaha indiba uchi timsogipa jaksiksoaha. Unoba 
Jengreko gitdile man-jaha. Ua bilongen mande dal-aming bilakaming dakgipa 
ja kol miksa krusa ong pilachim. Bil sade ua Rongtam chisamjoljol mikjumang 
mikkari katangkuachim. Adita chel angosa ua amjae Rongtam chisamo gitdita 
siaha. Uko da-onaba Jengre Gitdilram inengkua. 

Uchi matcha koasi angnang kate jokgipa demikkang nikoa, pako 
am-bajok, chatchi angbak sing bajok Ma-gipa nang pakode Dibang Gongdang 
rim e chengkna chite siatjok, nang mama adakoba indakean mangkimagayok; 
dedrangna agane on-engachim. "Da-me! Dibang Gongdang basik bilak 
wa-sara nina bikoba!” Matcha koasi bi-saba bika rang ching chaa ku*chingaha 
"Aiao! Angdedrang na-songde bilsok jaksokpakuja. Nang-pan Indaka 
mangkimaijok!" Dedrangko beng e chel-ao wie rodilaha. 

Dibang Gongdang an tangni soa ja-koi nao sangipa an-tang 
ma-noktangni noksamo jamsreng like dongaiaha. Saisao ua an-tang jamsiango 
tuengachim. An-tam saliangachi Dibang Gongdangni jakoni an-gnang jokgipa 
matcha koasini bi-sa uko ja-kol sane ja bal rika ua songona sokbaha. Dibang 
Gongdangni jamsrengo ingkok ra pile tuako bildape ua matcha koasi gitdoko 
chiksimaha. Uaba rang-san mai ma gipa indake chikanga ina dokpaka nioba 
man-j^k. Una rim e aktetoba chiksimakon watjajok. Dibang Gongdang a ng a b a 
ma-drangni nokosa sichakgne ine jumang kari katangaha. 

Ua ma-drangni notqaijengo chadenga, angkoda matcha koasi cNkinga 
ine do ga osochina okamaha. Ma-drang unia pa gachi gimikan. OlMing 
Gongdangko chiknagipa matchan grikjok, ine baba ra-toidaha. Uni nawi( H ‘ 


** Rongtam chibimani rflcom gongge nokstk dakgtpa 

bewaina walo do ga onaba Kentokjok. Mitama nokchi napna man-ode chu 
katipa gimikko ringe walgimik tuna on-jawaha ine kene osojaha. 

Amchak man-chakjaosa do ga ga-prake ua ma-drangni nokchi 
katnapaha. Nokona napaba napa nokchatchio gitdilaijok. Gitdoko rengkone 
chikapenggipa matcha koasi bnekpiie rim pretoba chikkapako.watjaha. Oibang 
Gongdangba rim-pnekako watskajajok. Indaken mandeming matcha apsan 
nokjatchio mangrepakangaiaha.^ 

Ja-manosa, Dibang Gongdangni nokjatchio gohgdang dang matcha 
koasiko rim-simake siako nikosa, “Aia bebechim! Matcha koasi chikbebechim, 
Nanggol* Ma-a noa nanggipa pa gachi gimikba nawang chatokaijok. 

Matcha koasi menggona bate on-tisa dal-kala. Indib'a uni janggil 
cheng-ku** daka. Uni kimil a-kakki baksa on-tisa gitchakmrang dakgipa brine 
toka. Ua matcha bolga gita bol kambeosa rorongbata. Roaba a song kosi 
bolgrimosa robata. Ua ka ba ka namja. Bol kambeo roesa janggilchini 
bilondape chikronga. 

Me-aparang je mandean mandeskako mikkang chongchong jegrikgija 
mittinchini daka ong jaoba time janggilchini daka uko matcha koasi gita 
janggilchini daka inronga. 

70. KOKRAK SAMPATTAL 


Chengo Matabeng nigamgipa Matchi a ja rikamchipak Kal ak wilwiiani 
gilning song damsao, rongdok rongnanggipa bilak wa sagipa, Kokrak 
Sampattai minggipa atchiachim. Chasong jarobijok. San ma ni oko changa 
ka 0 bil a darangba taljajok. Badi gittim rogipa bako chiga chi ringmanchara 
ukoba namedake agannaba man tokjajok Agangipani agane on ani gitade 
Dakgipa Rugipa Ba-bran uko dingtangmancha bilgittingko silchi sike unia 
rongdok rongnange supile chikongo chiripe watatako man gipa saksa 
png-achim. 

Rongdok kea ma at ma at bimang chong chat wa-sagipa unia biiongen 
Ja tong jaktong rakbegipaba ong-achim. Kokrak Sampattai jeo kittama saman 
bolan srao sikrepangaiachim. Sampattai sam kosako kittamdapoba, samsko 
bipango su budapoba, unia samchi tangsekgilgilba balatokjachim. Uni 
sampattai kambeo kittamdapo sampattai bipang chi rite patdapana sia gita 
sikrepanasa uko Kokrak Sampattai mingjolaha. 

** sichapangakiha, jonggf opson re chapangaraha 
** kom-chika kom-o. cheng chika cheng kua 

* ■ n<n ► 

Bimangko knaoan mandeska misila; uni apaigipa cheibakko rong-brak 
gita nikptia; uni chong chatgipa ja tong unia wa sagipa jaktongko nikoan 
songsul noksuini manderang kenpilaiachim. Songska nokkraba nigam 
nikgamgipaba, Kokrak Sampattaini chasongode, sning kai aka ronaba, ra bi 
gosaia daknaba pa tolgachim. Songo rorimgipaba a ko cha rimgipaba bilna 
jakna bamtoka unia bimangnan kentoka dakaiaha. Indita bilak wa-aani kri 
Kokrak Sampattal cholcn sa ak^a unia bewal nangdangja dakachim. 

Mandeni gisik ong gija matbringchi biibat dakana songa noka gimikan 
pa gachi pilakan Kokrak Sampattalko mitchitokachim. Indiba biiko tona bilsokja, 
jako rim na rimsokja, jojong ada gimikba ma a noa piiakba ka ara amja bilara 
sokja ka a rim skimesa chakade chaktokaiaha. Ua chu ringna unia be en 
cha-na namnikgipa ong achim. Uni ma a noa nanggipa uni noknapode una 
mipal tinna btjak samsru song e on na amchakpiljaha. Ua bimangni kri bewalarl 
mandeskani mipal on akode chu ongnikja unia okon okgapniKjachim. Ma-ni 
noni chra angde nanggipako sokachakbewal do o mangsa doke on-paode 
uni wagisepo waki gipiie bon aiachim. Unan ma-drang bakdilba uko 
sokachakna unia mipal sae on sonan kentokaiaha. 

Uni sa akja nangdangja dakgipa bewal gittimni manderangni gisikko 
bilongen matengachim. Uni ma drang nodrang unia pa gachi gimikan uni 
nalbetbongana indakeming uni rotogijagipa choionna namen neng nikaniko 
man engachim. indiba uni bimang unia bil jakna uko gro jena pa-tokjaha. 
Kokrak Sampattaini ra ningja roningja dakgipa bewai mandarangko 
chaktoatjaha. Indaken sakantini gisikon uko mitchitokaha unia chol man-ode 
uko mangkimagalsrangna ning-in ning-in melapruna a bachengaha. 

Salsao gachitangan srek nokkimao nolma dal e kajok. Nolma kagrepe 
chikong doke cha-che algipa/inggong rite on-enggipa bimil mei-e dal-baengjok. 
Waching kom grikna gitdik, bimil milgipa bretna bretna dakpile, srek nokkima 
gitdot gitdot sing kam naldogipa changket changket wak kasi dal bebeaha. 
Sal ding ode on tisaba re jitgija chikong alani sosie dipbo changgipao 
tuakchike*’ roaiaha. 

Gal mak sokaha. A galmak kritmane songa noka topgrime chra gachi 
chimonge ringmil cha mil daktokengachim. Nokkimao nolma rike wakjilenggipa 
Kokrak Sampattaini gachitangni noko ringmiina topejokchim. Chra angde 
mande ra soe, gachitangna ma ate, cnekbebe kanbebesojok. ”Bae^«>na 
sanasa noima kae jiljoksai Boning AppadrangdeT Pante saksa siek kokkimap 
wak kasi waching bokjra tuengako nionate aganaha. Gachitartgba chrakb 


*' tugope chdka, tugqagape chaka 

mande ra paian, “San jawa gipinna? Na song dedrangnan bijak cha asiaonan 
Nang noa namchika ta gong olenga chikong dokengajaoal* 

Kokrak Sampattalan srek wa-se kolgipu gita nione. “Bebema 
Appadrang? Samsmnaming dilengo bijak cha-sipaengo kaleba roama? Jasi 
cha-srangosa namnekoni” Wak kasi bimil milako nikoan uchide mikbokengjok. 
Gachitangba namrengmreng nigale. “Maiako ineming? Nang noa namchikan 
ta gong oina amjaengjok. chikong dokna gong jaengjok inangjokde! Gong oa 
se etchimpabo, Na songat* 

Nok gapjolgipa chradrangoni sawa nolma nape wak kasiko se etna 
jaksikchenggne an tangtangko nitatgrikengachim. “Na-songa boning appa 
alnammitingo ja si cha na gong jama? Wat! Anga se etna!” Kokrak Sampattal 
ki'Sang dokpronge wak kasi se etna nolma ning chi napangjok. Wak kasi 
amenpa sal anggi ding-ana chikongsamo doba jil-e tuakchike mittin 
chakenggipako rim-na jom angbebeaha. 

Maming gisik a ba nagija wak kasi se etna nolma ning-o gongonge 
jim-ako, ianjokhe inode wa srok bake donako koldingdange pakmao sel-lu 
pote donakq okdingdange, songgimik nokgimik sreko nione 
ongrimtokengachim. Unoba rang san chadengchrake, “Hmmm...! 
Na song...angko mangkimatnasa dakachimmo?” An tangko wa srok bu ako 
jakpra nangako bewalde okgale nolma tang prakpile dokbingbangna 
man-kuachim. 

Mikjumang mikkari dengdenge dokbingbangmitingo uchi sreko 
nionenggipa janggil an misalko nirarae on-grimatoan a ao kipjip gitdilgrope 
an-dildil moe janggi galangaijok. Songni nokni me-chik desa gimik ong sie 
janggi tangana bate Kokrak Sampattal saksani jama janggi gimaran 
namkalengpiti ine songa noko ku monge chatchi angbak nangrime 
mangdapgalaiaha. 

